Colecţia STÂLPII ORTODOXIEI 


VIAȚA ŞI NEVOINŢELE 
CELUI ÎNTRE SFINŢI 
PĂRINTELUI NOSTRU 


FOTIE CEL MARE 


Patriarhul Constantinopolei 


Ediţie electronică 


APOLOGETICUM 
2006 


Viaţa Sfântul Fotie cel Mare 


Volumul poate fi distribuit liber pentru uz personal. 

Această lucrare este destinată tuturor iubitorilor de spiritualitate creştină ortodoxă şi de istoria 
neamului românesc. Ea poate fi utilizată, copiată şi distribuită LIBER cu menţionarea sursei. 
Scanare: Corina 

Corectura I: Elena 

Corectura II: Apologeticum 

Digitalizare pdf : Apologeticum 


I.S.B.N 973-7952-81-2 
I.S.B.N 973-7891-51-1 


Digitally signed by Apologeticum 

DN: cn=Apologeticum, c=RO, o=Apologeticum, 
ou=Biblioteca teologica digitala, 
email=apologeticum2003(Qyahoo.com 
Reason: | am the author of this document 
Location: Romania 

Date: 2006.08.11 14:16:44 +03'00' 


Traducere de Constantin Făgeţan 
Carte tipărită cu binecuvântarea Prea Sfințitului Părinte GALACTION, 
Episcopul Alexandriei şi Teleormanului 
Editura Cartea Ortodoxă, 2005 


© 2006 APOLOGETICUM. 
http://apologeticum.net 
http://www.angelfire.com/space2/carti/ 
apologeticum2003(4yahoo.com 


Patriarhul Constantinopolului 


PREFAŢĂ 


În numele Tatălui, şi al Fiului, şi al Sfântului Duh. 


Sfânta Biserică Ortodoxă ne-a învăţat, prin slăviții Apostoli, prin Sfintele Scripturi şi 
învățătura Sfinţilor noştri Părinți că este nevoie să mărturisim şi apărăm Credinţa Ortodoxă, 
căci va veni vremea când oamenii „de la adevăr auzul îşi vor întoarce, iar la basme se vor 
pleca” (II Timotei 4, 4). Avem sarcina de a păstra comoara Ortodoxiei aşa cum am primit-o 
de la Hristos; căci apostolul loan ne porunceşte, zicând: „Deci ce ați auzit dintru început, întru 
voi să rămâie. Şi de va rămânea întru voi ce aţi auzit dintru început, şi voi în Fiul şi în Tatăl 
veți rămânea” (I loan 2, 24). De asemenea, Mântuitorul nostru întreabă: „însă când va veni 
Fiul Omului, oare afla-va credință pe pământ?” (Luca 18, 8). 

Apărarea Ortodoxiei împotriva învățăturilor şi înnoirilor papistăşeşti este înfăţişată în 
vieţile a trei sfinți episcopi: Fotie cel Mare, Grigorie Palama şi Marcu Evghenicul. Aceşti 
bărbaţi, socotiți a fi cei mai învăţaţi oameni ai vremii lor, şi-au afierosit viața pentru păstrarea 
adevăratei credinţe a lui Hristos. Datorită nevoinţelor lor şi mărturisirii adevărului, ei au ajuns 
a fi cunoscuţi drept „stâlpii Ortodoxiei” ce stau împotrivă oricărui compromis în curata 
credință a lui Hristos. În vremea vieţii lor s-au adunat mai multe Sinoade spre a pune 
rânduială în învăţătură şi în disciplină, despre care se va vorbi pe scurt în cuprinsul cărții. 
Vom spune totuşi de pe acum câteva cuvinte despre Sinoadele Bisericii. 

Când în rândul Apostolilor a apărut nevoia de a se adresa unei voci ori judecăţi cu 
autoritate obligatorie, s-a convocat un Sinod la Ierusalim (Fapte cap. 15). Hotărârile şi 
canoanele acestui Sinod au fost recunoscute ca obligatorii pentru întreaga Biserică. Citim: 
„Părutu-s-a Duhului Sfânt şi nouă” (Fapte 15, 28) - unde pronumele personal „nouă”, la 
plural, desemnează pe căpeteniile sau reprezentanţii întregii Biserici adunaţi în sobor. Hristos 
nu a acordat autoritatea supremă unui singur membru al obştii apostolice. 

Supremaţia papală, întemeiată pe pretențiile petrine, ar face bine să-şi aducă aminte că 
Apostolului Petru, la Sinodul de al Ierusalim, nu i s-a cerut să hotărască după cum credea de 
cuviinţă şi nici nu a prezidat Sinodul, ci a luat parte la el ca un egal al celorlalți. Pentru 
Sfântul Pavel conducătorii Bisericii erau Iacov, Petru şi loan, iar nu Petru singur. Iacov avea 
întâietate, pentru aceea Epistola sa se află înaintea celei a Sfântului Petru în ordinea canonică 
a Sfintei Scripturi. Sfântul Petru, deşi era unul dintre apostolii cei mari, a fost totuşi chemat să 
dea seamă de faptele lui înaintea bătrânilor Bisericii (Fapte cap. 11). De asemenea, el a fost 
chemat să dea seamă în urma asprei mustrări a lui Pavel (Galateni 2, 11). Iată deci că bătrânii 
şi apostolii lucrau împreună, ca obşte, în luarea hotărârilor. 

Cea mai înaltă autoritate a unei Biserici Ortodoxe locale este Sinodul episcopilor ei; 
însă cea mai înaltă autoritate a Bisericii Ortodoxe Universale, Sinodul sau Soborul Ecumenic, 
întruneşte episcopii lumii civilizate (oikoumene). Istoric vorbind, fiecare Sinod Ecumenic 
întăreşte sau ratifică precedentul Sinod Ecumenic, începând cu cuvinte de felul acestora: 
„Urmând învățăturilor şi predaniilor Sfinților Părinţi...” Adevăratele Sinoade Ecumenice, 
asemenea Sfintelor Scripturi, sunt insuflate de Duhul lui Dumnezeu. Duhul Sfânt locuieşte în 
Biserică precum într-un templu al Său, neîngăduind o altă credinţă în afara celei dezvăluite de 
Iisus Hristos, Dumnezeul nostru. 

Au existat în trecut sinoade care, datorită unor forțe sau constrângeri exterioare sau 
răutății şi invidiei personale nu au corespuns cu învățătura Sfinților Părinţi. Ca urmare, 
conştiinţa întregii Biserici a respins cu hotărâre aceste sinoade „tâlhăreşti” şi hotărârile lor ca 


3 


Viaţa Sfântul Fotie cel Mare 


mincinoase, fiindcă nu exprimau adevărul negreşelnic al Ortodoxiei. Sfântul Maxim 
Mărturisitorul (cca. 580-662), explicând aceasta, spunea odinioară: „Adevărul judecă 
sinoadele”; iar judecata ultimă este a Duhului Sfânt, adică a „conştiinţei Bisericii.” 

Unirea cu Biserica Latină este cu putință numai dacă va lepăda înnoirile sale şi învățăturile 
neortodoxe. Ecleziologia ortodoxă a fost totdeauna întemeiată pe dogma că există doar Una 
Sfântă Sobornicească şi Apostolicească Biserică; schismaticii, ereticii şi cei de alte religii nu 
sunt mădulare ale ei, ci se află în afară. Cum se poate înfăptui o adevărată unire cu cei ce 
învaţă dogme străine Ortodoxiei, referitoare la Sfânta Treime, la Maica Domnului, la ierarhie, 
la icoane, la post, etc.? Nu putem rămâne nepăsători față de adevăr, cu nădejdea de a obține o 
unire prin compromis. Să urmăm sfatul Sfântului Pavel care zice: „Drept aceea, fraților, staţi 
şi ţineţi predaniile carile v-aţi învăţat, ori prin cuvânt, ori prin epistolia noastră” (II 
Tesaloniceni 2, 15). 

Mărturisirea şi apărarea credinței ortodoxe înseamnă dragoste față de adevăr şi 
dragoste față de Biserică, Trupul lui Hristos. Păzirea Ortodoxiei nu este o trudă încredințată 
doar clerului, ci tuturor creştinilor ortodocşi. Cartea este dedicată apărătorilor sau „stâlpilor” 
Ortodoxiei, Sfinții Fotie, Grigorie şi Marcu, care prin viaţa şi minunile lor au mărturisit 
fiecare: „Păzit-a sufletul meu mărturiile Tale, şi le-a iubit foarte” (Ps. 118, 167). Fie ca viețile 
lor să insufle cititorului o dreaptă înţelegere a Ortodoxiei în planul dumnezeiesc. 


Iubiţilor, (...) nevoie am avut a vă scrie, îndemnându-vă să staţi vitejeşte pentru 
credinţa carea o dată s-a dat sfinților (Iuda 1,3). 


Duminica Ortodoxiei, 1990 


Troparul 
Sfântului Fotie cel Mare 


Glas 5 


Ca o prealuminoasă făclie a înţelepciunii ascunse în Dumnezeu, şi apărător al 
Ortodoxiei celei de Sus descoperite, podoaba cea blagoslovită a Patriarhilor, înnoirile 
semețului eres ai lepădat, mărite Fotie, cela ce eşti lumina sfintelor Biserici, al Răsăritului 
luminătorule: păzeşte pe dânsele de toată rătăcirea. 


Patriarhul Constantinopolului 


VIAŢA ŞI NEVOINŢELE CELUI ÎNTRE SFINŢI 
PĂRINTELUI NOSTRU 
FOTIE CEL MARE, 


Patriarhul Constantinopolei, 
pe care Sfânta Biserică îl prăznuieşte 
la 6 Februarie 


Primii ani din viaţa sfântului 


Sfântul şi de Dumnezeu purtătorul Părintele nostru Fotie, de sfântă pomenire, s-a 
născut la Constantinopol prin anul 820! din părinţi înstăriți, de bun neam şi cu frică de 
Dumnezeu. Tatăl său, Serghie, slujea la curtea împărătească, având dregătoria de spatharios, 
adică „păzitor al împăratului şi palatului.” Fratele lui Serghie era Sfântul Tarasie, Patriarhul 
Constantinopolului (784-806, pomenit de Biserică la 25 Februarie). Patriarhul Tarasie a 
prezidat al Şaptelea Sinod Ecumenic de la Niceea din 787. Sinodul a întărit închinarea 
ortodoxă a icoanelor şi a osândit erezia iconoclastă“. Mama lui Fotie, evlavioasa şi virtuoasa 
Irina, primea adeseori călugări în casa ei, căutând sfintele lor rugăciuni şi dându-le 
milostenie”. Fratele Irinei, patricianul Serghie, s-a însurat cu o femeie numită tot Irina, care 
era sora împărătesei Teodora (pomenită la 11 Februarie). Fraţii lui Fotie erau Constantin, 
Serghie, Tarasie şi Theodor. Părinţii, strălucind în virtute, şi-au crescut toți copiii în credință 
şi evlavie, punând la temelie rugăciunile şi faptele bune”. 

Familia lui Fotie aparținea partidei celor ce cinsteau sfintele icoane; pentru aceea au 
fost prigoniţi de iconoclastul împărat Teofil (829-842). Evlavioasa şi onesta familie a lui Fotie 
iubea şi cinstea mai cu osebire pe drepţii călugări care apărau sfintele icoane. Ţinte ale 
cumplitelor prigoane, părinții lui Fotie au fost lipsiţi de avere, au fost chinuiti şi, împreună cu 
copiii lor, au fost surghiuniţi în locuri sălbatice şi secetoase, ca acolo să-şi sfârșească zilele. 
Nici măcar o singură dată aceşti mărturisitori şi mucenici ai adevăratei Credinţe nu s-au învoit 
să se lepede de sfintele icoane. Astfel, încă de la vârsta de şapte ani Fotie a mărturisit, apărat 
şi susținut sfânta credință apostolicească şi dogmele cele adevărate ale Sfinţilor Părinţi. Un 
sinod eretic a aruncat anatema asupra familiei lui Fotie şi asupra unchiului său, Tarasie. Tatăl 
şi mama lui Fotie au murit ca mucenici în acel surghiun!. 

Mai târziu Fotie avea să-şi descrie tatăl ca pe un bărbat viteaz, evlavios şi virtuos, 
vestit prin bogăţia adevăratei slave şi a dreptei credinţe (...) şi prin surghiun şi muceniciet. 


! După H. G. Beck, Kirche und theologische Reiche, München, 1959, p. 520. 

? Pentru traducerea completă din rusă în engleză a vieții Sfântului Tarasie vezi Living Ortodoxy IV, nr. 3, (Mai- 
Iunie, 1982), pp. 3-16. 

? Mai multe despre teologia icoanei a se vedea lucrarea lui Leonid Uspenskz, Teologia icoanei, Editura 
Anastasia, Bucureşti, 1994 sau ediția electronică Apologeticum, 2006, la http://apologeticum.net (n. 
Apologeticum) 

* Tustin Popovici, „The Life of St. Photios the Great”, în vol. On the Mystagogy of the Holy Spirit, Studion 
Publishers, NY, 1983, p. 34. 

` Ibid. 

é Ibid. 

7 Letter 1, To Tarasios, Patrikios, Brother, Septembrie, 871, trad. Despina Stratoudaki White, în vol. Patriarch 
Photios of Constantinople, Holy Cross Ortodox Press, Brookline, MA, 1981, p. 117. 

8 Asterios Gerostergios, St. Photios the Great, Institute for Byzantine and Modern Greek Studies, Belmont, MA, 
1980, p. 16. [Lucrarea este tradusă şi în româneşte, Asterios Gerostergios, Sfântul Fotie cel Mare, Editura Sofia, 
Bucureşti, 2005 şi disponibilă în format electronic în colecția Apologeticum, la Biblioteca Teologică Digitală, 

După această dovadă de dârzenie a familiei sale, tânărul Fotie avea să cinstească mult 
nepieritoarea pomenire a unchiului său, Patriarhul Tarasie, ca şi a Patriarhului Metodie (843- 
847, pomenit la 14 Iunie), urmând pilda acestor luminători ai evlaviei de-a lungul întregii sale 
vieți. 

Dintr-o scrisoare scrisă de Fotie fratelui său, Tarasie, putem bănui că unii dintre 
membrii familiei sale au murit în vremea tulburărilor iconoclaste. El scrie: „Să nu ne purtăm 
cu necinstire față de răbdătoarele chinuri ale părinților noştri, căci ei au văzut feluri de moarte 
ce nu semănau cu morțile pe care le ştim noi. Ferească-ne Dumnezeu! Focul şi apa şi groapa 
au pus stăpânire pe urmaşii lor, şi un amar şi greu surghiun, şi toată lipsirea de prieteni şi 
rubedenii a venit peste ei, şi tot ce aduce bucurie s-a luat de la ei, dar toate le-au primit cu 
bunăvoire, slăvind pe Cel ce iconomiseşte cele ale oamenilor mai presus de omeneştile 
socotinţe”.” 

Încă din tinereţe Fotie a strălucit prin curăţie şi era înclinat spre viața liniştită şi 
rugătoare a monahilor. Mai târziu, ajuns Patriarh al Constantinopolului, Fotie avea să scrie 
Patriarhilor Răsăriteni: „Copil fiind, tânjeam a fi slobod de grijile şi nevoile vieţii şi a mă 
îngriji numai de cele ce mă frământau... Din copilărie a crescut în mine şi o dată cu mine 
dragostea pentru viaţa monahicească'%.” Gândindu-se la drumul său în viață, recunoaşte a fi 
dorit în sufletul lui viaţa de celibat, dar niciodată nu a dorit să ajungă preot. Comentând 
aceasta, Fotie spunea: „Doream foarte mult să trăiesc singur”! şi „luasem o hotărâre..., aceea 
de a mă ţine departe de afaceri şi de vuiet, şi de a mă bucura de dulceaţa paşnică a vieții 


particulare!?.” 


Anii de învăţătură 


Întrucât părinţii săi se aflau în surghiun, este greu de spus unde anume a primit Fotie o 
atât de strălucită şi neobişnuită educaţie. Unii susţin că a fost un autodidact plin de râvnă, care 
după o învăţătură silitoare şi sistematică de unul singur a ajuns un teolog profund şi un învăţat 
strălucit; alții sugerează că părinții l-ar fi trimis la Tesalonic, iar alții spun că ar fi rămas în 
Constantinopol. Oricum ar fi, tânărul Fotie a folosit orice prilej de a învăţa, însetat de 
înțelepciune şi cunoaştere. Din fire era un băiat destoinic şi înzestrat, în chip vădit, şi-a primit 
cunoştinţele din izvoare greceşti şi nu a dorit să înveţe ebraica sau latina”. De la o vârstă 
fragedă s-a aplecat cu răbdare asupra gramaticii, poeziei, retoricii şi filosofiei. Printre alte 
numeroase înfăptuiri, a dobândit şi o bună cunoaştere a medicinei, cercetând cărți despre 
metodele chirurgicale şi de prim-ajutor, ca şi despre feluritele boli. 

După ce a studiat literatura, matematica, filosofia aristotelică şi învățătura lui Platon, a 
zăbovit îndelung asupra Sfintelor Scripturi şi Sfinţilor Părinţi ai Bisericii Ortodoxe. A studiat 
teologia sub îndrumarea unor bărbați înţelepţi şi a unui bătrân duhovnic al cărui nume, din 
nefericire, nu a ajuns până la noi". 

Învățătura şi înțelepciunea lui Fotie au ajuns curând să fie cunoscute peste tot. 
Superioritatea sa intelectuală era de o asemenea măreție încât părea să se ia la întrecere cu cei 
din vechime. Atât prietenii cât şi duşmanii săi nu şovăiau să-şi arate admirația pentru 
cunoştinţele lui. Tinerii veneau la el acasă spre a primi învățătură, atât în ştiinţele lumeşti cât 
şi în cele duhovniceşti; şi nimeni dintre cei ce îl cercetau nu rămânea fără vreun folos. În 
ciuda tinereții sale Fotie îi învăţa înțelepciunea pe tinerii săi ucenici, citind împreună cu ei 
multe cărți ziditoare şi tâlcuind înţelesul ascuns al fiecăreia. 


http://apologeticum.net ] 

” Letter 1, trad. D. S. White, ibid. 

10 Letter 1, PG 102, 585. 

'! loannes Valettas, Photiou Epistolai, Londra, 1864, p. 145. “PG102, 585B. 
12 PG 102, 585 B 

15 Gerostergios, St. Photios the Great, op. cit., pp. 18-19. 

14 Tustin Popovici, „The Life of St. Photios”, op. cit., p. 36. 

Asemeni multor bizantini, Fotie credea că cunoaşterea lumească este de folos, dar are 
trebuință de discernământ duhovnicesc. Pe deasupra, dobândirea cunoaşterii nu se poate 
înfăptui fără rugăciune şi nevoință duhovnicească. 


Împărăteasa regentă Teodora 


Împăratul iconoclast Teofil a murit în Ianuarie, 842, după un acces de dizenterie. 
Hristos, cu atotştiutoarea Sa purtare de grijă, a rânduit ca să domnească peste bizantini o 
cucernică şi binecinstitoare împărăteasă," până când fiul ei de nici trei ani, Mihail al III-lea, 
avea să ajungă la vârsta potrivită. Împărăteasa era iconofilă, adică iubitoare a icoanelor, astfel 
că, o dată cu moartea soțului ei, iconoclaştii şi-au pierdut influența şi au căzut în dizgrație. 
Deşi soțul ei era iconoclast, îngăduia totuşi cinstirea icoanelor din dragoste față de ea. După 
cum se spune în viața ei, atunci când Teofil era pe patul de moarte Teodora a dat la iveală 
icoanele ascunse. În clipele de pe urmă ale soțului său ea l-a înduplecat să mărturisească, să 
cinstească şi să sărute din tot sufletul icoanele. După ce şi-a ascultat soţia el şi-a dat cea din 
urmă suflare. 

Împărăteasa se bucura de sprijinul oastei, având drept împreună-lucrători pe fraţii săi, 
Bardas şi Petronas, şi pe unchiul ei, Serghie Nikitiatis. De asemenea, printre sfetnicii săi cei 
mai dragi se afla logofătul Teoctist, logorher al Dromusului (Magister officiorum), care, 
printre alte multe îndatoriri, era şi dregătorul ce se ocupa de finanţele tuturor ținuturilor, de 
afacerile externe, de informaţii şi de corespondență. 

„Împărăteasa cea împodobită cu cunună, dorind de adevărata împărăție a lui Hristos”, 
dorea să aşeze din nou în toate bisericile „icoana Lui cea neîntinată şi chipurile Sfinților” 
(Triod, Duminica Ortodoxiei, Canonul, Cântarea a 4-a). Ea a lucrat totuşi cu multă băgare de 
seamă până când a putut să-l încredințeze pe întâiul sfetnic, Teoctist, că poporul va primi cu 
bucurie schimbarea. De asemenea, dorea să se încredințeze că fostul ei soț nu va fi 
anatematizat!”. 

Dintre toți membrii regenței, Teodora i-a arătat cea mai multă bunăvoință lui Teoctist. 
El s-a dovedit plin de credincioşie şi iscusit, slujindu-o cu râvnă şi devotament, aşa cum 
slujise pe socrul ei, Mihail al II-lea (820-829), şi pe soţul ei, Teofil. 

„Mintea luminându-şi cu lumina dumnezeiescului Duh cinstita împărăteasă, şi roade 
de dumnezeieşti cugete având, iubit-a bună podoaba Bisericii lui Hristos şi frumuseţea” 
(Triod, Duminica Ortodoxiei, Canonul, Cântarea a 8-a). Dorind să izbăvească Biserica de 
„negura eresului” din trecut, la 11 Martie, 843, Teodora a convocat un sinod în palatul 
împărătesc. Episcopii au luat parte cu bunăvoire şi au întărit din nou hotărârile Sinodului de la 
Niceea; singurul care s-a împotrivit a fost Patriarhul loan al VII-lea (836-842). Fiind depus, el 
s-a retras să studieze spiritismul'S în vila sa de lângă Bosfor. Atunci împărăteasa-regentă a 
cerut Sinodului să-l aleagă Patriarh pe călugărul Metodie, victimă a prigoanei soțului ei. 

La prima vedere, s-ar părea că Metodie a fost numit prin hotărâre împărătească; de 
fapt Dumnezeu a fost cel care l-a ales pe acest om ce lâncezise atâţia ani într-un mormânt 
pustiu, fiind surghiunit de către împăratul Teofil. Astfel, prin alegerea Sfântului Metodie s-a 
reaşezat pacea în Biserică, spre mulțumirea tuturor, afară de câțiva monahi zelotişti care 
socoteau că iconoclaştii trebuie pedepsiţi cu asprime!”. Soborul din 843 a osândit apoi 
iconoclasmul şi a aşezat din nou icoanele în Biserică. Acest fapt a avut un răsunet peste 
veacuri, fiind prăznuit an de an în cea dintâi Duminică din Postul Mare, cunoscută ca 


15 Cf. Triod, Duminica Ortodoxiei, Canonul Dimineţii, Cântarea a 3-a, Glas 4, facerea lui Theofan. 
' Sinaxarul cel Mare al Bisericii Ortodoxe, Luna Februarie (în Ib. greacă), Athena, 1979, p. 293. 
17 Steven Runciman, The Byzantine Theocracy, Cambridge University Press, NY, 1977, p. 90. 
i. Probabil o greşeală de redactare sau traducere. Mai degrabă ar fi vorba de: spiritualitate. 

Ibid, p. 91. 

Duminica Ortodoxiei. Ca urmare, în Sinaxarul zilei de 13 Mai, între mărturisitorii Credinței 
aflăm numele părinților lui Fotie, Serghie şi Irina. 

Patriarhul Metodie a chemat înapoi pe episcopii surghiuniți din pricina cinstirii 
icoanelor. Totodată noul patriarh a avut grijă să nu numească drept episcopi oameni cu păreri 
extremiste, spre a ocoli orice creştere a împotrivirii zeloților față de strădaniile sale de a aduce 
pacea în Biserică. Zeloţii însă mustrau atitudinea îngăduitoare a împărătesei şi Patriarhului 
față de iconoclaşti. Astfel Metodie, găsind că monahii de la Mănăstirea Studion erau prea 
aspri în râvna lor rău călăuzită, a fost nevoit să-i afurisească din pricina lipsei lor de iertare”. 


Sfântul Ignatie 


După adormirea Patriarhului Metodie, la 14 Iunie, 847, Teodora, fără alegeri 
bisericeşti, l-a numit ca urmaş al lui pe un alt călugăr, Ignatie, fiul fostului împărat Mihail I 
Rhangabe (811-813) şi al Procopiei (fiica împăratului Nichifor I). Când împăratul Mihail I şi- 
a pierdut tronul, a fost închis într-o mănăstire cu cei trei fii ai săi care au fost scopiţi fără voia 
lor, spre a nu mai putea domni, înfruntând cu vitejie această tragedie, Ignatie a intrat în viața 
monahală. Cu vremea a trecut prin toate treptele de jos ale clerului. Monah cu viață aspră, cu 
o fire plină de bărbăţie, el a ajuns igumenul unei mănăstiri din insula Prinkipo. lubea călugării 
şi ei îl iubeau. Nu-i plăcea învățătura lumească şi şi-a petrecut cea mai mare parte a vieții 
căutând desăvârşirea monahală. Era foarte mult cinstit pentru cucernicia şi milostenia sa. De 
asemenea, se ținea cu scumpătate de predania Bisericii şi de canoane, nedorind să se abată de 
la ele câtuşi de puţin. 

Ignatie ținea de partida zeloților, fiind deci un candidat nepopular pentru partida 
liberală şi pentru Bardas, fratele Teodorei. Deşi Bardas avea să reuşească până la urmă să 
scape de Teoctist din administraţie, nu a reuşit să impună surorii sale să schimbe alegerea 
pentru Patriarh”. 

De la înscăunarea lui Ignatie au început necazurile, căci a refuzat să-l primească pe 
Arhiepiscopul Siracuzei, Grigorie Asvestas. Grigorie trăia ca fugar în capitală şi ajunsese 
căpetenia unui grup liberal şi progresist ce avea legături de prietenie cu fostul Patriarh 
Metodie. Se pare că Grigorie a fost învinuit de a fi încălcat Taina hirotoniei. 

Totuşi pe atunci Biserica încă nu lămurise cazul său”. Pricina pentru care Grigorie 
fugise din eparhia sa siciliană era năvălirea arabă”. De fapt Grigorie fusese şi el propus la 
patriarhat, dar alegerea lui Ignatie de către Teodora a ieşit biruitoare. Departe de a se supăra 
de alegerea lui Ignatie, Grigorie s-a purtat cât se poate de bine. Dorind să ia parte la ridicarea 
lui Ignatie pe scaunul patriarhal, Grigorie a fost înfruntat pe faţă de către Ignatie care a refuzat 
să slujească împreună cu el, învinuindu-l de purtare necanonică. Ignatie bănuia că Grigorie 
încălcase canoanele atunci când hirotonise episcop pe un cleric ce ţinea de Biserica din 
Constantinopol, fără a fi avut dezlegare de la acea Biserică. Această respingere l-a jignit mult 
pe Grigorie. El şi-a aruncat lumânarea pe jos şi, ieşind din biserică, a spus că Biserica primea 
un lup, iar nu un păstor duhovnicesc“ . 

După această întâmplare a urmat o ceartă între moderaţii reprezentați de Grigorie, 
împreună cu adepții şi prietenii săi, şi zeloţii din partida lui Ignatie. În vremea Patriarhului 
Metodie (843-847), sfântul Patriarh domnise folosind delicateţea şi cumpătarea, primind cu 
dragoste în Biserică pe iconoclaştii pocăiţi. Însă Ignatie era lipsit de diplomaţia trebuincioasă 
spre a uni Biserica, şi astfel a pricinuit o schismă în rândurile clerului”. 


* Gerostereios, St. Photios the Great, op. cit., p. 30. 

” Tbid.,p. 31. 

” Niketas-David, Vitalgnati, PG 105, 512. 

3 Tustin Popovici, „The Life of St. Photios”, op. cit., p. 40, n. 22. 

Steven Runciman, The Byzantine Theocracy, op. cit. p. 92; Gerostergios, St. Photios the Great, op. cit., pp. 
32-33. 

% D, S. White, Patriarch Photios of Comtantinople, op. cit., p. 21. 


8 


Patriarhul Constantinopolului 


Grigorie Asvestas a relatat respingerea sa publică Papei Leon al VI-lea (847-855), care 
socotea că Siracuza, aflată în Sicilia, intra sub jurisdicția sa. Îndată Papa a luat legătura cu 
Constantinopolul, cerând explicaţii pentru judecarea unuia din episcopii săi”€. 

Nici Papa Leon al VI-lea, nici urmaşul său, Benedict al III-lea (855-858) nu au primit 
justificări îndestulătoare pentru respingerea lui Grigorie de către Constantinopol. Ignatie a 
ignorat cu totul cererile papale, ceea ce a dus la suspendarea legăturilor între papalitate şi 
patriarhie””. 

Următorul fundal istoric este neapărat necesar spre a descrie forțele bisericeşti şi 
politice din jurul vieţii Sfântului Fotie. 


Dregătoriile sfântului 


În vremea dinastiei Amoriene (820-867) s-au luat unele măsuri pentru promovarea 
învățământului superior. Dobândind încrederea nepotului său, Bardas a fost înălţat de către 
tânărul împărat Mihail al III-lea la rangul de magister. El a fost numit Domestic al şcolilor, 
adică căpetenia Străjii împărăteşti. Curând lui Bardas i s-a acordat rangul de kouropalatis, 
unul dintre cele trei înalte titluri onorifice bizantine, rezervat de obicei rudelor apropiate ale 
împăratului“. Astfel, în vremea domniei lui Mihail, unchiul şi păzitorul său, Bardas, a 
reîntemeiat şi reorganizat şcoala împărătească superioară din Constantinopole. Universitatea 
era situată în Palatul Magnaura. Pentru a atrage studenţi la această şcoală, în loc de celelalte 
două mari centre de învățământ de la Mănăstirea Studion şi de la Şcoala Patriarhală a Bisericii 
Sfinților Apostoli, iscusitul Bardas a plănuit să facă educaţia un bun atât al celor bogați, cât şi 
al celor săraci, scăpându-i pe studenţi de sarcinile financiare prin subsidii de la stat. Bardas 
era hotărât să declare război analfabetismului. Este vrednic de pomenit că în vremea lui 
Bardas şi apoi a dinastiei Macedoniene (867-1056), această şcoală a devenit inima intelectuală 
a imperiului.” 

Sfetnicul împărătesei Teodora, Teoctist, îl numise pe Fotie profesor de filosofie şi 
dialectică la această şcoală. Ca profesor, se spune că vestitul Fotie a devenit forța centrală a 
mişcării intelectuale şi literare din a doua jumătate a veacului al nouălea. Fiind excepţional de 
înzestrat, cu o puternică dragoste de cunoaştere şi o educaţie neîntrecută, el şi-a dăruit 
întreaga atenție şi energie educării celorlalți. A avut o mare înrâurire asupra tinerilor săi 
ucenici. Educând pe alţii, Fotie încerca să le îndrepte cugetul către bunacinstire, amestecând 
astfel virtuțile civice cu cele ascetice. 

Deşi era tânăr, lumina lui Fotie nu putea fi ascunsă, căci înflorirea harului făcea ca toți 
să îl admire şi să îl cinstească. Lumina sa trebuia pusă în sfeşnic ca să strălucească înaintea 
celorlalți. Dând dovadă limpede de erudiţia sa filologică, filosofică şi teologică, Fotie a fost 
chemat şi la curtea tânărului împărat Mihail al III-lea. Dorinţa lui Fotie de a se călugări s-ar fi 
împlinit negreşit în acea vreme, de nu ar fi fost împiedicată de curtea împărătească. 

Astfel, fără voia sa, Fotie a fost silit să primească înalte ranguri şi îndatoriri. I s-a dat 
rangul de protospatharios (ofiţer al străjii palatului). Prin anul 851, Teoctist, recunoscând 
iscusința administrativă a lui Fotie, l-a numit protoasecretes (conducătorul cancelariei 
împărăteşti), având şi rangul de protospatharios. Mai târziu Fotie a ajuns şi senator. A mai 
slujit şi ca Mare Sfetnic împărătesc şi apoi ca Prim Ministru, ranguri ce se dădeau numai celor 
cu o credincioşie desăvârşită față de curtea împărătească. Frații lui Fotie, Serghie şi 
Constantin, au avut şi ei rangul de protospatharios. Celălalt frate al lui Fotie, Tarasie, a ajuns 


% Ibid.; Gerostergios, op. cit., pp. 33. 

* Vezi Francis Dvornik, The Photian Schism, Cambridge, 1948; Steven Runciman, The Byzantine Theocracy, 
op. cit. p. 92. 

% Cele trei înalte titluri onorifice erau Caesar, nobilissimus şi kouropalatis. Cf. George Ostrogorsky, History of 
the Byzantine State, Rutgers University Press, 1957, p. 22; White, p. 21. 

? Gerostergios, op. cit., pp. 24. 


Viaţa Sfântul Fotie cel Mare 


patrikios, adică nobil“. 

În 855, la treizeci şi cinci de ani, Fotie era de-acum un politician iscusit şi ager. Deşi 
Bardas fusese cel mai apropiat colaborator al Theodorei, Mihail al III-lea, recunoscând 
înzestrările diplomatice ale lui Fotie, l-a trimis ca ambasador la Califul Persiei în Bagdad. 
Scopul misiunii sale era acela de a pune capăt prigoanei creştinilor din ţinuturile musulmane. 
Un tânăr şi foarte înzestrat ucenic avea să călătorească împreună cu dânsul: Constantin 
Filosoful, cunoscut mai apoi ca Sfântul Chiril, Apostolul Slavilor. Dar toate aceste ranguri nu- 
| mulțumeau pe Fotie, după cum el însuşi spunea: „Am fost silit să primesc ranguri politice şi 
răspunderi lumeşti pe care împăratul le-a pus asupra mea împotriva voii mele”!.” Într-adevăr, 
cu mult dor avea şi-şi aducă aminte de liniştita şi senina viață de studiu şi convorbiri 
intelectuale cu prietenii săi. 


Cele dintâi scrieri 


Când fratele lui Fotie, Tarasie, se pregătea să plece într-o călătorie în afara Cetăţii, i-a 
cerut lui Fotie să-i recomande cărți de citit pentru călătorie şi să-şi spună părerea despre 
fiecare text. Ca urmare a legăturilor lui Fotie cu un cerc de prieteni cu preocupări ştiinţifice, şi 
ca răspuns la cererea fratelui său, împreună cu ucenicul să drept secretar a alcătuit un rezumat 
enciclopedic al literaturii greceşti laice şi religioase numit Bibliotheca sau Mirobiblion (mii de 
cărți), cum se numeşte de obicei. 

Împrejurările alcătuirii acestei cărți ne ajută să aruncăm o privire asupra vieţii şi 
clipelor de răgaz ale sfântului bărbat. Se pare că în casa lui Fotie exista un fel de cerc de 
lectură, unde un ales grup de prieteni se adunau să citească cu voce tare literatură de toate 
felurile, inclusiv laică şi religioasă, atât păgână cât şi creştină. Prolificul scriitor care a fost 
Fotie poseda o vastă bibliotecă care era la dispoziția prietenilor săi. El a cedat cererilor 
acestora de a scrie scurte rezumate ale cărţilor care se citeau”. 

În Bibliotheca Fotie dă extrase din numeroase lucrări, uneori pe scurt, uneori mai pe 
larg, ca şi propriile eseuri întemeiate pe aceste extrase sau comentarii critice la ele. Deşi 
enorma lucrare de erudiție se ocupă de scriitorii de proză, găsim totuşi o mulțime de lucruri 
despre gramaticieni, ritori, istorici, oameni de ştiinţă, doctori, sinoade şi vieți de sfinţi. Este un 
volum foarte bogat, cuprinzând recenzii despre 279 de cărți, dintre care 158 sunt de natură 
religioasă. Restul recenziilor se ocupă de istorie, filosofie, filosofie evreiască, geografie, 
medicină, lucrări ale preoților şi papilor apuseni, aventuri romantice, lucrări scrise de femei şi 
matematică. Din nefericire recenziile despre o mulţime de scriitori din vechime aflați în carte 
s-au pierdut. Cu toate acestea sfântul bărbat a lăsat o moştenire bogată şi felurită. Compilând 
informaţii şi cunoştinţe din numeroase domenii, multe dintre ele neaflate în alte locuri, Fotie a 
ajuns să fie socotit drept cel mai însemnat învăţat bizantin. Pe lângă comentarii, a vrut să dea 
şi o lucrare care să suplinească marea nevoie a unui dicționar, astfel că a alcătuit lexiconul 
Lexeon Synagoge, ca ajutor pentru tinerii săi studenți. Dicţionarul este uriaş şi, în cea mai 
mare parte, încă needitat. Astfel, numeroasele sale lucrări includ subiecte de gramatică, 


` Ă e Ea i 133 
scrisori, predici şi gânduri despre teologie™.” 


*1. Valettas, Photiou Epistolai, Ep. 7-17, op. cit., pp. 142, 143, 220, 223. 
31 : 

Ibid. 
32? JB. Bury, A History of the Eastern Roman Empire from the Fall of Irene to the Ascension of Basil, 802-667 
A.D., II, Londra, 1912, p. 446. 
3 AA. Vasiliev, History ofthe Byzantine Empire, vol. |, The University of Wisconsin Press, 1976, p. 297; J. B. 
Bury, op. cit. 

Patriarhul Constantinopolului 


Atmosfera 
bisericească şi politică 


În 856, atmosfera bisericească şi politică nu era nicidecum pașnică. În stat erau 
dezbinări pricinuite de uneltirile lui Bardas care căuta să preia puterea. La 13 Martie, 856, 
Mihail, ajuns la vârsta înţelegerii, a încredințat guvernarea unchiului său, Bardas, ridicându-l 
la rangul de Cezar. De-a lungul anilor Bardas ajunsese principalul chivernisitor al treburilor 
politice şi până la urmă, prin uneltiri, avea să îşi elimine sora din regență. 

Între timp, încrezătorul Mihail al III-lea a lăsat totul în seama unchiului Bardas care, în 
numele nepotului său adolescent, a pus stăpânire pe domnie în calitate de Cezar. Deşi Bardas 
revitalizase flota şi oastea, avea mulţi duşmani care se simțeau iritați de irosirea rezervelor 
adunate cu atâta grijă de sora sa şi de Teoctist. De asemenea Bardas ducea o viaţă morală 
destul de îndoielnică. Felul său de viaţă era dezaprobat mai ales de către monahi, fiindcă se 
bănuia că trăieşte cu nora sa, care era văduvă. De asemenea era binecunoscut faptul că 
încuraja imoralitatea nepotului său. 

Tânărul împărat, devenind bărbat, se simţea sufocat de tutela mamei. Teodora nu 
numai că îl îndepărtase de la domnie pe Mihail, ci se amesteca şi în viața lui sentimentală 
privată, despărțindu-l de ibovnica sa, o fată de rând pe nume Evdokia Ingherina. El a fost pus 
să se însoare cu Evdokia Dekapolitissa (855). În acest fel, în chip firesc el s-a aliat cu unchiul 
Bardas. Cei doi au pus la cale uciderea lui Teoctist în palatul împărătesc, lucru ce a avut loc în 
prezenţa lui Mihail. Teodora a jelit mult pierderea lui’. 

Ca parte a preluării puterii, fiicele Teodorei, Tecla şi Anastasia, au fost trimise la 
Mănăstirea Karianos, iar Teodora cu cealaltă fiică, Pulheria, au fost silite să intre în 
Mănăstirea Gastrion'5. Senatul a sprijinit hotărârea lui Mihail de a domni fără consiliul de 
regență. Moderaţii erau optimişti, dar extremiştii, în frunte cu Patriarhul Ignatie, erau gata de 
a reacționa. Zvonurile despre legătura nelegiuită a lui Bardas cu nora sa au străbătut întreg 
oraşul şi au ajuns la urechile lui Ignatie. Astfel, la Praznicul Arătării Domnului din anul 858, 
patriarhul a refuzat să-l împărtăşească pe Bardas, fiind de faţă toți dregătorii din Aghia Sofia. 
Bardas a fost adânc jignit. 

Apoi Bardas a încercat să-şi silească sora şi nepoatele să se tundă în monahism. 
Patriarhul Ignatie a refuzat s-o călugărească pe împărăteasa mamă Teodora şi pe fiicele ei, 
declarând că era împotriva canoanelor să închizi femeile în mănăstiri. Acest lucru şi altele au 
pricinuit o ruptură între Bardas şi Ignatie. Bardas îl socotea pe Ignatie prea inflexibil, aspru şi 
o pacoste, împreună-lucrarea statului cu Biserica ajunsese cu neputinţă. 

O altă pricină s-a ivit atunci când un anume Ghideon, dându-se drept fiu al 
împărătesei, a uneltit împotriva Cezarului Bardas. Ignatie a protestat împotriva executării lui 
Ghideon. Bardas s-a răzbunat, învinuindu-l pe Ignatie de înaltă trădare. Mulți au socotit 
această învinuire născocită de Bardas ca o altă uneltire a sa pentru a scăpa de sfânta sa soră şi 
de Patriarh. 

Bardas nu era singur în uneltirile sale. Nici Mihail nu-l plăcea pe Ignatie, atât ca 
„prieten al mamei sale” cât şi fiindcă era un critic neînfricat al vieţii sale private. Astfel, din 
poruncă împărătească, în Octombrie, 858, Ignatie a fost arestat. Apoi Bardas a poruncit să fie 
surghiunit în insula Terevinthos de unde patriarhul şi-a trimis mai apoi demisia de bună 
voje”. Prințesele Tecla şi Anastasia s-au alăturat mamei lor Teodora şi Pulheriei în aceeaşi 


%4 Regna, ed. G. Lachmann, Bonn, 1834, pp. 88-89; Theophanes Continuatus. Chronographia, 4:171. 

* Simeon Logothete, Continuator of George  Amartolos, PG 110:1048, citat în White, op. cit., p. 42, n. 51. 
Un alt izvor consemnează că patru dintre fiicele Teodorei au intrat în mănăstire şi în viaţa monahală: Tecla, 
Anna, Anastasia şi Pulheria (Sinaxarul cel Mare, Luna Februarie, p. 294). Fiica cea mai mare, Maria, se 
căsătorise cu mult timp înainte şi murise. 

** Dvornik, The Photian Schism, ..., op. cit., pp. 39 ff; Bury, A History... op. cit., p. 161; Runciman, The 
Byzantine Theocracy, op. cit. p. 93; Ostrogorsky, History of the Byzantine State, op. cit., p. 197. 

Viaţa Sfântul Fotie cel Mare 


mănăstire. Ele au fost tunse toate în chipul îngeresc. Astfel Sfânta Teodora a rămas în 
mănăstire până la fericitul ei sfârşit, la 11 Februarie, 867%. 

În timpul tuturor acestor intrigi Fotie a rămas neutru şi tăcut, studiind, predând şi 
scriind pe o mulțime de teme. Îşi clădise o viaţă virtuoasă şi fără de griji. Fotie era un om 
cultivat, cu un larg spectru de interese şi cunoştinţe; dar mai exista un alt grup, al 
ultraconservatorilor, condus de călugării de la Studion, care simțeau altfel în privința 
învățământului lumesc. Ei susțineau că poruncile şi scrierile Bisericii trebuie urmate cu cea 
mai mare ardoare. 

Ignatie era un membru de temelie al acestui grup care trata cu dispreţ învățătura 
lumească. Deşi Sfântul Pavel opunea „înțelepciunea lui Dumnezeu” şi „înțelepciunea lumii 
acesteia” (I Cor. 1, 20), Fotie socotea că aceasta nu trebuie înțeleasă ca o osândire totală a 
filosofiei lumeşti, ci ca o respingere a învățăturilor mincinoase şi necinstitoare. El nu a 
eliminat întreg corpusul învățăturilor lui Platon şi Aristotel, şi chiar al unor filosofi mai 
mărunți, dar în mod sigur a folosit scrierile lor în mod selectiv. Deşi Fotie era un iubitor de 
cunoaştere, este important de notat că pentru el exista o ierarhie a adevărului şi cunoaşterii, 
care punea cunoaşterea lui Dumnezeu pe primul loc. Sfântul Fotie ştia că Scriptura este 
unealta principală în lupta împotriva răului. 

Unii iconoduli erau pentru o politică de compromis, în cele ce nu țin de temeiurile 
credinţei, şi pentru iconomie în privinţa clerului iconoclast. Moderaţii doreau să dea la o parte 
ultimii 150 de ani de tulburări interne. Din acest grup făceau parte Bardas şi Fotie. Şi tocmai 
pe Fotie, cel împodobit cu blândeţe, smerenie şi duh de dragoste pentru aproapele, îl aflase 
Bardas spre a fi următorul patriarh. 


Candidat la patriarhat 


Mai bine de un an scaunul patriarhal a rămas vacant. Bardas făcuse o mare greşală 
depunându-l pe Ignatie în chip necanonic, adică fără sinod. Pe deasupra, găsirea unei alte 
persoane care să poată împăca toate părțile aflate în dispută era nespus de grea. Totuşi şiretul 
Bardas a găsit o soluție, astfel ca din răul făcut să iasă ceva bun. El a recomandat episcopilor 
alegerea profesorului Fotie ca patriarh'$. 

Fotie era cel mai ales învăţat al vremii. Era, de asemenea, de familie nobilă. Mai era şi 
nepotul Sfântului Tarasie, care prezidase al Şaptelea Sinod Ecumenic şi, asemeni Sfântului 
Tarasie când a fost numit patriarh, era şeful cancelariei împărăteşti. Ortodoxia lui Fotie era 
deasupra oricărei bănuieli, întrucât el şi familia sa fuseseră prigoniți de iconoclaşti. Alte 
însuşiri favorabile erau legăturile de rudenie ale familiei lui Fotie, dinspre partea mamei, cu 
împărăteasa Teodora şi cu Bardas. Apoi, mai era şi numirea sa de către fostul /ogorher 
Teoctist. Faima sa de bărbat virtuos şi înţelept a făcut ca până şi duşmanii lui Bardas, 
episcopii ignatieni, să se învoiască cu ridicarea profesorului la vrednicia arhierească. Pe 
deasupra, era un om nou care nu se număra neapărat între membrii declarați ai partidei 
moderate. Nefiind amestecat în certuri şi dispute, mulți îl socoteau a fi în stare să împace 
grupurile învrăjbite şi să facă bine Bisericii prin unirea turmei dezbinate a lui Hristos. 

Într-un portret, Fotie este descris ca având „un cuget măreț şi cultivat cu îngrijire. 
Bogăţiile sale îi înlesneau a găsi tot soiul de cărți şi (...) ajungea să-şi petreacă nopți întregi cu 
cititul. Astfel a ajuns omul cel mai învăţat, nu numai al veacului său, ci şi al celor de mai 
nainte. Era un iscusit cunoscător al gramaticii, poeticii, retoricii, filosofiei, medicinei şi al 
tuturor ştiinţelor lumeşti; însă nu neglijase nici scrierile bisericeşti, iar când a ajuns în 
dregătoria sa, s-a familiarizat amănunţit cu ele'”.” 


37 Sinaxarul cel Mare, Luna Februarie, op. cit., p. 295. 

38 Gerostergios, op. cit., p. 35. 

* Fleury, Hist. Eccl. Lib. L, apud Abbe Guettee, The Papacy, Minos Publishing, NY, f.a., p. 273. (Cf. trad. rom., 
Papalitatea schismatică, traducere de Iosif Gheorghian, Ed. Biserica Ortodoxă, Alexandria, 2001, p. 193. [Vezi 

Însă blândul Fotie a refuzat cu hotărâre complexa şi acaparanta dregătorie a scaunului 
patriarhal. Nici nu se gândise vreodată să-şi lase cărțile şi studiile ca să intre în rândurile 
clerului. Fotie i-a scrie Cezarului Bardas încercând să scape de dregătoria ce avea să fie pusă 
asupra lui; căci cinstea de care se bucura la curte îi era destulă povară, îndepărtându-l de la 
studiile ce erau singura sa dorinţă. Ştia că, o dată urcat pe scaunul episcopal, va fi silit să lase 
viaţa liniştită unde se bucura de adevăratele desfătări ale învățăturii. Astfel că îl ruga stăruitor 
pe Bardas să dea altuia acel „neodihnitor” scaun. 

Ignatie abdicase spre a înlătura alte tulburări mai mari. Abdicarea sa a fost recunoscută 
drept legiuită şi canonică de către toți membrii înaltului cler adunaţi la Constantinopol, între 
care erau şi adepții săi cei mai credincioşi. Ignatie însuşi şi-a poftit sprijinitorii să se supună 
împrejurărilor şi să purceadă la alegerea unui nou patriarh  . 

Silit de împrejurări, de ocârmuire şi de episcopi, Fotie, cu inima îndoită, s-a supus în 
cele din urmă şi a primit să fie hirotonit. A stărui în împotrivire ar fi fost o dovadă de 
nemăsurată mândrie. La fel ca şi unchiul său, sfântul Tarasie, Fotie a trebuit să fie trecut în 
grabă prin toate treptele hirotoniei. Nu era ceva nemaivăzut. La fel se întâmplase cu patriarhii 
Nectarie (381-397), Pavel al III-lea (686-693), Nichifor (806-815), Grigorie (tatăl Teologului) 
şi Talasie al Cesareei. Este interesant că patriarhii Pavel, Tarasie şi Nichifor slujiseră ca 
protoasecretes în cancelaria împărătească, la fel ca Fotie“. 

Sfântul Fotie cercetase negreşit exemplele din trecut. El îl socotea pe predecesorul lui 
ca fiind căzut din dregătoria sa, deşi nu fusese osândit canonic. În Biserica Apuseană, Papa 
Martin I (649-655) fusese osândit, prigonit şi alungat cam la fel ca Ignatie. Martin a 
recunoscut legitimitatea lui Evghenie I (655-657), care a fost ales de Biserica Romei ca 
succesor al său, deşi Martin nu îşi dăduse niciodată demisia. Exemplul Sfântului Ioan 
Hrisostom (354-407) era cu siguranţă cunoscut de Sfântul Fotie. Sfântul loan, surghiunit pe 
nedrept, scria: „Biserica nu a început cu mine, nici se va sfârşi cu mine. Apostolii şi prorocii 
au suferit mult mai mari prigoniri.” Sfântul loan Hrisostom a cerut episcopilor săi să se 
supună oricui îl va înlocui, dar să nu semneze osândirea sa dacă nu credeau că este vinovat”. 

În chip legiuit şi canonic, Fotie a fost ales de clerici şi mireni în anul 858. În decurs de 
o săptămână a fost tuns călugăr, cite, ipodiacon, diacon şi preot, iar la Naşterea Domnului a 
fost hirotonit episcop. Hirotonia ca episcop a fost făcută de Grigorie Asvestas şi de către doi 
episcopi ignatieni, Evlampie al Apameii şi Vasile al Cortinei“. Chiar şi cei cinci monahi cu 
totul credincioşi lui Ignatie, după ce au primit anumite chezăşii de la Fotie în privința lui 
Ignatie, au recunoscut alegerea lui Fotie şi l-au primit drept patriarh legiuit. 

Întrucât grija de căpetenie a noului patriarh era aceea de a aduce pacea în Biserică, în 
ziua sfințirii sale el a ţinut un cuvânt din amvonul sfintei Sofii, intitulat Pe pământ pace, între 
oameni bunăvoire. 

lată ce spunea noul patriarh despre intrarea sa în rândurile sfințiților slujitori: 
„Niciodată nu am dorit acest scaun. Cei mai mulți sau toți fraţii şi împreună-slujitorii noştri ce 
erau de faţă ştiu preabine aceasta... Cu lacrimi şi cu zăbavă am venit în acest scaun. Am venit 
fiindcă suveranul şi sfetnicii lui m-au încredinţat de neapărata trebuință, ca şi pentru episcopi 
şi preoți. Astfel, cu hotărâre de obşte şi cu hotărâri scrise ce au întărit hotărârea împărătească, 
m-au dat străjilor care mă păzeau. Apoi, din acel loc, împotriva voii mele, m-au ridicat în 


şi versiunea electronică a lucrării la Biblioteca Teologică Digitală, http://apologeticum.net ]) 

“ Dvornic, „Photios”, în New Catholic Encyclopedia, vol. II, Washington D.C., col. 

*1 Despina Stratoudaki White şi Joseph R. Berrigan Jr., The Patriarch and the Prince, Holy Ortodox Press, 
Brookline, MA, 1982, p. 16. 

“ Guettse, op. cit., pp. 279-280. (Cf. trad. rom., op. cit., p. 198) 

* Nikita, PG105, 235. 

4 Sinaxarul cel Mare, p. 144. Unele izvoare obscure notează că Ignatie îl suspendase pe Grigorie Asvestas. 
Faptul că acum reapare la ridicarea Sfântul Fotie în scaunul patriarhal, înaintea tuturor episcopilor ignatieni şi cu 
aprobarea lor, ne încredințează că nimeni nu a socotit că există oprelişti ca Asvestas să slujească. Toţi au socotit 
că neînţelegerea sa cu Ignatie era motivată politic. Nu există nici o consemnare că Asvestas ar fi fost „reaşezat”, 
tocmai fiindcă nimeni nu credea că ar fi fost nevoie. 

45 
acest scaun *.” 


Astfel, la treizeci şi opt de ani, Fotie, cel mai ales gânditor şi iscusit diplomat, avea să 
primească păstorirea Bisericii Bizantine pentru o nouă perioadă de timp. 


Scrisoarea de înscăunare 


După vechiul obicei bisericesc, atunci când Fotie a luat cârma Bisericii ca arhipăstor al 
ei, fiind ridicat în scaunul apostolic, ecumenic şi patriarhal al Constantinopolului, a trimis 
scrisori de recomandare privitoare la instalarea sa către patriarhii răsăriteni în 859. Din pricina 
tulburărilor din capitală scrisoarea sa către Papa Nicolae (858-867) nu a ajuns la Roma decât 
la începutul lui 860. 

lată ce îi scria lui Nicolae, episcopul Romei: „Când privesc la măreţia darului 
preoţesc, când cuget la depărtarea ce se află între desăvârşirea lui şi înjosirea omului; când 
măsor slăbiciunea puterilor mele şi îmi amintesc cugetarea ce am avut toată viața mea despre 
înălțimea unei asemenea dregătorii, cugetare ce-mi însufla minunare şi uimire, văzând oameni 
din vremea noastră, ca să nu vorbesc de cei din vechime, primind înfricoşatul jug al 
pontificatului, şi fiind oameni îmbrăcați în carne şi sânge, purcezând totuşi cu primejdie mare 
a plini slujirea Heruvimilor, a celor mai curate duhuri; când duhul meu se lasă prins de 
asemenea cugetări, şi când mă văd eu însumi intrat în această stare ce mă făcea să tremur 
pentru cei pe carii îi vedeam acolo, nu pot spune câtă durere încerc, câtă întristare simt. (...) 
Nu am fost niciodată atât de cutezător pentru a ţinti la vrednicia preoțească. Ea mi se părea de 
prea mare cinste şi prea greu de purtat. (...) Dar pentru ce să vă scriu astfel, înnoindu-mi 
durerea şi mărindu-mi necazul, şi să vă fac duhovnicul suferințelor mele? (...) Ceea ce s-a 
petrecut este ca o tragedie. (...) 

Nu demult, când cel ce îndeplinea înainte de noi dregătoria episcopală părăsi această 
cinste, m-am văzut atacat din toate părțile, sub nu ştiu ce înrâurire, de către cler şi de adunarea 
episcopilor şi a mitropoliților, şi mai cu seamă de împăratul [Mihail], care este plin de iubire 
pentru Hristos, bun, drept, omenos şi (...) mai drept decât cei ce au împărăţit înaintea lui. 
Numai cu mine a fost neomenos, silnic şi cumplit. Lucrând în înţelegere cu adunarea de care 
am vorbit, el nu mi-a dat răgaz, luând de pricină a stăruinţelor sale voinţa şi dorința de obşte a 
clerului, care nu-mi lăsa nici un cuvânt de îndreptăţire, spunând că înaintea unei asemenea 
alegeri el nu ar putea, chiar când ar voi, să îngăduie împotrivirea mea. Adunarea clerului fiind 
foarte mare, rugămințile mele nu puteau fi auzite de către cei mai mulți; aceia ce le auzeau, nu 
țineau de ele nici o seamă; ei nu aveau decât o ţintă, o hotărâre gata luată: aceea de a mă 
însărcina, chiar fără voia mea, cu episcopatul. 

Calea rugăminţii fiindu-mi închisă, lacrimile mă podidiră; durerea, carea înlăuntrul 
meu semăna cu un nour şi mă umplea de întuneric şi de turburare, izbucni deodată într-un 
şiroi de lacrimi ce curgea din ochii mei. (...) Cei ce mă sileau nu mi-au lăsat nici un răgaz 
până ce n-au câştigat ceea ce voiau, deşi împotriva voii mele. Astfel, iată-mă lăsat în voia 
furtunilor şi judecăților pe care le cunoaşte numai unul Dumnezeu, cela ce toate cunoaşte, însă 
destul despre aceasta, cum zice proverbul.” 

Apoi Fotie afirma că părtăşia credinţei şi a dragostei este cea mai bună dintre toate, 
înfățişând cu o acrivie şi adâncime vrednice de cei mai mari teologi mărturisirea sa de 
credință ortodoxă în Sfânta Treime, în întruparea Fiului lui Dumnezeu şi Sfintele Şapte 
Soboare a Toată Lumea. Astfel el primea şi mărturisea toate Sinoadele pe care Biserica le 
primise până la acea vreme. De asemenea lepăda şi afurisea pe toţi cei lepădaţi şi afurisiți de 
Biserică. Apoi scria: „Arătând astfel prin scris mărturisirea noastră de credință, şi făcând 
cunoscut Preasfinției Voastre ceea ce ne priveşte, am săpat ca pe marmură ceea ce v-am arătat 


* J.D. Mansi ed., Sacrorum Conciliorum Nova et Amplissima Collectio, vol. 17A, Col. 421, Florenţa şi Veneţia, 
1759-1798. 
4 Guettse, op. cit., pp. 278-280. (Cf. trad. rom., op. cit., pp. 195-198.) 

prin cuvinte. După cum v-am spus, avem trebuință de rugăciunile voastre, pentru ca 
Dumnezeu să ne fie îndurat şi bun în toate lucrările noastre; ca să ne dea harul de a smulge 
toată rădăcina smintelii, toată piatra de poticnire din cinul preoţesc; ca să putem paşte bine pe 
toți cei ce ne sunt încredințați; ca mulțimea păcatelor noastre să nu zăticnească sporirile 
turmei noastre în virtute, şi să nu facă astfel greşalele noastre încă mai numeroase; ca să fac şi 
să zic credincioşilor totdeauna ceea ce se cuvine; iar din partea lor, ei să fie totdeauna 
ascultători şi gata la tot ce priveşte mântuirea lor, ca prin harul şi bunătatea lui Hristos, care 
este Capul tuturor, ei să crească necontenit întru El, căruia se cuvine slava şi împărăția, 
împreună cu Tatăl şi cu Sfântul Duh, Treimea cea deoființă şi de viaţă făcătoare, acum şi 


PE d y 4 
pururea, şi în vecii vecilor. Amin.” 


Neînţelegeri în vremea primei păstoriri 
a lui Fotie ca patriarh 


Adevărul despre demisia lui Ignatie este un punct delicat în ce priveşte canonicitatea 
patriarhatului lui Fotie. Totuşi noul patriarh Fotie pomeneşte demisia lui Ignatie în epistolele 
de înscăunare adresate patriarhilor răsăriteni ai Alexandriei, Antiohiei şi Ierusalimului. Mai 
târziu, într-o scrisoare adresată Papei Nicolae I scria: „Am primit acest rang înalt de la cel ce 
fusese patriarh înainte de mine.” 

Mazilitul Ignatie urmărea toate întâmplările în tăcere şi de la depărtare. Adepții săi, 
episcopi şi călugări, afirmau că Fotie era doar un mădular prin care lucra Ignatie”. La două 
luni după înscăunarea lui Fotie aceşti adepți fanatici ai lui Ignatie s-au adunat în Biserica 
Sfânta Irina unde au susţinut că Ignatie era patriarhul legiuit, şi nu Fotie. În 859 ei au hotărât 
să-i ridice sfântului Fotie dreptul de a sluji ca cleric“. Este greu de înțeles brusca schimbare 
de atitudine a cinci mitropoliți ignatieni (Mitrofan al Smirnei, Stilian al Neocezareei, Theofan, 
David al Paflagoniei şi Teognost) şi a călugărilor ce îi urmau. Însă Ignatie nu i-a oprit. În 
aceasta el nu a urmat nici îndelungii răbdări a Sfântului loan Gură de Aur, nici chibzuinţei 
Sfântului Tarasie. Poate că îşi aducea aminte de puterea împărătească ce îi fusese răpită şi de 
care tatăl său, împăratul Mihail I Rhangabe, fusese lipsit în chip silnic. În orice caz, nu avea 
cum să fie îngăduitor cu cei ce dețineau acel rang înalt pe care-l socotea ca drept de moştenire 
al familiei sale. 

Partida monahală a lui Ignatie, în ciuda slabelor relaţii ce le avea cu Roma, a hotărât să 
facă apel la Papa Nicolae I împotriva numirii lui Fotie. Jalba lor a fost semnată doar de şase 
mitropoliți şi cincisprezece episcopi. 


Teognost 


Astfel, înainte ca scrisoare de înscăunare a lui Fotie să fi ajuns la Roma, în 860, câțiva 
călugări nesupuşi au sosit la Roma de la Constantinopol, printre ei aflându-se şi 
Arhimandritul Teognost, fost igumen al Mănăstirii Studion. Acest Teognost şi călugării aflați 
cu el, toți adepţi ai fostului patriarh Ignatie, împreună cu cei cinci episcopi sus-pomeniţi, au 
refuzat să recunoască pe Fotie ca patriarh. Ei au continuat să meargă înainte chiar când Ignatie 
însuşi îşi dăduse demisia şi-l recunoscuse pe Fotie ca patriarh legiuit. Când Teognost şi 
însoțitorii lui au sosit la Roma, îndată au obținut o audiență la Papa; şi în prezenţa lui au 


*7 Guettse, op. cit., p. 281. (Cf. trad. rom., op. cit., p. 199.) 
48 Valettas, op. cit. 
K, Paparregopoulos, History of the Greek Nation, vol. 3, Athena, 1932, p. 291 ff., apuci Gerostergios, op. cit., 


p. 4l. 
`% G. Beck, Handbook of Church History, vol. 3, Herder and Herder, NY, 1967, p. 177. 

început să-l bârfească şi să-l blesteme pe Sfântul Fotie, insinuând că fusese ales în chip 
necanonic. 

Când Papa Nicolae a auzit că Fotie, un mirean, fusese ales patriarh, a văzut în aceasta 
prilejul mult-aşteptat de a se amesteca în treburile Bisericii din Constantinopol. De fapt 
Nicolae era încântat că are prilej de a mijloci, dar a nimicit orice putinţă de rezolvare paşnică. 
Şi aceasta fiindcă a ridicat chestiunea Illiriei, ţinut foarte însemnat şi politic, căci cuprindea 
nou-convertitul Țarat al Bulgariei. 

Nicolae era un om ambițios ce dorea să supună lumea suveranității Bisericii Romei. 
Alcătuise mai multe scrieri despre sublimul instituției papale, care au avut o înrâurire fără 
precedent asupra canoniştilor şi învățaţilor Bisericii Apusene. De fapt el a reuşit să aducă 
întreaga ierarhie apuseană sub ascultarea absolută faţă de el. Tot el a zdrobit orice încercare 
de independenţă în puternica Biserică Francă”". 


Sinodul din 859 


Dorind mereu să ocolească certurile şi tulburările cu aproapele său, Fotie era silit 
acum să stea împotriva faptelor episcopilor răzvrătiți. El a hotărât să adune un sinod în 
Biserica Sfinţilor Apostoli. Sinodul a avut loc în capitală în anul 859%. 

Dorind să pună capăt controversei cu privire la demisia lui Ignatie, sinodul a declarat 
că alegerea lui Ignatie fusese ilegală, căci nu fusese ales de un sinod, ci fusese numit de 
împărăteasa Teodora. El mai fusese implicat şi în unele intrigi politice. 

Hotărârile acestui sinod fotian, cuprinzând o sută de episcopi, au fost contestate de 
episcopii ignatieni, de călugări şi de unii mireni. Bardas a devenit violent faţă de cei ce 
protestau”. Deşi actele de ostilitate erau săvârşite de ambele părţi, Fotie a denunţat purtarea 
necuvenită a lui Bardas faţă de cler şi popor. Totuşi ignatienii se luptau nu numai cu Bardas, 
ci cu însăşi Biserica. 


Bardas atacă pe ignatieni 


Cezarul Bardas l-a învinuit pe Ignatie că este personal răspunzător de faptele lui 
Teognost, astfel că l-a osândit pe Ignatie la pedeapsa surghiunului în insula Mitilini din Marea 
Egee. Apoi Bardas a început să prigonească şi să pună la chinuri pe unii dintre adepții lui 
Ignatie. Foarte supărat de acest lucru, Sfântul Fotie i-a scris lui Bardas, cerându-i ca prigoana 
să fie oprită, altfel el va abdica din scaunul patriarhal”. 

Fotie scria: „Ştiu că eram nevrednic de dregătoria de episcop (...), pentru aceea am fost 
cuprins de spaimă când m-au ridicat la rangul arhieresc. O, de m-ar fi luat moartea înainte de 
alegerea mea în cinul preoţesc. Am plâns, (...) m-am răzvrătit (...) şi am făcut orice altceva 
decât să mă învoiesc cu cei ce mă sileau şi mă alegeau. Am stăruit să depărteze de la mine 
acest pahar al atâtor griji şi ispite. Acum, când acest lucru s-a petrecut, faptele îmi arată şi-mi 
osândesc nevrednicia. Suspin şi nu mă dumiresc de ceea ce a venit asupra mea, căci când văd 
preoţi, din orişicare parte, suferind pentru o greşală şi fiind bătuţi, luându-li-se bunurile, fiind 
umiliți şi smulgându-li-se limba, - o, Doamne, cruță-ne de păcatele noastre! - cum nu voi 
socoti morţii mai fericiți decât mine? Cum nu voi socoti povara pusă asupra mea ca mustrare 
pentru păcatele mele?” 

Fotie care îl iubea şi pe Dumnezeu, şi pe aproapele său, îi reproşa lui Bardas actele de 


`l F, Dvomic, „The Patriarch Photios, Father of Schism or Patron of Reunion?”, Proceedings at the Church 
Unity Octave, Oxford, 1942, p. 24. 

5 G. Beck, Handbook of Church History, op. cit., ibid. 

5 V, Stefanidis, Istoria Bisericii, Athena, 1948, p. 318 ff. (în lb. greacă), apud Gerostergios, op. cit., p. 43. 

” Scrisoarea 1, 6, PG 102, 622-626. 

violență, scriindu-i: „Aceste lucruri le scriu domniei-voastre cu lacrimi de sânge. Aceasta va fi 
cea din urmă epistolă ce veți primi de la mine. Am scris aceste vorbe cu Dumnezeu drept 
martor al meu. De veţi alege a da de-o parte rugăminţile mele (...) nu vă voi mai scrie de aici 
înainte, nici vă voi mai împovăra; ci voi lăsa scaunul arhieresc şi îmi voi plânge păcatele 
mele"”.” 

Ca urmare a mişcătoarei scrisori a lui Fotie către crudul Bardas prigoanele au mai 
slăbit oarecum. Deşi Ignatie fusese mutat din insula Terevint în insula Mitilini, la stăruințele 
lui Fotie, Ignatie a primit îngăduinţa să se întoarcă în capitală şi i s-au înapoiat proprietățile, 
încercările de a-l convinge pe Ignatie să-l accepte pe Fotie ca urmaş al său s-au dovedit 
zadarnice. Iată de ce era nevoie de o soluţie mai bună“. 


„Donatia lui Constantin” şi „Decretalele” 


Aşa cum am arătat, Papa Nicolae nu primise nici o scrisoare de la Patriarhul Fotie 
până în 860. Astfel, Nicolae nu ştia ceea ce se petrecuse la Constantinopole în momentul 
depunerii lui Ignatie şi alegerii lui Fotie. El ştia numai că profesorul Fotie era laic în 
momentul alegerii sale. Deşi canoanele din Apus opreau hirotoniile pripite, aceste canoane nu 
erau primite în Răsărit. De-a lungul istoriei, chiar şi în Apus s-a trecut câteodată pe deasupra 
canoanelor, în favoarea unor oameni de un merit deosebit şi în împrejurări de mare nevoie, 
precum s-a întâmplat cu Ambrozie al Mediolanului (339-397). De fapt, hirotonia lui Fotie nu 
era fără precedente dintre cele mai venerabile. Însă Nicolae voia să fie arbitrul suprem în 
aceste lucruri. 

În uneltirile sale împotriva domnitorilor apuseni papalitatea a folosit un document fals, 
alcătuit în cancelaria papală, aşa-numita Donație a lui Constantin, în care Sfântul Constantin 
împăratul (307-337), Cel întocmai cu Apostolii, ar fi donat, chipurile, cetatea Romei şi 
întregul imperiu apusean Episcopului Romei, Silvestru I (314-335). 

Atât Donaţia lui Constantin cât şi Decretalele Pseudo-Isidoriene”, care erau în cea 
mai mare măsură nişte falsuri, au fost făcute spre a întări autoritatea papală. Se susținea că 
Donaţia lui Constantin, scrisă probabil pe la mijlocul veacului al VIII-lea, ar fi de la începutul 
veacului al IV-lea. Lucrarea descrie convertirea lui Constantin, botezul şi minunata tămăduire 
de lepră făcută de Papa Silvestru I. Se spune că, în semn de recunoştinţă, Constantin i-a dat 
Papei şi urmaşilor lui palatul împărătesc din Roma şi „cetatea Romei cu toate provinciile, 
districtele şi cetățile Italiei şi ale ținuturilor apusene.” 

Cam prin anii 847-852, în regiunea din jurul oraşului Rheims au apărut Decretalele lui 
Isidor din Sevilla (cunoscute şi ca Decretalele Pseudo-Isidoriene),” în care se afirma că ar fi 


5 PG 102, 624CD, 625AB 

56 Gerostergios, op. cit., p. 45. 

` Falsitatea acestor documente este recunoscută până şi de istoricii catolici. Vezi la Claudio Rendina, Papii. 
Istorie şi secrete, Editura ALL, Bucureşti, 2003, p. 273. (n. Apologeticum) 

58 Kenneth Scott Latourette, A History of Christianity, vol. I: to A.D. 1500, Harper and Row Pub., NY, 1975, p. 
341 

*9 Abatele Guettee, în cartea sa, Papalitatea schismatică, dă mai multe amănunte asupra Falselor Decretale: 
„Din actele Sinodului de la Calcedon, din 451, se vede că Biserica avea deja un Codex canonum, o colecţie de 
legi ale Bisericii Universale. Mai multe din aceste legi sunt privite ca emanând de la înşişi apostolii. Sinoadele 
continuară opera apostolilor, iar când Biserica s-a bucurat de oarecare linişte, s-au adunat aceste legi 
respectabile, care formară baza disciplinei bisericeşti; şi fiindcă ele erau în greceşte în cea mai mare parte, se 
traduseră în latineşte, pentru uzul Bisericilor Apusene. La începutul secolului al VI-lea, Dionisie, supranumit cel 
Mic, călugăr la Roma, găsind această veche traducere defectuoasă, făcu o alta, după rugămințile lui Iulian, 
administrator la [biserica] Sfânta Anastasia din Roma şi ucenic al papei Ghelasie. Dionisie colecţiona scrisorile 
papilor pe care le-a putut găsi în arhive şi publică în colecţia sa pe cele ale papilor Sirikie, Innokentie, Zosima, 
Bonifatie, Celestin, Leon, Ghelasie şi Anastasie, sub care trăia. Arhivele Romei nu posedau atunci nimic care să 
fi fost anterior lui Sirikie, adică sfârşitul secolului al patrulea. Isidor din Sevilla, la începutul secolului al 
şaptelea, porni a completa colecţia lui Dionisie cel Mic. El adăugă în ea canoanele câtorva sinoade naționale sau 
provinciale, din Africa, Spania şi Frankia, ca şi scrisorile câtorva papi, fără a se urca mai sus de Damasie, care a 

compilate de către un oarecare Isidor Mercator. Se spunea că documentul ar fi, chipurile, o 
culegere de hotărâri ale sinoadelor şi ale Papilor, de la Sfântul Clement Romanul (88-97) până 
în veacul al optulea. El acorda întreaga autoritate lumească şi bisericească Papilor Romei. 
Unele materiale erau autentice, dar cea mai mare parte erau contrafăcute. Decretalele îi arată 
pe Papi pretinzând autoritatea supremă încă de la început, îngăduind tuturor episcopilor să 
facă apel direct la Roma. Se limita autoritatea arhiepiscopilor, iar episcopii şi papii erau 
socotiți liberi de orice control din partea stăpânirii lumeşti. Atât Donaţia lui Constantin cât şi 
Decretalele au fost folosite spre a întări pretenţiile papale. Se pretindea că fără Papa Romei nu 
se putea lua nici o hotărâre în Biserică. Prin urmare, conform Papei Nicolae, fără Roma 
Creştinismul nici nu ar fi putut să existe. 

Astfel, sprijinindu-se pe aceste documente, Papa Nicolae căuta să ia de la împăratul 
bizantin întreaga Italie de Sud, Sicilia şi întreaga Peninsulă Balcanică, dimpreună cu toate 
ținuturile slave care abia începuseră a primi credinţa creştină de la Constantinopol. 

Însă Nicolae avea să afle că, chiar dacă izbutise a supune un Apus neştiutor de carte, 
răsăritenii priveau cu dispreț încercarea lui de a dobândi supremaţia asupra lor. 


murit în 384 şi care a fost predecesorul lui Sirikie. Colecţia lui Isidor din Sevilla începe prin canoanele sinodului 
de la Niceea. El s-a slujit de vechea traducere, iar nu de acea a lui Dionisie cel Mic, pentru canoanele greceşti. 
Colecţia sa a fost puţin cunoscută, şi nu se întâlneşte în istorie decât în 785, însă desfigurată şi adăugată cu fraze 
intercalate de către un falsificator necunoscut, dându-și titlul de Isidor Mercator. Această colecţie conţinea, pe 
lângă piesele colecţiei lui Isidor din Sevilla, nişte Decretale pe care le atribuia papilor celor dintâi trei secole. 
Mai mulţi erudiţi au vrut a face din Isidor Mercator un scriitor deosebit de Isidor din Sevilla. Alţii pretind că 
acesta din urmă adăugase la numele său, din smerenie, pe acela de Peccator, de unde s-ar fi făcut Mercator. 
Oricum ar fi, cei mai buni critici ultramontani [iezuiţi], precum şi galicani, convin că Decretatele, atribuite 
papilor celor dintâi secole în colecţia lui Isidor Mercator, sunt false. (...) Ultramontanii nu pot susține făţiş aceste 
Decretale ca adevărate, căci s-a demonstrat până la evidenţă că ele au fost fabricate în parte din vechi canoane, 
amestecate cu câteva extrase din scrisorile papilor din secolele al patrulea şi al cincilea, în ele s-au regăsit pasaje 
întregi, mai ales din Sfântul Leon şi din Sfântul Grigorie cel Mare. Totul este inserat într-o limbă latină proastă, 
care chiar pentru cel mai slab erudit are toate caracterele stilului secolelor al optulea şi al nouălea. Colecţia lui 
Isidor Mercator a fost mai cu seamă răspândită de Riculf, arhiepiscop de Maienţa, care s-a suit pe acest scaun în 
787; din cauza aceasta mai mulți critici au pretins că colecţia apăruse mai întâi la Maienţa, şi chiar că Riculf i-ar 
fi autorul. Fost-au Falsele Decretale fabricate în Spania, în Germania, sau la Roma? Nu sunt decât probabilități 
în privinţa aceasta. Cele mai vechi copii ne spun că Ingelramn din Metz a fost acela care a adus colecția la Roma 
cu ocazia unui proces susținut acolo în 785; însă alte copii ne spun că papa Adrian a fost cel care, cu această 
ocazie, remise lui Ingelramn colecţia, la 19 Septembrie 785. Sigur este că la Roma se găseşte cea dintâi menţiune 
despre dânsa. Cu toate acestea, Adrian ştia că ele erau false, fiindcă cu zece ani mai înainte el dăduse lui Carol 
cel Mare o colecţie de canoane, care nu era alta decât cea a lui Dionisie cel Mic. Falsele Decretate fură atât de 
bine răspândite în Apus, încât ele fură primite pretutindeni, şi cu deosebire la Roma, ca autentice. (...) Toţi ştiu 
că de la căderea Imperiului Roman cea mai mare parte din popoarele occidentale fură esențial modificate prin 
invazia unor noi popoare; că Biserica s-a resimțit profund de această schimbare; că studiile fură părăsite şi că din 
secolul al şaptelea cea mai de plâns ignoranță a domnit în Bisericile Apusene. Episcopii Romei începură de pe 
atunci a se amesteca direct în guvernământul Bisericilor particulare, ce se găseau adeseori în mâinile unor 
cuceritori de abia creştini. Ei trimiseră misionari pentru a lucra la convertirea popoarelor cotropitoare; şi aceşti 
misionari, ca sfântul Bonifatie din Maienţa, păstrau papilor carii îi trimiseseră simţămintele unor discipoli către 
învățătorii lor. Bisericile nou întemeiate de ei rămâneau credincioase acestor simţăminte. N-ar fi deci nicidecum 
de mirare ca fabricatorul Falselor Decretate să se fi găsit la Maienţa sau în împrejurimi: el a compus această 
operă cu nişte fragmente din Sinoade şi din Părinţi, şi a adăugat dispoziţii care se găsesc în perfectă armonie cu 
uzul scaunului Romei la finele secolului al optulea şi pe care i le-a inspirat Roma. Această coincidență, unită cu 
ignoranţa ce domnea atunci, explică deja îndeajuns felul cum Falsele Decretale putură fi admise fără reclamaţie 
- scaunul Romei uzând de toată influenţa sa pentru a le răspândi. Fiindcă cea mai mare parte din Biserici erau 
obişnuite de două secole a simţi autoritatea episcopilor Romei, ele primiră fără a le controla nişte documente ce 
păreau a nu fi decât consacrarea acestei autorități. Falsele Decretale nu creară deci nicidecum un drept nou 
pentru Bisericile Apusene; ele veniră numai a sprijini regimul care, graţie dezordinilor sociale, fu creat de papii 
înşişi. (Papalitatea schismatică, traducere de Iosif Gheorghian, Ed. Biserica Ortodoxă, Alexandria, 2001, pp. 
273-276.) [Vezi şi ediţia electronică disponibilă în colecţia Apologeticum, http://apologeticum.net ] 

Răspunsul Papei Nicolae 


Fără a cerceta amănunțit şi fără a aştepta să fie înştiințat pe deplin despre Fotie, 
Nicolae a scris atât lui Fotie cât şi împăratului. Însă lui Fotie i s-a adresat ca unui simplu 
mirean, fără a-i da vreun titlu episcopal, deşi ştia că fusese sfințit în chip legiuit. Această 
prefăcătorie era un fel de a zice că nici un episcop nu se poate apropia de scaunul patriarhal 
decât cu consimțământul Pontifului Latin”. 

Papa Nicolae scria: „Făcătorul tuturor lucrurilor a aşezat principatul dumnezeieştii 
puteri, pe care Ziditorul tuturor făpturilor a dat-o aleşilor săi apostoli; el a statornicit-o trainic 
pe credinţa tare a verhovnicului apostolilor, adică a lui Petru, căruia i-a dat mai cu seamă 
întâiul scaun. (...) Petru, care a fost numit astfel din pricina tăriei pietrei care este Hristos, nu 
încetează a întări prin rugăciunile sale zidirea cea neclătită a Bisericii universale; el se 
grăbeşte a alcătui din nou, după rânduiala adevăratei credinţe, nebunia celor ce cad în rătăcire, 
ŞI a sprijini pe cei ce o întăresc, ca nu cumva porțile iadului, adică însuflările duhurilor viclene 
şi atacurile ereticilor, să ajungă a rupe unitatea Bisericii”!.” 

Nicolae socotea că fără consimțământul Scaunului Romei şi al Pontifului ei nimic nu 
trebuie hotărât într-o controversă. Astfel el atacă alegerea lui Fotie, în temeiul canoanelor 
Sinodului din Sardica şi al Decretalelor papilor Celestin, Leon şi Ghelasie, pe care îi numeşte 
„doctori ai credinţei catolice”. Fal/sele Decretale nu erau cunoscute în Răsărit. Nicolae, în loc 
de a invoca principiile generale ale sinoadelor ecumenice, apela la Decretalele predecesorilor 
săi, ca şi cum episcopii Romei ar fi putut statornici legi universale“. Nicolae îşi îngăduia să 
judece legitimitatea episcopilor, uitând că, după canoane, el nu avea asemenea autoritate. 
Legitimitatea hirotoniei lui Fotie nu atârna de voința papală, ci de judecata rostită contra lui 
Ignatie şi de legiuita alegere a lui Fotie. Un sinod de trei sute optsprezece episcopi, 
cuprinzând şi legaţi apuseni, primise în mod public alegerea lui Fotie şi depunerea lui 
Ignatie“?. 

Într-o altă scrisoare, cu exactitate şi cu moderație, Fotie i-a amintit lui Nicolae 
adevăratele principii. De fapt alegerea lui Fotie nu era o problemă de credință, ci una 
disciplinară; dar disciplina apuseană era alta decât cea a Răsăritului. Nicolae se sprijinea pe 
precedentul lui Adrian I (772-795), care oprise de a se mai ridica un laic la episcopat. Nicolae 
scria: „Noi voim ca Ignatie să se înfăţişeze înaintea trimişilor noştri, pentru ca să arate pentru 
ce a părăsit turma sa fără a ţine seamă de rânduielile înaintaşilor noştri, sfinții pontifi Leon şi 
Benedict... Toate se vor trimite la stăpânirea noastră covârşitoare, ca să hotărâm prin 
autoritatea apostolică ceea ce va fi de făcut, pentru ca Biserica voastră, care este atât de 
zguduită, să fie pe viitor statornică şi paşnică“.” 

Papa nu era omul care să neglijeze interesele materiale ale Scaunului său; pentru aceea 
el scrise împăratului: „înapoiaţi-ne patrimoniul Calabriei şi cel al Siciliei, şi toate bunurile 
Bisericii noastre, a căror stăpânire am avut-o din vechime, spre a le chivernisi prin proprii săi 
iconomi; căci este nedrept ca un bun bisericesc, menit luminii şi slujirii Bisericii lui 
Dumnezeu, să ni se răpească de către o putere pământească€5.” 

Apoi adăuga: „Noi voim ca sfințirea să fie dată de către Scaunul nostru 
Arhiepiscopului Siracuzei, pentru ca predania aşezată de apostoli să nu fie ştirbită în vremea 
noastră.” Istoric vorbind, Sicilia (în care se află Siracuza) a fost supusă patriarhatului roman 
în veacul al patrulea. De la căderea Imperiului, regiunea rămăsese în domeniul împăratului 


6 Guettée, op. cit., p. 285. (Ed. rom., op. cit., p. 202.) 

6l Nicol. Epist. 2 şi 3, în Colecția Sinoadelor de Labbe, tom VIII; Nat. Alexand. Hist. Eccles. Dissert. IV. în 
Saecul IX. 

“ Guettée, Papalitatea schismatică, op. cit., pp. 201, 202. 

®& Ibid.. pp. 207-208. 

ĉ Ibid., p. 201. 

6 Ibid., pp. 201-202. 

Constantinopolei. Siracuza trebuia deci să atârne de Constantinopol, iar nu de Roma. Dar 
Nicolae dorea altfel“. Cu toate acestea, când Papa Grigorie al III-lea (731-741) a excomunicat 
sinodal pe toți iconoclaştii, împăratul Leon al III Isaurul (717-741), furios, a desprins în mod 
oficial Illiria, Calabria, Sicilia şi Sardinia, supunându-le Constantinopolului. 


Sinodul întâi -Al Doilea 


Împăratul Mihail al III-lea, cu aprobarea Sfântului Fotie, a poruncit să se adune un 
sinod general în Biserica Sfinților Apostoli în primăvara lui 861. Adunarea aceasta este 
cunoscută ca Sinodul întâi - Al Doilea. Au fost invitați patriarhii răsăriteni din Alexandria, 
Antiohia şi Ierusalim, ca şi patriarhul Apusului, Papa Nicolae I. După scrisorile primite de la 
împăratul Mihail şi de la Patriarhul Fotie, Papa era bucuros că are prilej să se amestece în 
treburile din Răsărit. EI şi-a trimis reprezentanţii, pe Episcopii Rodoald de Porto şi Zaharia de 
Anagni. Aceştia primiseră îndrumarea să cerceteze pricina lui Fotie. Dacă Rodoald şi Zaharia 
aveau să descopere că Fotie fusese ales după canoane, urmau să-l recunoască drept Patriarh 
legiuit, însă cu condiţia ca Illiria şi Sudul Italiei să fie date Romei. 

La sinod au participat patriarhii răsăriteni şi peste trei sute de episcopi, inclusiv legaţii 
papali. Toţi au întărit şi au ratificat cele proclamate de Sfântul Sinod al Şaptelea Ecumenic şi 
au osândit încă o dată erezia iconoclastă. Patriarhul Fotie a fost primit drept patriarh legiuit şi 
canonic. Sinodul a dat şi 17 sfinte canoane, cu scopul de a aduce pe călugării şi episcopii 
nesupuşi în armonie cu rânduiala şi tradițiile Bisericii. Călugărilor nesupuşi li se interzicea în 
mod expres să-şi părăsească episcopul legiuit sub pretextul păcătoşeniei lui, adică al păcatelor 
personale; căci aceasta aduce neorânduială şi schismă în Biserică. Sfântul Sinod a mai spus că 
clerul poate respinge un episcop căzut în păcat numai printr-o hotărâre sinodală. Acest canon 
a fost adoptat ca răspuns dat călugărilor râvnitori fără chibzuinţă care rătăciseră despărțindu- 
se de noul lor Patriarh. Însă Sfântul Sinod făcea deosebire între răzvrătirea nechibzuită şi 
rezistența lăudabilă pentru apărarea Credinței, care era încurajată. În această privinţă se hotăra 
că dacă un episcop mărturisea public sau adera la o erezie osândită de Sfinţii Părinți şi de 
Sinoadele de mai nainte, cel ce încetează a-l mai pomeni pe un asemenea episcop, chiar 
înainte de osândirea lui sinodală, nu numai că nu trebuie oprit, ci trebuie lăudat ca unul ce 
osândeşte un episcop mincinos. Cel ce face aceasta nu rupe Biserica, ci luptă pentru unitatea 
Credinței”. 

În timpul participării la sinod delegaţia apuseană a recunoscut legitimitatea alegerii 
Sfanţului Fotie. Însă condiţiile puse de Papa Nicolae, ca Illiria şi Sudul Italiei să-i fie 
înapoiate, nu au fost luate în seamă. Ignatie s-a înfățişat înaintea adunării şi a fost depus în 
mod solemn“. 

După închiderea Sinodului, trimişii papali, Rodoald şi Zaharia, s-au întors la Roma. 
Un trimis al împăratului a adus Papei Nicolae actele sinodului ca şi scrisori de la împăratul 
Mihail şi Patriarhul Fotie. 


Epistola Patriarhului către Papa 


Această epistolă a lui Fotie a ajuns faimoasă pentru ideile sale, înfățişându-l pe autorul 
ei ca pe un adevărat ierarh şi ucenic al lui Hristos. Sfântul Fotie a scris Papei o scrisoare 
blândă şi iubitoare, explicând în chip frăţesc tot ceea ce Nicolae întrebase, mai ales hirotonia 
sa din mirean în episcop. El scria: 

„„Canoanele, ziceţi, au fost călcate, pentru că eu, un mirean, aşa grabnic am ajuns la 


& Tbid. 
67 Canonul 15. 
6 Guettée, Papalitatea schismatică, op. cit., p. 202. 

arhierie. Dar, întrebăm noi, care canoane au fost călcate? Căci până astăzi Biserica 
Constantinopolei nu a primit asemenea canoane. Deci o lege ce nu există nu se poate călca. 
Dacă pentru aceasta ar trebui să fiu lipsit de scaun, atunci sfinţii şi fericiți noştri Părinți şi 
Patriarhi Nichifor şi Tarasie ar fi fost primejduiţi a fi şi ei îndepărtați, căci şi ei au fost aleşi 
arhierei pe când erau încă mireni. Ei au fost luminătorii cei mai străluciți ai neamului nostru şi 
aleşi mărturisitori ai adevăratei Credinţe şi ai bunei cinstiri. Ei au păzit adevărul în viaţa şi în 
cuvintele lor. Cine poate spune despre dânşii, cei ce erau stele prealuminoase încă din 
pământeasca viață, că au fost aleşi necanonic, contrar poruncii Bisericii? Ferească Dumnezeu 
ca să zică cineva astfel despre dânşii, căci ei păzeau cu scumpătate canoanele şi legiuirile, 
fiind atleți ai adevăratei credințe şi judecători ai eresurilor. Chiar şi între latini au fost ierarhi 
care, deşi erau mireni, au fost ridicați în cinul episcopiei, ca, de pildă, podoaba tuturor 
latinilor, Sfântul Ambrozie. În ce priveşte pe Sfântul Nectarie, alegerea sa întru episcop a fost 
întărită de un întreg Sobor Ecumenic pe când era încă mirean. Deci, după judecata voastră, nu 
ar trebui oare să osândim întregul Sobor? Pe deasupra, amândoi aceşti sfinți erau nu numai 
mireni înainte de alegere, dar nici nu fuseseră botezați! Aşa se face că, dimpreună cu botezul, 
s-au învrednicit şi de harul arhieriei. 

La urma urmei, trebuie spus că nu se poate cere supunere față de legi de la cei cărora 
nu li s-au dat legi. Cu tărie şi fără înnoiri, trebuie să avem de obşte ceea ce este mai însemnat 
pentru Credinţă, şi să nu cercetăm prea mult deosebirile în cele mărunte. Ceea ce este de obşte 
tuturor trebuie păstrat în întregime; şi mai ales în ce priveşte Credinţa, de la care cea mai mică 
abatere este un mare păcat. Tot ce este rânduit prin hotărârea de obşte a toată lumea trebuie 
ținut de toți. Dacă vreunul din Părinţi rânduieşte ceva de la sine sau dacă ceva este poruncit de 
vreun sinod local, acel lucru trebuie ţinut de cei ce l-au primit, şi nu este lucru mare dacă nu 
se ţine de cei ce nu l-au primit.” 

Sfântul Fotie, arătând multă dragoste, scria că, întrucât ridicarea unui mirean la rangul 
de ierarh supără pe unii, se poate ca, din dragoste pentru fratele nostru, să îndreptăm ceea ce a 
pricinuit vătămare. Pentru aceea, spunea el, de acum înainte, prin hotărârea sinodului ce 
tocmai s-a ținut, se va statornici la noi obiceiul ca nimenea dintre mireni să nu mai fie ridicat 
îndată la rangul de episcop. 

Patriarhul Fotie mai scria că Credinţa este temeiul unităţii creştine, şi nu lucrurile 
secundare, precum celibatul preoţilor sau raderea bărbii, rugăciunile diferite sau rânduielile 
postului. Lucrurile care despart au fost făurite de temperamentul diferit al fiecărui neam, de 
limbă şi de tradiții. Astfel, prealăudatul organ al harului lui Dumnezeu scria: „Nimic nu e mai 
cinstit şi mai scump decât dragostea, aceasta este părerea obştească adeverită de Sfintele 
Scripturi. Prin ea se unesc cele despărțite; luptele se sfârşesc; ceea ce este unit şi legat 
îndeaproape se uneşte încă mai strâns; ea închide tot izvorul neînțelegerilor şi certurilor 
lăuntrice, căci - dragostea nu gândeşte răul, îndelung-rabdă, toate le nădăjduieşte, toate le 
rabdă - (| Cor. 13, 5, 4, 7), şi după zisa preafericitului Pavel, - niciodată nu cade -. (...) Ea 
opreşte cu înlesnire certurile ce se nasc între prieteni şi-i îndeamnă a păstra bunele legături ale 
prieteniei. Cât pentru cei ce au aceleaşi cugetări despre Dumnezeu şi despre lucrurile 
dumnezeieşti, chiar de ar fi depărtați şi nu s-ar fi văzut niciodată, ea îi uneşte şi-i aduce într-un 
cuget, făcând din ei adevăraţi prieteni; şi dacă din întâmplare unul din ei a ridicat într-un chip 
prea necuviincios învinuiri împotriva celuilalt, ea tămăduieşte aceasta şi îndreaptă toate, 
strângând iarăşi legătura unirii!” 

Acest pomelnic al binefacerilor dragostei era adresat lui Nicolae, care nu o aplicase în 
privința lui Fotie, şi care pusese prea mare grăbire în a-l mustra. Totuşi Patriarhul 
Constantinopolei urmează: 

„Dragostea este aceea carea m-a făcut a îndura fără durere mustrările ce părinteasca 
Voastră Sanctitate mi-a aruncat ca nişte săgeți; carea m-a împiedicat a lua cuvintele voastre ca 


© Scrisoarea I, 2, PG 102, 593-617. 
7 Canonul 17. 
7! Guettée, Papalitatea schismatică, op. cit., pp. 203-204. 

roade ale mâniei sau ale unui suflet lacom de batjocuri şi de duşmănii; carea, dimpotrivă, m-a 
făcut a le privi ca dovada unei dragoste ce nu ştie a ascunde nimic, ca şi a neabătutei râvne 
pentru rânduiala bisericească, râvnă carea ar voi ca totul să fie desăvârşit. Căci dacă dragostea 
nu ne îngăduie a privi chiar răul ca rău, cum ne va lăsa ea a judeca că cutare lucru este rău? 
Astfel este firea dragostei adevărate, încât merge până la a privi drept binefacere chiar ceea ce 
ne pricinuieşte durere. Dar fiindcă nimic nu se împotriveşte ca între frați sau între părinți şi fii 
să se grăiască adevărul - căci ce este mai prietenesc decât adevărul? - fie-mi îngăduit a vă 
vorbi şi a vă scrie întru toată slobozenia, nu pentru dorința de a grăi împotrivă, ci pentru a mă 
apăra. (...) 

Fără voia noastră am fost târâţi sub jug... Am suferit silnicie, (...) am fost ținut fără 
voia noastră; ni s-au dat voturile fără voia noastră; ne-au făcut episcop, cu toate lacrimile 
noastre, plângerile, întristarea şi deznădejdea noastră. Toată lumea ştie covârşirea asprimii ce 
am suferit, căci lucrurile nu s-au petrecut în ascuns. (...) Am pierdut o viaţă liniştită şi dulce; 
(...) am pierdut scumpul meu răgaz şi convorbirile, atât de curate şi atât de plăcute, cu 
prietenii mei, acele convorbiri unde mâhnirea, viclenia şi imputările nu aveau loc. Nimeni nu 
mă ura: eu nu osândeam şi nu uram pe nimeni, nici străin, nici pământean. (...) Toţi erau buni 
cu mine”.” 

Toţi sunt siliți a recunoaşte că viaţa lui Fotie era aceea a unui om devotat studiului 
care nu tânjea după strălucirea scaunului episcopal şi nici după darul preoţiei. Alungase 
ambiția din sufletul său şi călcase în picioare tirania slavei deşarte. Fiind întâiul Secretar de 
Stat, avea cea mai mare cinste ce ar fi putut dori. Toate cuvintele lui înfăţişează adevăratele 
sale simțăminte. El s-a împotrivit pe cât a putut la alegerea sa, şi numai voinţa împăratului şi 
aceea a lui Bardas l-au silit a primi un scaun pe care nimeni mai bine decât el nu-l putea 
ocupa”. 

Răspunzând apoi la problema grabnicei sale ascensiuni, Fotie vorbeşte despre silnicia 
pe care a suferit-o, zicând: „Dar cine a călcat canoanele? Cel ce a făcut silnicia, sau cel ce a 
fost târât cu sila şi fără voia lui? Însă ar fi trebuit să te împotriveşti, zic unii. Dar până unde? 
M-am împotrivit, şi mai mult chiar decât ar fi trebuit. Şi de nu m-aş fi temut că voi stârni mai 
mari furtuni, m-aş fi împotrivit încă şi până la moarte. Dar care sunt acele canoane ce se 
pretinde că au fost călcate? Sunt nişte canoane pe care, până astăzi, Biserica Constantinopolei 
nu le-a primit. Se calcă canoane când cineva ar trebui să le ţină; însă când ele n-au fost 
cunoscute, nu se săvârşeşte nici un păcat neținându-le în seamă. 

Am vorbit destul, şi chiar mai mult decât era de folos. Căci nu pretind nici a mă apăra, 
nici a mă îndreptăţi. Cum să vreau a mă apăra, când singurul lucru pe care-l doresc este să 
scap de furtună şi să fiu descărcat de povara ce mă apasă? lată cât de mult am râvnit acest 
scaun, iată cât de mult doresc să-l păstrez. Însă dacă scaunul episcopal vă este povară astăzi, 
el n-a fost astfel la început. M-am suit pe el fără voia mea, şed pe el fără voia mea. Proba este 
faptul că de la început mi s-au făcut silnicii... Totuşi am primit tot ce s-a zis despre noi, cu 
bucurie şi multumind lui Dumnezeu, Care ocârmuieşte Biserica.” 

Sfântul Fotie îşi încheie scrisoarea către Papa Nicolae astfel: „Este nevoie ca în toate 
lucrurile să ţineţi cu tărie dreptele şi adevăratele canoane ale Bisericii. (...) Să nu primiţi pe cei 
ce vin la Roma de la Constantinopol fără scrisori de recomandare de la Patriarhul 
Constantinopolei; căci sub cuvânt de ospitalitate se seamănă sămânţa urii. Nu mă împotrivesc 
ca oricine să vină la voi oricând doreşte, din cinstire faţă de voi. Însă nimeni de sub stăpânirea 
mea nu are a umbla fără pricină ori fără cunoştinţa şi blagoslovenia mea. Aceasta este 
potrivnic canoanelor, atât alor noastre cât şi alor voastre. Că adeseori se întâmplă ca atunci 
când anumiți oameni de aici şi-au pângărit viața cu patimi şi nu au răspuns pentru aceasta, se 
prefac a fi fugari cinstiţi, venind sub cuvânt de rugăciune şi cinstire, ascunzând fapte de ruşine 
sub o dragoste zgomotoasă. Asemenea inşi ce se duc la Roma, chipurile pentru rugăciune, fug 


7? Ibid., pp. 204-205. 
7 Ibid., p. 205. 
74 Ibid., pp. 205-206. 

de judecata ce îi aşteaptă aici. Preafericirea Voastră trebuie să pună capăt acestei batjocuri şi 
să trimită înapoi aceste părți la noi. In acest chip veți ajuta la mântuirea lor şi veţi păstra grija 


de obşte pentru toţi 5.” 


Sinodul de la Roma din 863 


Scrisoarea lui Fotie, sub frazele alese şi elegante, cuprindea unele lecţii foarte juste. 
Patriarhul nu scria în ea nici un singur cuvânt aspru. Plină de dragoste frățească şi de adevăr, 
epistola nu a avut nici un efect asupra trufaşului şi impertinentului Nicolae. Deşi Fotie nu-şi 
folosea titlul onorific de Patriarh Ecumenic, totuşi nu se înjosea şi nu linguşea defel ambiția 
noii papalități. 

În loc să răspundă frățeşte la frăţeasca dragoste a lui Fotie, a cărui dreptate era întărită 
chiar de către trimişii papali, Papa Nicolae a răspuns cu o ură şi mânie sporită. Când trimişii l- 
au înştiinţat pe Papa că condiţiile lui referitoare la teritorii nu au fost îndeplinite, s-a mâniat 
nespus, vărsându-şi mânia mai întâi asupra reprezentanților papali înşişi, pe care i-a 
excomunicat. 

Convocând un sinod la Roma în 863, ţinut în Lateran, Nicolae l-a excomunicat şi l-a 
depus în chip nedrept pe Patriarhul Fotie. Temeiul acuzațiilor lui era acela că Fotie luase 
scaunul patriarhal în chip necanonic. De asemenea Nicolae amenința că dacă Fotie nu se 
conformează hotărârii Sinodului din Lateran va rămâne excomunicat până pe patul de 
moarte”®. Apoi Papa l-a excomunicat pe Arhiepiscopul Grigorie Asvestas, care jucase un rol 
principal în hirotonirea lui Fotie. Apoi Papa Nicolae a ales să-l recunoască pe Ignatie ca 
patriarh. 

Nicolae i-a scris împăratului Mihail al III-lea” şi lui Fotie, refuzând să se adreseze lui 
Fotie ca Patriarh, ci doar ca unui „bărbat înţelept'$.” Monument de mândrie, scrisoarea lui 
Nicolae către Fotie tâlcuia cuvintele rostite de Mântuitorul către Petru, „Adevăr zic ţie, tu eşti 
Petru, şi pe această piatră voi zidi Biserica Mea...” (Mt. 16, 18), în acest chip: „Este vădit că 
Sfânta Biserică Romană, prin preafericitul apostol Petru, verhovnicul apostolilor, care a fost 
socotit vrednic a primi din gura Domnului întâietatea Bisericilor, este capul tuturor 
Bisericilor; că la ea trebuie a se adresa cu toţii, spre a cunoaşte cârma şi rânduiala ce trebuie a 
fi urmate în toate lucrurile de folos şi în aşezămintele bisericeşti pe care le păstrează într-un 
chip neştirbit şi fără greşală, potrivit legiuirilor canonice şi sinoadelor sfinților Părinţi. Din 
aceasta urmează că ceea ce este respins de cârmuitorii acestui Scaun, din deplina lor putere, 
trebuie să fie respins, chiar dacă ar exista vreun obicei osebit, şi că ceea ce poruncesc ei, 
trebuie a fi primit cu tărie şi fără zăbavă *.” 

Nicolae nu s-a oprit aici, ci a scris şi patriarhilor răsăriteni ai Alexandriei, Antiohiei şi 
Ierusalimului, poruncindu-le să facă cunoscută credincioşilor lor hotărârea scaunului apostolic 
al Romei“. În toate scrisorile sale Papa îşi afirma pretenţiile papale şi refuza să-l recunoască 
pe Fotie, respingând depunerea lui Ignatie. 

Împăratul Mihail răspunse Papei, afirmând că hotărârile papale nu au validitate, 
fiindcă nimeni nu-l pusese pe Papă şi sinodul lui să facă judecată. Ca răspuns, Papa îşi 
trâmbiță pretenţiile încă şi mai tare. El întemeia pretenţiile papale pe documente false precum 
Donatia lui Constantin şi Decretalele Isidoriene şi pe tâlcuirea papală a locului din Scriptură 
pomenit, „Tu eşti Petru, şi pe această piatră voi zidi Biserica Mea, şi voi da ţie cheile 
împărăției cerurilor...” (Mt. 16, 18-19). În fapt, supremaţia lui Petru este susținută de latini 


75 Tustin Popovici, op. cit., pp. 46-47. 

"é PL 3, 790-794. 

"PL 3, 785-790. 

% PL 7, 783-785. 

” Nicol. Ep. 1 şi 4., apud Guettee, Papalitatea schismatică, op. cit., p. 210. 
50 Guettee, Papalitatea schismatică, op. cit., p. 210. 

încă din acea vreme (860) şi până în zilele noastre. Papa mai poruncea ca Fotie şi Ignatie să 
fie trimişi la Roma spre a fi judecaţi de el. Biserica Răsăriteană s-a simţit greu batjocorită de 
acest fapt nemaiauzit până atunci. În ciuda acestui lucru, Sfântul Fotie, arătând adevărată 
dragoste, nu a dat drumul mâniei, socotind că tăcerea ar fi lucrul cel mai nimerit spre a păzi 
unirea dintre Răsărit şi Apus. Orice alte cuvinte ar fi fost de prisos, împăratul, la rândul său, a 
întrerupt orice legătură cu Papa. 


Năvălirea ruşilor 


Primul impact cu barbarii ruşi, al căror nume era încă necunoscut lumii bizantine, a 
avut loc pe neaşteptate la 18 Iunie, 860. Nădăjduind să pună mâna pe cetatea de scaun, ruşii 
au coborât dinspre miazănoapte cu două sute de corăbii. Neaşteptatul atac a pricinuit spaima 
tuturor, căci împăratul şi armata lipseau, fiind plecaţi să-i alunge pe arabi. Astfel, ruşii nu au 
întâmpinat nici o împotrivire. Sfântul Fotie a reproşat cetăţenilor laşitatea şi delăsarea. 
Barbarii au ieşit victorioși, luând o pradă bogată. Părăsind suburbiile Constantinopolei, ei au 
jefuit şi au pustiit coasta Mării Negre, strâmtoarea Bosfor, întinzându-şi jafurile până în insula 
Prinkipo unde fostul patriarh Ignatie trăia în surghiun. 

Deşi ruşii nu erau bine organizaţi, rapiditatea şi cruzimea atacurilor lor erau 
nemaivăzute. lată cum descrie Sfântul Fotie înfricoşatul măcel şi distrugerile: „Mânia lui 
Dumnezeu vine asupra noastră pentru fărădelegile noastre, (...) căci atacul acestui neam 
năvălitor a dovedit limpede covârşirea păcatului. Neamul acesta era neştiut, neînsemnat, 
necunoscut până la năvălirea sa asupra noastră. (...) Ei au jefuit împrejurimile, au pustiit 
mahalalele cetăţii, au nimicit cu cruzime pe cei ce au căzut în mâinile lor. (...) Am ajuns 
jucăria unei seminţii barbare. (...) Acum ei s-au ridicat la o strălucită înălțime şi la o 
nemăsurată bogăție, acest neam ce locuieşte undeva departe de ţara noastră, barbar, pribeag, 
înarmat cu săgeți, nepăzit, neînfrânat şi fără stăpânire, în chip năprasnic, întru clipita ochiului, 
ca un talaz al mării revărsat peste hotarele noastre şi ca un mistreţ sălbatic ce înghite pe 
locuitorii pământului ca pe nişte iarbă, paie sau grâne, (...) ei nu au cruțat nimic, de la om 
până la dobitoc. (...) Nu-i înmuia nimic din ceea ce mişcă spre milă firea omenească, chiar 
când s-a coborât la cea a fiarelor sălbatice, ci îşi înfigeau cu cutezanță săbiile în oameni de 
orice vârstă sau fire. Puteai să vezi prunci smulşi de la sân, şi de la alăptat, şi de la viața 
însăşi, aflându-şi mormânt de năprasnă în pietrele de care, vai, erau izbiţi. Mamele plângând 
jalnic, junghiate peste pruncii lor care încă se zbăteau şi răsuflau - jalnic lucru de auzit, şi încă 
mai jalnic de văzut. (...) Sălbăticia nu se oprea la făpturile omeneşti, ci se întindea asupra 
tuturor necuvântătoarelor, boi, cai, păsări şi altele pe care puneau mâna... Pretutindeni era plin 
de hoituri; curgerea râurilor se preschimbase în sânge...%1* 

„În acea vreme, lipsiţi de ajutor şi de sprijin omenesc, întăritu-ne-am duhovniceşte 
ținându-ne cu tărie de nădejdile noastre în Maica Cuvântului lui Dumnezeu. Stăruit-am la 
dânsa ca să roage pe Fiul ei, chemându-o pe dânsa pentru ispăşirea păcatelor noastre. Cerut- 
am mijlocirea ei pentru mântuirea noastră şi ocrotirea ei ca un zid nebiruit. Cerşitu-i-am să 
zdrobească cutezanţa barbarilor, să sfărâme îndrăznirea lor, să apere norodul cel deznădăjduit 
şi pentru turma ei să lupte“?.” 

Adresându-se turmei sale, Patriarhul urma: „lubiţilor, venit-a vremea să alergăm la 
Maica Cuvântului, singura noastră nădejde şi scăparea. Cu rugăciune să strigăm către dânsa: - 
Mântuieşte cetatea ta, Stăpână, precum ştii! - pe dânsa să o punem înainte mijlocitoare către 
Fiul său şi Dumnezeul nostru. Să o luăm pe dânsa martoră şi chezăşie a zapisului nostru. Că 
ea este cea carea duce cererile noastre şi revarsă mila Celui Născut al său, risipeşte negura 


Ss Photios, „Homily IV, Departure of the Russians”, în Homilies of Photios, Patriarch of Constantinople, 
Harvard University Press, 1958, pp. 96-99. 
* Ibid., p. 102. 


24 


Patriarhul Constantinopolului 


gs ă g . y . . A z aaRS 
vrăjmaşilor şi luminează pe noi cu lumina mântuirii™.” 


Apoi Patriarhul Fotie şi locuitorii cetăţii au purtat de-a lungul zidurilor veşmântul 
(maforion) Maicii Domnului. Cu acest prilej, sfântul Fotie a spus: „Pe când întreaga cetate 
purta împreună cu mine veşmântul ei pentru alungarea năvălitorilor şi ocrotirea celor 
împresuraţi, am adus din belşug rugăciunile noastre şi am săvârşit litia.” Apoi urmează astfel: 
„Pentru aceea dânsa, cu negrăită milostivire, cu mijlocirea sa de Maică a zis: Dumnezeu S-a 
înduioşat, mânia Lui S-a abătut, şi Domnul S-a milostivit de moştenirea sa. Cu adevărat, acest 
veşmânt preasfințit este straiul Maicii lui Dumnezeu. El a îmbrăţişat zidurile, iar vrăjmaşii, în 
chip neînțeles, au întors spatele..., căci îndată ce veşmântul Fecioarei a înconjurat zidurile, 
barbarii au lăsat năvala lor şi au ridicat tabăra, iară noi ne-am izbăvit de apropiata robie, 
dobândind neaşteptată mântuire. Că Domnul nu S-a uitat la păcatele noastre, ci la a noastră 
pocăință; nu a pomenit fărădelegile noastre (Ps. 78, 8), ci a plecat urechea Sa la mărturisirea 
buzelor noastre...5%* 

„ŞI izbăvindu-ne de primejdie, scăpând de sabie şi de nimicitorul ce a trecut peste noi, 
cei ce ne-am acoperit şi ne-am pecetluit cu veşmântul Maicii Cuvântului, toți cu un glas, 
dimpreună cu ea, să înălțăm cântări de mulțămită lui Hristos Dumnezeul nostru carele dintr- 
însa S-au născut... Cu adevărat, cei ce au scăpat din pieire de obşte cuvine-se să afierosească 
şi să aducă prinos lui Dumnezeu şi Maicii Sale cântare de obşte. Că de obşte ne-a fost bucuria 
izbăvirii: de obşte fie-ne şi mulțămită. Cu minte dreaptă şi cu suflet curat să zicem Maicii 
Cuvântului: Fără zăbavă ţinem credinţa noastră şi dragostea către tine. Mântuieşte Cetatea ta, 
precum ştii şi precum voieşti. Că pe tine te punem înainte ca pe un braţ al nostru, şi întărire, şi 
scut şi apărătoare: Luptă pentru norodul tău. Iară noi vom lua aminte cu toată tăria noastră, a 
ne curați inimile înaintea ta, smulgându-ne din patimi şi din tină. Risipeşte uneltirile celor ce 
se ridică cu semeţie asupra noastră. Că de am şi călcat poruncile date nouă, ţie se cuvine a ne 
îndrepta, ţie se cuvine a întinde mâna celor îngenuncheați şi a ne ridica din căderea noastră. 
Astfel să zicem către Fecioara, şi minciună să nu grăims5.” 

După ce corăbiile ruşilor s-au depărtat, ele au fost nimicite de o furtună şi numai 
câteva au scăpat de pierzanie. 


Lucrarea misionară 


Cel între sfinți părintele nostru Fotie, cârmuind Biserica din Bizanţ, nu a lăsat ca 
pricirile cu latinii să-l abată de la marea lucrare apostolească a lui Dumnezeu la care fusese 
chemat. Patriarhul Fotie a împodobit lăcaşurile lui Dumnezeu, a pus rânduială în treburile 
Bisericii, a alcătuit slujbe Dumnezeieşti şi a luptat împotriva noilor eresuri. Totodată, s-a 
dăruit din toată inima şi sufletul răspândirii Evangheliei lui Hristos între popoarele ce încă nu 
o auziseră. 

Bizanțul era înconjurat de numeroase popoare necreştine. Iscusitul şi de Dumnezeu 
luminatul Fotie a socotit că este lucru cu chibzuială a-i creştina pe aceşti păgâni, ca să se facă 
prieteni ai Bizanțului, scăpând astfel de viitoare primejdii. A-i lăsa în întuneric ar fi înseninat 
să poftească alte puteri politice şi bisericeşti să-şi aşeze stăpânirea şi cârmuirea la hotarele 
Bizanțului. 


5% Homily III, The Russian Attack”, în Homilies of Photios, Patriarch of Constantinople, op. cit., p. 95. 
%4 Homily IV, Departure of the Russians”, ibid. 
35 Ibid., pp. 109-110. 

Sfinţii Chiril şi Metodie 


Atacul ruşilor i-a făcut pe bizantini să-şi înnoiască legăturile cu hazarii, un popor 
turcic din sudul Rusiei. În acest scop s-a alcătuit o delegaţie condusă de către tânărul 
tesalonicean şi ucenic al lui Fotie, Constantin (în schimă Chiril) care a apărat cauza 
Ortodoxiei în faţa influențelor evreieşti şi islamice. 

Fratele lui Constantin-Chiril, Metodie, călugăr în Olimpul Bitiniei, a propovăduit şi el 
cu multă izbândă Sfânta Evanghelie hanului Hagan şi l-a convertit împreună cu boierii săi; 
astfel, pe la anul 860 mulţi din aceşti păgâni au primit Credinţa. Astfel Sfântul Fotie a început 
creştinarea marelui neam al ruşilor, trimiţându-le primul episcop şi păstor. 

Totuşi pe Constantin-Chiril şi pe Metodie îi aşteptau şi mai mari nevoinţe. Cneazul 
Moraviei, Rastislav, a trimis o ambasadă în capitală spre a cere împăratului şi Patriarhului 
misionari pentru supuşii săi. El a cerut ca misionarii şi clericii să cunoască limba slavonă, 
astfel încât credinţa Evangheliei să se statornicească între slavii din Moravia. Prin purtarea de 
grijă a lui Dumnezeu, Rastislav a ales să se adreseze Bizanțului ca să aducă adevărata 
Credinţă poporului său. Poate că era şi bănuitor faţă de influenţa clericilor franci. Din punct 
de vedere politic, probabil că Rastislav a dorit să găsească în Bizanţ o forță egală şi opusă care 
să contracareze influența francilor şi bulgarilor din jurul său. Bizanțul era mulţumit să-şi 
întindă influenţa în acest nou şi îndepărtat ținut. Acest lucru avea să facă presiuni asupra 
bulgarilor rămaşi la mijloc. 

Astfel, în 863, cei doi fraţi, Constantin-Chiril şi Metodie, au fost trimişi de către 
Patriarhul Fotie cu însemnata misiune de a propovădui în limba slavonă noua Credinţă în 
ținuturile slave. Fraţii sfinți Chiril şi Metodie, dimpreună cu Sfântul Fotie şi cu Cezarul 
Bardas împart meritul de a fi convertit pe slavi la ortodoxie. Primul pas al lui Chiril a fost 
acela de a inventa o scriere slavă (alfabetul glagolitic). El a tradus Biblia în slavonă, folosind 
dialectul slavon vorbit în Macedonia. Cei doi frați au adus în Moravia şi Dumnezeiasca 
Liturghie în limba slavonă. Cu asemenea metode, misiunea lor avea să aibă un succes 
asigurat. lată deci că misionarii greci nu şi-au propus să schimbe conştiinţa etnică a poporului, 
ci să-l creştineze. 

Truda lui Chiril printre noii săi fii duhovniceşti nu a fost fără ispite. Însă mai târziu a 
fost biruit în lupta sa cu clerul german, fiindcă protecția bizantină era prea departe ca să poată 
avea greutatea necesară în acest avanpost obscur. Clerul german, pizmuind înrâurirea 
bizantină, susținea că singurele limbi îngăduite în Liturghie erau cele trei scrise de Pilat pe 
tabla de deasupra Crucii lui Hristos: ebraica, greaca şi latina. Aceasta a ajuns pricină de ceartă 
între germani şi cei doi fraţi greci. În 868 cei doi fraţi s-au înfățișat Papei Adrian al II-lea 
(867-872) pentru a rezolva această dispută. Adrian, foarte fericit să intervină, i-a primit foarte 
bine pe cei doi frați. Totuşi nu voia nici să-i jignească fără rost pe puternicii germani. 

În faţa preoţilor Veneţiei, Constantin-Chiril a răspuns cum de a „cutezat” să scrie şi să 
învețe Scripturile în altă limbă; căci duşmanii săi spuneau: „Noi ştim că numai în trei graiuri 
ne-a împrumutat Dumnezeu cărţile Sale: cel evreiesc, cel grecesc şi cel latinesc.” În cuvântul 
său, Constantin-Chiril a spus printre altele: „Cum de nu vă ruşinaţi a recunoaşte numai trei 
graiuri, silind celelalte neamuri şi seminţii a rămâne oarbe şi surde? (...) Mai bine voi grăi 
cinci cuvinte pe care oamenii le înţeleg, decât o mie de cuvinte neînţelese%.” 

Ca urmare, Papa Adrian a aprobat cărțile de slujbă în limba slavonă la liturghiile ce s- 
au ținut în câteva biserici din Roma şi a aprobat hirotonirea câtorva candidaţi la preoție veniți 
la Roma cu cei doi fraţi. Constantin-Chiril a fost tuns în monahism la o mănăstire grecească 
din Roma, murind apoi la 14 Februarie, 869. 

Metodie a fost ridicat de către Papa la rangul de episcop al vechii episcopii a Illiriei, 


5“ F. Dvornik, „The Vita Constantini”, Les Legendes, pp. 377-379. 

sperând ca el, deşi grec, să-i întărească jurisdicţia pe care o pretindea asupra acelui ținut, însă 
germanii s-au simţit ofensaţi. Ei l-au osândit pe Metodie şi l-au întemnițat într-o mănăstire 
germană vreme de doi ani şi jumătate, până când Papa a negociat eliberarea lui. Papa i-a 
mustrat pe germani. Pe atunci domnea Papa loan al VIII-lea (872-882), care a făcut un 
compromis cu germanii, nemaiîngăduind lui Metodie să folosească slavona în slujbele 
bisericeşti. Metodie a fost apoi ridicat la rangul de Arhiepiscop al Moraviei, în 879. 

Se spune că Sfântul Metodie l-a vizitat pe Sfântul Fotie la Constantinopol în 882, fund 
bine primit. În capitală Fotie întemeiase o şcoală de studii slavone care a devenit refugiul 
preoţilor slavi ce fuseseră vânduți robi de un cneaz duşman şi apoi eliberaţi de către venețieni. 
De fapt, Sfântul Fotie a păstrat şi o şcoală superioară de studii slavone la Tesalonic, spre a-i 
educa pe bizantini în privința obiceiurilor şi culturii poporului slav. Sfântul Metodie a răposat 
în 884 sau 885. Ucenicii lui au avut şi după aceea multe necazuri cu germanii şi cu maghiarii 
păgâni. Cu toate acestea, prin truda „apostolilor slavilor”, Chiril şi Metodie, cultura bizantină 
a fost ferm aşezată pe teren slav. Traducerea cărților creştine în slavonă a continuat, 
contribuind din plin la răspândirea şi întreţinerea credinţei în Bulgaria şi, după 950, în Rusia. 
Evanghelia lui Hristos s-a răspândit apoi nu numai între slavii din Moravia, ci şi în Balcani şi 
în ținuturile învecinate. 

După atacul ruşilor din 860, ambasadorii ruşi au fost botezați la Constantinopol de 
către Fotie. Deşi a trecut mai mult de un secol până la convertirea finală a Rusiei Kievene la 
creştinism, în 988, când Cneazul Vladimir a primit creştinismul, căsătorindu-se cu o prinţesă 
bizantină porfirogenetă, totuşi adevărata creştinare a Rusiei a început în vremea Patriarhului 
Fotie. 

Acum, când moravii deveniseră creştini, Bulgarii nu mai puteau zăbovi să purceadă a- 
şi aşeza existenţa politică şi culturală pe un teren mai solid prin primirea creştinismului. Țarul 
bulgar Boris (852-889), văzând că moravii erau aliați cu Bizanțul, şi-a trimis ambasadorii la 
franci. Bizantinii au făgăduit o extindere a teritoriului ţaratului bulgar, dar au făcut şi o 
mişcare hotărâtoare spre a arăta Țarului puterea lor. Sosirea oastei bizantine la hotarele lui şi 
impresionanta apariție a flotei împărăteşti în largul coastelor l-a făcut pe Boris să asculte de 
Bizanţ. Ultimul lucru pe care bizantinii l-ar fi dorit era acela de a îngădui o alianță spirituală 
între bulgari şi franci, şi prin aceştia cu Roma. Bizantinii nu au cerut decât ca Boris să rupă 
alianţa cu francii şi să primească Ortodoxia de la Constantinopol. 


Ţarul Boris I al Bulgariei 


În anul 864, Țarul bulgar Boris şi poporul său doreau să se lepede de strămoșeasca 
păgânătate şi să primească învățătura Evangheliei. Fotie, care aţâța scânteia dragostei lor 
pentru Dumnezeu, l-a primit pe Boris în credinţa lui Hristos. La botez, naşul lui Boris a fost 
însuşi împăratul Mihail, care i-a dat numele său. Boierii Țarului Boris-Mihail au fost duşi şi ei 
la Constantinopol şi s-au botezat. De atunci a domnit pacea între cele două popoare. Apoi, sub 
îndrumarea lui Fotie, clericii greci au purces îndată la orânduirea Bisericii Bulgare. 

Sfântul patriarh, aşteptând mult de la proaspăt-botezatul fin al împăratului, Țarul 
Boris-Mihail, i-a trimis îndrumări scrise, pline de Dumnezeiască înțelepciune, zugrăvindu-i 
datoriile unui cârmuitor creştin. Învățăturile către Ţarul Boris-Mihail cuprindeau prezentări 
ale Crezului de la Niceea, istoria celor Şapte Sinoade Ecumenice şi o minunată descriere a 
unei vieți creştine virtuoase, centrată pe biserică. Sfântul Fotie înfăţişa de asemenea obligaţia 
ca domnitorii creştini să nu domnească ca nişte tirani, ci în dragoste şi adevăr. 

Iată câteva fragmente din scrisoarea Sfântului Fotie: „Maria ta şi iubite fiu. (...) Unele 
daruri, preaînălţate şi iubite fiule, aduc puțin şi vremelnic folos celor ce le primesc. 
Adevăratele daruri sunt acelea ce luminează cu strălucirea şi slava virtuţii şi adevărului şi 
aduc folos sufletesc..., căci ele dau mare şi veşnică binecuvântare (...) şi câştigă sufletului 
nepieritoare şi cereşti daruri. 

Învăţarea curatei şi nepătatei Credinţe a creştinilor şi intrarea în ea slobozeşte pe om 
de mulțime de rătăciri, curăță ochiul minţii de întunericul lumii acesteia, îngăduind omului să 
privească limpede vechea frumuseţe a slujirii cu curata înțelepciune a sufletului? .” 

„Alte virtuţi trebuie să mărturisească credința omului. Omul binecinstitor trebuie să fie 
înzestrat cu amândouă: credința dreaptă întăreşte buna purtare, iar o vieţuire curată vesteşte o 
credinţă binecinstitoares%.” 

Mustrându-l pe Ţarul Boris-Mihail, el îi vorbeşte de porunca lui Hristos, Domnul 
nostru al tuturor, „ca să aducem roadele virtuţilor şi să nu dăm de ruşine credința noastră prin 
răutățile noastre. Acesta este şi sfatul lui Pavel, marele dascăl al Bisericii, dimpreună cu Petru, 
verhovnicul apostolilor, căruia îi sunt încredințate cheile porților cerului... Pentru aceea şi noi 
te îndemnăm să împodobeşti credinţa ta cu virtuţi, şi să faci să crească virtuțile prin credință, 
ca să se facă încă şi mai strălucitoare. Aş voi să fiu acolo cu tine, ca să pot vedea eu însumi 
slăvitele tale fapte şi astfel să mă bucur şi mai mult, şi să mă veselesc. Iar de s-ar întâmpla 
vreo nesosință, aş putea cu uşurinţă să o dau de-o parte de îndată şi să o îndrept. Însă cum 
dorința mea nu se poate împlini şi multe piedici stau în drumul meu, voi face tot ce-mi stă în 
putinţă spre a pune în scris sfatul făgăduit .” 

Sinoadele Ecumenice. Sfântul patriarh înfăţişează apoi lui Boris-Mihail o scurtă 
schiță a participanților şi acţiunilor de la fiecare Sinod. El prefațează această parte zicând: 
„Curata şi tradiționala învățătură a Ortodoxiei călăuzeşte sufletele celor cucernici către 
limanul sigur al închinării.” 

Când înşiruie pe membrii şi conducătorii Sinoadelor Ecumenice, Sfântul Fotie, 
nearătându-se neprietenos către Biserica Romei, pomeneşte totdeauna rolul istoric activ al 
acelei Biserici şi bine documentata concordanţă cu Sinoadele. De pildă, el scria că în timpul 
Sinodului întâi (325), „Silvestru I (314-335) şi Iulie I (337-352), renumiţii Episcopi ai Romei, 
deşi nu au luat parte la Sinod, au numit pe Victor şi Vincetius să fie de față la adunarea de 
obşte. Aceşti doi bărbaţi, care slujeau virtutea, aveau cinul preoţiei; şi împreună cu dânşii era 
Osie al Cordovei”, Cecilian al Cartaginei, Domnus al Pannoniei, Nicasius al Galici şi Marcu 
al Calabriei. 

La al Doilea Sinod Ecumenic (381) a fost de față un singur episcop apusean. Papa 
Damasie I (366-384) nu a fost de faţă. În mod subtil, parcă îndreptăţind rapida sa înălțare de la 
mirean la tronul patriarhal, Fotie îl înştiințează pe Boris-Mihail despre Patriarhul Nectarie, 
aflat şi el la al Doilea Sinod Ecumenic, care „fusese îmbrăcat cu cea mai curată dregătorie a 
ierarhiei (...) după ce a fost despărţit din turma catehumenilor”.” 

Apoi Fotie îl laudă pe Sfântul Chiril al Alexandriei (f 444) care, luând parte la al 
Treilea Sinod Ecumenic (431), a reprezentat scaunul şi persoana lui Celestin I al Romei (422- 
432). Vorbind de al Patrulea Sinod Ecumenic (451), Fotie laudă pe Pashasin şi Bonifatie, 
„care au reprezentat pe Leon I (440-461), preasfântul Papă a cărui faimă a fost la fel de mare 
pe cât de fierbinte i-a fost osârdia pentru bunacinstire”!.” 

Apoi Fotie îl înştiinţa pe Boris-Mihail că la al Cincilea Sinod Ecumenic (553), deşi 
Papa Vigiliu (537-555) era la Constantinopol, nu a luat parte la Sinod, zicând că este bolnav. 
Totuşi el a confirmat credinţa Părinților printr-un memoriu. Însă puţin mai nainte, scrie 
Sfântul Fotie, Papa Agapit I (535-536) lepădase şi alungase pe Antim al Trapezuntului, ca şi 
pe Sever, Petru al Apameii şi Zoora. Fotie notează că Papa Agapit avusese rolul principal în 
acea slăvită împrejurare şi că renumiţii ierarhi Efrem al Antiohiei şi Petru al Ierusalimului l-au 
sprijinit cu voturile şi cu strădaniile lor. 

Fotie îl înştiința pe Boris-Mihail că la al Şaselea Sinod (680) preoții Teodor şi 
Gheorghe, şi diaconul loan au făcut parte dintre clericii ce îl reprezentau pe Papa Agaton 


“7 Despina Stratoudaki White şi Joseph R. Berrigan Jr., The Patriarch and the Prince, op. cit., p. 39. 
838 Thid., p. 40. 

(678-681). 

Încunoştiințându-l pe Boris-Mihail de împrejurările şi hotărârile celui de-al Șaptelea 
Sinod Ecumenic (787), Fotie observă că au fost de față „preaînţeleptul protopop Petru şi 
preotul Petru, igumenul Mănăstirii Sfântul Sava din Roma. Ei au ocupat locul scaunului 
apostolic, căci reprezentau pe papa Adrian” (772-795). 

Citând participarea Bisericii Romei, Fotie demonstra neîndoielnic țarului unitatea 
istorică dintre Roma şi patriarhalele răsăritene. 


Al Şaptelea Sinod Ecumenic. În copilăria sa, Fotie şi ai săi fuseseră victimele 
iconoclaştilor. El îi vorbeşte cu deosebită osârdie lui Boris-Mihail despre al Şaptelea Sinod 
Ecumenic şi despre cei ce au cutezat să defaime pe Hristos în mod indirect şi prefăcut, atunci 
când luptau împotriva sfintei Sale icoane. El scrie: „Aceştia au osândit drept idol sfântul chip 
al lui Hristos - o, potrivnicie a unor cutezătoare şi păgâneşti cugete şi limbi! - acel chip prin 
care rătăcirea idolească s-a nimicit. Ei l-au supus la tot felul de ocări; l-au lovit cu picioarele 
pe uliţe şi prin pieţe, l-au luat în râs şi l-au aruncat în foc. Jalnică vedenie pentru creştini, 
potrivită doar acelor păgâni ce luptă împotriva lui Hristos... Au pornit un nemilos război 
împotriva lui Hristos şi a sfinților Săi, (...) au batjocorit [icoanele] cu picioarele, cu mâinile lor 
ucigaşe şi cu buzele lor lumești; ci aceşti blestemați nu s-au mulțumit cu sălbatica lor 
nebunie.” 

Apoi Patriarhul Fotie firmă că Sinodul „a judecat vrednică de cinstire icoana lui 
Hristos, crucea însăşi şi înfăţişarea ei'5.” El încheie această parte a scrisorii către Boris-Mihail 
astfel: „Aceasta este mărturisirea curată şi nepătată a credinței noastre creştineşti. Aceasta este 
curata începătură a curatei şi neprihănitei noastre credinţe şi a sfintelor ei taine (...), şi după 
aceasta cugetăm, credem şi petrecem până la sfârşitul vieţii noastre...%* 

Din cele ce urmează, este vădit că Fotie îl introduce pe Boris-Mihail în creştinism 
atunci când scrie: „Această mărturisire să o primeşti şi să o iubeşti cu purtare nepătată, 
cunoaştere tare şi credință neîndoită. În ce priveşte moştenirea bunei cinstiri, să nu te abaţi de 
la dânsa, nici chiar pentru o clipită, nici la dreapta, nici la stânga. Acesta este cuvântul 


apostolilor, aceasta este învățătura Soboarelor a Toată Lumea”.” 


Uneltirile diavoleşti. Apoi Fotie, care se îngrijea mereu să alunge lupii cât mai 
departe de staulul Bisericii printr-o învățătură dreptslăvitoare, arată în continuare fiului său 
duhovnicesc că Biserica ieşise biruitoare din toate bătăliile şi ridicase slăvite semne de 
biruință după fiecare luptă. El îl avertizează pe Boris-Mihail că diavolul „luptă mai cu 
înfocare şi aruncă sulițele vicleniei sale cu mai sălbatică furie şi îşi felureşte cursele față de 
Biserică, între neamurile necreştine diavolul nu întâlneşte prea mare împotrivire, astfel că nici 
nu se întrarmează prea tare împotriva lor. Însă poporul creştinesc al lui Dumnezeu, neam 
sfânt, preoție împărătească, întrucât se întăreşte zi de zi în Credinţă, stă cu vitejie împotriva 
relelor sale lucrări şi uneltiri. Pentru aceea foloseşte tot felul de vicleşuguri şi încearcă în tot 
chipul să pricinuiască vreo poticnire. El se sileşte să hărţuiască Biserica lui Hristos, deşi toată 
viclenia şi silinţele lui îi sunt numai spre ruşinare”.” 


Cele două porunci. Fotie scrie: „Noi trebuie să iubim pe Dumnezeu şi să îl slujim 
desăvârşit, şi să iubim pe aproapele nostru şi să-i purtăm de grijă - aceste două lucrări sunt 
sădite în om. Însă voia noastră nu este totdeauna asemenea cu cunoaşterea noastră, şi astfel 
această înţelegere trebuie întrupată în dumnezeiasca descoperire şi în legea scrisă. Din însăşi 
firea lor, nu este greu de văzut că «în aceste două porunci toată legea şi prorocii atârnă» (Mt. 


” Tbid.,p.51. 

22, 40). (...) Din această pricină este bine a păzi în tot chipul şi cu toată străşnicia aceste 
porunci, dimpreună cu curata şi nepătata noastră Credinţă; căci, cu adevărat, nu este cu putință 
ca fără aceste porunci omul să ţină de trupul celor credincioşi şi binecinstitori sau să fie aflat 
vrednic de împărăţia Cerurilor.” 


Îndatoririle religioase. Vorbind despre îndatoririle religioase ale unui domnitor, Fotie 
sfătuia pe Boris-Mihail, zicând: „Rugăciunea ne împreunează cu Dumnezeu şi ne face 
prietenii lui. (...) De la El purcede toată ființarea şi dăinuirea, toată darea cea bună, toată 
desăvârşirea şi iertarea păcatelor. Astfel, chiar dacă nici un alt câştig nu ar veni din rugăciune, 
fie şi numai părtăşia este de dorit, mai presus de toată altă bucurie a vieţii, şi mai vârtos pentru 
cei ce iubesc pe Dumnezeu şi sunt binecinstitori. (...) Pentru aceea, necontenit adu prinos lui 
Dumnezeu rugăciunile tale şi deosebi, dar roagă-te şi cu norodul laolaltă.” Vorbind despre 
preoţii slujitori ai lui Dumnezeu, el scrie: „Aducerea prinoaselor sfintei noastre slujiri este 
lăsată preoților. Dacă le vei sluji şi le vei face daruri, de multe foloase şi binecuvântări te vei 
bucura printr-înşii. Dară şi tu, de vei dori, poţi face cea mai frumoasă şi cea mai plăcută jertfă 
lui Dumnezeu printr-o viaţă de curăţie în gând şi în faptă.” 


Purtarea unui domnitor. Fotie afirmă că un domnitor trebuie „să fie necontenit cu 
băgare de seamă la felul cum îi alunecă limba; căci cuvintele pot într-o clpită să schimbe 
lucrurile şi să vatăme viaţa şi averea oamenilor!%.” Mai departe îi serie: „întoarce-ți faţa de la 
buzele osânditoare şi de la clevetiri, că adeseori acestea au făcut să turbeze copiii împotriva 
părinților şi părinții împotriva copiilor, au despărțit pe cei căsătoriți şi au făcut ca rudeniile să 
se ridice una împotriva celeilalte. Mai trebuie oare a zice că o vorbă a unui şoptitor, case şi 
cetăţi întregi a surpat (Sirah, 28, 14-15)?" Vorbind despre prietenii, el îl sfătuieşte pe Boris- 
Mihail „să nu te grăbeşti a te lega cu prieteşug; însă când te-ai înjugat, caută să păzeşti 
legătura. Poartă sarcinile aproapelui tău, până ce nu-ţi primejduieşti sufletul.” Şi „încearcă să- 
ți faci prieteni printre cei mai buni, nu printre cei mai răi; că firea omului după prietenii săi se 
judecă.” Fotie îl învață apoi să prefere pe adevărații prieteni, iar nu pe linguşitori, ca să afle 
adevărul. 

Vorbindu-i de răspunderile sale, Fotie spune că cu cât mai mare este puterea cuiva, cu 
atât mai mult trebuie să strălucească în virtute, însă „cel ce face dimpotrivă, săvârşeşte 
deodată trei păcate foarte grele: se pierde pe sine; pricinuieşte răul celor ce îl văd; face să fie 
hulit Dumnezeu fiindcă a încredinţat o putere aşa de mare unui astfel de om. Pentru aceea 
orice om, iară mai vârtos cei puşi să stăpânească, trebuie să fugă de păcat!%.” Apoi scrie că 
„cei ce folosesc înzestrările lor fireşti în slujba răutăţii, iar nu în folosul aproapelui, ÎŞI 
înjosesc firea şi prefac darurile date lor de Ziditorul întru obrăznicie şi nerecunoştinţă'%.” 

Apoi Fotie, lumina credincioşilor dreptslăvitori, îl sfătuieşte să nu aţâţe o patimă care 
tocmai se naşte. „De îndată ce răul cade asupra gândurilor tale şi le pecetluieşte cu chipul 
dorinţei, greu mai scapi de patimă!%.” 

„Domneşte peste supuşii tăi încrezându-te în bunăvoirea lor, iar nu în samavolnicia ta; 
că mai tare temelie este voirea cea bună decât frica'% ” Cum poate domnitorul să împlinească 
aceasta? Sfântul Fotie răspunde că domnitorul împlineşte aceasta „prin faptele sale virtuoase 
şi grija faţă de supuşi. Astfel, vei trăi în chip cu adevărat împărătesc şi plăcut şi vei sprijini 
statul pentru ei, un stat slobod de nenorociri şi de griji cumplite, lăsând în urma ta o bună şi 


” Ibid., p. 57. 

% Ibid., pp. 58-59. 

” Tbid., p. 59; The Orations of Isocrates: to Nekokles, Londra, 1928, 20:50. 

100 Thid., p. 61. 

101 Thid. 

10? Thid., p. 63. 

103 Thid., p. 69. 

104 Thid., p. 74. 

105 Thid., pp. 63-64; Sfântul Vasilie, PG 107, 41, 41; Isokrates: to Demonikos, 21:52. 

bine-pomenită faimă pururea!%.» Totodată, „nu atât vitejia în război, cât bunăvoirea şi 
bunătatea inimii faţă de supuşi aduc spor şi mântuire unui domnitor. Că mulți domnitori, deşi 
au biruit pe vrăjmaşi în război, au fost nimiciţi de poporul lor din pricina năsilniciei lor!%.” 
Mai mult, „însuşirea unui bun domnitor, şi mai vârtos împărat, este păzirea armoniei între 
supuşi; că în bunăstarea celor cârmuiţi stă temeiul puterniciei unui domn'%.” Mai apoi Fotie 
spune că bunăstarea cetăţenilor arată înalta chibzuinţă şi dreptate a ocârmuirii. 

Sfătuind pe Cneaz să nu se arate nestăpânit, Fotie îi spune „să se păzească de 
făgăduinţele făcute în pripă”, şi „să lase sfatul să meargă înaintea oricărei fapte. Faptele 
necugetate cel mai adeseori sfârşesc rău”. De asemenea, „dacă domnitorul se poate stăpâni pe 
sine, atunci se cuvine a fi socotit un adevărat stăpân al supuşilor lui. Căci când oamenii văd că 
Domnul lor porunceşte patimilor şi îşi stăpâneşte plăcerile, atunci se vor supune grabnic şi de 
bună voie cârmuirii sale. Dar dacă îl văd rob plăcerii şi patimilor, vor socoti lucru de nerăbdat 
să slujească unui rob.” Apoi „domnitorii trebuie să se facă pilde în toate virtuțile, şi mai cu 
osebire în cea a dreptăţii; că orice greşală săvârşesc domnii, aduce asupra lor ura şi mânia 
multor oameni!%.» 

Pentru sporirea creştinească personală Fotie îndeamnă să nu se facă jurăminte, ceea ce 
opreşte şi Stăpânul Hristos (Mt. 5, 34), căci Jurământul pripit face călcarea sa uşoară. Pe 
deasupra, jurământul este semnul unei firi nestatornice şi de rând”!"0. Patriarhul osândeşte de 
asemenea şi vorbele de ruşine, afirmând că „orice om, dar mai cu osebire domnitorul, trebuie 
să se păzească de ele - chiar şi în glumă - căci sunt ceva josnic şi vrednice de dispreţ, iară nu 
vorbe de duh!!!» 

În facerea de bine, Sfântul Fotie îi aduce aminte lui Boris-Mihail un binecunoscut 
proverb grecesc. El tâlcuieşte cu cuvintele sale, spunând „să-ți aminteşti totdeauna ce bine ţi 
s-a făcut ţie, dar să uiţi degrabă orice bine ai făcut tu altora!!2.” 


Purtarea domnitorului în public. Fotie îi scria în chip părintesc Țarului: „Poartă cu 
gingăşie şi cu vitejie cele ce se cuvin ţie, iar cele ale supuşilor cu înţelegere; căci cel dintâi 
este semn al răbdării şi bărbăţiei, iar cel de-al doilea dovedeşte luare-aminte şi adâncime a 
împărăteşti tale purtări de grijă'!5.” Pe deasupra, „este semn de nebunie, mândrie şi josnicie 
fie a te semeți pentru biruinţele tale, fie a te supăra pentru neizbânzi şi a te tăvăli în 
deznădejde!» 

Spre a trăi fără griji şi fericit cu cei în care te încrezi, sfătuieşte Sfântul Fotie, „să nu te 
arăţi niciodată lipsit de credinţă celor ce au avut încredere în tine'!5.” De asemenea, orice om 
trebuie să fugă de minciună, dar mai cu seamă cei care domnesc!'S.” Pe deasupra, Sfântul 
Fotie osândeşte viclenia, observând că este „o recunoaştere desăvârşită a slăbiciunii. Când 


viclenia este folosită între prieteni, ea este semnul covârşitoarei răutăți şi decăderi!!7.» 


Mergând şi mai departe, el sfătuieşte: „Să nu fii nesincer nici cu duşmanii tăi!!5.” 
Sfântul Fotie descrie patima mâniei ca pe o „voită tulburare a minții noastre şi 
înstrăinare a priceperii. Cei ce se lasă în voia deznădejdii se poartă asemeni celor copleșiți de 


mânie!!9.” El avertizează că „mânia, o patimă oarbă ce nu poate grăi bine din rău, pustieşte 

'5 Tbid., p. 70. 

5 Val. Ep. 6, pp. 237-238. 

sufletul omenesc şi adeseori nimiceşte cu totul întreaga ființă.” De asemenea, „nu are rost să 
dai sfat unui om mânios, ci atunci când conteneşte trebuie să-l mustri cu blândeţe!*.” De 
asemenea, este important „să nu pedepseşti niciodată pe cineva, chiar pe drept, atunci când 
eşti mânios!?1.” 

De asemenea Fotie avertizează împotriva aducerii omului la deznădejde, „chiar a celui 
mai neînsemnat; căci deznădejdea este o armă foarte puternică şi de neînvins” .” 


Poporul bulgar. Patriarhul sfătuieşte apoi: „Trebuie de asemenea să-ți aduci supuşii 
la aceeaşi cugetare despre adevăr. Trebuie să-i aduci la aceeaşi credință şi să nu socoteşti a fi 
ceva mai însemnat decât silințele tale pline de osârdie în această privință. Un domnitor trebuie 
să se îngrijească de popor mai mult decât de propria mântuire. El trebuie să creadă că poporul 
încredinţat lui are dreptul la aceeaşi grijă (...) şi trebuie să-l cheme şi să-l ducă la aceeaşi 
cunoaştere desăvârşită a lui Dumnezeu. (...) Să nu ne înşeli nădejdile ce le avem în tine; 
nădejdi hrănite de aplecarea ta spre bine şi de înzestrările tale. Nu face să rămână fără roadă 
truda şi nevoinţele pe care cu bucurie le-am luat asupra noastră pentru mântuirea ta. Nu arăta 
că ai primit la început cuvintele dumnezeiescului grai cu osârdie, iar apoi te-ai făcut 
nepăsător. Fie ca sfârşitul să îți fie ca şi începutul, şi viaţa în armonie cu credința. Fie ca 
domnia ta să fie văzută şi numită binefacere de obşte poporului şi țării tale, ținând neştirbită 
bucuria şi fericirea care este a noastră pentru tine'*.” 

Sfântul Fotie asemuieşte trupurile frumoase şi pe cele urâte cu Credinţa adevărată şi 
credințele neamurilor. El scrie că creştinii au parte de o adevărată frumuseţe în slăvita lor 
credință. „Dacă cineva se abate chiar şi puţin de la ea, pricinuieşte mare scâlciere şi este 
lepădat neîntârziat. Credinţele altor neamuri sunt pline de neorânduială şi de strâmbătăți. Ele 
nu-i lasă pe cei ce le urmează să le vadă urâciunea!"*.” 

Poporul bulgar nu era doritor de aur. Fotie ştia aceasta şi îl îndemna pe Boris să ţină 
acest obicei, căci „aurul surpă toate lucrurile oamenilor. Păstrează simplitatea poporului tău, 
arătându-le că aurul este nefolositor şi trădător pentru cei ce îl iubesc!%.” 

Întrucât bulgarii practicau poligamia, Fotie scrie: „Căsătoria cu o singură femeie este o 
lucrare a firii omeneşti menită să ducă la păstrarea neamului. Ea aduce de asemenea o liniştită 
şi omenească tovărăşie şi o stare de bună rânduială. Pe de altă parte, căsătoria cu mai multe 
femei este o stare cu totul cumplită, ce arată destrăbălarea şi necurăția oamenilor 


necugetători!2% » 


Încheierea. Spre sfârşitul scrisorii, Sfântul Fotie recomandă lui Boris-Mihail „să pui 
în seama lui Dumnezeu lucrurile pe care le faci bine în viaţa ta sau în cea de obşte a țării. 
Astfel îl vei avea ca părtinitor şi vei fi iubit de Dumnezeu; şi în loc să te semeţeşti, vei zdrobi 
boldurile pizmuirii 2” » 

În sfârşit, „Mă rog ca aceste cuvinte, alese dintre multele pe care doream să ţi le scriu, 
o, adevărate şi alesule fiu”, spune Fotie, „să-ți stea înainte ca icoană vie al adevăratei şi alesei 
purtări după voia lui Dumnezeu. Fie ca, de dragul meu, să ajungi chip al bunei cinstiri şi a 
toată virtutea, nu numai pentru supuşii tăi, ci şi pentru urmaşul tău”, 

Țarul Boris-Mihail, care mai înainte primise semințele păgânătății, s-a bucurat de 
cultivarea prin Evanghelie vreme de douăzeci şi cinci de ani. Apoi, în 889, Ţarul s-a retras din 

scaun, mergând la o mănăstire întemeiată de el lângă cetatea de scaun ca un centru al culturii 
slave creştine. A adormit la 2 Mai, 907. 


Papa îl loveşte direct pe Patriarhul Fotie 


Bisericile Răsăritene îl socoteau pe Episcopul Romei ca pe unul dintre egali. Totuşi, 
fără să aibă acest drept, Papa Nicolae a rostit anatema împotriva lui Fotie la un sinod ţinut la 
Roma la începutul lui 863. Papa afirma: „Noi îl declarăm [pe Fotie] lipsit de toată vrednicia 
preoțească şi de toată slujba bisericească, prin puterea lui Dumnezeu cel Atotputernic, a 
Sfinților Apostoli Petru şi Pavel, a tuturor Sfinților, a Soboarelor Ecumenice şi a judecății ce 
Sfântul Duh grăieşte prin noi”.” El cuteză chiar a învinui pe Fotie însuşi de săvârşirea 
nedreptei prigoane suferite de Ignatie. Astfel, Nicolae se credea „păstrătorul puterii 
dumnezeieşti şi organul Sfântului Duh”. Însă Nicolae se înşela bizuindu-se pe această 
autoritate. De fapt chiar sinoadele ecumenice, pe care Nicolae le chema în ajutor, hotărâseră 
că un episcop nu poate fi nici judecat, nici osândit, decât de fraţii din provincia sa, şi nu 
atribuiau celui al Romei mai multă autoritate decât celorlalţi'?!. 

Fotie, bun cunoscător al vechilor canoane, privea drept nule excomunicările lui 
Nicolae şi continua a-şi îndeplini cu râvnă datoriile sale episcopale. 

În 864, când împăratul Mihail află despre hotărârea sinodului din Roma, scrise lui 
Nicolae o scrisoare plină de amenințări. Papa răspunse printr-o scrisoare foarte lungă, plină de 
afirmaţii apocrife, de false raționamente şi de greşeli istorice din cele mai grosolane, 
continuând să afirme autoritatea sa absolută. lată o pildă a falselor sale raționamente: 
„Trebuie a ţine seamă că nici Sinodul de la Niceea, şi nici vreun alt sinod, nu a dat nici un 
privilegiu Bisericii Romane, ştiind că, în persoana lui Petru, ea meritase drepturile a toată 
puterea într-un chip desăvârşit şi că primise ocârmuirea tuturor oilor lui Hristos.” 

Biserica Răsăriteană trebuia să se ridice împrotiva pretențiilor lui Nicolae. Ele erau 
potrivnice vechiului drept, însă Nicolae nu putea să îndure acel dispreț faţă de „autoritatea lui 
suverană” şi se folosi de creştinarea bulgarilor pentru a reîncepe războiul împotriva lui 
Fotie ^. 


Problema bulgară 


Marea lucrare de evanghelizare a Patriarhului Fotie, asemenea cu cea a apostolilor, a 
stârnit şi mai mult pizma şi viclenia Papei Nicolae. Papa nu putea suferi tot mai marea 
strălucire a scaunului episcopal al Constantinopolei. Întrucât la Constantinopol nimeni nu 
băga în seamă osândirea papală a lui Fotie, Nicolae se înfurie şi mai tare şi trimise o nouă 
epistolă împăratului, clevetindu-l pe sfântul Fotie. În epistolă Papa Nicolae stăruia să i se dea 
înapoi Illiria şi Sicilia. Nicolae mai dorea să mute cearta sa cu Fotie pe teren dogmatic, dar 
Fotie mărturisea acelaşi Crez. 

O altă pricină a deteriorării legăturilor între Răsărit şi Apus era problema bulgară. 
Țarul Boris-Mihail, fiind foarte impresionat de Fotie şi de dregătoria de Patriarh al 
Constantinopolului, a hotărât că ar dori să aibă propriul patriarh şi o Biserică Bulgară 
independentă. Însă Fotie, văzând că abia fuseseră luminaţi, voia doar să le trimită misionari. 
Nu se gândea să întemeieze un patriarhat independent. Atunci Boris-Mihail s-a adresat 
grabnic francilor şi Romei, cu nădejdea de a-şi împlini dorința de a avea o Biserică 
independentă, în 866 Boris-Mihail a avut prilejul de a-i adresa Papei diferite întrebări 


1% Colecţia Sinoadelor, de Labbe tom VIII, apud Guettâe, Papalitatea schismatică, op. cit., p. 211. 
130 Guettâe, Papalitatea schismatică, op. cit., p. 211. 
131 y 
Ibid. 
132 Thid., pp. 212-213. 

religioase şi de morală. 

Prin tot felul de uneltiri politice Papa l-a făcut pe Țarul bulgar Boris-Mihail să se 
despartă de Biserica din Constantinopol şi să primească pe clericii trimişi în Bulgaria de 
Nicolae. El a îndeplinit acest act necanonic după cum urmează. 

Nicolae nu putea zăbovi a se folosi de un atât de frumos prilej ca să-şi întindă puterea. 
El nu uita de a înălța peste măsură Scaunul său în fața bulgarilor, zicând că „Scaunul Romei 
este, prin Sfântul Petru, izvorul episcopatului şi al apostolatului”; pentru aceea bulgarii nu 
trebuie să primească episcop decât de la Roma. Aşijderea de la Roma trebuie să primească şi 
învăţătura. „Sfântul Petru”, zice el, „vieţuieşte totdeauna şi prezidează pe Scaunul său; el 
descoperă adevărul credinţei celor ce îl caută; căci sfânta Biserică Romană totdeauna a fost 
fără pată ori zbârcitură;, acela a întemeiat-o, a căruia mărturie de credință a fost deplin 
încuviinţată!* ” 

Nu este adevărat că Biserica Romană a fost totdeauna fără pată ori zbârcitură, cum 
pretindea Papa Nicolae. Negreşit el cunoştea istoria Papei Marcelin (296-cca. 304) care în 
timpul prigoanei lui Dioclețian a pus să fie nimicite copiile Sfintei Scripturi şi a jertfit tămâie 
zeilor. Totuşi mai târziu Marcelin s-a căit şi, scoţându-se el însuşi din cinul preoţesc, s-a dus 
înaintea lui Dioclețian şi a mărturisit adevărata credință, blestemând idolii. Sfânta Biserică îl 
pomeneşte la data de 7 Iunie. 

De asemenea Papa Liberie (352-366), silit de împăratul arian Constantie (337-361), a 
semnat o mărturisire ariană şi a încuviințat excomunicarea Sfântului Atanasie cel Mare (296- 
373), ca să i se îngăduie să revină în scaun. Apoi Papa Anastasie al II-lea (496-498) a 
colaborat cu cei rătăciți de la credință când a aprobat Henotikon-ul, o formulă teologică dată 
la iveală în 482 spre a asigura unirea monofiziților cu ortodocşii. De asemenea Papa Honorie 
(625-638), care era monotelit, a fost anatematizat oficial la al Şaselea Sinod Ecumenic (681). 

La început, când Papa Nicolae I şi-a trimis cei doi legați, pe Pavel [de Populania] şi pe 
Formosus de Porto, împreună cu misionari, Biserica Romană a fost primită bine în Bulgaria, 
încântat de noii misionari, Boris a făcut un legământ solemn că va rămâne pe veci slujitor 
credincios al urmaşului lui Petru. Papa i-a alcătuit o lungă scrisoare, în 106 puncte, descriind 
în amănunt datoriile creştine. 4 

Spre a-şi extinde autoritatea asupra nou-înființatei Biserici Bulgare şi în final asupra 
Balcanilor în totalitate, în 866 Papa a trimis în Bulgaria mulți clerici franci şi episcopi. 
Aceştia au început de îndată să prigonească pe preoții aşezaţi de Fotie şi să stârpească 
rânduielile şi dogmele ortodoxe. Ei au refuzat să recunoască validitatea preoților ortodocşi, 
convingându-i pe oameni să-i alunge fiindcă erau căsătoriți. Falşii episcopi au refuzat să 
recunoască Mirungerea săvârşită de preoţii ortodocşi şi au început să mirungă poporul. Din 
oportunism, au slăbit rânduielile de postire şi au îngăduit laxitatea morală. 

Grecii, la rândul lor, au învinuit pe latini de tendinţe iudaizante, fiindcă posteau 
Sâmbăta, mai ales în Cele Patruzeci de Zile (Quadragesima) din Postul Mare. Grecii criticau 
şi faptul că latinii nu săvârşeau Liturghia Darurilor mai înainte Sfinţite în zilele săptămânilor 
din Postul Mare, Liturghie alcătuită de Sfântul Grigorie Dialogul (cca. 540-604), Papa Romei. 
Ei erau de asemenea șocați de faptul că preoții latini îşi râdeau bărbile. Mai era şi problema 
clericilor căsătoriți, pe care latinii acum îi alungau. Apoi era problema divorțului, interzis de 
latini; însă grecii, pentru care căsătoria era şi un contract civil, dar şi o Taină, îngăduiau 
divorțul în anumite cazuri. Mai era şi problema dogmatică a Purgatoriului, care grecilor le 
suna „prea precis.” Pe de altă parte, latinii criticau două practici ale grecilor la săvârşirea 
Euharistiei: folosirea căldurii (zeon), adică a apei calde adăugate în potir şi, încă şi mai aspru, 
Epicleza, adică chemarea Duhului Sfânt, fără de care, susțineau grecii, preschimbarea 
elementelor nu se producea’. 


133 Tbid., pp. 213-214. 

154 A se vedea și Istoria Bisericească Universală, vol. I (1-1054), EIBMBOR, Bucureşti, 1987, pp. 477-478 sau 
versiunea electronică din colecţia Apologeticum, la http://apologeticum.net (n. Apologeticum) 

Mai era un subiect extrem de contestat: folosirea pâinii dospite sau nedospite la 
Liturghie. Se pare că folosirea pâinii nedospite s-a generalizat în Apus în veacul al nouălea şi, 
la fel ca Filioque, fusese adoptată ca practică curentă la nord de Alpi, deşi provenea de 
altundeva. Latinii susțineau că Hristos însuşi folosise pâine nedospită la Cina cea de Taină. 
Grecii susțineau că pâinea dospită simboliza prezenţa Duhul Sfânt. Vechiul Legământ luase 
sfârşit o dată cu moartea lui Hristos pe cruce şi cu pogorârea Duhului Sfânt la Cincizecime. 
Grecii socoteau că pâinea nedospită a latinilor şi refuzul de a rosti Epicleza erau o batjocorire 
a Duhului Sfânt. Grecii erau foarte legaţi de îndrăgita lor tradiţie şi-i numeau pe latini 
„azimiţi” sau „nedospiţi”, adică neatinşi de Duhul Sfânt”. 

Poate că unii teologi greci, cu foarte multă îngăduinţă şi folosind iconomia, ar fi putut 
trece peste aceste greşeli, dar ortodocşii nu puteau să primească primatul papal sau nelegiuirea 
teologică a adăogirii lui Filioque la Crez. Pentru ortodocşi, stricarea sfântului şi sobornices- 
cului Crez de la Niceea prin această adăugire era un rău imens. Când apusenii propovăduiau 
că Duhul Sfânt purcede de la Tatăl şi de la Fiul, ei nu vedeau deosebirea ca pe ceva atât de 
important, însă răsăritenii credeau că este vorba de un principiu vital şi că adăugirea latină 
răsturna conceptul de Dumnezeire al teologilor greci. Neputinţa latinilor de a pricepe sau 
aprecia pe deplin toate implicaţiile lui Filioque arăta cât de mult se îndepărtaseră conceptele 
de temelie ale teologiei treimice în Răsărit şi în Apus. Pentru Fotie, dubla purcedere era o 
erezie. Ca urmare, era silit să formuleze învățătura ortodoxă. 

În 866, Papa Nicolae, într-o scrisoare adresată clerului Constantinopolei, afirma că îi 
depune pe toţi părtaşii lui Fotie şi reaşează pe partizanii lui Ignatie. Apoi Papa i-a scris lui 
Bardas, plângându-se că a dezamăgit Roma. I-a scris apoi lui Ignatie, făcându-i cunoscut că l- 
a reaşezat pe scaunul său şi că a anatematizat pe Fotie şi pe părtaşii lui. Papa apela chiar şi la 
împărăteasa-mamă Teodora, aflată într-o mănăstire, implorându-o a lua partea lui Ignatie pe 
lângă împăratul. Apoi îndemna pe toţi senatorii Constantinopolei să se despartă de 
comuniunea cu Fotie!*”. 

Apoi Papa i-a scris o scrisoare lui Fotie, adresându-i-se numai cu titlul de bărbat: 
„Nicolae etc., Viro Photio. ” Fotie, lauda şi întărirea ortodocşilor, era învinuit că „a călcat cu 
neruşinare cinstitele canoane, hotărârile Părinților şi rânduielile dumnezeieşti.” Papa îl 
clevetea pe Fotie, numindu-l tâlhar, preacurvar, ucigător de oameni, viperă, noul Ham şi 
jidov, întorcându-se asupra canoanelor de la Sardica şi a Decretalelor predecesorilor săi, Papa 
isprăveşte ameninţându-l pe Fotie că îl va lovi cu o excomunicare care va dura până la moarte. 
Se înţelege că o scrisoare atât de ridicolă, monument de slavă deşartă papală, nu putea aduce 


138 
vreun folos ~”. 


Schimbări politice în capitală 


Spre pierzania sa, Mihail al III-lea s-a împrietenit cu Vasile Macedoneanul care, 
crescut în sărăcie, a venit în capitală să-şi caute norocul. Datorită neobişnuitei sale puteri 
trupeşti şi iscusinței de a îmblânzi cei mai sălbatici cai, Vasile şi-a asigurat un loc de grăjdar 
la curtea împărătească. Bucurându-se de favoarea neobişnuită a lui Mihail al III-lea, i-a 
devenit cel mai apropiat prieten. Datorită fabuloasei sale ascensiuni şi nesățiosei dorinţe de 
putere, Vasile a intrat în conflict cu la fel de ambițiosul Bardas. Astfel, prin trădare, Vasile şi 
Mihail al III-lea l-au atras pe Bardas într-o capcană iar Vasile l-a ucis cu mâna sa la 21 Aprilie 
865. Ca răsplată, Vasile a fost încoronat împreună-împărat la Constantinopol, la 26 Mai 866. 
Într-o toană de moment, Mihail i-a dat-o de soţie lui Vasile pe Evdokia Ingherina, care însă 
continua să fie țiitoarea lui Mihail. 

Aflând de moartea lui Bardas, Fotie i-a scris împăratului, fericindu-l că a scăpat de 


136 Thid., p. 90. 
137 Guettée, Papalitatea schismatică, op. cit., p. 214. 
138 Thid. 

uneltirile aceluia. De aici putem deduce că Fotie nu avea legături de prietenie cu Bardas. De 
asemenea, din conţinutul scrisorii se vede limpede că Fotie nu cunoştea împrejurările sordide 
legate de dispariția lui Bardas. 

Patriarhul scria: „Către Mihail, de Dumnezeu încoronatul împărat. (...) Acel om josnic 
(Bardas) (...) fiind ridicat de bogata şi darnica ta dreaptă până aproape de însuşi schiptrul 
domniei şi părtaş făcându-se împărăteştii vrednicii - deşi nu cu numele, ci cu puterea - nu a 
putut purta (...) măreţia binefacerii, nici s-a mulțumit, (...) nici a adus mulțămită. Ci păşind cu 
piciorul peste hotare şi întinzându-şi mâinile cu îndrăznire asupra capului binefăcătorului lui, 
a plecat, lăsând în urmă însăşi viaţa sa, semeţele nădejdi şi deşartele-i închipuiri în chip jalnic. 
(...) Cerându-i-se plata morţii, el a plătit vina tiraniei. (...) Sunt cu deosebire mâhnit că acest 
om a fost luat în chiar vremea când lucra viclenia, (...) fără să arate pocăință, însă, după cum 
tainicele judecăţi ale lui Dumnezeu au hotărât, viaţa lui a luat sfârşit, multora fiindu-le pricină 


de spaimă, multora pedeapsă, multora pricină de milă, şi uimire celor mai mulţi” ” 


Enciclica Patriarhului Fotie către Patriarhii Răsăriteni 


Vreme confruntării dintre Răsărit şi Apus se apropia, fiindcă Peninsula Balcanică era 
pentru bizantini o chestiune de viaţă şi de moarte. Fotie, doritor să plece la pământ trufia 
ereziei şi să lepede toată rătăcirea, şi mai vârtos nelegiuita adăugire la Crez, nu mai putea 
rămâne tăcut, căci aceasta era privită ca dovadă de slăbiciune de către papalitate. 

Ca părinte duhovnicesc al bulgarilor, Sfântul Fotie, în marea sa râvnă pentru adevărata 
Credință şi dogmele Părinților, nu putea suferi crimele clerului papistaş săvârşite cu 
consimțământul Papei Nicolae. Pentru aceea el a hotărât să convoace un sinod spre a rezolva 
chestiunea bulgară pe temeiul dogmelor Bisericii şi al sfintei Predanii. 

Ca o secure pregătită să doboare cumplita erezie, Fotie a trimis epistole tuturor 
Patriarhilor răsăriteni ca să vină sau să trimită reprezentanți la un mare Sinod la 
Constantinopol, ca împreună să poată cerceta şi osândi acțiunile necanonice ale Papei 
Nicolae. lată câteva fragmente din faimoasa lui epistolă. 

„Bulgarii s-au întors de la idololatrie la cunoaşterea lui Dumnezeu şi la credința 
Creştinească: atunci s-a stârnit mânia vicleanului diavol. (...) Că abia se botezaseră bulgarii de 
vreo doi ani, când oameni lipsiţi de cinste, ieşiţi din întuneric (adică din Apus), au căzut ca 
grindina sau, mai bine a zice, au năvălit ca mistreții sălbatici asupra nou-săditei vii a 
Domnului. Ei au nimicit-o cu copitele şi cu colții, adică cu vieţile lor de ruşine şi cu dogmele 
cele stricate. Misionarii şi clericii papistaşi au voit ca aceşti creştini ortodocşi să se depărteze 
de la dreptele şi curatele dogme ale neprihănitei noastre Credinţe!".” 

Lepădând înnoirile semeţului eres, el scria: „Cea dintâi rătăcire a apusenilor a fost 
aceea de a-i sili pe credincioşi să postească Sâmbetele. (Pomenesc acest amănunt ce pare 
neînsemnat, fiindcă chiar cea mai mică abatere de la Predanie poate duce la dispreţuirea 
oricărei dogme a Credinței noastre.) Apoi au înduplecat pe credincioşi a dispreţui căsătoria 
preoților, semănând în sufletele lor seminţele eresului maniheilor. Tot aşa, au încredinţat pe 
bulgari că toţi cei mirunşi de către preoți trebuie unşi din nou de către episcopi. În acest chip 
ei voiau să arate că mirungerea săvârşită de preoţi nu are putere, batjocorind astfel această 
dumnezeiască şi mai presus de fire Taină Creştină. De unde vine această lege care opreşte 
preoţii a unge cu Sfanțul Mir? Care legiuitor, apostol, părinte ori sinod a rostit asemenea 
lucru? Că dacă un preot nu poate mirunge pe cel nou botezat, atunci negreşit că nici poate a 
boteza. larăşi, cum poate un preot să sfințească Trupul şi Sângele lui Hristos, Domnul nostru, 
la Dumnezeiasca Liturghie, şi totuşi să nu poată unge cu Sfântul Mir? Dacă deci se ia acest 
har de la preoţi, însuşi cinul episcopal se micşorează, căci episcopul este capul cetei preoțești. 


'5 Letter 7, To Michael, the God-Crowned Emperor, Primăvara lui 866; White, pp. 136-138. 
1% Tustin Popovici, „ The Life of St. Photios the Great”, op. cit., p. 50. 

Şi, cu toate acestea, necinstitorii apuseni nu şi-au oprit nelegiuirea nici măcar aici `.” 


„Afară de josnicele gregale de care am făcut pomenire, apusenii s-au silit a încălca prin 
tâlcuiri mincinoase şi vorbe adăugite sfântul şi preasfântul Crez, care a fost întărit de toate 
Soboarele a Toată Lumea şi are putere nebiruită. O, diavolească născocire! Slujindu-se de un 
grai nou, ei zic că Sfântul Duh nu purcede numai de la Tatăl, ci şi de la Fiul. Cine a auzit 
vreodată un astfel de cuvânt, chiar din gura nelegiuiților din veacurile trecute? Unde este 
creştinul acela care să poată primi două pricini în Treime: adică Tatăl - pricină a Fiului şi a 
Sfântului Duh; apoi Fiul - pricină a aceluiaşi Duh? Aceasta înseamnă a despica principiul cel 
unu într-o îndoită Dumnezeire, înseamnă a înjosi teologia creştină până la basnele elinilor şi a 
batjocori Treimea cea mai presus de ființă şi unică în principiu. Dar cum ar putea purcede 
Sfântul Duh şi de la Fiul la fel ca şi de la Tatăl? Dacă purcederea pe care o are de la Tatăl este 
desăvârşită şi deplină - precum şi este, fiindcă El este Dumnezeu adevărat din Dumnezeu 
adevărat - ce anume este purcederea de la Fiul, şi care îi este scopul?” "® 

„Latinii îl fac pe Fiul mai mare decât Duhul, căci îl socotesc [pe Fiul] un principiu, 
aşezându-L în chip necinstitor mai aproape de Tatăl. Aducând un îndoit principiu în Sfânta 
Treime, aşa cum şi fac, latinii aduc atingere Fiului; căci făcându-L obârşie a ceea ce avea 
obârşie, îl fac netrebuitor ca obârşie. De asemenea ei despart Duhul Sfânt în două părți: una 
de la Tatăl şi una de la Fiul. În Sfânta Treime, care este unită într-o unime nedespărțită, toate 
trei ipostasurile sunt neştirbite, însă dacă Fiul ajută la purcederea Duhului, fiimea este atinsă 
şi ipostaticitatea vătămată.” (...) 

„După învăţătura Filioque este cu neputinţă a vedea pentru ce Duhul Sfânt nu ar putea 
fi numit nepot! Că de vreme ce Tată este obârşia Fiului, Carele este a doua obârşie a Duhului, 
atunci Tatăl este atât obârşia nemijlocită cât şi cea mijlocită a Duhului Sfânt! 

Arătând deci aici numai în scurt cugetarea cea latinească, voi lăsa înfăţişarea ei 
amănunţită şi lepădarea ei până când ne vom afla adunaţi în sobor. (...)”!% 

Înţelept în învățăturile Ortodoxiei, strălucitul bărbat continuă: „Nu înseamnă că am fi 
rostit chiar acum judecata asupra lor, ci mai curând rostim acum în chip deschis osândirea 
poruncită de vechile Soboare şi Canoane apostoliceşti. De vor stărui cu încăpățânare întru 
eresul lor, îi vom scoate din părtăşia tuturor creştinilor. Ei au băgat postul în Sâmbete, deşi 
este oprit de către al 64-lea Canon Apostolicesc: 


Dacă vreun cleric s-ar afla postind în ziua Duminicii, sau Sâmbăta, afară de una numai 
[adică Sâmbăta Mare], să se caterisească. Iară mirean fiind, să se afurisească. 


Tot aşa, Canonul 55 al celui de-a Patrulea Sobor a Toată Lumea zice: 


Fiindcă am aflat că cei din cetatea Romanilor, în ajunările sfintei Patruzecimi, în 
Sâmbetele acesteia ajunează, afară de urmarea Bisericii cea predată, au socotit Sfântul Sinod ca 
şi la Biserica Romanilor nestrămutat să se păzească Canonul apostolicesc, cel ce zice: Dacă 
vreun Cleric s-ar afla ajunând în sfânta Duminică, sau Sâmbăta, afară de una (Sâmbăta Mare), 
să se caterisească. Iară mirean fiind, să se afurisească. 


Mai este, de asemenea, şi Canonul Soborului Localnic din Gangra care afuriseşte pe 
cei ce nu recunosc pe preoții căsătoriți. Această rânduială a fost întărită de al Şaselea Sobor a 
Toată Lumea, care osândeşte pe cei ce cer ca preoții şi diaconii să înceteze a mai viețui cu 
soțiile lor legiuite după hirotonie. Astfel Soborul cu pricina amintea Bisericii Romane a nu 
primi un astfel de obicei. (...) Şi chiar de nu am pomeni toate acestea şi multe alte înnoiri ale 
Bisericii Romei, numai pomenirea adăugirii lui Filioque la Crezul Niceean ar fi de ajuns spre 
a-i supune la mii de anateme. Această înnoire huleşte pe Duhul Sfânt sau, mai drept spus, 


141 Thid. 
14 Guettée, Papalitatea schismatică, op. cit., p. 231. 


18 Tustin Popovici, „The Life of St. Photios the Great”, op. cit., p. 52. 

întreagă Sfântă Treime. (...) 

Vă poftim şi vă cerem a vă alătura la sfat cu noi. (...) O dată ce vom smulge această 
necinstire, putem nădăjdui că nou-botezaţii bulgari se vor întoarce la Credinţa ce au primit 
mai întâi. Şi nu numai ei, ci şi aşa-numiţii Rus, popor cumplit odinioară; că tocmai acum ei 
leapădă credinţa lor cea păgânească şi trec la Creştinism, primind episcopi şi păstori de la noi, 
ca şi toate obiceiurile creştinești. (...) 

Pe deasupra, am primit o epistolă sinodală din ținuturile Italiei, pomenind multe 
lucruri grele împotriva Episcopului Romei. Prin aceasta, ortodocşii ce locuiesc acolo ne cer 
să-i slobozim de marea lui tiranie, căci rânduială Bisericii este călcată şi legea sfântă este 
disprețuită. Tot aşa ne-au spus mai demult şi unii călugări veniţi la noi de acolo. (...)”1% 

În această epistolă Fotie, elocventul dascăl, tăind mrejele ereziei în două, ca o sabie cu 
două tăişuri ascuţite de adevăr şi de harul lui Dumnezeu, învinuia Biserica Romei de rătăciri 
în Liturghie şi în rânduiala bisericească şi mai ales ataca dogma lui Filioque. Papa, care 
nădăjduia să-l cheme pe Fotie la judecată înaintea tribunalului său, era acum el însuşi învinuit 


. 145 
de erezie ”. 


Sinodul din 867 


Conflictul între Roma şi Constantinopol ajunsese la culme. Fotie lupta nu numai 
pentru autonomia Bisericii Bizantine, ci şi pentru cele mai vitale interese ale imperiului, 
împăratul Mihail al III-lea i-a oferit tot sprijinul. Mihail a trimis Papei o scrisoare în care 
declara credința bizantină în propria neatârnare şi supremație. El mai cerea, sub formă de 
ultimatum, ca hotărârea papală împotriva lui Fotie să fie retrasă. De asemenea scria pe un ton 
foarte tăios că bizantinii resping pretenția Romei la supremație. 

În Biserica lui Hristos, Capul este Domnul nostru lisus Hristos. El este Cel ce 
cârmuieşte Biserica Sa prin Duhul Sfânt, prin drepții Săi şi prin Sinoade. 

Ca urmare a scrisorii enciclice a Patriarhului Fotie, în vara lui 867 s-a convocat un 
mare sinod ecumenic, cuprinzând cam o mie de episcopi, clerici şi monahi. Printre 
participanţi se aflau şi trei episcopi din Apus, episcopul-exarh al Ravenei şi arhiepiscopii de 
Treva şi de Colonia, care se adresaseră lui Fotie pentru a dobândi sprijinul său față de 
despotismul lui Nicolae!“ 

Multe au fost pricinile întemeiate pentru ca Sinodul să-l excomunice pe Papa Nicolae I 
şi să osândească obiceiurile bisericeşti romane: pretenția Papei la întâietate, acțiunile sale 
insultătoare la adresa Bisericii Răsăritene, ocuparea papală a Bulgariei, învățăturile eretice ale 
misionarilor franci trimişi de el şi adăogirea înnoitoare a lui Filioque. 

La sinod s-a dat citire scrisorilor lui Nicolae şi cu toţii l-au recunoscut nevrednic de 
episcopat, rostindu-se asupra lui excomunicarea şi anatema. Hotărârea împrotiva lui Nicolae 
era o excomunicare, nu o depunere. Deşi osândirea lui Fotie de către Nicolae în 863 era 
nedreaptă, judecata acestui sinod era canonică. Orice Biserică are dreptul să despartă de la 
împărtăşirea ei pe cei ce ea îi socotește vinovaţi, şi să nu-i mai privească drept episcopi”. 
Sinodul a mai respins dogma francă a purcederii Duhului Sfânt ca eretică. Sinodul a mai 
declarat amestecul latinilor în treburile Bisericii Bizantine ca nelegitimă. 

Împăratul german Ludovic al II-lea (cca. 825-875), recunoscut ca împărat al Apusului 
cu consimțământul împăraților Mihail al III-lea şi Vasile I, a fost solicitat să intervină şi să-l 
depună pe Papa Nicolae I. Însă în acelaşi an, la 13 Noiembrie, 867, Papa a murit, fără a fi 
înștiințat de hotărârile sinodului. Urmaşul său a fost Papa Adrian al II-lea (867-872). 


144 Tbid., pp. 52-54. PG 102, 721-741. 

145 Ostrogorsky, History of the Byzantine State, op. cit., pp. 205-206. 
146 Guettée, Papalitatea schismatică, op. cit., p. 215. 

Vasile I, 
întemeietorul dinastiei Macedonene 


Neobişnuitul aranjament între Mihail, Vasile şi Ingherina nu a durat mult. Împăratul 
Mihail al III-lea, capricios şi imprevizibil, a început să se schimbe față de coregentul său, 
Vasile I, şi plănuia să-l omoare. Avertizat la timp, Vasile, în noaptea de 23-24 Septembrie, 
867, după un banchet, îmbătându-l pe Mihail, a pus pe scutierul său să-l omoare în dormitor. 
Astfel lua sfârşit dinastia Amoriană şi începea dinastia Macedoneană. 

Vasile 1 (867-886) a luat apoi scaunul împărătesc. Spre a-şi asigura tronul, el l-a 
încoronat pe fiul său cel mai mare, Constantin, în 869. Un an mai târziu el şi-a încoronat al 
doilea fiu, pe Leon; apoi l-a încoronat şi pe al treilea fiu, Alexandru (879). Fiul său mai mic, 
Ştefan, avea să aleagă o carieră bisericească în vremea domniei fratelui său Leon al VI-lea 
(886-912). 

Vasile se ocupa foarte îndeaproape de treburile Bisericii. El căuta de asemenea să-şi 
întărească poziția pe un tron ce nu-i aparținea în chip legiuit. Astfel că el a plănuit să 
cucerească gloata şi mai ales cercurile tradiționalist-extremiste (zeloţii) care erau împotriva lui 
Fotie, dorind să câştige şi bunăvoința Romei, căci pe atunci Roma devenise puternică în Apus. 
Patriarhul Fotie, ca un cârmuitor neabătut al sfintei credinţe, nu a primit pe ucigaşul Vasile la 
împărtăşanie, probabil la Praznicul Sfântului Dimitrie, 26 Octombrie 867. Patriarhul nu şovăia 
să critice şi să mustre pe păcătoşi, indiferent de rangul sau puterea lor. 

Nefiind omul care să se supună în fața mustrării lui Fotie, împăratul Vasile l-a închis 
pe Patriarh în Mănăstirea Sfântul Acoperământ. Vasile a trimis apoi pe amiralul Ilie să-l aducă 
pe Ignatie înapoi în capitală cu mare cinste şi alai. Vasile îl aşeză apoi din nou pe Ignatie în 
scaunul său patriarhal, la 23 Noiembrie 867, şi reluă legăturile cu Roma, spre marea fericire a 
latinilor. Spre a da un caracter legal manevrelor sale, Vasile a hotărât să convoace un nou 
sinod, în Februarie 868, Vasile a trimis pe Spătarul Eftimie la Roma spre a anunţa schimbările 
de la Constantinopol. 

În Iunie, 869, Papa Adrian al II-lea a adunat un sinod care l-a anatematizat pe Fotie şi 
pe tovarăşii lui pentru „nemaiauzita neruşinare.” De față erau ambasadorii trimişi de Vasile. 
Adrian al II-lea, folosind prilejul pentru a scoate la iveală autoritatea episcopului Romei, a 
spus: „Papa judecă pe toţi episcopii, însă noi nu ştim ca cineva să-l fi judecat pe dânsul.” 
Înainte de încheierea sinodului membrii lui au călcat în picioare actele care îl anatematizaseră 
pe Nicolae I şi apoi le-au aruncat într-un foc mare. 

Trimişii lui Vasile se reîntoarseră la Constantinopole însoțiți de trei legaţi ai papei 
Adrian, cu două scrisori, una adresată lui Ignatie şi alta lui Vasile. „Noi voim”, scria el 
împăratului, „ca să faceţi a se aduna un sinod numeros, ce va fi prezidat de legaţii noştri, şi 
unde se vor judeca persoanele după greşalele lor; în acest sinod să se ardă în public toate 
exemplarele actelor falsului sinod ţinut împrotiva sfântului Scaun, şi să fie oprit a se mai 
păstra ceva din el, sub pedeapsă de anatemă!*%.” 


Depunerea lui Fotie 


Vasile i-a scris Papei Adrian al II-lea, cerându-i reprezentanți pentru un sinod la 
Constantinopol în anul 869. Vasile recunoştea autoritatea şi influența Papei în treburile 
Bisericii Răsăritene. lată cum se adresa el Papei într-o scrisoare: „Duhovnicesc Părinte şi 
dumnezeieşte cinstit Pontif. Grăbeşte bună-sporirea Bisericii noastre, şi prin mijlocirea ta, cu 
dreptate dă-ne belşug de bunătăți, adică curată unitate şi duhovnicească împreunare, slobodă 
de orice pricire ori schismă, o Biserică una în Hristos şi o turmă supusă unui singur păstor.” 


1% Colecţ. Sinoadelor de Labbe, tom VIII. Apud Guettée, op. cit., p. 216 

Şi Ignatie a scris o scrisoare plină de smerenie, cerând Papei să trimită vicari la 
Constantinopol. În fraza de încheiere el scria: „Cu ei (adică vicarii) vom rândui bine şi în chip 
cuvenit Biserica noastră, pe care am primit-o prin pronia lui Dumnezeu arătată în solirea 
strălucitului Petru şi la stăruința şi prin mijlocirea voastră.” 

Adrian şi-a trimis ca reprezentanți pe Episcopii Donatus şi Ştefan, şi pe diaconul său 
Marin, împreună cu legaţii papali au mai luat parte o sută zece episcopi. Acest nou sinod din 
Constantinopol din 869-870 este socotit de romano-catolici al optulea sinod ecumenic, dar de 
către ortodocşi e numit Sinodul Tâlhăresc. 

Între Vasile I şi legaţii papali nu era unanimitate, căci părţile aveau păreri opuse 
despre drepturile de jurisdicție ale Scaunului Romei. Însă sinodul a început procedurile de 
osândire a lui Fotie şi de achitare a lui Ignatie şi a răposatului Nicolae I. 

Sinodul s-a deschis la Biserica Sfânta Sofia, la 5 Octombrie 869. Pe lângă legații 
papei, mai era Toma, Episcopul Tirului, auto-intitulat reprezentant al Patriarhului Antiohiei, şi 
preotul Ilie, care se intitula reprezentant al celui al Ierusalimului. Cei doisprezece episcopi 
aflați la prima şedinţă a sinodului se declarară împotriva lui Fotie. La a doua şedinţă, zece din 
episcopii partizani ai lui Fotie intrară pentru a cere iertare de greşala lor. Iertarea li s-a dat 
îndată, şi ei luară loc cu ceilalți. Unsprezece preoţi, nouă diaconi şi şapte ipodiaconi urmară 
pe cei zece episcopi, şi li se dădu de asemenea iertare. Alţi doi episcopi sosiră la a treia 
şedinţă, aşa încât sinodul era compus acum din douăzeci şi patru de episcopi, fără a se număra 
preşedinţii. La a patra şedinţă doi episcopi cerură a apăra pe patriarhul Fotie. Sinodul nu voi 
să-i asculte. Legaţii papei susțineau că nu mai era legiuit a cerceta din nou pricina lui Fotie. 
Însă episcopii fotieni stăruiră să li se judece pricina. Siliţi să cedeze, legaţii au adăugat: „Să 
intre dar şi să asculte citindu-se hotărârea sinodală şi judecata papei Nicolae.” „Să intre”, au 
adăugat legaţii, „dar să stea acolo jos, la locul cel mai de pe urmă.” Senatul ceru să se aducă 
încă trei sau patru episcopi din partida lui Fotie. „Primim aceasta”, ziseră legaţii, „însă cu 
condiția ca ei să declare că reprezintă pe toţi ceilalți şi că nu vor intra decât spre a asculta 
scrisoarea papei Nicolae.” Episcopii partizani ai lui Fotie, văzând că sinodul nu voia a-i 
asculta, se retraseră. Numai cei doi dintâi rămaseră, făgăduind că, dacă împăratul le-ar da 
liberă intrare martorilor lor, vor dovedi că Nicolae se împărtăşise cu ei când Fotie îi trimisese 
la Roma ca împuterniciţi ai săi. Libera intrare nu a fost învoită!”. 

La a cincea şedinţă aduseră cu forța pe Patriarhul Fotie, cinstita laudă a tuturor 
preoților, care nu răspunse decât prin câteva cuvinte pline de demnitate, pentru a face 
cunoscut sinodului că nu-l recunoştea şi că nu va răspunde la învinuirile aduse împotriva lui. 
Fotie era încredinţat că treizeci şi trei de episcopi întruniți din porunca împăratului, duşmanul 
său, nu puteau pretinde să se răstoarne sentinţa celor trei sute optsprezece episcopi care îl 
proclamaseră patriarh legiuit!S. 

Fotie a rămas tăcut şi senin de-a lungul şedinţelor, întrebat de ce tace, el a răspuns 
blând: „Dumnezeu aude glasurile celor ce rămân tăcuţi.” Trimişii papali au răspuns: „Nu o să 
scapi de osândă prin tăcerea ta.” Fotie a spus: „Nici lisus nu a scăpat de osândă rămânând 
tăcut.” 

În a şasea şedinţă, singhelul Ilie se sili a dovedi că demisia dată de Ignatie era nulă. 
Acest fapt este important, căci el întăreşte ceea ce scrisese Fotie lui Nicolae, că Ignatie îşi 
dăduse demisia şi că „îşi părăsise dregătoria”; totodată arătă că Ignatie îşi înțelesese datoria în 
împrejurările grele în care se afla şi că imitase pe episcopii cei mari, care au ales totdeauna a 
părăsi o dregătorie, decât a turbura Biserica, însă din pricina slăbiciunii caracterului său el 
ajunsese jucăria unor intriganţi şi a planurilor ambiţioase ale papilor!*!. 

Câţiva episcopi partizani ai lui Fotie fură introduşi la şedinţa a şasea, unde se afla şi 
împăratul. Unul dintre ei, Antim al Chesariei Capadociei, voia să respingă învinuirile aduse 
lui Fotie însă, înainte de a vorbi liber, el a cerut chezăşie în scris de la împăratul că va fi în 


14 Guettee, Papalitatea schismatică, op. cit., pp. 216-217. 
150 Thid., p. 217. 
'5! Ibid., pp.217-218. 

siguranță. Aceasta a întărâtat pe împăratul, care nu dădu înscrisul cerut. Legaţii papei şi 
împăratul nu voiră să asculte nici o apărare sau dezvinovăţire a lui Fotie. Ei socoteau pe Fotie 
ca osândit cu desăvârşire de Nicolae, deşi hotărârea papei era anticanonică şi arbitrară”. 

Legaţii declarau mânioşi că „nu trebuie să se asculte nişte oameni deja osândiţi; ei 
trebuiau să fie alungaţi din adunare, de vreme ce nu veneau acolo spre a mărturisi greşala lor 
şi a cere iertare.” Înşişi partizanii lui Ignatie, aparent biruitori, au fost siliţi să îndure vorbele 
amare ale legaţilor de îndată ce nu voiră să iscălească vestitul formular adus de la Roma'”. 

La a şaptea şedinţă fură aduşi Fotie şi Grigorie Asvestas al Siracuzei. Fotie refuză să 
răspundă la calomnii. După un lung răstimp de tăcere, un dregător al împăratului îl întrebă pe 
Fotie: „Spune, Domnule Fotie, după cum ai dreptul, ce ai a spune?” Fără a-şi pierde cumpătul, 
Fotie a răspuns: „Drepturile mele nu sunt din lumea aceasta.” Apoi odată, când mergea la una 
din şedinţe, sfântul bărbat a fost zărit de trimisul papal Marin sprijinindu-se în toiagul de 
păstor. Marin a cerut să se ia toiagul lui Fotie, căci este semn al dregătoriei de păstor. Lucrul 
s-a făcut pe dată, dar aceasta nu l-a mâniat şi nici nu l-a întristat pe Fotie, care era el însuşi 
binecuvântatul toiag şi sprijin al adevărului!**. 

Apoi împăratul spuse că sinodul reprezenta Biserica, fiindcă cei cinci Patriarhi erau 
reprezentați acolo, în fapt, aceia erau nişte falşi reprezentanți. Un episcop, un călugăr şi un 
preot nu pot pretinde că reprezintă pe cei trei patriarhi ai Alexandriei, Antiohiei şi 
Ierusalimului. Partizanii lui Fotie stăruiau că pretinşii reprezentanţi ai celor cinci Patriarhate 
nu formau Biserica". De fapt Patriarhul Alexandriei nu a fost reprezentat decât la a noua 
şedinţă, într-o scrisoare către împăratul, Patriarhul Alexandriei spunea că el nu a ştiut nimic 
din ce s-a discutat. 

Membrii sinodului speraseră că Fotie şi Grigorie Asvestas se vor „căi” în scris. La 
cererile trimişilor papali pentru o scrisoare de pocăință, Fotie şi Grigorie răspundeau: „Să se 
călască cei ce au pricină de căință.” Iarăşi, când dregătorul împărătesc l-a întrebat pe Fotie 
dacă nu are nimic de zis, viteazul luptător şi atlet al Ortodoxiei a răspuns: „Ne-au adus aici 
gata bârfiți; ce dar mai este de spus?” 

Era o vreme grea pentru episcopii fotieni. Într-o scrisoare datată Noiembrie 869, 
adresată tulburatului mitropolit Teodor al Laodiceii, Fotie scria: „Dacă viaţa de aici este un 
stadion şi purtarea din el merită răsplată, nu te mira că unii drepți se luptă aici cu necaz. Ci 
mai curând minunează-te că unii socotesc vremea şi locul nevoinţei şi luptelor lor ca pe ziua 
încununării şi ca pe locul aclamării lor'5%.” 

Şedinţa s-a terminat prin anatematizarea lui Fotie şi a partizanilor săi. Delegaţia papală 
şi ignatienii au citit cu glas tare anatemele lor: „Politicianului şi uzurpatorului Fotie anatema; 
mireanului şi ritorului Fotie anatema; novicelui şi tiranului Fotie anatema; schismaticului şi 
osânditului Fotie anatema; preacurvarului şi paricidului Fotie anatema; născocitorului de 
minciuni anatema; făuritorului de dogme stricate anatema; noului Maxim Cinicul anatema; 
noului Dioscor anatema; noului luda anatema.” Bărbatul cel de Dumnezeu purtător nu a 
respins nedreptul verdict. 

În următoarea şedinţă se arseră în plin sinod toate hârtiile ce puteau compromite pe cei 
ce luaseră partea lui Fotie contra lui Ignatie. Actele fură semnate de o sută doi episcopi. Era 
puţin, mai ales când cugetăm că numai patriarhatul Constantinopolei număra mai mult de şase 
sute de episcopi şi că împăratul ucigaş Vasile, cel exclus de la împărtăşanie, întrebuințase 
toată puterea sa pentru a încropi un sinod. 

Un fapt vrednic de luat în seamă, şi care are prin sine însuşi cea mai mare însemnătate, 
este acela că Ignatie, care prezida alături cu legaţii de la Roma, păzi cea mai adâncă tăcere în 
tot timpul cât ţinu sinodul. Se discutau înaintea lui o mulțime de chestiuni, asupra cărora 


'5 Thid., p.218 

153 Thid. 

154 Tustin Popovici, „The Life of St. Photios the Great”, op. cit., pp. 310-311. 
155 Guettée, Papalitatea schismatică, op. cit., p. 219. 

'5 Tustin Popovici, „ The Life of St. Photios the Great”, op. cit., p. 57. 

numai el singur putea da lămuriri clare, precum cele ale demisiei sale şi ale împrejurărilor ce o 
însoțiseră, ale purtării lui Fotie față de dânsul, şi atâtea altele. Ignatie îi lăsă să discute în 
contradictoriu, fără a zice un cuvânt care să poată lumina dezbaterile!*”. Chiar dacă tăcerea sa 
ne nedumereşte, Ignatie nu a semnat formularul latinilor. 

Fotie, muritor ce atingea înălțimile cereşti şi înger pe pământ trăitor, nu şi-a ațâțat 
ucenicii şi adepții. Dimpotrivă, el i-a îndemnat să rabde toate fără să se împotrivească. De-a 
lungul şedinţelor Fotie a arătat marea sa nobleţe, bunătate, răbdare şi blândeţe. La cincizeci de 
ani, savantul şi omul de acţiune a hotărât să păşească pe amarul drum al surghiunului, 
socotind că este mai de folos a primi greutățile. A fost trimis la Mănăstirea Sfântul 
Acoperământ de lângă Bosfor. 

Când capitala a început a fi scuturată de cutremure, mulți au crezut că ele se datorau 
mâniei Dumnezeieşti. Fotie însă nu s-a folosit de aceste întâmplări în sprijinul cauzei sale, 
cum făcuse mai nainte Ignatie. Referindu-se la cutremure, Sfântul Fotie scria la scurt timp 
după Octombrie 870 unuia dintre adepții săi, Diaconul Grigorie: „Cine suntem noi, chiar dacă 
am suferit lucruri de nepovestit, să stârnim mânia lui Dumnezeu asupra unei cetăţi cu aşa de 
mulţi locuitori? (...) Cer sfinţii tale să nu socoteşti cu putinţă aşa ceva!%5.” 


Problema bulgară. A existat însă şi o urmare neprevăzută a sinodului tâlhăresc de la 
Constantinopol. La trei zile după încheierea şedinţei, o solie bulgară intră în capitală, căutând 
să statornicească o Biserică de sine stătătoare în ţaratul bulgar. Sinodul s-a adunat din nou să 
discute dacă Bulgarii aparțin eparhiei Romei sau Constantinopolului. Boris fusese dezamăgit 
de Roma atunci când i se respinseseră candidaţii pentru arhiepiscopie, astfel că hotărâse să se 
reîntoarcă spre Constantinopol. Acum Boris putea să se folosească cu dibăcie de rivalitatea 
dintre Roma şi Bizanţ. 

În ciuda protestelor vehemente ale legaţilor papali, hotărârea a fost favorabilă 
Bizanțului. Astfel dorinţele papale legate de Illiria şi Bulgaria au rămas neîmplinite, împăratul 
Vasile I i-a îngăduit apoi Patriarhului Ignatie să-l sfințească pe Iosif arhiepiscop al bulgarilor, 
împreună cu alți episcopi. La rândul ei, Biserica Bulgară recunoştea supremaţia Patriarhiei 
Constantinopolului dar îşi păstra o oarecare autonomie”. 

În acord cu aspiraţiile depusului Fotie şi ale ucisului Bardas, Vasile a încuviințat 
concepţia lor despre rolul Bizanțului în lumea slavă. Astfel Vasile a fost cel care a pricinuit o 
încheiere fericită pentru bulgari, în acord cu atitudinea celor trei victime ale sale, Fotie, Mihail 
al III-lea şi Bardas. Vasile a extins şi lucrarea misionară din Rusia. El a adus la ortodoxie şi pe 
slavii din partea apuseană a Peninsulei Balcanice şi i-a supus influenţei Bizanțului“. 


Surghiunul lui Fotie 


În timpul închiderii sale Fotie a fost supus unor mari lipsuri, dar se bucura încă de 
admiraţia adepților săi. În timpul surghiunului sfântul bărbat a fost lipsit de iubitele sale cărți, 
dar cu nici un chip nu a rămas nelucrător, purtându-şi truda cu nobleţe şi cu energie. 

El a început să scrie multe cărți de folos duhovnicesc, precum faimoasa Amfilohia, 
compusă între 867-869, şi scrisă la cererea prietenului său Amfilohie din Kizic. În această 
lucrare el răspunde la 320 de întrebări şi locuri grele scoase din Sfânta Scriptură. Este o 
adevărată enciclopedie, tratând câteva sute de subiecte din diferite domenii teologice. Alte 
cărţi scrise de Fotie sunt Împotriva Maniheilor şi Tâlcuirea Epistolelor Sfântului Apostol 
Pavel. El a compilat şi Nomocanonul, o culegere de canoane bisericeşti şi legiuiri împărăteşti, 
şi a scris o mulțime de epistole şi cuvântări. Pe deasupra, ca un organ cu dulce glas, Fotie a 


157 Guettée, Papalitatea schismatică, op. cit., p. 219. 

alcătuit şi cântări bisericeşti. 

Sfântul bărbat a studiat Biblia şi a scris mult despre Evanghelii. Pe când scria aceste 
tâlcuiri, el corecta şi făcea necesarele observaţii lucrărilor trimise de elevii săi, arătându-se 
păstor duhovnicesc şi dascăl chiar şi în amarele zile ale prigoanei. Sfântul, tăria şi lauda 
binecinstitoarei sale turme, a fost mare în cunoaştere şi în fapte de-a lungul încercărilor, plin 
de dragoste atât pentru prieteni cât şi pentru răii săi duşmani. Sufletul prea-vestitului grăitor al 
harului şi adevărului era înveşmântat şi în lumina lucrării, şi a contemplaţiei. Era lăcaş al 
neîncetatei rugăciuni, templu al blândeţii şi vistierie a fericitei virtuţi. Sfântul Fotie era cu 
adevărat păstrător al înţelepciunii şi era în stare a deosebi lucrurile lui Dumnezeu. 


Corespondenţa din surghiun a 
Sfântului Fotie 


În corespondenţa alesului bărbat al lui Dumnezeu putem întrezări câte ceva din 
necazurile lui Fotie şi din suferinţele episcopilor săi. Ca un învăţător de frunte şi povăţuitor, 
sfântul şi-a petrecut vremea scriind o mulțime de scrisori, din Noiembrie 869 până în 875, 
adică de la cincizeci la cincizeci şi cinci de ani. 

Epistola către episcopii săi. În 870 Patriarhul Fotie scria: „Asupra noastră au vărsat 
drojdia a toată răutatea, lipsindu-ne de prieteni, rupându-ne de rudenii şi despărțindu-ne de voi 
- cea mai amară suferință a mea. Ne-au lipsit cu totul de însoțitori şi de slujitori şi, 
întemniţându-ne, ne-au pus păzitori şi temniceri (aşa încât să nu putem, de am fi dorit, să 
plângem şi să jelim nenorocirile noastre, şi ca nu cumva chiar şi mila să se strecoare până la 
noi de undeva, prin cuvânt ori prin faptă). Ne-au atârnat peste nenumăratele primejdii ale 
morţii. Ne-au silit - vai! - să flămânzim de dumnezeieştile graiuri şi de toate celelalte. (...) 

De fapt, ei ne-au acoperit ochii. Căci ce poţi spune cu încredințare atunci când nu poţi 
nici să vezi pe nimeni, nici să ai tovărăşia cărților, mai ales când marea şi cea dintâi 
mângâiere îți este cititul? (...) Ei ne-au astupat cu totul auzul, căci nu ne îngăduie să auzim 
glasurile celor ce ne iubesc (...) şi nici măcar glasurile duşmanilor noştri. (...) Nu auzim pe 
oameni cântând lui Dumnezeu sau aducând mulțămită Lui cu cântări. (...) În loc de clerici, în 
loc de cântăreți, în loc de citeți şi dieci, în loc de prieteni şi apropiaţi, (...) am fost dați în 
mâinile cetelor ostăşeşti... 

Ei au dărâmat casele lui Dumnezeu şi au alungat săracii, adică pe schilozii şi pe răniții 
pe care îi întreţineam ca ispăşire pentru păcatele noastre. (...) I-au biciuit pe slujitorii noştri ca 
să le spună de aurul şi argintul pe care chipurile l-am ascuns, deşi înşişi călăii ştiau că este o 
minciună. (...) Şi au măcelărit fără contenire (...) ca şi prin aceasta să ne pricinuiască durere.” 
(...) 

„Însă nimic nu ne miră, căci ştim că până şi dumnezeiescul Pavel a fost lăsat singur în 
lanţuri. La întâia mea apărare nimenea nu a mers cu mine, ci toți m -au părăsit (II Timotei 4, 
16) şi Luca singur este cu mine (II Timotei 4, 11). (...) Pentru aceea şi Domnul spunea: Cela 
ce va răbda până în sfârşit, acela se va mântui (Mt. 10, 22). (...) Ştiu că Stăpânul şi 
Dumnezeul meu, când a fost prins şi dus la temniţă, a fost lăsat singur. Atunci ucenicii toți, 
lăsându-L pe El, fugiră (Mt. 26, 56; Mc. 14, 501%.” 

„Însă ceea ce loveşte şi seacă cel mai tare inima este a vedea mădularele lui Hristos, 
Capul nostru, cu Carele suntem uniți şi împreună-părtaşi, fiind smulse şi cu totul nimicite” 
(Cf. I Cor. 12, 12-27)'®. 

Fotie face aluzie şi la unele probleme de sănătate atunci când scrie: „Până acum mi-am 
lovit şi rănit măruntaiele, ceea ce am suportat cu greu; căci chiar dacă era nevoie de leacuri şi 
de medici, totuşi împreună-pătimirea pentru necazuri şi dureri precumpăneşte asupra legilor 


16l D, S. White, Patriarch Photios of Constantinople, op. cit., pp. 139-142. 

tămăduirii şi învățăturii doftoriceşti!*.” Fotie, strălucitorul far al înțelepciunii, printre multele 
sale înzestrări avea şi o excelentă cunoaştere a medicinei. (Poate că expresia „mi-am lovit şi 
rănit măruntaiele” vrea să spună că folosea vechea metodă a lăsării sângelui.) Într-o scrisoare 
către Sfântul Gheorghe, Episcop al Nicomidiei vestit între imnografii ortodocşi, citim că Fotie 
l-a tămăduit de o anume boală. 


Îndemnuri la răbdare. În scrisoarea către episcopii săi, ca un minunat şi întocmai cu 
apostolii, Fotie îi îndeamnă, în ciuda greutăților de neîndurat, să se supună /a toată omeneasca 
zidire, pentru Domnul, ori împăratului, ca celui ce e mai presus (I Petru 2, 13), şi iarăşi, pe 
împăratul cinstiți (| Petru 2, 17). 

Vorbind în continuare despre împărat, spunea: „Ci încă şi înainte de aceştia, Stăpânul 
şi învățătorul nostru al tuturor, şi însuşi Ziditorul, din nemăsurata Sa comoară a plătit 
Cezarului. El ne-a învăţat şi pe noi cu fapta şi cu obiceiul să ţinem seama de privilegiile date 
împăraţilor. Pentru aceea dar, în tainicele şi înfricoşatele noastre slujbe noi facem rugăciune 
pentru stăpânitori%5.” 

Nearătând nici măcar un gând de nemulțumire, în încercarea de a-i îmbărbăta şi a 
susține credința episcopilor săi, ale căror inimi erau pline de tulburare în vremea grea a 
prigoanei, Fotie remarca în chip optimist: „Grea este prigoana, dar dulce făgăduinţa 
binecuvântării de la Stăpânul. Dureros este surghiunul, dar desfătătoare împărăția Cerurilor... 
Să ținem nevoinţa noastră, ca să câştigăm răsplătirile. Fie ca şi noi să strigăm împreună cu 
Pavel: Lupta cea bună am luptat, călătoria am săvârşit, credința am păzit; de acum s-a gătit 
mie cununa dreptății (II Timotei 4, 7-8). Fotie ştia că slava biruitorilor avea să fie bucuria de 
obşte a celor binecinstitori. 

Într-o altă scrisoare către Mitropolitul Ioan al Iracliei, sfatul dulcii sale limbi a fost 
acela de a răbda „cu vitejie cele ce vin asupra noastră. Aceasta fiindcă ştim negreşit, după 
cum răspicat spun graiurile dumnezeieşti şi sfinte, că viaţa de acum nu este una a răsplătirii şi 
dezmierdării, ci una a nevoinţei, trudei şi luptelor.” 

Podoaba Patriarhilor şi Părinților, lămurit precum aurul, Fotie s-a făcut plăcut lui 
Dumnezeu. El se bucura să urmeze suferințele Mântuitorului său. Într-o altă scrisoare către 
acelaşi mitropolit, Fotie scria: „Mare şi vădită mângâiere se dă celora ce îndură necazurile 
vieții şi suferă ce este mai rău, după pilda suferințelor Lui (adică Hristos) şi a morții Sale celei 
de ruşine. (...) Deci te bucură că şi tu, robul, ai prilej a urma pe Stăpânul.” 

Într-o scrisoare către Mitropolitul Mihail al Mitilinei Fotie vorbeşte despre 
Sanhedrinul ludeilor care i-a scos pe ucenicii lui Hristos din sinagogă. Fotie asemuieşte pe 
prigonitorii săi cu Sanhedrinul şi pe adepţii săi îi numeşte „următori plini de râvnă ai 
apostolilor (...) care acum s-au legat şi unit încă şi mai mult cu acei dumnezeieşti martori ai 
Cuvântului. Că părtăşia noastră cu suferinţele acelora face legătura noastră cu viețile lor încă 
şi mai desluşită.” El spune că prigonitorii „s-au despărțit în chip jalnic şi ticălos de învățătura 
apostolilor şi de Ortodoxia noastră (...) şi au căzut.” 


Epistola către împăratul Vasile. În Iunie, 870, surghiunitul Fotie scria o plângere 
către împărat, fiindcă era lipsit de mângâierea de a citi cărți. „Preacucernicului şi marelui 
împărat Vasile /formula uzuală de salut, n. ed.]. (...) Noi ducem o viaţă mai amară decât 
moartea (...) pe care nici un mare preot al lui Dumnezeu nu a suferit-o, deşi unii criminali au 
suferit-o ca pedeapsă. (...) Vă rog a lua aminte la drepturile de obşte ale oamenilor. Că atunci 
când barbarii sau elinii păgâni alungau din obşte (...) pe cei ce erau lăsaţi să trăiască, ei nu-i 
sileau să moară de foame sau de nenumărate rele. (...) Faptul că am fost lipsiți până şi de 
cărțile noastre este nou şi neaşteptat, şi o nouă pedeapsă născocită împotriva noastră. Pentru 
care pricină? Ca nu cumva să auzim fie şi cuvântul lui Dumnezeu? (...) De ce oare ni s-au luat 

cărțile? Că dacă am făcut ceva greşit, mai multe cărți trebuia a ni se da, ba încă şi învățători, 
ca prin citire să ne folosim mai mult, şi, dovedindu-ni-se că greşim, să ne putem îndrepta. Dar 
dacă nu am făcut ceva rău, de ce ni se face rău nouă? (...) Luarea cărților (...) stinge şi 
nimiceşte însuşi ochiul contemplaţiei 5.» 


Din nefericire, răspunsul împăratului, de va fi fost vreunul, nu ni s-a păstrat. 


Gândurile sfântului despre anatematizarea sa. Vorbind despre anatema rostită 
asupra sa şi a adepților săi, Fotie spune: „Odinioară anatema era ceva de temut şi de ocolit, 
căci era rostită de trâmbiţele bunei cinstiri împotriva celor vinovaţi de necinstire. Dar ei, (...) 
potrivnic oricărei legi, atât dumnezeieşti cât şi omeneşti, potrivnic oricărei judecăţi, elineşti 
sau barbare, au întors cu îndrăzneală anatema lor către atleţii ortodoxiei, luptându-se să facă 
din barbara lor nebunie un privilegiu bisericesc. lată că acum anatema — straşnica şi ultima 
încununare a oricărei pedepse - a ajuns un basm sau o jucărie, sau mai vârtos un lucru vrednic 
de dorit pentru cei binecinstitori. (...) Duşmanii adevărului nu fac pedeapsa înfricoşată, ci mai 
vârtos simţul vinovăţiei o face să fie astfel. (...) Însă nevinovăția nu numai că preschimbă 
pedeapsa lor în ceva de râs, ci încă întoarce osândirea către cei ce au dat-o. Ba încă aduce 
celor ce au fost pedepsiţi de ei neveştejite cununi şi slavă nemuritoare.” 

Prin înălțimea virtuții sale Fotie învățase foarte bine să rabde silnicia încă din prima 
tinereţe. Nu era străin de primirea afuriseniilor, astfel că scria diaconului Grigorie: 

„Vreme de mulţi ani, fiecare sobor eretic şi fiecare sobor de iconoclaşti ne-a afurisit; 
nu numai pe noi, ci şi pe tatăl şi pe unchii noştri, bărbaţi mărturisitori ai lui Hristos şi mândria 
episcopilor. Deşi ne-au afurisit, ei ne-au ridicat pe scaunul arhieresc atunci când nu o 
doream... Deci să ne afurisească şi de acum înainte, ca astfel să ne facă - aşa şovăielnici cum 
suntem - să ne înălțăm de pe pământ în împărăția cerească.” 


Cearta asupra Bulgariei 


Când Papa Adrian al II-lea a fost înştiințat de hotărârile Sinodului din 869-870, l-a 
trimis înapoi pe Eftimie şi pe Theognost cu două scrisori, una adresată împăratului Vasile şi 
alta lui Ignatie. El îl felicita pe împărat că l-a înlocuit pe Fotie cu Ignatie. Adrian cerea să se 
trimită reprezentanți de la Constantinopol spre a lua parte la un sinod pe care plănuia să-l 
convoace la Roma. Împăratul Vasile a trimis o ambasadă la Roma în primăvară. Deşi au avut 
parte de vreme rea pe mare, ambasadorii au reuşit să ajungă la Roma, unde au fost primiţi de 
Papa la Biserica Santa Maria Maggiore. S-au citit actele Sinodului din Constantinopol care 
osândea şi afurisea pe Fotie, acţiunile sale, episcopii săi şi bisericile sfințite de el. 

Însă când Papa Adrian a aflat că Bulgaria fusese pusă sub jurisdicția Bisericii din 
Constantinopol a denunțat această decizie. El i-a ameninţat cu excomunicarea pe Patriarhul 
Ignatie şi pe Arhiepiscopul Iosif al Bulgariei. Adrian îi scria lui Ignatie ca unui inferior, 
învinuindu-l de încălcarea canoanelor, zicându-i pe un ton ameninţător că o asemenea purtare 
a pricinuit şi căderea lui Fotie. Ignatie însă refuză a se supune suveranității papale. 

Astfel, cu sau fără Fotie, conflictul cu Roma s-a reînnoit din pricina chestiunii bulgare. 
Deşi Papa Adrian îl recunoscuse ca patriarh pe Ignatie, recunoaşterea lui era condiționată, 
depinzând de atitudinea lui față de interesele papale din Bulgaria. După Adrian, dacă Ignatie 
era destul de îndrăzneţ încât să se opună Romei, se putea aştepta să fie excomunicat de la 
părtăşia cu Roma. Această condiţie a fost înfăţişată într-o scrisoare către Ignatie, pe când 
legaţii papali se aflau la sinodul constantinopolitan din 869-870, când bulgarii şi-au prezentat 
pricina. 


1% Thid., p. 166. 

Papa loan al VIII-lea 


Papa Adrian al II-lea a murit în Noiembrie 872. Urmaşul său, loan al VIII-lea, i-a scris 
din nou Ţarului Boris împotriva grecilor, zicând: „Zi de zi grecii rătăcesc cu noi şi felurite 
învățături şi dogme.” În alt loc scria: „Plângem şi ne tânguim, grijindu-ne şi temându-ne ca nu 
cumva urmând grecilor (care au căzut în tot felul de erezii şi schisme, precum le este 
obiceiul), să cădeți şi voi împreună cu ei întru adâncul rătăcirii. Căci te întreb, fiule, cu 
vorbele lui Moisi, - întreabă pe tatăl tău, şi va povesti ţie, pe cei mai bătrâni decât tine, şi vor 
spune ție - (A H-a Lege 32, 7), fost-au oare grecii vreodată slobozi de vreun eres sau altul?” 

Ignatie a intrat în conflict cu problema alegerii jurisdicției asupra Bulgariei, căci a 
rămas credincios hotărârilor Sinodului din 869-870. La scurt timp după trimiterea în Bulgaria 
a arhiepiscopului grec Iosif, misionarii latini au fost alungați. Roma a protestat împotriva 
acțiunilor lui Ignatie, care-i făcea să fie la fel de nemulțumiți de Ignatie pe cât fuseseră şi de 
Fotie. 

Papa loan al VIII-lea ar fi putut să-l trateze pe Ignatie ca excomunicat, căci 
predecesorul său Adrian îl amenințase pe Ignatie cu excomunicarea dacă încalcă porunca 
papală de a nu intra în Bulgaria, însă Papa loan a întârziat să dea o sentinţă publică, 
nădăjduind că Ignatie va recunoaşte încălcarea săvârşită. El i-a scris lui Ignatie şi, în termeni 
foarte hotărâți, i-a spus că va fi excomunicat dacă nu-şi cheamă înapoi preoţii din Bulgaria în 
treizeci de zile. Într-o altă scrisoare către clericii greci din Bulgaria, Papa loan confirma 
sentinţa de excomunicare pronunţată de predecesorul său, adresându-li-se astfel: „Tuturor 
episcopilor şi altor clerici greci, cotropitori ai eparhiei Bulgariei şi excomunicați de către noi.” 
El îi amenința că, dacă nu se retrag din Bulgaria într-o lună, şi ei vor fi depuşi şi 
excomunicați. Pe de altă parte, făgăduieşte episcopilor că le va da alte scaune. 

Când oare s-a mai auzit, în cele dintâi opt veacuri din vremea slăviților apostoli, ca un 
Patriarh să fie excomunicat şi depus dacă nu ascultă poruncile Papei de la Roma ce acţiona ca 
un suveran absolut? Însă episcopii din Răsărit nu aveau să asculte de poruncile sale 
anticanonice. 

În ciuda acestor piedici, eforturile misionare bizantine în Balcani, mai ales în 
Macedonia şi Bulgaria, au primit un puternic imbold prin sosirea ucenicilor sfântului episcop 
Metodie ( 885). Ei fuseseră alungați din Moravia iar acum răspândeau ortodoxia şi civilizația 
bizantină printre popoarele slave, propovăduind în limba slavonă. Astfel, Moravia a căzut în 
sfera de influență papală iar Bulgaria, Macedonia şi Serbia au intrat pe orbita Bizanțului. 


Rechemat din surghiun 


În ciuda surghiunirii lui Fotie, clerul din Constantinopol i-a rămas credincios, chiar 
dacă mulţi din episcopii săi au fost şi ei surghiuniți. Chiar şi bisericile sfințite de el au fost 
distruse. Nu a trecut mult până când împăratul Vasile şi-a dat seama că bunăvoința sa faţă de 
extremişti nu i-a adus foloasele pe care le nădăjduia. Schimbându-şi politica, s-a alăturat 
facțiunii moderate. 

Purtarea paşnică şi plină de har a Sfântului Fotie a cucerit curând respectul tuturor, 
chiar şi al celor mai înverşunaţi duşmani ai săi. Şi împăratul a recunoscut virtutea şi măreția 
lui Fotie şi cugeta să-l recheme din surghiun. Încet-încet, Vasile recunoştea că atitudinea sa 
faţă de Fotie fusese greşită şi încerca să o îndrepte. 

Sfaturile cinstite ale Patriarhului Ignatie înrâuriseră mult pe împăratul Vasile, căci 
conştiinţa lui Ignatie îl încredința că şi el era vinovat de prigonirea lui Fotie. Astfel că i-a 
vorbit împăratului despre eliberarea sfântului bărbat. 

În 875 Vasile i-a îngăduit lui Fotie, acum în vârstă de cincizeci şi cinci de ani, să se 

întoarcă la Constantinopol unde i s-a dat un apartament în palatul împărătesc. Fotie a fost 
numit şi rector al Universităţii Magnaura. Apoi Vasile i-a încredinţat educaţia fiilor săi, Leon 
şi Alexandru. Constantin, întâiul născut al împăratului şi favoritul său, era fructul unei 
căsătorii din tinereţe cu Maria, o macedoneancă. Leon, Alexandru şi Ştefan erau fiii Evdokiei 
Ingherina, cei doi băieţi mai mici fiind născuți după ce pusese mâna pe tron. 

Marele dascăl Fotie spusese cândva: „Dobândirea învăţăturii se face celui bătrân cel 
mai tare toiag al vieţii şi-l duce fără durere pe cel aflat în floarea tinereţii până la frumuseţea 
virtuții. Deci învăţați-vă copiii întru înţelepciune şi virtute, ca nu numai la tinereţe să aibă 
parte de o frumoasă purtare în viață, ci şi când îmbătrânesc să nu aibă trebuinţă de ajutorul 
altora.” 

Ca un făcător de pace, Fotie a dat de-o parte orice fel de pomenire a răului şi şi-a 
deschis inima, cerând lui Ignatie să se împace. Ignatie, om moral, deşi înclinat spre iuţime, a 
primit împăcarea cu Fotie. Apoi cei doi mari sfinți au hotărât să lucreze împreună la 
îmbogățirea Bisericii. 

După împăcare între cei doi s-a ivit o nespusă dragoste şi împreună-lucrare, încât 
Ignatie adesea cerea sfatul sfântului Fotie. Iată ce scria Sfântul Fotie despre noua sa prietenie: 
„Am încercat toate căile pentru reaşezarea şi sporirea păcii. Amândoi am căzut în genunchi, 
am cerut iertare unul altuia şi fiecare l-a iertat pe celălalt pentru orice i-ar fi greşit. Mai târziu, 
când (Ignatie) a căzut la pat şi a cerut să mă vadă, l-am cercetat nu o dată sau de două ori, ci 
de multe ori. Am făcut tot ce este cu putinţă să-i alin suferința. Şi, dacă cuvintele pot aduce 
vreo mângâiere, i-am dat-o şi pe aceasta.” Fotie s-a folosit şi de priceperea sa în probleme 
medicale spre a alunga suferințele fostului său potrivnic. 


Restabilirea suveranităţii bizantine 


Când coasta Adriaticii era ameninţată de arabii din Sudul Italiei, în anul 867, puterea 
navală bizantină a silit pe arabi să ridice asediul. Aceasta a întărit din nou suveranitatea 
bizantină asupra coastei adriatice răsăritene şi a dus la crearea provinciei Dalmației. După ce 
flota împărătească a respins atacul arab asupra coastei dalmaţiene şi a despresurat 
Dubrovnikul, bizantinii au intervenit în Italia de Sud. Vasile a făcut o alianță cu împăratul 
Ludovic al II-lea şi cu Roma împotriva înaintării arabe, deşi aceasta nu le-a adus nimic 
bizantinilor. 

În 873 Vasile s-a întors spre Răsărit unde a înaintat în regiunea Eufratului şi a cucerit 
Zapetra şi Samosata. Slăbirea regatului arab a facilitat dezvoltarea Armeniei. 

Reîntorcându-se în Apus, poziția bizantinilor în Italia s-a întărit din nou în 876, când 
principii de Benevento şi Bari s-au pus sub suveranitatea Bizanțului. Era epoca când Bizanțul 
era în stare să respingă atacurile arabe din regiunile de coastă ale Dalmației, Greciei şi 
Peloponesului. Ei au reuşit chiar să ocupe Ciprul vreme de şapte ani, deşi Siracusa a căzut în 
mâinile arabilor în 878. 

Cu toate acestea bizantinii au reuşit să pună din nou piciorul pe teritoriul sudic al 
Italiei continentale. După sosirea strălucitului general Nichifor Foka a început o puternică şi 
reuşită ofensivă bizantină care a dus la revenirea Italiei Sudice sub stăpânirea bizantină. 
Micile state italiene ce se duşmăneau între ele vedeau în Bizanţ singurul factor stabil şi 
puternic. Roma însăşi, ameninţată mereu de atacurile arabe pe coastele sale, căuta şi ea ajutor 
de la împăratul bizantin. Această stare de lucruri explică atitudinea indulgentă în problemele 
bisericeşti pe care papalitatea a fost nevoită să o adopte față de Biserica din Constantinopol. 

Reaşezarea pe scaunul patriarhal 


Patriarhul Ignatie, dându-şi seama că i se apropie moartea, l-a sfătuit pe împăratul 
Vasile să reaşeze pe Fotie ca patriarh. Când împăratul Vasile a hotărât să cerceteze din nou 
pricina într-un sinod, Papa loan al VIII-lea a arătat bunăvoință şi a trimis pe episcopii Pavel al 
Anconei şi Evghenie al Ostiei în capitala bizantină. Apoi la 32 Octombrie 877 vârstnicul 
Ignatie a adormit întru Domnul. Se zice că Ignatie a murit în braţele lui Fotie. Numele lui 
Ignatie a fost adăogat la Sinodicon' de către Fotie, în primul an al celui de-al doilea 
patriarhat al său, în Duminica Ortodoxiei din 878. 

La trei zile după adormirea lui Ignatie, iubitul nostru Fotie s-a urcat pe scaunul 
patriarhal pentru a doua oară şi curând avea să fie recunoscut şi de Roma. Când legaţii latini 
au sosit la Constantinopol, Patriarhul Fotie, atunci în vârstă de cincizeci şi opt de ani, era pe 
scaunul episcopal. 

În Noiembrie 879 s-a convocat un sinod la Constantinopole, în Biserica Sfânta Sofia, 
la care au luat parte trei sute optzeci şi trei de episcopi. Întrucât nou-sosita delegaţie papală nu 
fusese autorizată de Papa să ia parte la sinod, împăratul Vasile şi Patriarhul Fotie l-au pofiit în 
mod oficial pe Papa loan al VIII-lea să participe. Papa şi-a trimis ca reprezentat pe Cardinalul 
Petru, care urma să se alăture celorlalți doi episcopi latini, Pavel al Anconei şi Evghenie al 
Ostiei. 

La sinod legaţii Papei loan au ascultat fără să se împotrivească citirea Crezului Niceo- 
Constantinopolitan fără adaosul Filioque, atât de larg folosit în Apus. De fapt adaosul Filioque 
fusese osândit în chip solemn în a şasea şedinţă a Sinodului. Legaţii Papei, cei ai scaunelor 
patriarhale răsăritene şi toţi episcopii s-au alăturat osândirii. 

Crezul Niceean a fost întărit de către toți ierarhii de față care au spus: „Negreşit, 
Simbolul Credinței de la Soborul din Niceea, aşezat şi întărit de către toate Soboarele a Toată 
Lumea, să fie proclamat şi la acest Sinod a Toată Lumea.” La aceasta trimişii papali au 
adăugat: „Aşa cum ne porunceşte slăvitul şi marele nostru împărat şi frații noştri clerici, se 
cade a nu se mai alcătui un nou Simbol. Fie ca acesta vechi, care este ținut şi crezut de către 
întreaga lume, să fie proclamat şi întărit din nou.” 

Apoi cu toţii au vestit că oricine cu îndrăznire preschimbă Simbolul Credinței „fie cu 
vorbe mincinoase, adăogiri ori lipsuri, (...) pe unul ca acela îl scoatem cu totul din cinul său de 
va fi cleric; iar de este mirean, îl afurisim, după mai nainte rânduita osândă a sfintelor Soboare 
a Toată Lumea.” 

După ce Sinodul a recunoscut şi întărit în unanimitate pe Fotie, smeritul patriarh a 
răspuns: „Fie ca Dumnezeu să scufunde în uitare cele din trecut. Cât despre noi, să aflăm 
întărire în iertare şi să nu ținem minte răul. Mai bine să rămânem tăcuți despre aceste lucruri 
sau măcar să le pomenim numai pe scurt şi cu înfrânare. Fiind noi oameni păcătoşi şi 
neînsemnaţi, este mai bine a rămânea tăcuţi asupra vrăjmăşiei pe care a pricinuit-o. Numai 
dacă este mare nevoie să mai pomenim de aceasta.” 


Scrisorile de felicitare ale Papei. În scrisorile sale către Sinod Papa loan al VIII-lea îl 
recunoştea pe Fotie ca patriarh legiuit. El osândea sinoadele anterioare ţinute la Roma şi 
Constantinopol care l-au osândit pe Fotie. Apoi scrie spre lauda lui Fotie: „Primiţi-l pe Fotie, 
minunatul şi cucernicul ierarh al lui Dumnezeu şi Patriarh, fratele şi împreună-slujitorul 
nostru. El are aceeaşi soartă, aceeaşi parte şi aceeaşi moştenire cu cea a Bisericii Romei. 
Primiţi-l nu numai pentru virtutea sa, ci şi pentru ca sminteala să se ridice din mijlocul nostru 
şi pacea şi dragostea lui Dumnezeu să se sădească în locul ei. Primiţi-l fără şovăire sau 

Sinodiconul Ortodoxiei cuprinde o slujbă specială, ce se săvârşeşte în fiecare an în Duminica Ortodoxiei 
(prima Duminică din Postul Mare) şi unde se pomenesc cu aclamații toți apărătorii Ortodoxiei, dându-se totodată 
anatemei toți ereticii. 

îndoială, cu dragoste şi credință. Lepădaţi toată otrava răutății, amăgirii, fățărniciei şi 
îndoielii, şi primiţi-l aşa cum l-a primit Biserica Romei. Am aflat de la aproape toţi că acest 
bărbat este împodobit cu multe virtuţi dumnezeieşti, adică cu înţelepciune şi chibzuinţă în cele 
omeneşti şi în cele dumnezeieşti. El are de asemenea toate celelalte virtuţi lucrătoare şi 
osârdie fierbinte, făcându-se truditor al lui Dumnezeu. (...) Am judecat că nu se cade a lăsa 
nelucrător un asemenea bărbat; căci fiind ridicat la înaltul rang de Patriarh al Bisericii voastre 
şi strălucind din nou, va face din nou faptele sale obişnuite, cele plăcute lui Dumnezeu, pentru 
preoți şi înalții preoți. 

„Hotărâm ca sinodul ținut la Roma în vremea Papei Adrian şi cel ţinut la 
Constantinopole împotriva aceluiaşi Fotie să fie lepădate cu totul, desfiinţate, şi să nu fie 
adunate şi numărate cu sfintele Sinoade. Nici adunările de episcopi ce au primit rău pe Fotie 
să nu fie socotite vrednice a se numi Sinoade.” 

Scrisoarea era semnată nu doar de către Papa loan, ci şi de către episcopii apuseni. 
Însă scrisorile lui Ioan erau pline de noile doctrine ale Papalității. Papa pretindea că are, prin 
drept dumnezeiesc, grija tuturor Bisericilor, şi că ţinea locul Sfântului Petru. El pretindea că a 
fost rugat de bizantini să primească pe Fotie în vrednicia patriarhatului şi chiar în tagma 
clericală. loan mai scria că îi dă iertarea lui Fotie în temeiul puterii ce a primit prin Sfântul 
Petru, de a lega şi dezlega toate fără osebire'%. Deşi scrisorile Papei erau deosebit de 
linguşitoare față de Fotie, sfântul bărbat nu s-a lăsat amăgit de cuvintele Papei privitoare la 
întâietate. 

Papa condiţiona recunoaşterea lui Fotie, zicând că acesta trebuie să ceară iertare în 
sinod pentru cele petrecute în trecut. El adaogă că, dacă Patriarhul făcea acest lucru, nu va mai 
primi un canon de iertare. Fotie a respins acest lucru, fiindcă nu se socotea răspunzător pentru 
trecut. Papa mai poruncea ca Fotie să renunțe la toată jurisdicția asupra Bulgariei şi îl oprea de 
a face acolo vreo hirotonie. El scria apoi că Fotie trebuie să primească în comuniunea sa pe 
toți episcopii hirotoniți de Ignatie, iar dacă episcopii ignatieni ar refuza să intre în comuniune 
cu Fotie, Papa îi ameninţă cu excomunicarea'€%. 

Din tonul cuvintelor Papei loan al VIII-lea se vede că el dă poruncă după poruncă şi 
pretinde a avea stăpânire absolută de obârşie dumnezeiască. Când scrisorile papale s-au tradus 
în greceşte, toate frazele privitoare la primatul papal au fost scoase, după care copiile revizuite 
s-au citit la Sinodul din 879. Era vădit că dacă scrisorile s-ar fi citit în Sinod nemodificate, 
toată nădejdea de pace s-ar fi spulberat. Astfel că s-a scos orice cuvânt ce ar fi putut da să se 
înțeleagă că Papa ar voi să fie suveranul Bisericii. Când scrisorile au fost citite în forma lor 
revizuită legaţii latini nu au protestat. 


Cardinalul Petru. Însă Cardinalul Petru i-a întrebat pe membrii sinodului: „Primiţi 
scrisoarea Papei?” Sinodul a răspuns: „Primim tot ce priveşte unirea cu Fotie şi folosul 
Bisericii, însă nu ceea ce priveşte pe împăratul şi provinciile sale.” Prin aceste cuvinte, 
Sinodul respingea pretenţiile Papei asupra Bulgariei! 9. 

Spre a avea o mai bună înţelegere asupra stării de spirit a episcopilor participanţi, să 
ascultăm un fragment din actele Sinodului: 

„Cum s-a urcat din nou patriarhul Fotie pe scaunul său?”, întrebă Petru. 

Sinodul răspunse: „Cu încuviințarea celor trei Patriarhi, după rugămintea împăratului; 
sau, mai bine zicând, supunându-se silniciei ce i s-a făcut şi rugăminților a toată Biserica 
Constantinopole.” 

„Cum”, întrebă Petru, „n-au fost silnicii din partea lui Fotie? N-a lucrat el tiraniceşte?” 

„Dimprotivă”, zise sinodul, „totul s-a petrecut cu pace şi linişte.” 

„Slavă Domnului!” răspunse cardinalul Petru]. 


1% Guettee, Papalitatea schismatică, op. cit., p. 224. 
'% Thid., p. 223. 
170 Thid., p. 224. 
171 Tbid., p. 225. 

Patriarhul Fotie se adresează Sinodului. După ce s-a dat răspuns la aceste întrebări, 
Fotie luă cuvântul şi grăi astfel: „Vă mărturisesc înaintea lui Dumnezeu, nu am dorit niciodată 
acest scaun; cea mai mare parte din cei ce sunt aici o ştiu bine. Întâia oară l-am luat fără voia 
mea, vărsând multe lacrimi, după ce mult timp m-am apărat, şi în urma unei silnicii 
neînduplecate a împăratului care domnea atunci, însă cu consimțământul episcopilor şi al 
clerului, care dăduseră voturile lor fără ştirea mea. M-au pus chiar şi sub strajă...” 

Episcopii de față l-au întrerupt, zicând: „O ştim toţi, sau prin noi înşine, sau prin 
martorii care ne-au spus-o.” 

Când s-au citit hotărârile, toți cei de față au spus: „Aşa cugetăm, aşa şi vestim. Suntem 
cu toţii într-un cuget. În aceasta Papa loan ne-a bucurat mai mult decât oricine. Căci (...) am 
nimicit, lepădat şi afurisit ca necanonic tot ceea ce s-a scris, spus şi făcut împotriva 
preasfântului Patriarh, şi făcând aceasta, ne-am alăturat noi înşine lui întru sfântă părtăşie, 
făcându-ne împreună-lucrătorii săi! 72.» 

Trimişii papali au adăugat: „Aşa cum soarele stă numai pe cer, dar totuşi luminează 
pământul, tot aşa şi stăpânul nostru, Domnul Fotie, şade în Constantinopol şi luminează toată 
zidirea şi îi dă strălucire '”.” 

„Dumnezeu a învoit”, urmă sfântul Patriarh, „ca să fiu alungat. Nu am căutat a reveni. 
Nu am întărâtat nicidecum la răscoale. Am stat liniştit, multumind lui Dumnezeu şi supus 
judecăților Sale, fără a supăra urechile împăratului, fără dorință, nici nădejde, de a fi readus. 
Dumnezeu, Carele lucrează minuni, a atins inima împăratului. (...); el m-a rechemat din 
surghiunul meu. Însă cât timp a vieţuit Ignatie, de fericită amintire, n-am putut a mă hotărâ să- 
mi reiau scaunul, cu toate îndemnurile şi stăruințele ce mai mulți îmi făceau în această 
privință.” Sinodul a zis: „Este adevărat.” 

„Am voit”, urmă Fotie, „a întări pacea cu Ignatie în toate chipurile. Ne-am văzut la 
palat; ne-am aruncat unul la picioarele altuia şi ne-am iertat unul pe altul. Când el a căzut 
bolnav, m-a chemat la el; l-am vizitat de mai multe ori şi i-am dat toate mângâierile de care 
eram destoinic. El mi-a recomandat persoanele ce îi erau mai scumpe, şi am purtat grijă de 
ele. După moartea sa, împăratul a stăruit deosebi şi în public şi a venit el însuşi la mine ca să 
mă îndemne să mă supun dorințelor episcopilor şi clerului. Am cedat la o schimbare atât de 


minunată, pentru a nu mă împotrivi lui Dumnezeu.” Sinodul a zis: „Aşa este!74.” 


Alte hotărâri ale sinodului. Sinodul a mai afirmat că Papa era un patriarh ca toți 
patriarhii. El nu posedă autoritate asupra întregii Biserici. Astfel nu era neapărată nevoie ca 
Patriarhul Constantinopolului să fie confirmat de Pontiful Romei. 

Când legaţii papali au cerut ca Bulgaria să fie pusă sub jurisdicția Romei, Fotie a 
răspuns că în clipa de față nu se mai poate discuta această problemă, întrucât hotărârea se va 
lăsa împăratului. Apoi, la sugestia lui Fotie, Sinodul a dat un canon conform căruia episcopul 
Romei se poate bucura doar de acele privilegii pe care le avea în chip canonic până atunci, 
adică întâietatea de cinstire. Prin aceste măsuri Sinodul interzicea Romei să-şi extindă sau să- 
şi amendeze prerogativele în vreun fel'”. 

În şedinţele următoare, legaţii scaunelor patriarhale ale Alexandriei, Antiohiei şi 
Ierusalimului dădură dovezi desăvârşit adevărate că Patriarhii lor fuseseră totdeauna în 
comuniune cu Fotie; că pretinşii legaţi, ce asistaseră la sinodul din 869, nu erau decât nişte 
„trimişi ai saracinilor”, după cum însuşi Fotie scrisese în protestul său contra acestei adunări. 
Ca urmare, hotărârile Sinodului constantinopolitan din 869-870 au fost revocate de către 
Sinodul prezent din 879. Deşi sinodul din 869-870 a fost anatematizat de către legaţii Romei, 
de către legații celorlalte scaune patriarhale din Răsărit, şi de către toți episcopii, totuşi până 
astăzi Roma numeşte în mod greşit Sinodul din 869 „al Optulea Sinod Ecumenic.” 


172 Tustin Popovici, „The Life of St. Photios”, op. cit., p. 61. 
173 Mansi, Sacrorum, 501. 

174 Guettee, Papalitatea schismatică, op. cit., pp. 225-226. 
175 Tustin Popovici, „The Life of St. Photios”, op. cit., p. 63. 

Însă faptul de a fi numit al Optulea Sinod Ecumenic este o cinste nemeritată, datorată 
erorii canoniştilor latini din veacul al unsprezecelea. Când au găsit actele sinodului în arhivele 
Lateranului, ei au fost încântați să citească acolo o hotărâre ce oprea pe mireni să se amestece 
în alegerea unui episcop. Aşa de încântați au fost de această descoperite, încât nu numai că au 
uitat că sinodul cu pricina fusese osândit, ci l-au înălţat a fi unul dintre cele mai mari sinoade 
ale creştinătăţii! 6. 


O altă scrisoare 
a Papei loan al VIII-lea 


Când Papa loan al VIII-lea a aflat despre rezultatele Sinodului din 879-880, a încercat 
simţăminte amestecate. Erau câteva lucruri care îi stârneau mânia: faptul că ideile papale 
privitoare la supremație nu au fost primite, că scrisorile sale au fost revizuite în traducerea 
grecească şi că tot nu a primit Illiria şi Bulgaria. În ciuda acestora, Papa a recunoscut 
hotărârile Sinodului din 879-880, care fusese un sinod de unire între creştinismul răsăritean şi 
cel apusean. 

După primirea hotărârilor sinodului Papa a hotărât să-şi trimită un legat la 
Constantinopol. El trebuia să stăruie pentru anularea oricărei măsuri de la Sinod care nu 
convenea Papei. Legatul mai fusese instruit să obțină concesii în privinţa Bisericii Bulgare. 

Spre cinstea sa, Papa loan, în ciuda tuturor plângerilor sale, nu a mărturisit erezia lui 
Filioque şi nu a îngăduit nimănui să schimbe Crezul. De fapt, după ce a primit actele 
Sinodului, Papa Ioan a scris Patriarhului Fotie despre adăugirea la Crez: 

„Vă este cunoscut că trimisul vostru, vorbind cu noi asupra Crezului, a găsit că îl 
ținem aşa după cum l-am primit de la început, fără a adăuga sau a scoate ceva din el, căci 
cunoaştem aspra pedeapsă ce merită cel ce ar cuteza a se atinge de el. Astfel, pentru a vă 
linişti asupra acestei pricini care a fost pentru Biserică o piatră de poticnire, noi vă declarăm 
încă o dată că nu numai că îl rostim astfel, dar că osândim chiar pe cei ce, în nebunia lor, au 
avut cutezarea a lucra altminteri decât la început, drept călcători ai cuvântului dumnezeiesc şi 
măsluitori ai învățăturii lui lisus Hristos, ai Apostolilor şi a Părinților care ne-au predat Crezul 
prin sinoade. Noi declarăm că partea lor este cea a lui Iuda, pentru că au lucrat ca şi el, fiindcă 
dacă ei nu dau morții însuşi trupul Domnului, totuşi sfâşie pe credincioşii lui Dumnezeu, care 
sunt mădularele Domnului, prin mijlocirea schismei, dându-i pe ei ca şi pe dânşii morții 
veşnice, după cum a făcut nevrednicul ucenic. Socotesc, cu toate acestea, că Preasfinția 
Voastră, care este plin de înţelepciune, nu poate să nu cunoască că nu este lesne a face să se 
primească această părere de toți episcopii noştri şi a schimba în puţin timp un obicei atât de 
însemnat care a prins rădăcină de atâția ani. Pentru aceasta noi credem că nu trebuie a sili pe 
nimenea să părăsească acest adaos făcut la Crez, ci că trebuie a lucra cu cumpătare şi 
înțelepciune, îndemnând puţin câte puţin a se părăsi de această hulire. (...) Se cuvine deci ca 
Preasfinția Voastră să nu se smintească prea tare de noi şi să nu se depărteze de sănătoasa 
parte a trupului Bisericii noastre, ci să lucreze cu râvnă, prin blândeţea şi chibzuinţă sa, la 
întoarcerea celor ce s-au depărtat de la adevăr, spre a merita cu noi răsplata făgăduită, 
închinăciune în Domnul, frate catolic, şi după vrednicie cinstit!” 

Deşi răposatul papă Nicolae I aprobase ciudata dogmă nouă a lui Filioque, ea a fost 
respinsă ca hulitoare sub noul papă loan al VIII-lea. Este de necontestat că scrisoarea a venit 
dinspre Apus spre Răsărit, închizându-se astfel gura celor ce s-ar strădui să îi dezmintă 
autenticitatea. 

Însă legatul Papei loan avea să întâlnească refuzul categoric al împăratului Vasile şi al 
Patriarhului Fotie față de orice privea supremaţia papală şi bulgarii. Vasile a mers până acolo 
încât l-a arestat pe legat şi l-a ţinut prizonier vreme de o lună. Se pare că acel legat se numea 


17 Gerostergios, St. Photios the Great, op. cit., pp. 90-91. 
177 Guettee, Papalitatea schismatică, op. cit., pp. 235-236. 

Marin, şi ar fi fost mai târziu urmaşul lui loan al VIII-lea. Ca urmare, legăturile dintre 
bizantini şi Roma nu au încetat cu totul, dar au devenit întâmplătoare şi destul de vagi. 


Al doilea patriarhat al lui Fotie 


Vestitul ierarh ajunsese în culmea puterii sale, făcând Biserica un izvor de mare 
întărire duhovnicească pentru toate lucrările omeneşti. Lucrarea propovăduirii Evangheliei şi 
filantropia ocupau un loc de frunte. Cu toate acestea el nu trecea cu vederea nici studiile şi 
alcătuirea de noi scrieri, ca şi învăţarea celor iubitori de învăţătură. Sfântul Fotie s-a dovedit a 
fi un patriarh eficient a cărui lucrare de reformare a Şcolii Patriarhale a fost deosebit de 
prețioasă. 


Epanagoghi. Împăratul Vasile a reactualizat codul de legi, Epanagoghi, la care 
strălucitul Fotie a alcătuit prefața. Epanagoghi cuprindea părți ce se ocupau de drepturile şi 
îndatoririle împăratului, Patriarhului şi altor dregători mireni sau bisericeşti. Politica Statului 
şi a Bisericii era definită ca o unitate alcătuită din multe părți şi mădulare. Ea avea în frunte pe 
împărat şi pe Patriarh, a căror sarcină era aceea de a lucra împreună în strânsă şi paşnică 
armonie pentru binele oamenilor. După cum afirmaseră Iustinian şi Leon al III-lea la vremea 
lor, „întrucât lumea este alcătuită, ca şi omul, din părți şi mădulare, cele mai mari şi mai 
trebuincioase părți ale ei sunt împăratul şi Patriarhul. Pentru aceea, pacea şi fericirea 
supuşilor, trupeşte şi sufleteşte, se săvârşeşte atunci când împăratul şi preoţia găsesc buna- 
înţelegere şi împreună-glăsuirea (symphonia) în toate lucrurile! '5.” 

Conform documentului, împăratul trebuia să întărească şi să susțină nu numai cele 
spuse în Sfânta Scriptură, ci şi dogmele statornicite de cele Şapte Sinoade Ecumenice; şi, 
bineînţeles, legile romane ale predecesorilor săi. Însă „împăratul trebuie să lucreze în chip de 
lege atunci când nu este niciuna scrisă, însă faptele sale să nu încalce legiuirea canonică!'9.” 

Deşi împăratul era autoritatea legală care trebuia să întărească şi să susțină adevărata 
învăţătură, aşa cum este ea înfăţişată de Scripturi şi de cele Şapte Sinoade, autorul textului 
căuta să limiteze puterile împăratului în domeniul bisericesc şi să prevină intervenția sa în 
probleme dogmatice. Definind drepturile Patriarhului, documentul afirmă: „Patriarhul este 
icoana vie şi însuflețită a lui Hristos, fiind chip al adevărului prin fapte şi cuvinte. Patriarhul 
trebuie mai întâi să păzească cu trezvie şi cucernicie pe cei pe care Dumnezeu i-a dat în grija 
sa. Apoi trebuie, pe cât este cu putință, să aducă la unirea cu Ortodoxia pe toţi ereticii. În 
sfârşit, prin sfiala pe care o insuflă, prin strălucirea şi minunata sa purtare, să-i facă pe 
necredincioşi să urmeze Credinţa. (...) Singur Patriarhul trebuie să tâlcuiască canoanele 
predate de Părinţi şi hotărârile date de sfintele Sinoade. Patriarhul trebuie să desluşească şi să 
hotărască acele lucruri ce au fost rânduite şi aşezate de Părinții cei dintâi de la Sinoadele a 
toată lumea şi locale. (...) Supravegherea tuturor celor duhovniceşti este în sarcina 
Patriarhului, dar poate fi trecută şi la cei hotărâți de el că trebuie să li se dea această 
puternicie. De asemenea, numai el (şi cei pe care el îi numeşte) este socotitorul şi judecătorul 
în toate cele ce ţin de pocăință, întoarcerea de la păcat, erezie. (...)"1% 

Deci căpetenia laică trebuie să aibă grijă de bunăstarea materialnică a supuşilor, iar 
căpetenia duhovnicească este însărcinată cu bunăstarea duhovnicească a turmei. Trebuie 
reamintit faptul că Epanagoghi nu a fost alcătuită de împărat, ci de către marele Patriarh 
Fotie; totuşi ea nu a fost pusă niciodată în aplicare. 

Unii dintre criticii ostili lui Fotie l-au învinuit că foloseşte cuvinte mai potrivite unui 
pontif latin decât unui ierarh bizantin. Însă trebuie să ne reamintim că sfântul bărbat ştia 
foarte bine din experienţa sa şi din lecturi că mulți din cei ce au şezut pe scaunul împărătesc 


178 În Jus Graeco-Romanum IV, Leipzig, 1852, pp. 181-184, Titulus III, 1. 
17 Thid., Titulus II, 6. 
18 Thid., Titulus III, |. 

şi-au dus până la capăt firea căzută, făcând prăpăd în Biserica lui Hristos. Experiențele din 
copilărie legate de cumplitele prigoane pricinuite de iconoclaşti l-au făcut negreşit să creadă 
că împăratul avea nevoie de ordine şi responsabilitate. Într-o omilie datând din vremea primei 
sale înscăunări, Fotie ataca pe împărații iconoclaşti care se strecuraseră pe tronul Noii Rome. 
„Ei au dezbrăcat Biserica, Mireasa lui Hristos, de podoabele Ei şi în chip nesocotit i-au 
pricinuit răni amare; încât chipul i s-a umplut de urmele ranelor şi era dezgolită şi sluțită. 
După ce i-au pricinuit mulțime de rane, duşmanii ei au căutat, în turbarea lor, să o scufunde în 
uitare - asemănându-se astfel nebuniei ludeilor. Ea încă poartă pe trupul ei urmele ranelor, ca 
mărturie a scopului isaurian şi nedumnezeiesc!5!.” 

Învățătura lui Fotie despre legătura dintre Biserică şi Stat defineşte limpede preoţia ca 
urmând pildei lui Hristos, adică lăsând Cezarului cele ale Cezarului, căci împărăția Sa nu este 
din lumea aceasta. Teoria dublei stăpâniri din Epanagoghi nu este unică în Bizanţ. Mai 
devreme, în veacul al VI-lea, împăratul Iustinian, în a Şasea Novelă, afirmase explicit 
deosebirea între sacerdotium şi imperium, ca două autorități separate, obârşite de la 
Dumnezeu pentru omenire. Patriarhul Fotie nu făcea decât să o aducă aminte împăratului şi 
episcopilor deopotrivă. 

Lucrarea, compilată în numele împăraţilor Vasile, Leon şi Alexandru, aparține 
perioadei de după 879. Totuşi, aşa cum am pomenit, Epanagoghi nu a fost publicată oficial. 
Teoria îndoitei stăpâniri presupune o legătură ideală între puterea laică şi cea bisericească în 
acord cu ideile predominante în sfera Bisericii Ortodoxe. În orice caz, Fotie avea să descopere 
curând că, în practică, îndoita stăpânire venea în contradicție acută cu noul împărat. 


Eforturi misionare în Imperiu. Domnia lui Vasile I a fost marcată de câteva 
încercări de a răspândi Ortodoxia printre păgâni. Bizantinii s-au străduit să-i convingă pe ruşi 
(deşi nu se ştie încă pe care dintre ei) să primească mântuitorul Botez. Convertirea majorității 
triburilor slave aşezate în Peloponez a avut loc în vremea lui Vasile I. Slavii păgâni au rămas 
în munții Taighet. 

Relaţiile cu papalitatea. Relațiile cu Apusul erau încă încordate, din pricina poziției 
lui Fotie față de ideile papale asupra primatului. După uciderea lui loan al VIII-lea, Marin I, 
cunoscut şi ca Martin al II-lea (882-884), a fost ales episcopul Romei. Marin fusese unul din 
legaţii papali la Sinodul din 869, ce fusese anatematizat la Sinodul din 879. De asemenea, se 
spune că Marin fusese prigonit de împăratul Mihail al III-lea pentru ceea ce făcuse la Sinodul 
din 869. Având deci o ranchiună de satisfăcut, Marin a validat Sinodul din 869 care-l osândea 
pe Fotie. 

Urmaşul lui Marin, Adrian al III-lea (884-885), a păstrat o opinie moderată. Urmaşul 
lui Adrian, Ştefan al V-lea (885-891), a urmat îndeaproape poziția predecesorilor săi de tristă 
amintire, Nicolae I şi Marin. El a reaşezat hotărârile Sinodului Tâlhăresc din 869 şi a trimis o 
scrisoare împăratului Vasile I. lată câteva fragmente foarte vrednice a fi luate în seamă: 
„După cum Dumnezeu”, zice el, „v-a dat suveranitatea lucrurilor vremelnice, noi de asemenea 
am primit de la el, prin Sfântul Petru, verhovnicul apostolilor, suveranitatea lucrurilor 
duhovniceşti. (...) Nouă ni s-a încredinţat purtarea de grijă a turmei; această purtare de grijă 
este cu atât mai înaltă, cu cât cerul este deasupra pământului. Ascultaţi ce a zis Domnul lui 
Petru: Tu eşti Petru, etc. (...) Rog dar Evsevia Voastră de a cinsti numele şi vrednicia 
verhovnicului apostolilor, supunându-se hotărârilor sale; căci episcopatul în toate Bisericile 
pământului îşi trage obârşia de la Sfântul Petru, prin care noi învăţăm pe toți credincioşii şi le 
arătăm sănătoasa şi nestricăcioasa învățătură! 2» Ştefan mai pretindea că legaţi papei 
Silvestru, la întâiul Sinod de la Niceea, au statornicit principiul „că întâiul scaun nu poate fi 
judecat de nimeni.” 

Exprimându-şi dezaprobarea față de Fotie, Ştefan pretindea că Fotie n-a fost niciodată 
decât laic, fiindcă nu avea episcopatul de la Roma. El scria împăratului: „Biserica Romană nu 


8I D, S. White, Patriarch Photios of Constantinople, op. cit., p. 91. 
182 Apud Guettée, Papalitatea schismatică, op. cit., p. 237. 

v-a scris oare vouă să ţineţi un sinod la Constantinopole? Vă întreb, cui putea ea să scrie? 
Laicului Fotie? Dacă voi ați avea un patriarh, Biserica noastră l-ar cerceta adeseori prin 
scrisori. Însă, vai, slăvitul oraş al Constantinopolei este fără păstor, şi dacă iubirea ce vă 
purtăm nu ne-ar face a suferi cu răbdare nedreptatea făcută Bisericii noastre, am fi fost siliți a 
rosti contra înşelătorului Fotie, care a vorbit atât de nevrednic împotriva noastră, pedepse mult 
mai aspre decât cele ce au fost date de către predecesorii noştri'%.” 

Deşi scrisoarea a fost trimisă împăratului Vasile, el nu a primit-o. Ea avea să fie 
primită şi citită în capitală când schiptrul împărăției era ţinut de Leon cel înțelept (886-912). 
Papa Ştefan a murit ştrangulat în închisoare. 


Mistagoghia, 
adică începătura Tainelor 


Vreme de mulţi ani, sfântul bărbat, trâmbiţa ce vestea purcederea Duhului Sfânt de la 
Tatăl, s-a ocupat de problema lui Filioque. În 883 el a trimis vestita sa scrisoare Mitropolitului 
Acvileii din Italia, apărând poziția ortodoxă. 

Iată ce scria de trei fericitul Fotie, cel cu dumnezeiesc grai: „Ne-a ajuns la urechi că 
unii dintre cei ce viețuiesc în Apus, fie nemulțumiți cu graiul Domnului, ori fiindcă nu au 
înțelegerea hotărnicirilor şi dogmelor Părinților şi Sinoadelor, ori fiindcă au trecut cu vederea 
acrivia acestora, ori fiindcă au cugetele nesimţitoare la aceste lucruri (căci altfel nu ştiu cum 
să zic), au strecurat învăţătura (să nu fie!) că Dumnezeiescul şi Preasfântul Duh purcede nu de 
la Dumnezeu, adică de la Tatăl, ci şi de la Fiul, şi printr-o astfel de rostire pricinuiesc multă 
vătămare celor ce cred aceasta!5*.” 

Limba lui Fotie s-a făcut condeiul Mângâietorului care grabnic dă izbăvire celor ce 
recunosc stăpânirea Sa, insuflând cunoaştere cerească în sufletele lor. Fotie, cel cu inimă 
curată, luminată din belşug de razele strălucitoare ale Dumnezeiescului Duh, în anul 885, la 
vârsta de şaizeci şi cinci de ani, a scris un lung tratat, Mistagoghia Duhului Sfânt”. 
Mistagoghia sau începătura Tainelor, este un tratat despre învățătura tainică pentru Duhul 
Sfânt. Fotie, înțeleptul descoperitor al tainelor, nu spune pe nume sprijinitorilor apuseni ai lui 
Filioque, căci folosirea lui era atât de răspândită încât osebirea anumitor persoane de frunte ar 
fi fost socotită ca un atac personal. Dimpotrivă, sfântul bărbat voia ca tratatul să fie educativ, 
ceea ce şi dovedeşte din plin. Se atacă poziţiile şi doctrinele, nu persoanele'*€. 

La început, Fotie declară: „Mai mult decât orice altceva, însuşi graiul Domnului li se 
împotriveşte. (...) Care grai? Cela ce zice: Duhul adevărului care de la Tatăl purcede (In. 15, 
26). Însuşi Fiul ne dă tainica Sa învățătură că Duhul purcede de la Tatăl!57.” 

În deplină conglăsuire cu teologia ortodoxă, Fotie scrie: „Atât Fiul cât şi Duhul Sfânt 
se ivesc din una şi aceeaşi Cauză, adică din Tatăl, chiar dacă Duhul este prin purcedere, iară 
Fiul prin naştere. (...) Amândoi s-au ivit din Cauză cu aceeaşi vrednicie. (...) Dacă Duhul este 
socotit a avea o îndoită cauză şi suferă o îndoită purcedere, oare nu va urma de aici că este 
compus? Oare nu se va afirma în chip hulitor că Duhul cel de aceeaşi cinste este mai puţin 
decât Fiul? (...) Oare nu se va afla stricată tocmai simplitatea, însuşirea osebitoare a 
Treimi?” 


Sinoadele. Sfântul Fotie, neclintitul şi dumnezeiescul stâlp al Credinței, înşiruie, ca pe 
nişte desluşite şi limpezi mărturii, de Dumnezeu insuflatele Soboare a Toată Lumea, care dau 
mărturie despre învățătura că Duhul Sfânt purcede de la Tatăl. „Odinioară ei (adică Sfinții 


183 Tbid., pp. 237-238. 

184 Val. Ep. 5. 

185 PG 102, 262-291. 

15 St. Photios, On the Mystagogy of the Holy Spirit, Studion Publishers, Inc., NY, 1983, p. 69. 
187 Thid., p. 69. 

188 Thid., p. 70. 

Părinți) au văzut cu ochi proroceşti această nou-născocită păgânătate şi au osândit-o în scris, 
în cuvânt şi în gând. (...) Dintre Soboarele a Toată Lumea, al Doilea (Constantinopol, 381) a 
dogmatizat de-a dreptul că Duhul Sfânt purcede de la Tatăl; al Treilea (Efes, 431) a primit 
acea învăţătură; al Patrulea (Calcedon, 451) a întărit-o; al Cincilea (Constantinopol, 533) a 
rămas statornic în aceeaşi părere; al Şaselea (Constantinopol, 680-681) a propovăduit aceeaşi; 
iar al Şaptelea (Niceea, 787) a pecetluit-o în chip strălucit prin dispute . 

„Dacă se primesc două cauze în dumnezeieşte-stăpânitoarea şi supraființiala Treime, 
atunci unde mai este mult cântata şi lui Dumnezeu cuvenita măreție şi unică stăpânie?”1% Şi 
„Dacă Fiul este statornicit astfel drept principiu şi cauză, (...) cum poți să nu spui că în Treime 
sunt două principii osebite?”"”! 

„Această necinstitoare învățătură împarte în două ipostasul Tatălui; sau, oricum, 
legiuieşte negreşit că Persoana Fiului subsumează o parte din ipostasul Tatălui. (...) întrucât 
Fiul se face parte a Tatălui, taina înfricoşată a Treimii este tăiată în două!”?.” Însă „dacă 
însuşirea osebitoare a Tatălui este făcută să devină însuşirea osebitoare a Fiului, atunci în chip 


limpede însuşirea osebitoare a Fiului poate fi făcută să devină a Tatălui '%.” 


Părinţii apuseni. Vorbind despre Părinţii apuseni (precum Sfântul Ambrozie ori 
Sfântul Grigorie Dialogul) care par să sprijine această adăogire, Sfântul Fotie arăta: „Nu ai 
luat în seamă faptul că şi ei erau oameni, şi că nimeni din cei făcuţi din țărână şi din materie 
schimbătoare nu se poate ţine pururea deasupra greşalelor omeneşti. Căci cu adevărat se 
întâmplă ca urma vreunei prihăniri să se lipească până şi de oamenii cei mai aleşi!” Fotie 
sugerează apoi că este cu putinţă ca scrierile lor să fi fost interpolate sau că poate se adresau 
„neputinţei” anumitor ascultători '”. 

Trebuie să ne aducem aminte că primii Părinţi nu deosebeau de obicei între purcederea 
din veşnicie şi cea vremelnică a Duhului. Această problemă nu se pusese Sfinților Ambrozie 
şi Grigorie, care nu aveau nici un motiv să gândească în termenii unei probleme ce nu se 
pusese. Pe deasupra, niciunde aceşti doi Părinţi nu arată că se referă la „Treimea 
transcendentă” sau la „Treimea iconomică.” În acest context, termenul „transcendent” se 
referă la Persoanele Treimii în legătura lor veşnică şi lăuntrică; iar „iconomic” se referă la 
iconomia dumnezeiască, adică legătura lor cu noi, cu lumea, ete!%. Mulţi Părinţi au admis că, 
în veşnicie, Duhul purcede din Tatăl dar sălăşluieşte în Fiul. 

După ce pomeneşte câțiva Părinţi latini, Sfântul Fotie aduce strălucita mărturie a 
Sfântului Leon cel Mare (papă între anii 440-461), „stâlpul celui de-al Patrulea Sobor a Toată 
Lumea, care a învăţat desluşit că Preasfântul Duh purcede de la Tatăl. El străluceşte cu lumina 
aceleiaşi Ortodoxii nu numai asupra întregului Apus, ci şi până la hotarele Răsăritului...” Pe 
cei ce învaţă altfel, „Leon îi osândeşte, dacă sunt preoți, să fie scoşi din preoție”, iar pe 
ceilalți, călugări sau mireni, „să fie daţi anatemei.” Sfântul Leon „în mod deschis a ratificat 
aceste lucruri prin sfinţii bărbaţi Pashasin, Lucensie şi Bonifatie!%.” 

Papa Leon a hotărât chiar ca la slujbe să se rostească Crezul în greceşte, ca nu cumva 
nepotrivirea latinei să dea prilej de hulă. Urmaşul său de mult mai târziu, Papa Benedict I 
(575-579), a păstrat şi el acest obicei. 

Pe bună dreptate strigă sfântul Fotie: „Vedeţi, orbilor, şi auziţi, surzilor, cei ce locuiţi 
în ereticul Apus şi sunteți ținuți de întuneric!... Temeţi-vă măcar de părintele vostru 

[Leon] i 

Vorbind despre „strălucitul Papă Vigilie (537-555), de un scaun şi de o slavă cu Papa 
Leon”, spune că „a recunoscut al Cincilea Sobor (...) şi a proclamat că Preasfântul şi deoființă 
Duh purcede de la Tatăl!%.” 

De asemenea, „nobilul şi bunul Papă Agathon (678-681), prin trimişii săi, a adunat şi a 
făcut să strălucească cel de al Şaselea Sobor (...) şi a păstrat Simbolul”%.” Dar „cum voi trece 
sub tăcere pe înalții preoți ai Romei, Grigorie Dialogul şi Zaharia (741-752)? Ei au învăţat 
deschis şi pe faţă că Preasfântul Duh purcede de la Tatăl, deşi ceva mai târziu au adăogat 
aceste cuvinte, zicând că Mângâietorul Duh purcede de la Tatăl şi sălăşluieşte în Fiul?! > 

Apoi Sfântul Fotie laudă pe contemporanii săi, Papa loan al VIII-lea şi Adrian al IMI- 
lea, care au propovăduit aceeaşi bunăcinstire, învățând că Duhul purcede de la Tatăl”. 


Evanghelia de la Ioan (16, 14). Potrivnicii lui Fotie citează stihul scriptural rostit de 
Mântuitorul: „| Duhul] dintru al Meu va lua şi va vesti vouă” (In. 16, 14). Fotie, sfințitul izvor 
al învățăturii, răspunde: „Nicidecum nu poate înţelegerea să tragă încheiere că a primi de la 
cineva pentru trebuință este totuna cu primirea ființării prin purcedere”*.” Mântuitorul nu a 
spus: „De la Mine (£8 uov) va lua” ci „dintru al Meu (¿k TO £uov) va lua.” Este o mare 
osebire între „de la Mine” şi „dintru al Meu.” „De la Mine” arată pe Vorbitor, pe când „dintru 
al Meu” aduce o altă Persoană decât Vorbitorul. (...) Zicerea acesta trimite la un alt ipostas. 
(...) De la Cine altcineva este cu putință ca El să primească Duhul, dacă nu de la Tatăl?” 

Ascultaţi începutul prorociei Domnului: „De folos este vouă ca Eu să mă duc. Că de 
nu Mă voi duce, Mângâietorul nu va veni la voi” (In. 16, 7). Mai apoi Hristos spune: „încă 
multe am a zice vouă, ci nu puteți a le purta acum; dară când va veni Acela, Duhul adevărului, 
povăţui-va pe voi întru tot adevărul; că nu va grăi de la Sine, ci câte va auzi va grăi, şi cele 
viitoare va vesti vouă. Acela Mă va proslăvi, că dintru al Meu va lua şi va vesti vouă. Toate 
câte are Tatăl ale Mele sunt; pentru aceea am zis că dintru al Meu va lua şi va vesti vouă” (In. 
16, 12-15). Astfel, scrie Sfântul Fotie, Hristos ne spune: „Când Duhul ia lucrurile care sunt ale 
Mele, El ia de la Tatăl.” Deci „Dintru al Meu va lua, căci cele ale Mele în Tatăl sunt. Duhul ia 
de la Tatăl, căci cu adevărat lucrurile Tatălui ale Mele sunt.” 

Mântuitorul îi face pe ucenicii Săi să chibzuiască la vrednicia Duhului şi să nu 
primească nici un gând care ar batjocori identitatea firii şi ar despărți ipostasurile egale, întru 
inegalitate’. 

Fiul a proslăvit pe Duhul prin sus-pomenitele înalte graiuri, cu un glas vrednic de 
Dumnezeu. Hristos păstrează în toată vremea deoființimea, identitatea firii şi aceeaşi 
vrednicie. Astfel Fotie, luminătorul Bisericii, scrie: „Ce oare ar fi putut arăta mai desluşit că 
cuvintele «Dintru al Meu va lua» trimit la persoana Tatălui? Astfel, cu sfinte graiuri, se 


propovăduieşte că Duhul ia de la Tatăl, drept Cauză, lucrarea de a da haruri"”.” 


Consecințele îndoitei purcederi. Privitor la desăvârşita purcedere, Dumnezeu 
adevărat din Dumnezeu adevărat, Sfântul Fotie întreabă: „Dacă purcederea Duhului din Tatăl 
este desăvârşită..., ce mai poate aduce purcederea din Fiul? lar dacă Fiul a mai adus ceva, ce 
lipsă anume a plinit El? Cum poate vorbi cineva de vreo sporire înlăuntrul Dumnezeiescului 

ipostas al Duhului”%%? Dacă Fiul se iveşte prin naştere şi Duhul prin purcedere, una din cele 
două căi desparte deopotrivă pe Fiul şi pe Duhul de ipostasul Tatălui. Totuşi ei (latinii) au 
despărțit Duhul printr-o a doua deosebire ivită din îndoita purcedere. Ei au făcut mai multe 
deosebiri, făcând astfel pe Fiul mai apropiat de esența Tatălui”. Astfel duşmanii lui 
Dumnezeu nu numai că fac pe Fiul mai mare decât Duhul, fiind cauza Lui, dar îl fac şi pe 
Duhul mai depărtat de Tatăl”. 

„Dacă în aceeaşi clipă când Fiul Se iveşte prin naştere, Fiul dă la iveală de asemenea 
şi pe Duhul prin purcedere, atunci cel ce este obârşia vine întru fiinţare deodată cu cel obârşit, 
(...) căci Treimea cea veşnică nu are «înainte» şi «după». (...) Duhul va fi deopotrivă născut şi 
purces; născut, fiindcă s-ar ivi dimpreună cu Fiul cel născut; şi purces, fiindcă ar suferi o 
îndoită purcedere. Ce poate fi mai hulitor sau mai nebunesc decât aceasta? !!?” 

Fotie, dumnezeiasca alăută a Mângâietorului, scrie în continuare: „Tot ce nu este de 
obşte deplinei, atotputernicei, deoființei şi suprafireştii Treimi, trebuie să aparțină numai 
Unuia din cei Trei’. Treimea este deofiintă în măsura în care Născătorul (Tatăl) este 
cauza”. Însă dacă o parte a Duhului purcede din Tatăl şi cealaltă parte din Fiul, credința 
noastră treimică s-a făcut pătrimică”1*.” 

„Fiecare Persoană a celei deofiintă şi Dumnezeieşti Treimi este în chip negrăit 
împreună-unită cu cealaltă într-o nedespărțită părtăşie a firii. Din pricina ipostasurilor, fiecare 
îşi păstrează neschimbate însuşirile osebitoare. Această deosebire nu lasă loc de amestecare 
(...) ori despărţire”!5.” 


„Duhul Fiului”. Însă ereticii citează cuvintele vasului alegerii Pavel, care vestea: 
„Trimis-au Dumnezeu pe Duhul Fiului Său în inimile voastre, strigând: Avva, Părinte” 
(Galateni 4, 6). Pavel „nu a zis că Duhul purcede de la Fiul. Când Apostolul scria - Duhul 
Fiului -, el recunoştea unitatea esenței. (...) Ferească Dumnezeu ca Duhul să fie socotit străin. 

Duhul are o fire identică cu a Fiului şi este de o esenţă cu Fiul şi de o slavă, cinste şi 
stăpânire (...), dar Pavel nu vrea să zică despre cauza purcederii, (...) ba încă nici nu face defel 
vorbire despre obârşie”16.” 

Plin de învățătura apostolicească, Fotie hotărăşte să aducă şi alte locuri din Sfânta 
Scriptură. El cere cititorilor săi să ia seama şi la alte texte sfinte care numesc pe Preasfântul 
Duh „Duhul înţelepciunii şi al înțelegerii” (Is. 11, 2), „Duhul dragostei şi al întregii-cugetări” 
(IL Timotei 1, 7), „Duhul punerii de fii” (Rom. 8, 15), „Duhul blândeţelor” (Galateni 6, 1), 
„Duh al credinţei” (II Cor. 4, 13), „Duh de judecată şi Duh de arsură” (Is. 4, 4) şi „Duh de 
plinire” (ler. 4, 12). După toate aceste citate Sfântul Fotie întreabă: „Oare vei zice în chip 
hulitor că Preasfântul Duh purcede din darurile pe care EI le împarte şi le dăruieşte? Ori că îşi 
trage existenţa şi purcederea de aici? (...) Deci iată că se zice că Preasfântul Duh este nu 
numai al Fiului, ci se zice că este şi al darurilor pe care el are stăpânia să le împartă?!7.» 


„Duhul lui Dumnezeu”. Vorbind despre locurile unde Duhul Sfânt este numit „Duhul 
lui Dumnezeu” Fotie dă drept pildă pe Mântuitorul când zice: „lar dacă Eu cu Duhul lui 
Dumnezeu scot dracii” (Mt. 12, 28) şi „Duhul Tatălui vostru este care grăieşte întru voi” (Mt. 
10, 20). Iar prorocul Isaia spune „Şi va odihni peste el Duhul lui Dumnezeu” (Is. 11, 2) şi 
„Duhul Domnului peste mine” (Is. 61, 1). Ascultaţi şi pe Sfântul Pavel, gura lui Hristos, în 

Epistolele sale: „Însă noi nu am luat duhul lumii, ci Duhul cel din Dumnezeu” (1 Cor. 2, 12); 
„Duhul lui Dumnezeu locuieşte întru voi” (Rom. 8, 9). Nici una din aceste ziceri nu înseamnă 


218 
purcederea Duhului” *. 


Prorocii. Ca o altă limpede înfăţişare, strălucitul Fotie aduce înainte pe Sfântul loan 
Înainte-Mergătorul care-şi rosteşte sfânta sa învăţătură: „Văzut-am Duhul ca un porumbel 
pogorându-se din cer, şi au rămas peste Dânsul” (In. 1, 32). 

„Prorocul Isaia, dând prorocii de acelaşi fel şi rostind prorocia în persoana lui Hristos, 
zice: «Duhul Domnului peste Mine, pentru că M-au uns» (Is. 61, 1; Le. 4, 18). (...) Duhul 
sălăşluieşte în Fiul şi peste Fiul. El rămâne întru Fiul. Pentru aceea se zice că El este al Fiului. 
(...) Pe deasupra, dacă voieşti, El este al Fiului fiindcă El îl unge pe Hristos. (...) El a umbrit 
pe Fecioara, şi negrăitul Prunc S-a ivit fără de sămânță. De asemenea, Duhul este al Fiului 
fiindcă şi El ÎL trimite pe Hristos: «că M-au trimis a binevesti săracilor»” (Le. 4, 18%". 


A doua depunere 


Prin moartea lui Constantin, fiul cel mare al împăratului Vasile (care avea atunci 
şaptezeci şi patru de ani), moştenitorul tronului a devenit fiul Ingherinei, Leon. Vasile însă nu 
a ştiut niciodată dacă Leon era cu adevărat fiul său, sau fiul fostului împărat Mihail al III-lea. 
Vasile începu să aibă accese de nebunie datorate stării de adâncă mâhniciune pentru moartea 
lui Constantin, fiul său favorit. De fapt Vasile îl disprețuia pe Leon fiindcă era preocupat de 
cărți şi era plăpând. Odată, într-un acces de mânie, l-a târât de păr pe tânărul Leon; iar când 
Leon şi-a luat o ibovnică pe care Vasile nu o dorea, tatăl şi-a închis fiul pentru câteva luni. 

În sfârşit, foarte tulburat că nu putea pune capăt îndoielilor şi frustrărilor sale, Vasile 
şi-a sfârşit călătoria pământească după ce a suferit un ciudat accident la 29 August 886. Pe 
când era la vânătoare, a fost aruncat de pe cal de către un cerb. Brâul i s-a agăţat în coarnele 
cerbului care l-a târât şaisprezece mile până când a fost prins şi ucis. Leon al VI-lea, care 
probabil era fiul său natural, i-a urmat la tron”. 

În primii săi ani Leon fusese elevul Sfântului Fotie. Odată sfântul său învățător chiar l- 
a scăpat de mânia tatălui său, când fusese implicat într-un complot. Arătând multă 
nerecunoştința faţă de fostul său dascăl, Leon dorea acum să-l depună pe Fotie. 

Ca pretext pentru a-i lua scaunul patriarhal, Leon a trimis la Biserica Sfintei Sofii doi 
dintre dregătorii săi, care se suiră pe amvon şi făcură în public citirea „crimelor” ce-i plăcea 
împăratului să le impute sfântului bărbat. Apoi Patriarhul a fost învinuit că a participat la un 
complot al cărui scop era de a pune pe una din rudele sale pe tron. Nu s-a putut găsi o singură 
dovadă în sprijinul acestei învinuiri. Atunci Leon chemă la Curte pe episcopul Stilian, duşman 
personal al lui Fotie, şi în înţelegere cu el compuse pentru Papa Romei o scrisoare infamă 
(886), în care se cuprindeau toate învinuirile duşmanilor marelui Fotie. Acele învinuiri 
fuseseră declarate drept calomnii de către Papa loan al VIII-lea şi de un sinod de patru sute de 
episcopi. Această scrisoare a lui Stilian este unul din principalele documente ce au servit 
scriitorilor apuseni în istorisirile lor asupra a ceea ce ei numesc „schisma răsăriteană”. 

După o anchetă ce a durat câteva luni, Patriarhul Fotie a fost depus. Apoi, în 
Decembrie 886, Leon a ridicat pe scaunul patriarhal pe fratele său de şaisprezece ani, Ştefan 
(886-893), care fusese botezat de Fotie. Fotie a fost apoi surghiunit pe motiv de trădare. 

Împăratul Leon plănuise să-l numească patriarh pe fratele său mai mic, Ştefan, crezând 
că numai un membru de încredere al familiei imperiale pe scaunul patriarhal putea preveni o 


215 Thid., p. 113. 
20 Thid., pp. 108-110. 
2 Cf. Charles Diehl, Figuri bizantine, Vol. |, Editura Pentru Literatură, Bucureşti, 1969, p. 325. 


1 Apud Guettee, Papalitatea schismatică, op. cit., p. 239. 

viitoare împotrivire la poruncile împărăteşti. Opinia publică pare să fi acceptat fără obiecţii 
ridicarea tânărului prinţ, de frica pedepsei. Mare parte din partida monahală nu a protestat, 
căci se bucurau de căderea lui Fotie pe care-l urau. 

Unii istorici susțin că Leon, împuns de boldul pizmei, îl ura pe Fotie. El nu putea 
suferi nici strălucirea duhovnicească a sfântului bărbat, nici lumina atât de sclipitoare a 
desăvârşirilor sale. Leon se temea că toate acestea aveau să umbrească propria sa personalitate 
sau că Fotie ar fi putut fi prea greu de stăpânit. Pe deasupra, Leon se temea şi de crescânda 
înrâurire politică a Patriarhului şi a partidei sale. Avându-l pe fratele său mai mic pe tronul 
patriarhal, Leon nădăjduia să dobândească stăpânire nelimitată în treburile bisericeşti ale 
împărăției. El bănuia că puternica voinţă a lui Fotie s-ar fi împotrivit stăpânirii sale în 
problemele bisericeşti. 


Patriarhatul după Fotie 


Cu excepţia alegerii sale necanonice, Ştefan putea fi un excelent patriarh, dar, istovit 
de viaţa sa ascetică, a murit la douăzeci şi trei de ani. Atunci Leon a numit un cleric moderat 
şi cinstit, Antonie al II-lea Kavleas (893-901). Patriarhul Antonie a convocat un sinod, la care 
au participat şi trimişii Romei, unde s-a declarat că schisma pricinuită de disputa asupra lui 
Fotie şi Ignatie era încheiată, fără a fi osândită nici una din părți. 

Când Antonie a murit în 901, urmaşul său la dregătoria episcopală a fost secretarul 
împărătesc Nicolae I (901-907, 912-925). Nicolae era fiul unei roabe italiene ce lucra în casa 
familiei lui Fotie. Cariera lui Nicolae arată limpede că naşterea umilă nu era o piedică în calea 
avansării la Bizanţ. Fotie fusese impresionat de mintea băiatului şi s-a îngrijit de educaţia lui. 
Nicolae a devenit prieten apropiat al lui Leon, care simţea că poate avea încredere în el. 
Istoria a dovedit contrariul. Nicolae avea să încerce să limiteze puterea împărătească atunci 
când Leon a dorit să se însoare a patra oară. 


Surghiunul şi adormirea 
Sfântului Fotie 


Aşa cum am pomenit, în 886 blândul Fotie, acum în vârstă de şaizeci şi şase de ani, a 
fost supus a doua oară surghiunirii. Ca şi cum ar fi trebuit să urmeze propriile sfaturi date 
altora, el scria odinioară: „Ispitele celor ce sunt ispitiți devin încercări; dar dacă nu sunt 
încercați, nu ajung vase ale cununilor şi răsplătirilor”7.” Fotie a fost silit să plece în surghiun 
şi s-a stabilit în împrejurimile cetăţii Hieria. El şi-a petrecut zilele surghiunului în Mănăstirea 
Armeianon, numită şi Vordonos, a cărei aşezare exactă nu este cunoscută. Cufundându-se în 
îndeletnicirile sale mult-îndrăgite, Fotie îşi petrecea timpul citind şi scriind. 

În 891, după mai mult de patru ani de surghiun, la aproape şaptezeci şi unu de ani, în 
data de 6 Februarie strălucitul ierarh Fotie, cel cu numele luminii, şi-a dat sfântul său suflet în 
mâinile Domnului, departe de tumultul şi vuietul acestei vremelnice şi necăjite vieţi. 
Strălucind de harul vorbirii şi învăţăturii, el a revărsat Credinţa în chip limpede prin izvoarele 
Ortodoxiei, udând întreaga Biserică. El a fost ridicat întru lumina cea neapusă şi izbăvit de 
cele pământeşti. Cel ce cu dreptate a fost numit „cel Mare” şade acum împreună cu cetele cele 
de Sus, înaintea Atotputernicului, Lumina cea cu trei Sori, desfătându-se întru strălucirea ce 
izvorăşte de acolo. 

Sfintele sale moaşte au fost curând mutate în Biserica Sfântului Ioan Înainte- 
Mergătorul de la Mănăstirea Prorocului leremia din Constantinopol, care se spune că a fost 
zidită de sfântul Fotie. Mai apoi moaştele au fost îngropate la mănăstirea patriarhală Sfânta 
Treime de pe insula Halki, unde se află marea şcoală teologică. 


2 Letter 45. To Elias, Protospatharios, dated 879; Val. Ep. 257; PG 102, 953; White, op. cit., p. 180 

Când Biserica prăznuia Duminica Ortodoxiei, în prezenţa împăratului Leon al VI-lea 
şi a tuturor dregătorilor, numele lui Fotie a fost pomenit împreună cu al lui Ignatie: „Lui 
Ignatie şi lui Fotie, Patriarhii ortodocşi, veşnică pomenire!” 

Biserica Ortodoxă îi cinsteşte pe Ignatie şi pe Fotie ca sfinți. Ea a anatematizat tot ce 
s-a scris contra unuia sau contra altuia. Trebuie ştiut că niciunul dintre cei doi bărbați nu a 
scris ceva împotriva celuilalt, şi fiecare dintre ei a căutat binele Bisericii în mijlocul cerinţelor 
puterii imperiale. 

Pentru rugăciunile Sfântului Fotie cel Mare, apărătorul Ortodoxiei, dumnezeiasca 
alăută a Duhului şi strălucitul dascăl al lumii, Doamne miluieşte şi mântuieşte pe noi. Amin. 

SCURTA ISTORIE A LUI 
FILIOQUE 


Părinţii de la Niceea au mărturisit că Duhul Sfânt purcede de la Tatăl. Totuşi, vreme 
de mai multe veacuri au existat în Apus unele comunităţi care credeau că este mai corect să 
spună că purcederea era de la Tatăl şi de la Fiul. Făcând aceasta, ei strică delicatul echilibru al 
însuşirilor din Treime. Adaosul pare a fi fost primit mai întâi în Spania, în vremea disputelor 
între clerul catolic latin şi principalii lor duşmani, vizigoții arieni, care stăpâneau Spania şi o 
parte a Italiei. Spre a-şi afirma poziția împotriva arienilor, clericii catolici latini au alcătuit un 
Crez (probabil cântat uneori), căruia i se dădea de obicei numele de „atanasian”, căci arienii îi 
numeau pe catolici „Atanasieni.” Crezul cu pricina cuprindea pe Filioque („şi de la Fiul”), 
aşezat după cuvintele ex Patre („de la Tatăl”) pentru a descrie purcederea Duhului Sfânt. Se 
pare că spaniolii adăugaseră fraza la Crezul Niceean spre a face să corespundă acest Crez cu 
Crezul lor Athnasian”””. Adăugirea la Crez a fost făcută de către un sinod din Toledo în 633 şi 
a fost confirmată de către un altul, ținut în acelaşi oraş, în 653. 

Doi episcopi spanioli, Felix din Urgel şi Elipand din Toledo, învățau că lisus Hristos 
era Fiul adoptiv al lui Dumnezeu, iar nu Cuvântul cel deoființă cu Tatăl. 

Rătăcirea lor a pricinuit unanime plângeri în Apus, mai ales în Franţa, ai cărei regi 
stăpâneau atunci partea de miazănoapte a Spaniei. Apărătorii tradiției au crezut că au găsit un 
mijloc excelent de a combate „adopţianismul”, învățând că Fiul este în aşa măsură de o 
substanţă cu Tatăl, încât Sfântul Duh purcede de la Fiul la fel ca şi de la Tatăl. Această nouă 
formulă a fost privită ca apărătoarea ortodoxiei şi a fost introdusă în Crez, adăugându-se 
cuvântul Filioque (şi de la Fiul)”. Astfel, câţiva episcopi francezi şi spanioli, dorind să apere 
unitatea esenței în Treime, au atacat deosebirea personală şi au confundat atributele personale 
care sunt temelia însăşi a acelei deosebiri. 

Însă în 799 Felix din Urgel a fost osândit de mai multe sinoade pentru „adopțianismul” 
său şi a fost surghiunit la Lion de către Carol cel Mare (cca. 742-814), al doilea rege 
carolingian al francilor şi împărat al Apusului. Învăţatul dascăl şi teolog englez Alcuin (735- 
804) a scris atunci fraţilor din Lion o scrisoare prin care îi îndemna a se păzi atât de rătăcirile 
episcopului spaniol, cât şi de orice adaos la Crez. Prin 804 adaosul era deja osândit în Franța 
de oamenii cei mai învăţaţi şi cei mai evlavioşi”%5. 

Adaosul la Crez avea totuşi şi partizani, care după cinci ani, într-un sinod de la Aix-la- 
Chapelle (Aachen), propuseră să se primească solemn Filioque. Ei întâlniră o puternică 
împotrivire şi hotărâră să se adreseze Papei Leon al III-lea (795-816). El le-a acordat o 
audiență, dar a cenzurat adăogirea la Crez şi chiar cântarea Crezului la slujbele bisericeşti. Ba 
chiar a mers până acolo încât a pus să se sape Crezul pe două table de argint, atât în greacă cât 
şi în latină, pe care le-a atârnat în biserica Sfântului Petru, de-o parte şi de alta a uşii 
principale’. 

Cu toate acestea Crezul a urmat a se cânta împreună cu adaosul în Spania şi în toate 
țările supuse lui Carol cel Mare, care devenise apărătorul înfocat al lui Filioque. În faţa 
Sinodului din Frankfurt din 793, Felix a respins poziția sa în privinţa „adopţianismului” dar a 
continuat să polemizeze cu Alcuin pe această temă. Celălalt episcop spaniol, Elipand, a 
refuzat să abjure „adopţianismul” şi a rămas în Spania, în partea stăpânită de musulmani. Cu 
toate acestea, Sinodul din Frankfurt a aprobat obiceiul provenit din Spania, adică adăugirea lui 


23 Kenneth Scott Latourette, A History of Christianity, vol. 1, Harper&Row Pub., NY, 1975, p. 303. 
224 Cf. Guettee, Papalitatea schismatică, op. cit., pp. 228-229. 

?25 Thid., p. 230. 

226 Thid. 

Filioque la Crez. Acelaşi sinod a condamnat hotărârea Sinodului de la Niceea din 787 pentru 
aprobarea închinării sfintelor icoane. Ei nu priveau Sinodul de la Niceea ca pe unul ecumenic, 
ci doar ca pe unul „al grecilor”. Carol cel Mare a îndemnat pe toți creştinii să primească 
hotărârile Sinodului din Frankfurt, mai ales bisericile din Spania îi 

Tradiția teologică francă citea şi cunoştea complet numai pe episcopul Augustin al 
Ipponiei (354-430), cărui îi subordonau pe toți ceilalți Părinți, greci şi latini, ca şi autorității 
categoriilor augustiniene. Ideea că Duhul Sfânt purcede de la Tatăl şi de la Fiul îşi avea 
obârşia în unele expresii ale lui Augustin. lată ce scria în cartea sa Despre Treime (XV, 27): 
„Însă Duhul nu purcede din Tatăl în Fiul, şi apoi purcede din Fiul pentru sfinţirea noastră, ci 
purcede din amândoi în acelaşi timp, deşi Tatăl este cel ce a dat aceasta Fiului, ca aşa cum 
Duhul Sfânt purcede din El, tot aşa să purceadă şi din Fiul.” Francii au mai înlocuit şi alte 
dogme promulgate de Sinoadele Ecumenice cu tâlcuirea acestor dogme dată de Augustin. 
Apoi francii au luat pasaje din texte patristice, scoase din context, spunând că Duhul Sfânt nu 
numai că purcede de la Tatăl şi de la Fiul, ci îşi şi trage existenţa de la Tatăl şi de la Fiul. 
Astfel tăgăduiau deosebirea între naşterea Fiului şi purcederea Duhului din Tatăl, identificând 
naşterea şi purcederea cu energiile”%. 

Feudalismul, Inchiziția şi teologia scolastică au fost în chip limpede opera francilor, 
germanilor, lombarzilor, normanzilor şi goților, care au pus stăpânire pe Biserica Apuseană şi 
pe averea ei, folosind religia spre a ţine pe cei cuceriţi într-o stare de supunere. Carol cel Mare 
i-a ignorat atât pe Papa Adrian I (772-795) cât şi pe Leon al III-lea (795-816) în probleme 
dogmatice; iar ei, la rândul lor, nu au acceptat niciodată fanteziile sale doctrinare în privința 
icoanelor şi a lui Filioque. Papa Leon a respins Filioque, pretinzând că Părinţii l-au lăsat afară 
din Crez nu din ignoranță, neglijență sau neatenţie, ci cu deadinsul şi cu insuflare 
dumnezeiască. Totuşi, când francii şi germanii au pus mâna pe papalitate, ei au importat în 
Vechea Romă pe Filioque.” 

În primele două veacuri de stăpânire francă şi germană asupra statelor papale nu a 
existat vreo schismă între Vechea şi Noua Romă (Constantinopol). Exista un grup arogant de 
rase germanice care au început să-i înveţe pe romanii apuseni din Italia. Romanii răsăriteni 
(sau romeii, cum se numeau bizantinii, ca moştenitori ai Imperiului Roman), nu s-au lăsat 
provocaţi, spre a nu periclita fragila şi primejdioasa poziție a romanilor apuseni sub ocupația 
francilor”. 

Însă francii încurajau în mod deliberat deosebirile dogmatice spre a rupe unitatea 
națională şi bisericească dintre romanii apuseni şi cei răsăriteni. Din punctul de vedere al 
europenilor germanici, romanii apuseni erau ,„fericiți” să fie cuceriți şi eliberați de bizantini. 
Deşi romanii apuseni câştigaseră deplina stăpânire a Papalității după 867, prin anul 962 
francii răsăriteni, fanatici adepţi ai introducerii lui Filioque, au pus mâna pe papalitate”!. 

În veacul al nouălea Filioque a fost adoptat de toată Biserica din Germania şi Lorena, 
şi de multe biserici din Franţa, deşi Parisul a păstrat forma originară încă două veacuri. Apoi 
clericii germani l-au adus la Roma, unde Formosus din Porto (Papă între 891-896), printre 
alții, l-a acceptat. Acesta, la rândul său, fiind trimis de Papa Nicolae I, l-a introdus în 
Bulgaria, ceea ce a făcut pe Sfântul Fotie a protesta imediat în scris. 

În 871, împăratul Ludovic a II-lea (855-875), în scrisoarea sa către împăratul bizantin 
Vasile I îi învinuia pe greci că sunt eretici, căci au înlocuit latina cu greaca şi au mutat 
capitala din Vechea Romă în Noua Romă! Filioque era o armă a francilor, pe care grecii 
nădăjduiau că papalitatea o va birui. Când a devenit limpede că francii nu vor da înapoi de la 
aceste manevre politice şi doctrinare, sub Sfântul Fotie, Sinodul din 879 de la Constantinopol 


227 Latourette, op. cit. pp. 359-360. 

?28 John S. Romanidis, Franks, Romans, Feudalism and Doctrine, Holy Cross Ortodox Press, Brookline, MA, 
1981, pp. 64, 68, 80. 

* Thid., pp. 16, 30, 31, 36. 

a osândit pe cei ce fie adaugă, fie scot ceva din Crezul Niceo-Constantinopolitan, ca şi pe cei 
ce încă nu primiseră al Şaptelea Sinod Ecumenic”"?. Era primul Sinod Ecumenic care osândea 
pe eretici fără a-i numi, deşi eretici erau în acest caz tocmai francii. Sinodul osândea sinoadele 
lui Carol cel Mare de la Frankfurt (794) şi Aachen (809). 

În acea vreme romanii apuseni recâştigaseră puterea asupra papalității. Papa Ioan al 
VIII-lea (872-882), într-o scrisoare către Sfântul Fotie, publicată la sfârşitul actelor Sinodului 
din 879, osândea cu tărie atât adăogirea cât şi dogma lui Filioque. El spunea că adăugirea 
avusese loc de curând, şi cu siguranță nu pornea de la Biserica Romei”. În 879 papalitatea nu 
era atât de puternică încât să poată să se angajeze într-o confruntare deschisă cu francii asupra 
acestei dogme. Papa loan al VIII-lea pe bună dreptate se temea că controversa asupra lui 
Filioque ar fi transformat statele papale într-un ducat franc. El se temea şi că Filioque va fi 
impus cu forța, mai ales că francii dețineau şi controlul militar. Francii erau descrişi ca nişte 
barbari analfabeți, capabili de orice grozăvie împotriva clerului şi populației romane. 

În veacul al zecelea, când italienii au pierdut papalitatea în favoarea germanilor care 
aveau puterea şi sabia, Filioque a fost introdus şi general acceptat. Când împăratul german 
Henric al IV-lea a cerut adăugirea lui Filioque la Crez şi ca acesta să fie cântat, Papa Benedict 
al VIII-lea (1012-1024) a cedat, făcând din aceasta o parte a învățăturii de credinţă. Benedict, 
mai curând un om de stat decât duhovnicesc, a înțeles importanţa cooperării între papalitate şi 
coroana germană. El a pregătit o alianță a Scaunului său cu normanzii şi a sprijinit cu 
entuziasm răscoalele împotriva stăpânirii bizantine din sudul Italiei. Se spune că Patriarhul 
Serghie al Constantinopolului (1001-1019) a scos numele acestui papă din diptice. 

În 1024, Patriarhul Evstatie (1020-1025) a încercat a se face recunoscut la Roma ca şef 
bisericesc al Răsăritului, cu acelaşi titlu cu care Papa era capul Bisericii Apusene. Trimişii săi 
erau aproape de a reuşi, mulțumită banilor de care curtea Romei era foarte lacomă, însă 
ambiția sa nu a prins niciodată rădăcină. Cei opt papi ce au urmat lui Benedict al VIII-lea au 
fost în cea mai mare parte nevrednici de scaunul lor. Îndeletnicirile politice şi luptele ce 
domneau în cea mai mare parte din Bisericile Apusului erau de ajuns pentru a-i absorbi, şi ei 
nu se ocupau nicidecum de Bisericile Răsăritului, unde suveranitatea lor întâlnea totdeauna 
piedici. Luptele reîncepură în 1053, când Leon al IX-lea era episcopul Romei”. 


232 Ibid., pp. 61,66. 
233 Ibid., pp. 18,66. 
21 Cf. Guettée, Papalitatea schismatică, op. cit., pp. 241-242. 

EVENIMENTELE 
CARE AU DUS LA SCHISMA DIN 1054 


Introducere 


Relatarea completă şi amănunțită a despărțirii dintre marile Biserici ale Răsăritului şi 
Apusului ar putea face obiectul multor volume. În continuare vom face o scurtă prezentare a 
faptelor esențiale pentru înțelegerea istorisirii. Este mai de folos să nu privim schisma din 
punct de vedere pur teologic, ci şi în conjuncţie cu ideologiile divergente, evenimentele 
politice, prejudecăţi şi înverşunări. Învăţaţii au ajuns la concluzia că anul 1054, data rupturii 
dintre Patriarhul Mihail Cerularie (1043-1059) şi Cardinalul Humbert nu mai poate marca 
despărțirea finală, căci separarea a fost lentă şi inegală. Ortodocşii au fost siliți treptat să ia 
notă de apariția unei breşe după invazia normandă din Italia, marile invazii ale cruciaților şi 
viguroasele idei ale papalității reformate. Va fi greu să tratăm un subiect atât de controversat 
fără a stârni dezacorduri şi resentiment. Nădăjduim ca această secțiune să nu agraveze 
problema, ci mai curând să ajute la scăderea rău-voirii şi neînțelegerilor. 

Prin schismă se înţelege de obicei apariția unei facțiuni separate în Biserică, pe când 
erezia este legată de o dogmă falsă. Ortodocşii afirmă că latinii au adus modificări greşite la 
Crez, pe când latinii au dat la iveală teoria autorităţii Bisericii față de un articol de credinţă. În 
vreme ce ortodocşii citează multe alte deosebiri teologice, latinii nu pot ierta ceea ce ei 
socotesc a fi o respingere lipsită de sens a drepturilor Scaunului Sfântului Petru. Pentru ei 
despărţirea ţine în mod esenţial de problema autorității”. 

Rivalitatea era în mod esenţial între Scaune. Mândria naţională a făcut şi ea ca 
disputele liturgice să fie mai amare, iar deosebirile liturgice se datorau divergenţelor de 
temperament, ele însele rezultate în parte din tendințele sociale şi economice şi dintr-un lung 
şir de evenimente politice ce au înveninat şi au distorsionat cearta. 

Cursul istoriei politice a adâncit schisma, făcându-o de netrecut, iar dincolo de 
certurile politice se afla o adâncă deosebire de ideologie. Puterile seculare în Apus erau locale 
şi limitate. Numai papalitatea, singura instituție nemuritoare, având în spate întreg prestigiul 
Romei, putea oferi controlul şi guvernarea care să facă din creştinătatea apuseană o unitate 
creştină. Acest lucru era de neînțeles pentru bizantini, care vedeau cu neplăcere cum Papa 
devenise un fel de împărat. La deosebirile de ideologie s-a adăugat şi deosebirea de veacuri 
între temperamentul roman, legalist şi autoritar, şi cel grecesc, filosofic şi individualist. 
Problemele Bisericii Romei şi celei Răsăritene erau diferite, cum diferite erau şi răspunsurile 
la ele. Ignoranţa, nebunia şi meschina invidie au jucat rolul lor în separare; dar semințele 


rupturii au fost semănate de forţe mult îndepărtate de controlul lor”. 


Dipticele. Simbolul oficial al unității erau dipticele, listele ținute de fiecare patriarh în 
bisericile scaunului său pentru pomenirea celorlalți patriarhi, trecuţi şi prezenţi, cu care se afla 
în comuniune. Când se alegea un nou papă sau patriarh, acesta avea datoria să trimită 
celorlalți patriarhi mărturisirea sa de credință, o Scrisoare de înscăunare. Dacă mărturisirea sa 
nu era respinsă ca neortodoxă, numele său era adăugat în diptice”*”. 


Iconomia. Ortodocşii au o lungă istorie de divergențe, dar cred într-un principiu numit 
iconomie (oikovopia) care are un sens cu totul diferit de cuvântul modern „economie”. În 


* Steven Runciman, The Eastern Schism, Oxford University Press, Londra, 1956, pp. 1-4. 
*% Thid., p. 169. 
237 Thid., p. 3. 

context religios, cuvântul primeşte sensul de dispensă, de exceptare. El acoperă toate acele 
acțiuni prin care Biserica rânduieşte treburile sale lăuntrice şi vine în întâmpinarea nevoilor 
membrilor săi. Iconomia semnifică puterea de a lega şi dezlega, dată de Hristos cel înviat (In. 
20, 21-22). Astfel, iconomia cuprinde şi orice abatere de la legiuirile stricte ale Bisericii, fie în 
direcția unei mai mari stricteți, fie, mult mai des, a unei mai mari îngăduinţe. Mulți ani înainte 
de Schismă, exercitarea unei anume iconomii a îngăduit ortodocşilor să treacă cu vederea 
unele discrepanțe din Apus, atâta vreme cât a existat o atmosferă de bunăvoire. Deşi 
principiul iconomiei include mare parte din ceea ce însemnă termenul apusean de „dispensă”, 
el se extinde la multe alte domenii, nefiind un termen exclusiv al dreptului canonic. Totuşi 
trebuie să avem în minte şi limitele iconomiei pentru ortodocşi, atunci când studiem istoria 


A 238 
acestei dispute”. 


Rolul împăratului 


Când Constantin cel Mare a primit creştinismul, i s-a dat titlul de „asemenea cu 
apostolii.” Conform cântărilor Bisericii Ortodoxe, ca „binecinstitor slujitor al lui Dumnezeu” 
el a adus prinos lui Dumnezeu „împărăţia (oikovuvn) drept zestre.” Constantin a fost „uns 
preot” şi împărat.” După Sfântul Constantin, istoria bizantină este plină de împărați care 
numesc pe patriarhii Constantinopolei. Deşi patriarhii erau aleşi de episcopii lor, împăratul 
putea să-i numească sau să-i depună mai mult sau mai puţin după cum voia, în virtutea puterii 
sale”. Împăratul putea crea sau modifica eparhiile bisericeşti şi scaunele episcopale, să 
convoace sinoade, să supravegheze procedurile şi deliberările lor, să le declare încheiate şi 
mai ales să dea valoare de lege împărătească deciziilor lor. Mulţi episcopi bizantini, dornici să 
câştige ajutorul şi bunăvoința împăratului, acceptau cu blândeţe poruncile împărăteşti. 

Deşi cărțile de legi oficiale afirmau că atât împăratul cât şi Patriarhul erau împreună 
organele principale ale trupului politic, istoria a arătat adeseori că împăratul era partenerul 
mai mare. Împăratul era obârşia legii. Pe de altă parte, puterea Bisericii ţinea de influenţa 
morală şi dogmatică; astfel, dacă vreun împărat dispreţuia aceste lucruri, o făcea spre pieirea 
sa. 

Poziția împăratului era recunoscută şi în Apus. Când Papii au pretins drepturi prin 
măsluita Donaţie a lui Constantin, tăria argumentelor şi pretențiilor lor era credința că 
împăratul însuşi a făcut acea donaţie. Totuşi subiectul drepturilor împăratului a fost o 
problemă gravă ce a făcut ca Răsăritul şi Apusul să ajungă la cuțite. Împăratul bizantin 
pretindea adeseori autoritate în probleme religioase. Papii socoteau de neacceptat rolul 
semisacerdotal al împăratului şi amestecul statului”*!. Ei refuzau să devină uneltele oricărei 
voințe suverane sau oricărui capriciu. Ei îl priveau pe împăratul bizantin ca pe un 
autoproclamat suveran şi preot. Pe de altă parte, Pontiful Romei se declara supremul judecător 
şi unic apărător al intereselor Bisericii. Papa Ghelasie I (492-496) şi Simmahie (498-514) au 
formulat o teorie la Roma care respingea cu trufie pretenţiile imperiale”. 

Apusul aborda realitatea bisericească în chip analitic. Astfel Roma avea să urmeze 


238 Ibid., p. 5. Timothy Ware, Eustratios Argenti: A Study of the Greek Church under Turkish Rule, Oxford 
University Press, 1964, pp. 83-84. 

23 Înțeles ca slujitor al comunității, al împeriului, şi nu ca slujitor al altarului. (n. Apologeticum). 

20 Acest mod de a lucra este întâlnit şi în Apus. Papii, de cele mai multe ori, erau aleşi după placul 
conducătorilor politici, care au căutat permanent să aibă controlul asupra colegiului cardinalilor. Mai mult, chiar 
mulți dintre episcopi erau impuşi de către puterea politică. Pentru amănunte a se consulta Claudio Rendina, 
Papii. Istorie şi secrete, Editura ALL, Bucureşti, 2003. (n. Apologeticum). 

24l În vreme ce în Răsărit împărații pretindeau drepturi asupra problemelor religioase, în Apus s-a întâmplat 
contrariul. Acolo papii pretindeau nu numai respectarea drepturilor lor religioase, ci cereau să aibă controlul şi 
asupra treburilor politice. (n. Apologeticum). 

Charles Diehl, Byzantium: Greatness and Decline, Rutgers University Press, NJ, 1957, p. 212; Yves Marie 
Joseph Congar, O.P., After Nine Hundred Years, Greenwood Press Publishers, Westport, CT, 1978, pp. 8-9. 

logica unei Biserici Universale centrate în jurul propriei întâietăți, adică cu fiecare comuniune 
particulară înțeleasă ca parte a acestui întreg. 

În Imperiul Bizantin, ocârmuirea pământească şi ordinea lucrurilor trebuiau să imite 
ocârmuirea şi ordinea cerească. Societatea creştină era imaginea împărăției Cereşti şi a 
cetăţeniei sau ocârmuirii (moAvreia) Cerului. Lumea bizantină trebuia guvernată în mod ideal 
de două „slujiri”, imperium şi sacerdotium. Imperium era suprema chivernisire a puterii, 
implicând comanda în război dar şi în interpretarea şi aplicarea legii; pe când sacerdotium se 
referea la starea preoțească. Într-adevăr, Părinţii Greci nu au dezvoltat o filosofic politică, ci 
doar au transpus theocraţia ebraică în folosul creştinătăţii. Pentru ei însă „primatul” aparținea 
lui sacerdotium, în virtutea caracterului şi scopului său duhovnicesc. Ortodocşii cred că 
Hristos este Dumnezeu adevărat şi Om adevărat. Tocmai această învățătură au transpus-o în 
termeni politici. Astfel, Părinţii au subordonat imperium lui sacerdotium, legând pe primul de 
„omenitatea” lui Hristos, iar preoţia de „dumnezeirea” Sa. Împreună, ca organism politico- 
religios, guvernat de acordul reciproc (ovuțovia) sau diarhia puterilor, cele două urmau să 
guverneze lumea creştină. 

Deşi Sinoadele Ecumenice erau convocate de către împărați şi împărătese, episcopii 
nu înțelegeau acest privilegiu ca pe un semn de putere asupra Bisericii. Împăratul creştin 
reprezenta „preoția laică”, „preoția împărătească”, iar interesul său faţă de starea religiei era 
grija celui rânduit să guverneze un imperiu compus în cea mai mare parte din persoane a căror 
credință îşi primea înfăţişare de la Sinoade. Împăratul, ca mădular şi fiu al Bisericii, nu era 
socotit capul ei (chesaro-papism). Era însă mai uşor şi mai potrivit cu drepturile suveranului 
ca el să cheme pe episcopi laolaltă ca să declare adevărul şi să aducă pacea Bisericii şi 
împărăției. 

Părinții greci l-au plasat pe împărat în Biserică. Legitimitatea suveranității împărăteşti, 
puterii civile şi autorităţii era în chip deosebit supusă judecății creştine. Statutul legal al 
împăraților depindea de ortodoxia lor, buna aşezare în Biserică şi supunerea faţă de canoanele 
bisericeşti. Sfântul Vasile cel Mare spunea că domnia împăratului era plăcută lui Dumnezeu 
atâta vreme cât nu era păcătoasă”$. Fratele lui Vasile, Grigorie al Nissei, scria că împăratul, 
ca mădular al Bisericii, trebuie să se supună acelor mijloace prin care se mântuieşte orice alt 
om“. De asemenea, Sfântul Atanasie cel Mare (296-373) spunea că împăratul, chiar dacă 
este de sine stăpânilor (autocrat), rămâne totuşi un slujitor, un ajutor al lui Dumnezeu şi deplin 
supus adevărului dumnezeiesc. 

Împăratul, afirmau Părinţii greci, nu era nici absolut, nici dumnezeiesc. Deşi creştinii 
trebuiau să se supună împăratului, cea dintâi datorie a lor era față de Evanghelie. Atitudinea 
față de împărat era una de datornică cinstire, fiind cel uns de către Biserică. Însă când 
împăratul nu era ortodox, se puteau auzi nume precum tiran, antihrist şi luptător împotriva lui 
Hristos2%5, 

Iarăşi, împăratul nu era un slujitor al cuvântului şi al Sfintelor Taine, împăratul nu 
putea impune dogme sacerdoțiului, cu atât mai puţin societăţii creştine. Negreşit, împăratul 
purta veşminte similare episcopului şi chiar avea un rol special în cultul Bisericii, cum ar fi 
cădirea altarului la Liturghia Naşterii lui Hristos, ținerea de predici la Vecerniile din Postul 
Mare şi primirea Sfintei Împărtăşanii direct din altar, la fel ca şi clericii. Cu toate acestea, 
împăratul nu era preot şi mulţi Părinţi greci dezaprobau chiar şi aceste privilegii-“. Deşi 
împăratul Marcian (450-457) fusese aclamat ca preot-împărat la Sinodul de la Calcedon (451), 
aceasta nu-i conferea un statut sacerdotal, nici lui şi nici altui imperator bizantin. 

Funcţiile oarecum sacerdotale ale împăratului erau de fapt o continuare a presupusei 


28 In Ps. 32, 9, PG 29, 344-45. 

74 Contra Eunomios I, PG 45, 293 A. 

5 Sfântul Atanasie, Hist. Arian. 67, PG 25, 773B. 

* Canonul 69 al sinodului Quinisext nu îngăduia nici unui mirean, în afară de împărat, să intre în altar pentru a 
aduce dar lui Dumnezeu. 

alegeri divine, ce îşi avea obârşia la cezarii romani şi care mai târziu a fost asumată de 
împărații creştini ai Noii Rome. 

Deci împăratul, ca domnitor al unei împărăţii creştine, avea obligaţia de a interveni în 
unele probleme religioase; căci starea religiei avea certe ramificații politice şi sociale, 
împăratul punea la dispoziţia clerului structura pentru evanghelizarea Imperiului. Împăratul 
avea datoria de a veghea asupra eforturilor lor şi de a asigura reuşita clerului prin orice mijloc 
la îndemână. Bizanțul era o societate creştină, ceea ce înseamnă că dogma religioasă, 
bunacinstire şi legea erau preocuparea tuturor. Împăratul trebuia nu doar să zidească 
orfelinate, spitale şi biserici sau să sprijine financiar pe misionari, ci şi să creeze o atmosferă 
în care oamenii să-şi poată lucra mântuirea cu frică şi cutremur, împăratul trebuia să 
mărturisească şi să răspândească adevărul creştinismului şi, ori de câte ori era cu putință, să 
întărească hotărârile şi disciplina Bisericii. lată deci că împăratul avea o însărcinare religioasă 
din partea lui Dumnezeu. 

Dimpotrivă, clerul unei astfel de împărăţii avea dreptul de a da sfaturi şi chiar de a-l 
înfrunta pe împărat când politicile împărăteşti afectau bunăstarea duhovnicească a creştinilor. 
În ciuda triumfului vreunui împărat, nici una din ereziile sau greşelile îmbrăţişate de imperium 
nu a ajuns vreodată să predomine prea mult după moartea sa. Deşi împăratul era în stare să 
manipuleze ierarhia şi să „aranjeze” sinoadele, ortodoxia Bisericii rămânea un continuum 
organic şi nealterat. 

Împăratul Iustinian (527-565) scria în Novela a Şasea: „Sacerdotium şi imperium sunt 
cel mai mare dar de la Dumnezeu, darul suprafireştii Sale iubiri de oameni. Cel dintâi 
ocârmuieşte cele dumnezeieşti, cel din urmă stăpâneşte şi poartă destoinică grijă de oameni. 
Amândouă slujirile purced din acelaşi izvor şi împodobesc viața. Pentru aceea, nimic nu se 
cade a fi mai cu sârguință căutat de către împărat decât vrednicia sacerdoțiului, iar preoții 
trebuie să face cerere necontenită către Dumnezeu pentru împărat. Căci dacă sacerdotium este 
cu totul neprihănit, lucrând cu deplină încredere înaintea lui Dumnezeu, în vreme ce imperium 
cu dreptate împodobeşte ocârmuirea (moireia) încredinţată lui, se poate aştepta o bună 
împreună-glăsuire (ovuwvia) din care izvorăşte tot ce este de folos omenirii. Pentru aceea 
purtăm mare grijă de adevărul dogmelor lui Dumnezeu şi de cinstea sacerdoțiului care, dacă 
este cu credincioşie susținută de el, poate duce la cel mai mare bine de la Dumnezeu. Astfel 
vom păzi şi orice alt bun se poate adăuga la cel pe care îl avem până acum. Căci dacă 
începătura strădaniilor noastre este cuviincioasă şi plăcută lui Dumnezeu, acesta negreşit va 
urma. Şi credem că aceasta se va întâmpla dacă se vor ţine cu scumpătate sfintele canoane pe 
care slăviții şi cinstiții apostoli, martori şi slujitori ai Cuvântului Dumnezeiesc, le-au 
predanisit, iar Sfinții Părinți ai Bisericii le-au păstrat şi tâlcuit.” 

Părinții greci au respins cu tărie chesaro-papismul şi adeseori au amintit împăratului că 
imperium nu cuprinde lucrurile lui Dumnezeu. Sfântul Atanasie cel Mare scria împăratului 
Constantie (337-361): „Judecata se face de episcopi; ce treabă are împăratul cu ea? Sau dacă o 
amenințare din partea împăratului este hotărâtoare, ce trebuință mai este de episcopi? Când 
oare s-a mai auzit aşa ceva de când este lumea? Când oare hotărârea Bisericii şi-a luat tăria de 
la împărat? Au fost multe sinoade şi multe judecăţi ale Bisericii; dar Părinții nu au cerut 
niciodată încuviințarea unui împărat ca să le facă, şi nici acesta nu a cutezat să se amestece în 
treburile Bisericii” .” 

Sfântul loan Gură de Aur credea că nu este nevoie de o guvernare specială pentru 
realizarea planului dumnezeiesc şi că, fireşte, nici o împărăție nu este veşnică. El afirmă că 
curgerea istoriei dovedeşte că împărăţiile se ridică şi cad, fiecare jucându-şi rolul ei în scopul 
lui Dumnezeu. Cât despre împărat, el spune: „Cum zici că fiecare domn este ales de 
Dumnezeu? Dară nu aşa zice Pavel. Ci nu vorbesc acum despre nişte domni anume, ci de 
domnie îndeobşte. Că neîndoielnic trebuie să fie domnitori, domnii şi cei peste care se 
domneşte. Ei sunt puşi ca să nu se iste tulburare, căci oamenii tălăzuiesc ca valurile mării în 
toate părțile. (...) Pentru aceea Pavel nu zice «nu este domnitor, fără numai de la Dumnezeu» 


241 St. Atanasios, Hist. Arian. 52, PG 25, 756C. 

ci mai curând vorbeşte despre ocârmuire şi zice «nu este stăpânire, fără numai de la 
Dumnezeu» (Rom. 13, 1)2*%. În ce priveşte cele ce ţin de religie, el scrie: „Episcopul a primit 
stăpânia de a dezlega păcatele săvârşite împotriva lui Dumnezeu; cu atât mai mult va fi în 
stare să ierte pe cele săvârşite împotriva omului. Căci sfintele legiuiri se petrec sub mâinile 
sale şi însuşi împăratul este supus lor. Deci când este trebuință de vreo bunătate de la 
Dumnezeu, împăratul are obicei să dea fuga la preot, iar nu preotul la împărat”. 

Când împăratul Leon al III-lea (717-741) a trecut de partea iconoclaştilor şi a început 
să-i prigonească pe ortodocşii iconoduli, Sfântul loan Damaschin a protestat, zicând: „Nu se 
cade împăratului să pună lege Bisericii-5.” Deşi Leon a replicat „Eu sunt preot”, Sfântul loan 
a încheiat zicând: „Nu sunt încredinţat că Biserica se ocârmuieşte de legile împărăteşti, ci 
numai de canoanele Părinților...” Când Sfântul Maxim Mărturisitorul a fost întrebat: „Oare 
nu toți împărații creştini sunt preoți?”, el a răspuns: „Împăratul nu stă la altar, iar după 
sfințirea pâinii nu iese afară ca să strige: Sfintele Sfinților; nici botează ori sfințeşte mirul, nici 
ridică episcopi sau hirotoneşte preoți şi diaconi”? .” 

În Răsărit, Ortodoxia s-a dezvoltat încă de la început în felurite culturi regionale foarte 
vechi. Îngăduirea pluralismului în viața Bisericii Ortodoxe a încurajat întemeierea unor 
Biserici autonome. În cazul popoarelor slave putem vedea că dezvoltarea alfabetului lor a fost 
foarte importantă pentru Sfântul Fotie. El s-a ferit cu grijă să impună o limbă străină, astfel că 
evanghelizarea nu a fost privită ca un fel de colonialism cultural. Din nefericire nu la fel au 
stat lucrurile în intensiva misiune străină a apusenilor. Astfel, pentru ortodocşi a predominat 
ideea unei Biserici a Imperiului, ecumenică în acest sens. Încă de la început existența unor 
Biserici locale, cu propria limbă liturgică şi propria autonomie a orientat mintea răsăriteană 
către ideea comuniunii de Biserici. Ortodocşii erau mult mai deschişi, prin faptul că respectau 
limba fiecărei Biserici locale şi obiceiurile istorice. 

Aceasta se datorează faptului că unitatea Bisericii este unitatea episcopatului. Nu 
există decât o singură Biserică răspândită în toată lumea şi „un episcopat răspândit în 
armonioasa mulțime a mai multor episcopi. Episcopatul este unul, fiecare parte ţinută de 
fiecare pentru toți?®.” Însă autoritatea unui singur episcop nu se întinde dincolo de obştea 
pentru care a fost sfințit ca păstor, căci „episcopul este în Biserică şi Biserica în episcop.” 
Ortodocşii văd Biserica Universală ca fiind compusă din mai multe Biserici care, în anumite 
limite, sunt independente de alte Biserici. Aceasta fiindcă, potrivit ecleziologiei patristice 
greceşti, fiecare episcop şi turma sa constituie Trupul lui Hristos. Fiecare episcop adună sub 
un cap în sine însuşi turma pe care o cârmuieşte în chip părintesc. Fiece episcop este chipul 
lui Hristos. Unitatea Bisericilor este în mod esențial o taină analogă unităţii Persoanelor 
Treimii. Ele sunt ontologic una, deşi empiric sunt multe. Istoric, ele sunt unite prin obârşia 
comună, prin credinţă, lege şi dragoste. Totuşi, din pricini administrative, bisericile au fost 
grupate în districte sau eparhii, iar primatul aparținea marilor şi vechilor scaune ale 
Creştinătăţii. 

Era deci inevitabil ca concepția greacă şi cea latină asupra puterii să fie incompatibile 
şi să ducă la conflicte. 


Diferențe în liturghii 


Diferitele căi de abordare a unicei taine a lui Hristos au avut consecinţe şi în liturghiile 
Răsăritului şi Apusului, ca şi în ecleziologie. Răsăritul a dezvoltat o Liturghie deosebit de 


%48 In Ep. Ad Rom. 23, PG 60, 615. 

* Ad pop. Antioch. 3, 2; PG 49, 50. 

* De imag. 2, 12, PG 94, 1296 C. 

25l PG 94, 1301 D. 

*2 Ep. 10, PG 91, 524 A. 

253 Sfântul Chiprian, De unit. eccl. 6; PL 4, 516 AB. 

măreaţă, pătrunsă de Sfintele Taine şi de ideea „cerului pe pământ.” Este o Biserică 
sacramentală şi de rugăciune. Apusul, punând ceva mai mult preţ pe lucrările umanității lui 
Hristos, era inevitabil să aibă o corespondenţă a acestui fapt şi în Messă, care ţintea la zidirea 
omului şi la nevoile sale morale. Încă de la început, accentul este mai mult pe elementul de 
învățătură decât pe mistică. Era o Biserică mult mai mult marcată de sistemul acțiunii 
militante”. 

Ritualul. Există diferenţe şi în înțelegerea cuvântului „ritual”, în ce priveşte tipicul şi 
slujbele. În sens larg şi mai adânc, „ritualul” nu este doar o culegere de rânduieli liturgice, ci 
include teologia ca şi întregul mod de organizare a vieţii bisericeşti şi religioase a unui grup. 
Răsăritul nu prea face deosebire între „ritual” şi „credinţă.” Apusenii, deprinşi cu analiza şi 
abstracția, concep credinţa ca pe un corp de adevăruri care, definit în sine, este susceptibil de 
diverse expresii. Apusenii au studiat relația dintre simbol şi realitate, pe când răsăritenii văd o 
unire mult mai strânsă între cele două: pentru ei, simbolul ritual nu este altceva decât credința 
în lucrare. Aceasta generează un tip de cucernicie care este simplă şi adâncă, nu dezvoltată 
analitic în deducţii logice şi aplicaţii practice, ci mereu revitalizată în slujbele Bisericii 
Ortodoxe. Este un tip de cucernicie în care înțelesul ritualului, credinţa şi Biserica se unesc 
într-o unică atitudine vie. În Apus însă există instituţia cu implicaţiile ei administrative şi 
Juridice. Răsăritul tinde să absolutizeze ritualul, pe când Apusul, interpretarea juridică, prin 
care ritualul devine doar un mijloc”*5. 


Arta şi arhitectura. Bizantinii şi-au proiectat cu grijă bisericile, folosind excelentele 
lor cunoştinţe de geometrie, astfel încât bisericile lor nu au avut nevoie de contraforți. Micile 
biserici bizantine cu plan de cruce erau cele mai potrivite pentru slujbele ortodoxe, însă 
arhitectura bizantină nu a fost aleasă pentru proiectarea bisericilor apusene. Aceasta s-a 
datorat deosebirilor de liturghie dar şi de atitudine între Răsărit şi Apus. Apusul parcă vrea să 
atingă cerul şi prin construcţiile sale, astfel că a proiectat acele turnuri ascuţite avântate spre 
înălțimi. Biserica răsăriteană vrea să facă din clădire un locaş ideal, un microcosmos ideal al 
universului. Prin arta sacră a iconografiei răsăritenii au făcut ca până şi o biserică foarte mică 
să aibă o conotație universală. Pereţii bisericilor ortodoxe, împodobiţi cu icoane, preschimbă 
zidurile în treceri către o realitate mai înaltă. Bizantinilor le plăcea să se simtă mai aproape de 
sfinți. Intrarea în biserică era ca o intrare în întreaga lume creştină, ca şi în viaţa creştină de 
apoi. 


Privilegiile Noii Rome 


Întâiul şi al Doilea Sinod Ecumenic. Biserica Romei era deranjată şi jignită de faptul 
că Patriarhii din Constantinopol doreau să fie pe picior de egalitate cu Papii. Al Doilea Sinod 
Ecumenic, ţinut în 381 la Constantinopol, declara în Canonul al III-lea: „lar după Episcopul 
Romei, întâietatea cinstei să o aibă Episcopul Constantinopolului, pentru că aceasta este Noua 
Romă.” Însă împăratul Theodosie 1 (379-395), cel ce convocase sinodul, nu invitase pe 
episcopii ale căror scaune se aflau în teritoriul lui Graţian, împăratul părții apusene a 
Imperiului Roman. A participat numai un singur episcop din Apus. Nici Papa Damasie, nici 
legaţii săi nu au fost de faţă. Însă mai târziu Papa Damasie a recunoscut Sinodul, la fel ca şi 
Papa Hormidas. Papa Grigorie I (590-604) a recunoscut Sinodul, dar nu a primit canoanele. 
Numai la al doilea Sinod de la Lion (1274) canoanele au fost primite şi în Apus. 

Al Patrulea Sinod Ecumenic, ținut în 451 la Calcedon, la care Papa Leon cel Mare 
(440-461) a fost reprezentat, a întărit drepturile Scaunului din Constantinopol. Canonul 


254 Yves Marie Joseph Congar, op. cit., pp. 51-52. 
255 Ibid., pp. 34-37 şi 119, n. 23. 

XXVIII afirma: „Aceleaşi întâietăți să se dea preasfântului scaun al Romei celei Noi”, fiindcă 
„este cu dreptate ca cetatea care s-a cinstit cu împărăția şi cu senatul şi care a dobândit 
întâietăți deopotrivă cu ale Vechii Rome împărăteşti, întocmai ca şi aceea să se mărească şi în 
lucrurile cele bisericeşti, fiind a doua după aceea.” Bisericile Răsăritene au sprijinit canonul, 
dar reprezentații papali s-au opus iar Papa l-a respins. Papa Leon a protestat energic împotriva 
acestui canon care îngăduia Episcopului Constantinopolului acelaşi titlu onorific şi aceleaşi 
prerogative ca şi episcopului Vechii Rome. Astfel, antagonismul ascuns dintre cele două 
centre bisericeşti a ieşit la iveală. 

Răsăritul era gata să socotească Sinodul Ecumenic ca pe autoritatea insuflată în toate 
cele ce țin de dogmă şi de organizare, pe când Apusul socotea că singura autoritate ultimă era 
urmaşul apostolului Petru. Astfel comuniunea era foarte dificilă. 


Titlul de „Patriarh Ecumenic”. Când în 595, Sfântul Patriarh loan al IV-lea 
Postnicul (585-595) a adoptat titlul de „Patriarh Ecumenic”, aceasta a stârnit protestul Papei 
Grigorie cel Mare, care socotea aceasta un act de agresiune. Papa Grigorie cel Mare a 
protestat şi mai vehement decât Papa Leon - deşi fără succes - împotriva titlului de „Patriarh 
Ecumenic”, crezând că acest titlu se dădea unui episcop cu autoritate asupra tuturor 
episcopilor şi Bisericilor. La rândul lor, bizantinii au fost profund jigniți că Biserica Romei 
cerea supunerea Bisericii Răsăritene papalității. 

Pentru bizantini cuvântul ecumenic (oixvufvn) era folosit cu conotaţia de Imperiu 
creştin, deşi literal implica întreaga lume locuită. Constantinopolul era capitala ecumenică, 
deci patriarhul ei era Patriarh Ecumenic. Era doar un epitet onorific, care cu siguranță nu îi 
dădea nici o autoritate asupra celorlalți Patriarhi. De fapt, toți dregătorii din capitală, 
bibliotecari, profesori etc. îşi prefațau rangul şi dregătoria cu cuvântul „ecumenic”, de pildă 
bibliotecar ecumenic etc. 

Rivalitatea dintre Roma şi Constantinopol s-a intensificat. Roma decăzuse în urma 
războaielor şi năvălirilor; în vreme ce Constantinopolul era de departe cea mai bogată, mai 
populată şi mai civilizată cetate a creştinătăţii. Era inevitabil ca ierarhii ei să înceapă a ignora 
vechile pretenţii ale Episcopului Romei. În mod ironic, haosul Apusului a făcut să crească 
prestigiul Papei, fiindcă era capul singurului aşezământ permanent. 


Factori politici în Apus 


Multă vreme Papii au ezitat să pricinuiască o ruptură pe față cu Biserica din 
Constantinopol. Totuşi în 751 stăpânirea bizantină din Italia a căzut sub asalturile lombarzilor 
iar ajutorul din îndepărtatul Bizanţ nu a venit. Împăratul Constantin al V-lea (741-775), în 
vreme ce îşi sărbătorea victoriile din Răsărit, arăta prea puţină grijă față de menţinerea 
autorităţii imperiale în Italia. Papii, după ce făcuseră tot ce le era în puteri să salveze Ravenna 
şi împărăția, s-au văzut siliți să cerşească ajutorul francilor spre a salva Roma de regele 
lombard Aistulf (749-756) şi de oştirea sa. Căderea Ravennei în 751 a pus capăt stăpânirii 
bizantine în Italia de nord şi centrală, lipsind pe Papa de orice nădejde de sprijin de la 
împăratul Bizantin. Papa avea să afle curând că protecția francă a regelui Pepin al III-lea 
(751-768) făgăduia un ajutor mult mai concret împotriva lombarzilor. În multe privințe el 
găsea protecția francă mult mai binevenită pentru Biserica Romei decât cea a bizantinilor pe 
care Apusul îi socotea nişte eretici iconoclaşti. Atunci Papa Ştefan al II-lea [al III-lea] (752- 
757) a trecut Alpii şi s-a întâlnit cu Regele Pepin la Ponthion la 6 Ianuarie 754, ceea ce a pus 
temei autorităţii vremelnice a papalității. Ruptura politică dintre Roma şi Constantinopol era 
acum un fapt împlinit. Zilele autorităţii imperiale în Italia luaseră sfârşit. Papalitatea a întors 
spatele împăratului bizantin şi a făcut alianță cu regii franci, ceea ce avea să ducă peste o 
jumătate de veac la naşterea Imperiului de Apus2*€. 


*5 Charles Diehl, Byzantium: Greatness and Decline, op. cit., pp. 151-152. 

În 774 Carol cel Mare a confirmat solemn Donaţia lui Pepin, o garanţie scrisă de a 
ocroti Biserica Romei şi pe posesorii ei de drept. Apoi, în anul 800, Papa Leon al III-lea a pus 
punct final rupturii politice dintre Roma şi Constantinopol punând coroana reînfiinţatului 
Imperiu de Apus pe capul lui Carol cel Mare””. 

Au mai existat şi alți factori ce au dat o puternică lovitură puterii bizantine şi 
prestigiului ei moral. Mulţi din cei ce se închinau icoanelor cereau sprijin Romei împotriva 
iconoclaştilor, recunoscând prin aceasta autoritatea Papei de a judeca o asemenea pricină. 
Această purtare a displăcut mult conducerii imperiale şi a pricinuit nelinişte capilor Bisericii 
Răsăritene. O altă rivalitate a apărut în veacul al nouălea între Bizanţ şi Roma în încercarea de 
a converti pe păgâni. Episcopii germani s-au opus cu sălbăticie misiunii sfinților Chiril şi 
Metodie, apostolii slavilor. În Croaţia şi pe coasta Dalmației Roma a adus sub jurisdicția sa 
popoarele slave pe care grecii tocmai le convertiseră la Ortodoxie. În Bulgaria, care fusese 
convertită de Bizanţ, Papa Nicolae I a întâmpinat cu căldură propunerile Țarului Boris-Mihail. 
La cererea ţarului, Papa i-a trimis preoţi de la Roma. Toate aceste intruzii în sfera de influență 
ortodoxă i-au exasperat pe bizantini. Ei s-au simţit jigniți de aceste încercări stridente de a 
impune primatul papal în Răsărit. 


Roma sub stăpânirea regilor barbari 


Când Apusul a căzut sub dominaţia barbarilor şi Roma însăşi a fost cucerită, italienii 
s-au aliat cu duşmanii Imperiului Bizantin; de pildă, în veacul al unsprezecelea, ei s-au aliat 
cu normanzii. În 962, Otto Saxonul, regele Germaniei, a condus o oştire spre Roma şi l-a silit 
pe recalcitrantul papă Ioan al XII-lea să-l încoroneze împărat. În următorii patruzeci de ani 
Roma a fost scena luptelor între germanii barbari şi nobilimea locală. Papa loan al XIII-lea 
(965-972) a mers până la a scrie că, în 967, exista „un împărat al grecilor” şi „un împărat al 
romanilor.” De fapt abia spre sfârşitul veacului al XIV-lea i s-a dat pentru prima dată lui 
Manuil al II-lea Paleologul titlul de „împărat al Ellinilor.” Cu câteva veacuri mai devreme, 
dacă vreo ambasadă apuseană sosea la Constantinopol cu scrisori adresate „împăratului 
grecilor”, nu era primită la curte. Însă în ultimele sale decenii Constantinopolul era în mod 
conştient o cetate grecească. 

Înstrăinarea între cele două lumi a fost simultan politică şi culturală. Lumea bizantină 
afirma că este urmaşa legitimă a vechii Rome, acum o lume barbară latinizată, dominată 
spiritual de Roma papală. Cele două lumi nu se acceptau una pe alta. 

Între timp bizantinii erau prinşi cu propriile războaie civile şi cu recuceririle din 
Răsărit şi din Balcani. La început nu au manifestat un interes activ față de Italia, cu excepția 
momentului când germanii au încercat să ocupe provinciile din Italia de Sud. Podul între 
Bizanţ şi Apus era asigurat de Italia de Sud, posesiune bizantină. În ciuda refuzului sau 
incapacității Bizanțului de a apăra această zonă, ea era încă locul unde contactele între 
Constantinopol şi Roma puteau fi frecvente şi cordiale. Însă la Roma germanii îşi stabiliseră 
autoritatea, iar teologia lor triumfase. 

Germanii aveau propriile obiceiuri bisericeşti, fundamental diferite de cele ale 
romanilor apuseni sau ale bizantinilor. Ei socoteau că cel ce clădeşte o biserică este singurul 
proprietar al clădirii. Astfel episcopii din Apus au pierdut controlul administrativ al bisericilor 
pe care nu le construiseră ei înşişi. Ctitorii socoteau bisericile clădite pe socoteala lor ca fiind 
proprietatea lor. Ei îşi arogau dreptul de a numi preoți care urmau a fi schimbaţi de către ei. 
Astfel se putea afla în Franţa şi Germania un întreg sistem de biserici private. Ca urmare, 
creştinătatea apuseană în veacul al unsprezecelea era o adunătură de biserici autonome şi 
naționale. Puterea centrală a papalității a scăzut şi abuzurile s-au strecurat în ea, precum 
simonia, investitura laicilor etc. 


25 Ibid., p. 214. 

Au existat două mari mişcări de reformare în Biserica apuseană: una cu centrul în 
Lorena şi alta în abația de la Cluny, centrul unei vaste rețele ecleziale. Cei din Lorena doreau 
să abolească simonia şi numirea unor episcopi nevrednici. Ei insistau asupra celibatului 
preoților şi, în general, asupra înăspririi disciplinei bisericeşti. Împărații voiau să controleze 
Roma dar au văzut că un ierarh eficient ar fi sporit valoarea administraţiei lor. Călugării de la 
Cluny, dorind să repună un standard înalt în viața monahală, şi-au pus ordinul direct sub 
stăpânirea Papei. De fapt atât lorenezii cât şi cei de la Cluny erau interesați de afirmarea 
pretențiilor istorice ale Scaunului Romei. 

Triumful teologiei germane însemna şi adăugirea lui Filioque la Crez. În decursul 
veacului al nouălea el a fost general adoptat de către Biserica din Germania şi Lorena şi de 
către multe biserici din Franţa, cu excepţia Parisului, care a păstrat textul neschimbat încă 
două veacuri. Clericii germani l-au dus la Roma, unde Formosus din Porto, legatul Papei 
Nicolae I, printre alții, l-au acceptat. Formosus l-a introdus apoi în Bulgaria. Patriarhul Fotie a 
observat imediat şi a protestat împotriva lui. Papa loan al VIII-lea socotea că este un lucru 
necuvenit să schimbi Crezul. 

Totuşi reapariția influenţei germane a dus în mod necesar la promovarea lui Filioque, 
iar introducerea lui a fost treptat acceptată. Se spune că Papa Hristofor a fost cel care a 
adăugat Filioque la Crez în Scrisoarea sa de înscăunare către Patriarhul Nicolae Mistikos 
(901-907), care, drept urmare, a refuzat să-l recunoască. Documentele istorice mai afirmă că 
Filioque exista în Crez atunci când a fost cântat în mod oficial la încoronarea împăratului 
Henric al II-lea în 1054. 

Disputa despre Filioque avea să producă o enormă cantitate de predici şi scrieri 
polemice. În acord cu tradiţia teologică apuseană, care a văzut întotdeauna ca principal 
duşman arianismul goților, apusenii au tins să susțină că Treimea este un singur ipostas 
interschimbabil. Pe de altă parte, tradiţia teologică răsăriteană, dezvoltată în aprigele 
controverse hristologice din veacurile cinci şi şase, se ferea de nestorieni şi eutihieni. Ei 
accentuau de asemenea omniprezenta şi atotpătrunzătoarea natură a Duhului Sfânt”. 

Sfântul Fotie avea dreptate să declare că noua adăugire pare că miroase ori a 
maniheism, prin faptul că împarte pe Creator în două principii, ori a neoplatonism, prin aceea 
că introduce o scară a fiinţelor dumnezeieşti. 

Însă pentru ortodocşi era la îndemână o altă rezolvare teologică. În ochii răsăritenilor 
singura autoritate dogmatică insuflată era Biserica. Un sinod dobândea autoritate numai atunci 
când învăţăturile lui erau recunoscute ca ortodoxe de către Biserică. Doar un alt Sinod 
Ecumenic, recunoscut de către Biserică, avea dreptul nu să schimbe, ci să amplifice şi să 
explice hotărârile date la un Sinod anterior. De aceea Răsăritul a văzut schimbările făcute în 
Crez de Biserica Apuseană ca un atac direct la întreaga sa concepție despre doctrina şi 
guvernarea Bisericii. 

În 996, împăratul apusean Otto al III-lea a dat Romei primul papă german, în persoana 
mai tânărului său văr Bruno, cunoscut ca Grigorie al V-lea (996-999). Papa Grigorie al V-lea 
nu era pomenit la Constantinopol, probabil fiindcă, în calitate de german, folosea adausul 
Filioque. Urmaşul său, un grec din Calabria, Papa loan Filagathus, cunoscut ca loan al XVL 
lea (997-998), după ce a trimis Scrisoarea de înscăunare, a fost pomenit la Constantinopol. 
Urmaşul său, primul papă francez, Gerbert d'Aurillac, cunoscut ca Silvestru al II-lea (999- 
1003), nu este pomenit în dipticele din Constantinopol. Se pare că papii numiţi prin influență 
germană nu erau pomeniţi la Constantinopol, probabil din pricina teologiei lor germane. Mai 
există şi posibilitatea ca ei să nu se fi deranjat să trimită o scrisoare de înscăunare. 

Dacă ar fi să punctăm exact schisma finală dintre Roma şi Constantinopol după ultima 
menționare a unui papă în dipticele Constantinopolului, atunci data ar fi 1009. Ultimul papă 
consemnat a fost loan al XVIII-lea (1004-1009). Urmaşul Papei loan, Papa Serghie al IV-lea 
(1009-1012) şi-a trimis scrisoarea de înscăunare la Constantinopol. În obișnuita scrisoare 
sinodală despre luarea scaunului papal, mărturisirea sa de credință conţinea Filioque. Fireşte, 


238 G, Every, The Byzantine Patriarchate, Londra, 1947. 

patriarhul Serghie al Constantinopolei a scos numele Papei Serghie al IV-lea din dipticele 
ortodoxe. De aici încolo nici un papă nu a mai fost pomenit vreodată în diptice. Nedorind să 
exagerăm importanța anului 1009, pe care poate unii o vor critica, trebuie să reamintim că 
culminarea tuturor evoluţiilor anterioare a avut loc în anul 1054. Listele dipticelor erau 
incomplete, fiindcă de multe generaţii Constantinopolul nu primea scrisori de înscăunare de la 
patriarhalele răsăritene aflate sub stăpânire musulmană, deşi era în deplină comuniune cu ele. 
Abia pe la sfârşitul veacului al nouălea, îmbunătățirea comunicaţiilor internaţionale a îngăduit 
ierarhilor să ţină legătura în mod regulat unii cu alții. 

La începutul veacului al unsprezecelea, în ciuda diferenţei din Crez ca prim semn al 
primejdiei ce ar fi putut să se ivească în viitor, nu exista încă simțământul că unitatea 
creştinătăţii fusese ruptă. 


Patriarhul Mihail Cerularie 


O dată cu alegerea pe tronul papal a lui Leon al IX-lea (1049-1054), nepotul 
împăratului Henric al III-lea, Biserica Romei şi-a extins activitățile în sudul Italiei, în 
teritoriul bizantin, unde se aflau atât comunități greceşti cât şi latine. Leon al IX-lea a emis 
pretenţii şi asupra Siciliei, teritoriu socotit a fi bizantin, deşi era ocupat de arabi. După ce Papa 
a convocat un sinod la Siponto în 1050, unde un mare număr de hotărâri au fost votate în 
vederea unei reforme viitoare, unele dintre hotărâri au fost îndreptate împotriva practicilor 
liturgice greceşti care se statorniciseră în Italia. O campanie activă de oprire a lor a fost 
lansată în toate provinciile, inclusiv în Apulia, teritoriu bizantin. 

Când normanzii au început să ocupe principatele lombarde şi să se apropie de graniţele 
Romei, Papa Leon al [X-lea a hotărât că ar fi prudent să se alieze cu împăratul Bizantin ca să-i 
respingă. Împăratul Constantin al IX-lea Monomahul (1042-1054) a acceptat, dându-și seama 
că o alianță militară şi politică era necesară spre a ocroti teritoriul bizantin. Spre a câştiga 
populația latină, împăratul Constantin a numit ca guvernator al teritoriului bizantin un 
lombard pe nume Arghir. Arghir, care primise comanda trupelor imperiale din Italia, a pus la 
cale un pact cu Papa îndreptat împotriva normanzilor. Arghir era latin, deci în mod firesc 
agrea ideea unei alianțe cu Roma. 

În vremea împăratului Constantin al IX-lea, pe tronul patriarhal a fost numit Mihail 
Cerularie, în anul 1043. El fusese un funcționar civil care intrase în cinul preoţesc târziu în 
viață. Se dovedise a fi un iscusit şi îndrăzneț chivernisitor, deşi era lipsit de subțirimea, 
spiritul şi vasta cultură ce-l caracterizaseră pe Sfântul Fotie cel Mare. Deşi poate nu este o 
figură atractivă pentru istorici, Cerularie era extrem de popular la Constantinopol unde 
influenţa sa era mult mai mare decât a amabilului, dar oarecum excentricului şi ineficientului 
împărat. 

Patriarhul Mihail nu-l plăcea pe Arghir şi era bănuitor în privința lui. Patriarhul se 
temea şi de influenţa lui asupra împăratului Constantin. Mihail nu era preocupat îndeosebi de 
lumea latină ci, asemeni Bisericii latine din vremea lui, dorea şi el să introducă o uniformitate 
a practicilor din patriarhia sa. Patriarhul Mihail a înţeles că Papa Leon se străduia să extindă 
dominația Romei în sudul Italiei şi ducea o campanie împotriva preoților căsătoriți. Apoi 
Patriarhul Mihail Cerularie a aflat că normanzii, cu aprobarea Romei, interziceau practicile 
greceşti în zonele controlate de ei şi că sinoadele reformatoare din întreaga Italie denunţau 
bisericile ce păstrau obiceiuri greceşti, a poruncit îndată ca bisericile latine din Constantinopol 
să adopte practicile greceşti. Când latinii din capitală au refuzat, Patriarhul Mihail a poruncit 
închiderea bisericilor lor pe la sfârşitul anului 1052. 

Tot ca represalii, Cerularie, împreună cu capul Bisericii Bulgare, Arhiepiscopul Leon 
al Ohridei, au închis mănăstirile şi bisericile de rit latin din acel teritoriu. Apoi Patriarhul 
Mihail l-a pus pe Arhiepiscopul Leon al Ohridei să scrie o scrisoare către reprezentantul 
patriarhal grec (syngellos), episcopul loan de Trani din Apulia, Italia. Episcopul loan avea să 


poe 


trimită apoi scrisoarea „preacinstitului papă” şi „tuturor episcopilor franci.” Scrisoarea 

cuprindea un aprig atac asupra folosirii azimelor sau pâinii nedospite pentru Sfânta 
împărtăşanie. Scrisoarea mai avea unele adăugiri ce denunţau obiceiul de a posti Sâmbăta, de 
a consuma carne sugrumată şi de a nu cânta Alliluia în zilele de după Septuagesima”. 


Cardinalul Humbert 


Deşi Papa Leon şi Arghir făcuseră o alianță, înainte ca ostile lor să se poată întâlni, 
Arghir a fost învins de normanzi în Februarie 1053. La 18 Iunie 1053, oastea papală, avându-l 
în frunte pe Papa Leon, a fost pusă pe fugă la Civitate. Papa a fost dus într-o captivitate 
onorabilă la Benevento. Normanzii biruitori, deja membrii ai Bisericii Latine, nu doreau să 
întrerupă funcționarea Bisericii lor. De aceea au îngăduit ca secretarul papal principal, 
Humbert de Mourmourtiers, Cardinal de Silva Candida, să se alăture Papei. Însă Humbert nu 
a mers direct de la Roma la Benevento, unde era stăpânul său, ci s-a dus mai întâi în Apulia, 
dorind să stea de vorbă întâi cu Arghir. 

Când Cardinalul Humbert a trecut prin Trani, Episcopul loan de Trani i-a înmânat 
scrisoarea Arhiepiscopului Leon din Ohrida. Humbert ştia puţin greceşte şi a făcut în grabă o 
traducere. Traducerea nu putea fi prea exact şi exagera tonul deja agresiv al scrisorii. Când 
Humbert a sosit la Benevento şi a înfățişat scrisoarea cu traducerea Papei Leon, Papa s-a 
simțit jignit. Deşi Papa Leon îşi petrecea răgazul forțat încercând să înveţe greceşte, este puțin 
probabil să fi ştiut destulă greacă spre a putea verifica traducerea Cardinalului. 

De fapt, Papa nutrise nădejdea unei cooperări prieteneşti cu Bizanțul - mai ales în 
situația sa de față. O astfel de scrisoare, pe care o socotea jignitoare şi extrem de aspră, 
atacând obiceiurile Bisericii Romei, era ultimul lucru pe care se aştepta să-l citească. Singurul 
lucru care-i rămânea de făcut era să se apuce de scris. 


Papa scrie împăratului şi Patriarhului. Papa Leon i-a cerut Cardinalului Humbert să 
schițeze două replici în numele Papei. Una dintre scrisori era adresată în chip nepoliticos 
„episcopilor” Mihail al Constantinopolului şi Leon al Ohridei. Scrisoarea, o replică cruntă, 
conținea o dizertaţie asupra supremaţiei Scaunului Romei, întemeiată pe argumente luate din 
Donaţia lui Constantin. 

Prima scrisoare cuprindea o lungă introducere asupra unității Bisericii. Papa Leon 
pretindea că unitatea este însăşi Biserica Romană, care a primit de la Dumnezeu, prin Sfântul 
Petru, această înaltă prerogativă. Nu poate fi deci nici o greşală în Biserica Romană, şi numai 
ca urmare a îngâmfării Biserica Răsăritului a ridicat contra ei învinuiri. Cuteza a aminti 
împrotivirea vechilor episcopi ai Romei titlului de „Patriarh Ecumenic.” Pretindea în chip 
mincinos că întâiul Sinod de la Niceea declarase că Episcopul Romei nu poate fi judecat de 
nimeni fiindcă era şeful tuturor Bisericilor. Cita apoi apocrifa Donaţiei lui Constantin, pentru 
a dovedi puterea suverană a papei atât din punct de vedere vremelnic cât şi din punct de 
vedere duhovnicesc. Afirma că Constantinopolul nu datorează decât Sfântului Scaun al doilea 
rang ce ocupă între Bisericile Patriarhale. Cât despre Biserica Romană, ea are un rang 
excepțional, şi a ataca drepturile sale înseamnă a ataca Biserica Universală, al cărei centru 
dumnezeiesc este ea. Acesta era conţinutul întâii scrisori a lui Leon al IX-lea către Patriarhul 
Mihail Cerularie”“. 

A doua scrisoare, ce nu are un adresant anume, cuprindea o amănunțită apărare a 
obiceiurilor latine. Aceste scrisori însă nu au fost trimise imediat. 


Împăratul şi Patriarhul scriu Papei. Între timp a sosit de la Bizanţ un curier cu două 
scrisori, una de la împăratul Constantin şi alta de la Patriarhul Mihail. Scrisorile aveau un cu 
totul alt ton decât ceea ce Papa tocmai citise. Impăratul Constantin dorea o strânsă alianță 


* Leon din Ohrida, Epistola ad Ioannem Episcopum Tranemem, PG 120, 836 ff. 
2% Cf. Guettée, Papalitatea schismatică, op. cit., pp. 242-243. 

politică. Aceasta fiindcă împăratul era prea slab pentru a ține piept tuturor duşmanilor săi. El a 
hotărât să ceară ajutorul germanilor şi al Italienilor, şi se adresa pentru aceasta papei, care 
avea asupra acestor popoare multă influentă. lată de ce împăratul Constantin Monomahul a 
scris o scrisoare împăciuitoare”!. 

În scrisoarea sa, Patriarhul Mihail se ruga pentru o mai strânsă unitate între Biserici. 
Niciuna din scrisori nu pomenea de obiceiurile disputate din Biserica Romei. Patriarhul 
Mihail chiar făgăduia să înscrie numele Papei în dipticele din întreg imperiul, cu condiţia, 
fireşte, ca şi numele său să fie înscris la Roma. Patriarhul Mihail îşi începea scrisoare cu 
„Frate”, nu cu „Părinte”, titlul onorific cu care patriarhii din trecut îl recunoşteau de obicei pe 
Episcopul Romei. Când Patriarhul Mihail şi-a semnat scrisoarea cu titlul de „Patriarh 
Ecumenic”, traducătorii lui Leon au tradus greşit titlul Patriarhului ca universalis”. Nu mai 
trebuie să spunem că Papa a fost profund şocat când Cerularie s-a oferit ca, dacă numele lui 
va fi pomenit în Biserica Romei, să aibă grijă ca numele Papei să fie pomenit în bisericile din 
tot pământul locuit (in toto orbe terrarum). Este puţin probabil ca Patriarhul Mihail Cerularie 
să fi pretins că controlează toate bisericile din întreaga lume. Cerularie folosea cuvântul lume 
(oikovutvn) cu sensul bizantin de „imperiu.” Latinii traduceau cuvântul literal, adică 
„întreaga lume locuită.” Acelaşi tip de neînțelegere a pricinuit tulburările legate de titlul de 
„Patriarh Ecumenic.” 

Ce anume a pricinuit schimbarea tonului scrisorii Patriarhului Mihail? Să fi fost 
influența împăratului? Este prea puţin probabil, fiindcă niciodată Cerularie nu a arătat nici cea 
mai mică deferentă faţă de dorinţele suveranului său. Cu siguranță, făcătorul de pace era 
episcopul loan de Trani, pe care Arghir tocmai îl trimisese la Constantinopol să raporteze 
situaţia din Italia. Împăratul avea încredere în Episcopul loan, astfel că a fost convins de 
acesta că Papa este un om distins şi rezonabil, a cărui prietenie este necesară dacă se dorea 
salvarea Italiei. Întrucât Patriarhul Mihail vorbise cu Episcopul loan despre situaţia şi 
caracterul Papei, reacţia sa trebuie să se fi datorat încrederii sale în cele spuse de Episcopul 
Ioan. 


Scrisorile Cardinalului Humbert. Ar fi fost mai bine ca Papa Leon însuşi să 
răspundă conciliatoarei scrisori a împăratului şi să treacă cu vederea exprimările Patriarhului. 
Leon al IX-lea ar fi putut să răspundă liniştit la aceste învinovăţiri, să îndreptăţească mai 
multe obiceiuri latine potrivit principiului că rânduiala se poate deosebi după ţări, cu condiția 
ca rânduielile Apostolilor şi ale Sinoadelor Ecumenice să fie respectate. Papa Leon putea să-şi 
întoarcă atenția către reforma Bisericii Apusene; în loc de aceasta el nu cugetă decât la 
atingerea ce credea că s-a dat pretențiilor sale de şef suveran al Bisericii*%. Pe deasupra, 
sănătatea Papei Leon se deteriora rapid, aşa că el a lăsat totul în mâinile Cardinalului 
Humbert. 

Cardinalul Humbert era un om destul de erudit, dar cu un temperament iute şi 
războinic. Nu-i iubea pe greci şi era liderul partidei cu totul ostile punctului de vedere 
bizantin. El a decis să se trimită legați la Constantinopol. Astfel, Cardinalul Humbert a 
redactat încă două scrisori în numele Papei Leon. Pe lângă Cardinalul Humbert, Papa Leon a 
mai numit doi legaţi papali, pe Frederick al Lorenei, cancelar al Scaunului Romei, şi pe 
Arhiepiscopul Petru de Amalfi. Amalfi era un stat vasal al imperiului şi cuprindea multă 
populaţie grecească. 

Scrisoarea adresată împăratului Constantin începe prin a felicita pe împărat pentru 
evlavioasa dorință ce i-a împărtăşit, dar curând Papa Leon ajunge la drepturile Scaunului 
Romei. „Biserica Catolică”, zice el, „mamă şi fecioară neprihănită, deşi aleasă a umple cu 
mădularele sale pământul întreg, nu are totuşi decât un cap, care trebuie să fie cinstit de toţi. 


261 - 

Ibid., p. 243. 

Scrisorile acestea sunt cunoscute numai din răspunsurile papale şi din scrisoarea lui Cerularie către Petru al 
Antiohiei (PG 120, 781796). 
23 Cf. Guettee, Papalitatea schismatică, op. cit., p. 242. 

Oricine îl nesocoteşte, în zadar se pretinde a fi unul din mădularele ei. Acest cap al Bisericii 
este Roma, a cărei putere a recunoscut-o marele Constantin prin donația sa. Şi, ca Episcop al 
Romei, Papa este Vicarul lui Dumnezeu, însărcinat cu purtarea de grijă a tuturor Bisericilor.” 
Papa caută a reda strălucirea scaunului Romei, care de mult timp, zice el, era cârmuit mai 
mult de năimiţi decât de păstori. Împăratul Constantinopolei poate să-l ajute în această 
lucrare, înapoindu-i bunurile ce le are Biserica Romană în Răsărit. Scrisoarea cuprindea şi 
plângeri la adresa Patriarhului Mihail Cerularie, căruia îi impută planuri ambitioase asupra 
Bisericilor Alexandriei şi Antiohiei. Papa îl avertiza pe împărat că, dacă Cerularie nu va fi 
împiedicat, va lua măsuri de represalii”. Scrisoarea mai cerea împăratului să dea tot ajutorul 
legaţilor papali. 

În scrisoarea către Mihail Cerularie, Papa arată că a primit scrisorile ce îi scrisese acest 
patriarh în favoarea restabilirii păcii. După rândurile de început, Patriarhul a citit următoarele: 
„Pacea va fi, dacă nu veți căuta a trece marginile puse de Părinţi.” Tot aceasta zicea şi 
Biserica Răsăriteană papalității. Apoi Papa ajunge la pretinsele drepturi ale Bisericii Romei: 
„Biserica Romană nu este, după cum ziceţi, o Biserică locală; oare nu este ea cap şi mamă? 
Cum ar putea fi ea astfel, dacă n-ar avea nici mădulare, nici copii? Noi credem cu tărie 
aceasta, şi de aceea o mărturisim sus şi tare. Biserica Romană este atât de puţin locală încât, în 
tot universul, orice naţiune care are îngâmfarea de a nu fi de părerea ei, nu poate fi mai mult 
privită ca făcând parte din Biserică. Ea nu mai este o Biserică, ci o adunare de eretici, o 
sinagogă a Satanei!... Deci cel ce voieşte a se slăvi cu numele de creştin, să înceteze a huli şi a 
ataca Biserica Romană; căci în zadar pretinde a cinsti pe Tatăl familiei, dacă necinsteşte pe 
soția lui!” 

Papa Leon imputa apoi lui Mihail ambiția, luxul şi bogăţiile sale. Cu cuvinte de reproş 
pentru folosirea titlului de „Patriarh Ecumenic”, el adaugă: „Ce hrăpire necuviincioasă, jalnică 
şi fără de lege este a voastră când, din gură şi prin scris, vă pretindeți patriarh «universal» 
(ecumenic).” Apoi aminteşte împrotivirea făcută de Sfântul Grigorie acestui titlu%5. Fără vreo 
îndreptăţire, scrisoarea arunca îndoieli asupra alegerii lui Cerularie la episcopat. Scrisoarea îl 
mai acuza pe Cerularie de a fi încălcat prerogativele Bisericilor Alexandriei şi Antiohiei. De 
asemenea, în scrisoare se vorbea de „neruşinarea” lui Cerularie de a critica practicile latine, 
mai ales folosirea pâinii nedospite, în încheiere, scrisoarea afirma că se nădăjduieşte ca legații 
să-l afle pe Patriarh pocăit. 

Să nu ne mirăm deci când citim răspunsul Patriarhului Mihail la această scrisoare cu o 
învățătură nelegiuită şi cu acuzaţii neîntemeiate. 

Pornind în 1054, legații latini s-au oprit în Apulia ca să stea de vorbă cu Arghir. 
Arghir 1-a sfătuit prosteşte să nu-l bage în seamă pe Cerularie şi să se concentreze asupra 
împăratului. Era o mare greşală, căci Patriarhul era cu siguranță o figură mai puternică şi mai 
populară. Legaţii au sosit în Aprilie cu două scrisori. Ei mai aduceau un dosar ce cuprindea 
cele două scrisori anterioare neexpediate şi un raport din partea Patriarhiei Ierusalimului care 
arăta că practicile de acolo difereau de cele din Constantinopol. 


Legaţii latini în Capitală. Legaţii au făcut întâi o vizită Patriarhului Mihail, „nu să 
afle şi să discute, ci să înveţe pe greci şi să le transmită hotărârile lor.” Nemulțumiţi de 
protocolul primirii lor, trufaşii legați au încredințat Patriarhului scrisoarea Papei şi s-au retras 
fără a-i da măcar salutul obişnuit. Apoi Patriarhul a deschis scrisoarea şi a rămas uimit. 
Cerularie fusese asigurat de Episcopul loan că Papa Leon era un om înţelept şi binevoitor. De 
aceea a rămas tulburat de purtarea nepoliticoasă a legaților Papei. Pe deasupra, Patriarhul se 
aştepta la o scrisoare prietenoasă ca răspuns la scrisoarea sa, care fusese scurtă şi politicoasă. 

Patriarhul a început apoi să cugete la cele întâmplate. El a cercetat pecețile scrisorii şi 
a crezut că cineva a umblat la ele. Îndată Cerularie a tras concluzia că legaţii arătaseră întâi 


264 Ibid., pp. 243-244. 
265 Thid., p. 244. 

scrisoarea lui Arghir şi că poate acesta schimbase textul. Deşi era puțin probabil, Patriarhul s- 
a gândit: Cum de reuşea Papa să trimită legaţi dacă era prizonier? Ce garanţie avea că aceste 
cuvinte reprezentau simțămintele lui? Cu cât se gândea mai mult, cu atât Patriarhul se 
încredința să nu recunoască autoritatea legaților. El refuză să continue negocierile cu aceşti 
legaţi, declarând că nu erau trimişi de Papa, ci de Arghir. 

Precauţia şi prudenţa Patriarhului aveau să se dovedească îndreptățite peste câteva 
zile, fiindcă la 15 Aprilie, 1054, Papa Leon a murit. Era la doar câteva zile după sosirea 
legaţilor în capitală. Conform tuturor precedentelor Legii Canonice, legați nu puteau 
reprezenta un papă decedat. Legaţii nu aveau un statut legal. 

În Septembrie, 1054, Henric al II-lea a numit un nou papă, un german, Victor al II-lea 
(1055-1057). El nu era în legătură cu legația, şi poate nici nu ştia de existența ei. El 
dezaprobase dorința lui Leon de a se alia cu Bizanțul şi nu fusese consultat în privința politicii 
sale recente. 

Deşi Patriarhul îi ignora pe legaţi, împăratul Constantin i-a primit în chip ales şi 
Humbert a intrat îndată în discuție, căutând a face apărarea Bisericii Latine. El a adresat 
Bisericii Răsăritene mai multe învinuiri, arătând că şi ea avea rânduielile ei deosebite şi 
abuzurile sale, la fel ca şi Biserica Latină, încurajați de cordialitatea împăratului, latinii au 
făcut publice documentele aduse de ei. Raportul Patriarhiei Ierusalimului s-a dovedit 
irelevant, fiindcă nimeni din capitală nu s-a plâns vreodată de practicile bisericeşti din Cetatea 
Sfântă. Însă cele două schiţe de răspuns la scrisoarea Arhiepiscopului de Ohrida, traduse în 
greceşte de către Humbert şi neexpediate, i-au supărat pe bizantini. 

Cardinalul Humbert a pornit ofensiva faţă de atitudinea lui Cerularie. În încercarea de 
a-l depune pe Patriarh, el a publicat o foarte lungă scrisoare, care a fost tradusă în greceşte, ca 
un fel de pamflet împotriva Patriarhului. Pentru prima dată motivațiile legaților au devenit 
limpezi pentru bizantini din pamfletul şi din scrisorile lui Humbert. Până atunci ei nu realizau 
schimbările ce avuseseră loc în mentalitatea Bisericii Romane. Extinderea absolutei şi directei 
autorități a Papei peste toţi episcopii şi credincioşii era pentru cugetul bizantinilor nimic mai 
puțin decât tăgăduirea deplină a tradiţiei cunoscute de ei şi de strămoşii lor. O asemenea 
putere ar fi dus la anularea autonomiei Bisericilor lor. 

În veacul al V-lea, Sfântul Ioan Gură de Aur scria Papei Inochentie I al Romei (401- 
417) despre o situație similară cu cea descrisă mai sus, când Cardinalul Humbert a intrat într-o 
altă eparhie şi a încercat să-l depună pe patriarh. Sfântul Ioan scria: „Dacă s-ar ajunge să 
stăpânească acest obicei şi ar fi legiuit ca, oricine doreşte, să intre în eparhii străine şi 
îndepărtate, şi să alunge pe cei pe care doreşte să-i schimbe, şi să facă tot ceea ce îi place 
potrivit puterii sale arbitrare, să fiți încredințat că toate acestea ar duce la pieire şi (...) 
neorânduiala ar cuprinde întregul pământ.” 

Faptul că Humbert se sprijinea pe falsul document al Donaţiei lui Constantin era cu 
totul de neacceptat pentru bizantini. Ceea ce avea de spus Humbert era mult prea nou, iar 
critica adusă de el practicilor liturgice ortodoxe le jignea sentimentele patriotice. Purtarea lui 
Humbert era aşa de nediplomatică şi jignitoare, încât nu numai că nu a reuşit să-i întoarcă pe 
bizantini împotriva Patriarhului, ci întregul cler bizantin şi-a strâns rândurile în jurul lui 
Cerularie. 


Nichita Stithatul, călugărul studit. În replică, un călugăr de la Mănăstirea Studion, 
Nichita Stithatul, s-a adresat Bisericii Romei în termeni foarte curtenitori. Însă el critica 
practicile legate de pâinea nedospită, postul de Sâmbăta, interzicerea preoților căsătoriți şi 
săvârşirea Liturghiei obişnuite în locul Liturghiei darurilor în Postul Mare. Humbert a văzut 
tratatul şi l-a tradus în latină, pierzându-și cumpătul cu totul. El a dat la iveală un pamflet 
grozav de insultător la adresa lui Nichita Stithatul, traducându-i numele prin „Pectoratus”, 
ceea ce, spunea el, înseamnă „fiara ce se târăşte pe burtă.” Apoi a declarat că „Pectoratus 
trebuie să fi ieşit dintr-un bordel, nu dintr-o mănăstire.” Fără a răspunde criticilor călugărului 
studit, Humbert încheia cu un contraatac asupra unor practici greceşti, precum amestecul de 

apă caldă în Sfânta împărtăşanie. 

Patriarhul Mihail se ţinea încă deoparte. El ştia fără îndoială că împăratul voia cu orice 
preţ să jertfească Biserica Greacă papalității, pentru a dobândi oarecare ajutoare pentru tronul 
său. Pe de altă parte, împăratul Constantin se temea că furia lui Humbert putea periclita 
alianţa politică pe care o dorea. Apoi împăratul l-a pus pe Nichita Stithatul să-şi retracteze 
tratatul şi să-şi ceară scuze de la legații latini. Umflându-se de mândria victoriei, Humbert a 
forțat nota, ridicând problema lui Filioque. Deşi această provocare i-a iritat pe bizantini, totuşi 
Patriarhul a rămas tăcut, ignorând pe legați. 


Bula de excomunicare. Răbdarea Cardinalul Humbert se apropia de sfârşit. Deşi ştia 
că Papa murise, în ziua de Sâmbătă, 16 Iulie 1054, în ochii întregii obşti adunate pentru 
Liturghie, Humbert şi colegii săi au năvălit în Biserica Sfânta Sofia. După ce se plânseră cu 
glas mare de îndărătnicia patriarhului Mihail, puseră pe altar o Bulă de excomunicare a lui 
Mihail Cerularie, a lui Leon din Ohrida, a lui Mihail Constantin, cancelarul patriarhal, şi a 
tuturor celor ce urmează lor. În Bula de excomunicare se putea citi printre altele: „Mihail şi 
adepţii lui, vinovaţi de sus-pomenitele greşeli şi de neruşinare, (...) dimpreună cu toţi ereticii, 
dimpreună cu diavolul şi îngerii lui.” Apoi latinii ieşiră din Biserică scuturând praful de pe 
picioarele lor. Un diacon a alergat după ei, implorându-i să ia Bula înapoi. Ei au refuzat, iar 
diaconul a aruncat-o pe stradă. Ea a fost ridicată şi dusă în final la Patriarh. 

Documentul a fost apoi tradus pentru Patriarh. Este de necrezut cum un om cu 
învățătura lui Humbert a putut să scrie un manifest atât de jalnic. Documentul începea prin a 
refuza lui Cerularie, atât personal cât şi ca Episcop al Constantinopolului, titlul de Patriarh. Se 
pretindea că toţi cei ce îl sprijină pe Cerularie sunt vinovaţi de simonie. Cât de ciudat era ca 
Humbert să acuze pe bizantini de un viciu despre care ştia bine că predomină în Biserica sa 
din acea vreme. El îi acuza pe bizantini de multe alte lucruri precum: că încurajează castrarea 
(practică ce era îngăduită şi la Roma), că insistă să-i reboteze pe latini (lucru ce nu era 
adevărat pe atunci), că îi lasă pe preoți să se căsătorească (lucru neadevărat, căci un bărbat 
căsătorit putea deveni preot, dar un bărbat deja hirotonit nu se mai putea căsători), că botează 
femeile aflate în chinurile naşterii, chiar şi dacă erau pe moarte (o bună şi veche practică 
creştină), că refuză împărtăşania bărbaților cu bărbile rase (lucru neadevărat, deşi ortodocşii 
dezaprobă pe preoţii raşi) şi în final, că au scos o porţiune din Crez (ceea ce era exact opusul 
adevărului!). După asemenea afirmaţii eronate, plângerile referitoare la închiderea bisericilor 
latine din capitală şi la nesupunerea față de Papa şi-au pierdut orice efect. Anatema finală era 
urmată de afirmaţia că de atunci înainte Mihail Cerularie şi aderenţii săi vor fi cunoscuţi ca 
eretici prozimiți (adică ai pâinii dospite). 

Patriarhul Mihail a dus îndată împăratului o traducere grecească a Bulei. Împăratul a 
fost profund şocat, fiindcă tocmai îşi luase rămas bun de la legaţi în chip prietenesc, sperând 
că planul său de alianță politică s-a realizat. La început împăratul nu a vrut să-i recheme în 
capitală. Apoi a dat înapoi, fiind de acord să trimită un mesager care să ceară versiunea latină 
originală a Bulei. Mesagerul i-a ajuns la Selimbria şi s-a întors cu o copie a textului. Astfel 
împăratul a văzut că traducerea Patriarhului era corectă. Atunci împăratul a trimis un alt 
mesaj, poruncind ca legaţii să se întoarcă în capitală ca să explice în faţa unui sinod ce vor să 
spună. Legaţii au refuzat şi şi-au continuat călătoria. 


Excomunicarea lui Humbert. Patriarhul Mihail era mâhnit de această ruptură şi se 
temea de reacția curții împărăteşti. Prietenii Patriarhului făcuseră ca cuprinsul Bulei să fie 
cunoscut în toată cetatea. Bizantinii obişnuiţi, sătui de aroganţa legaţilor, erau mânioşi pe 
purtarea cordială a împăratului şi mulți erau convinşi că împăratul este în înţelegere cu ei. Au 
izbucnit răscoale şi demonstraţii, împăratul Constantin, dându-şi seama că opinia publică 
susținea Biserica împotriva lui, a anunţat că va pedepsi pe traducătorii care colaboraseră cu 
legaţii. Apoi împăratul a pus să fie arestate rudele lui Arghir care se aflau atunci în capitală şi 
a poruncit ca un exemplar al Bulei să fie ars în public. Astfel răscoalele s-au liniştit. 

Apoi Sâmbătă, 24, Iulie, s-a ţinut un Sinod care să răspundă la toată această afacere. 
Sinodul a declarat că nişte bărbaţi nechibzuiți din Apus l-au excomunicat pe Patriarh şi pe toți 
cei ce refuzau să se conformeze dogmei latine despre Duhul Sfânt şi practicilor lor de a se 
rade şi de a avea preoți celibatari. Se dădea în întregime textul Bulei şi textul decretului 
împăratului Constantin prin care poruncea ca Bula să fie arsă. Scrisorile aduse de legaţi au 
fost citate şi s-a spus că erau opera lui Arghir. Apoi Humbert şi ceata sa au fost excomunicați 
în mod solemn, căci veniseră în „de Dumnezeu păzită cetate ca un trăsnet sau ca o furtună 
sau, mai bine zis, ca nişte mistreți sălbatici, spre a răsturna adevărul.” 

Totuşi redactarea era făcută cu grijă, astfel încât să nu implice papalitatea sau Biserica 
Apuseană în general. Vinovaţii erau cei trei legaţi şi nepopularul dregător Arghir. Astfel se 
lăsa cale deschisă pentru oricare papă, ca să reia prieteneşte negocierile cu Constantinopolul, 
dacă recunoştea că Humbert acționase depăşindu-şi puterea legală sau autoritatea. Eşecul 
acelor legați nu a compromis papalitatea. Următorul papă ar fi putut respinge acțiunile acestor 
legaţi fără a-şi pierde ceva din prestigiu. Situaţia relaţiilor dintre Biserici nu se înrăutăţise, cu 
excepţia unui resentiment sporit. 


Consecințele. Tradiţia spune că evenimentele din 1054 marchează ruptura finală 
dintre Roma şi Bisericile Răsăritene. Aşa cum am menţionat anterior, deşi nici un Papă nu 
mai fusese pomenit în dipticele din Constantinopol din 1009, totuşi contactul dintre Roma şi 
Constantinopol nu era întrerupt cu totul. 

La Constantinopol, episodul cu Humbert a fost socotit doar ca o criză internă în care 
Patriarhul Mihail câştigase o victorie asupra împăratului Constantin, însă în Apus incidentul a 
fost luat mult mai în serios. De ce? Pe atunci reforma papalității făcea ca evenimentele ce 
priveau Roma să fie urmărite cu un avid interes în întreaga Biserică Apuseană. Neaşteptatul 
atac bizantin asupra practicilor lor a stârnit o publicitate ostilă mai mult decât orice altceva. 

De atunci încolo Roma şi Constantinopolul au rămas permanent divizate. În ochii 
Apusului grecii erau acum doar nişte schismatici nedemni de încredere. Scopul apusenilor 
avea să fie de acum înainte acela de a săvârşi, fie amical, fie cu forţa, unirea Bisericilor în 
condiţiile lor. Între timp grecii întreţineau o constantă activitate polemică împotriva ereticilor 
latini care a exacerbat neînţelegerea, resentimentul şi ura. 

Patriarhul Mihail îşi sfătuia turma: „O, voi cei ce sunteţi ortodocşi, fugiți de tovărăşia 
celor ce au primit pe ereticii latini şi care-i privesc ca pe cei dintâi creştini în soborniceasca şi 
sfânta Biserică a lui Hristos!” Căci, aşa cum spunea el ceva mai încolo, „Papa este eretic.” 
Deci de acum nu mai era doar acuzaţia de schismă, ci de erezie. 

Totuşi multe țineau de personalitățile implicate. Cardinalul Humbert nu era defel 
stânjenit de grosolana sa comportare în această afacere. De fapt el şi-a citit raportul ca şi cum 
ar fi fost un triumf, iar Apusul l-a crezut pe cuvânt. Până la moartea sa din 1061 el a rămas cel 
mai influent om din Curia Papală (numele colectiv pentru organele executive, administrative 
şi juridice ale guvernului central al Bisericii Romei, sub domnia absolută a Pontifului). 
Colegul de legaţie al lui Humbert, Frederick de Lorena, Abate de Monte Cassino, a devenit 
curând Papă, cunoscut ca Ştefan al IX-lea (1057-1058). Şi el era un înfocat reformator şi un 
susținător al autorităţii Scaunului Romei. 

De asemenea, cel mai bun prieten al lui Humbert, Hildebrand, a devenit Papa Grigorie 
al VII-lea (1073-1085), cel ce a produs Dictatus Papae, poate cea mai faimoasă dintre toate 
declarațiile despre pretențiile şi prerogativele papale, îndreptată împotriva teoriei pentarhiei 
(cele cinci patriarhate). El a dezvoltat propria teorie conform căreia puterea spirituală a 
Papalității, în comparaţie cu puterea laică a împăraţilor şi regilor era ca soarele faţă de lună. În 
timpul administraţiei sale, juriştii Curiei au început să pună teoria în termeni juridici şi 
practici. 

Iată deci că Biserica Romei nu a avut niciodată intenţia de a repudia acţiunile legaților. 
Dimpotrivă, ei i-au îndreptăţit, până când apusenii au ajuns să creadă că atacul neprovocat al 
lui Cerularie fusese pedepsit legitim şi în chip cuvenit prin excomunicare, întrucât Cerularie şi 

cei dimpreună cu el nu au cerut niciodată „absolvire” de la Biserica Romei, ei se găseau „în 
schismă”. Deşi Humbert avusese grijă să nu incrimineze întreaga Biserică din Constantinopol 
în excomunicarea sa, totuşi dacă aceşti oameni continuau să aleagă şi să sprijine episcopi 
schismatici, atunci, desigur, erau şi ei schismatici. 

Această interpretare nu a prins rădăcini în cugetele apusene decât peste mai bine de un 
secol. Marea masă a populaţiei a reacționat foarte calm la separare. Pentru o vreme, mulți nici 
nu au fost conştienţi de deosebirea dintre învățăturile Constantinopolului şi ale Romei. 
Ruptura a fost resimțită imediat doar de către cercurile oficiale, de către cler şi guverne. Prin 
veacul al XIV-lea grecii recunoşteau că schisma avusese loc în vremea Patriarhului Mihail. Ei 
erau încredințaţi că el răspunsese atacului papal în mod corect prin excomunicarea Papei, 
spunând apoi Patriarhilor Răsăriteni să-l recunoască în viitor ca Patriarh mai mare. 

Ruptura din 1054 a făcut ca Patriarhul Constantinopolului să devină complet 
independent de pretenţiile papale. Aceasta a sporit şi autoritatea sa în lumea slavă şi în cele 
trei patriarhii răsăritene. Însă din punct de vedere politic ruptura avea să se dovedească 
îngrijorătoare. Bizantinii ştiau că au nevoie de ajutor spre a stăvili valul turcilor răsăriteni. 


Patriarhul Petru al Antiohiei. Adevărata tragedie a episodului din 1054 a fost 
creşterea resentimentului de ambele părţi. Patriarhul Mihail a căutat să obțină sprijinul 
colegilor săi răsăriteni. După ce legaţii latini au părăsit capitala, Cerularie a scris o scurtă dare 
de seamă a vizitei lor prietenului său, Patriarhul Petru al Antiohiei. În prima scrisoare el lăsa 
să se înțeleagă că întreaga Biserică Ortodoxă fusese excomunicată. Ceva mai târziu el a scris 
o dare de seamă mai exactă a acelui episod şi a adăugat o listă a credințelor şi practicilor 
apusene pe care le socotea greşite. Principalele sale obiecţii au fost folosirea lui Filioque şi 
pâinea nedospită. Patriarhul Petru i-a răspuns, dar fără a fi cu totul de acord. El credea că 
Arghir era principalul rău. După părerea sa, pâinea nedospită era indezirabilă, dar în privința 
controversei despre Filioque era nevoie de iconomie. El admitea că adăugire la Crez era 
greşită, dar scria că „Nu trebuie să cerem de la ei aceeaşi acrivie pe care o cerem de la 
cercurile noastre cu o înaltă învăţătură. Este de ajuns dacă ei mărturisesc Taina Treimii şi a 
întrupării.” În încercarea de a media între cei aflaţi în dispută, el a sugerat chiar lui Cerularie 
că „poate au pierdut copiile actelor vechilor Sinoade.” El îi socotea pe latini frați creştini, iar 
abaterile lor ar fi trebuit privite cu dragoste îngăduitoare atâta vreme cât nu încearcă să 
impună practicile lor altora. Cu toate acestea, pretenția Papei de a dicta Bisericilor din Răsărit 
era de neacceptat pentru ele, mai ales că teoria colegialității celor cinci Patriarhate era 
universal acceptată în Răsărit. 

Patriarhul Mihail Cerularie avea destule necazuri ca să mai deschidă o controversă cu 
Patriarhul Petru. Prin Patriarhul Antiohiei, au fost anunțați de separare şi patriarhii 
Alexandriei şi Ierusalimului. În ciuda sărăciei izvoarelor asupra acestei probleme, se poate 
afirma cu certitudine că celelalte trei patriarhale au rămas credincioase Ortodoxiei şi au 
sprijinit Patriarhia Constantinopolului. 

Cerularie a rămas figura dominată în stat până la moartea împăratului Constantin al 
IX-lea în Ianuarie, anul următor. Urmaşa lui a fost Teodora, ultima din dinastia Macedoneană, 
o împărăteasă extrem de populară. În dorinţa sa de a-l opri pe Cerularie să se mai amestece în 
treburile statului, ea 1-a spus odată pe un ton acru să-şi vadă de treburile lui şi să se ocupe de 
cele ale Bisericii. Ea a domnit doar optsprezece luni şi a fost urmată de Mihail al VI-lea 
Stratiotikos (1056-1057) care s-a dovedit a fi un împărat slab. Istoricii cred că Cerularie a luat 
parte la complotul politic pentru aducerea pe tron a lui Isaac I Comnenul (1057-1059). Totuşi 
Comnenul nu s-a lăsat intimidat atunci când Cerularie a început să se amestece în treburile 
lumeşti. Cerularie a mers până acolo încât a purtat pantofi de purpură, simbolul rangului 
împărătesc. Apoi popularitatea lui Cerularie în capitală a început să scadă. Nimeni nu era 
pregătit să tolereze un patriarh care se vedea pe sine împărat. Isaac, sigur pe ajutorul armatei, 
l-a depus pe Cerularie. 

Patriarhul Mihail Cerularie, cinstit de unii şi socotit de alţii ca principal arhitect al 

schismei, nu a supraviețuit mult dizgrației şi depunerii, răposând după câteva zile spre 
sfârşitul anului 1058. A fost îndată canonizat prin aclamarea poporului, împăratul a fost silit 
de opinia publică să-i facă o înmormântare măreaţă. Următorul patriarh a aşezat o prăznuire 
anuală în cinstea lui. 


Răspunsul lumii ortodoxe. Din momentul când papalitatea a încercat să impună 
autocraţia asupra celorlalte patriarhale, a existat o puternică reacţie în toate aceste Biserici. În 
Răsărit se credea că guvernarea Bisericii trebuie să fie în mâinile celor cinci Scaune istorice - 
Roma, Constantinopol, Alexandria, Antiohia şi Ierusalim. Biserica Apuseană cerea ca 
autoritatea Papei asupra tuturor Bisericilor creştinătăţii să fie neîndoielnică şi deplină. 

Ideea colegialității era expresia universalității Bisericii. Din punctul de vedere bizantin 
aceasta punea la adăpost drepturile lui sacerdotium pe care imperium nu trebuia niciodată să 
le încalce. Cele patru patriarhale orientale nu se opuneau ca Episcopul Romei să aibă cinstea 
de întâiul între egali. Aceasta însă numai atâta vreme cât Papa mărturisea adevărata Credinţă. 
El a pierdut această cinste când a adoptat erezia lui Filioque. Însă pentru mentalitatea latină 
ideea pentarhiei era socotită ca foarte primejdioasă şi chiar în directă opoziţie cu primatul 
Bisericii Romei. 

Patriarhul Mihail Cerularie nu a fost decât interpretul plângerilor înaintate de 
creştinătatea răsăriteană. El nu ar fi avut niciodată destulă influență pentru a impune 
plângerile sale Răsăritului creştin. Ceea ce făcuse forţa lui Fotie contra Papalității a fost faptul 
că toate Bisericile din Răsărit au fost cu dânsul, cu toate intrigile politice, influența 
împăraților, silnicia papilor şi ura înverşunaților săi duşmani. Patriarhul Mihail nu avea nici 
învățătura, nici geniul, nici virtuțile Sfântului Fotie; însă el vorbea în numele Răsăritului, şi 
Răsăritul s-a recunoscut în protestările sale împotriva înnoirilor Romei”. 

Astfel, pentru Biserica Romei unire însemna supunerea Bisericii Răsăritene față de 
Roma. Pentru bizantini, unirea însemna ca Episcopul Romei să renunțe la înnoirile lui. Astfel 
avea să-şi recapete locul de cel dintâi Patriarh şi să fie din nou pomenit în diptice. El avea să 
primească toată consideraţia şi toate titlurile onorifice datorate lui. Totuşi cu toţii ştiau că va fi 
greu să se pună de acord aceste păreri. 

În final, partidele politice din Bizanţ au ajuns a fi clasificate după atitudinea lor faţă de 
Apus; a fi un latinofron, adică latino-cugetător, însemna a avea şi a arăta simpatie față de 


latini, ceea ce era tot una cu a fi un trădător al Ortodoxiei". 


2% Cf. Guettee, Papalitatea schismatică, op. cit., p. 245. 
*% Charles Diehl, Byzantium: Greatness and Decline, op. cit., p. 216. 

CAUZELE SIMŢĂMINTELOR 
POTRIVNICE UNIRII ÎN RÂNDUL 
BIZANTINILOR 


Pe la mijlocul veacului al treisprezecelea, Bisericile creştinătăţii răsăritene şi apusene 
erau conştient separate. Neînţelegerea dintre Patriarhul Mihail Cerularie şi Cardinalul 
Humbert fusese un episod amar şi nefericit în istoria bisericească. Neîndoielnic, el a creat o 
atmosferă de schismă, dar nu era nici primul şi nici ultimul incident în nefericita poveste?65. 

Dezaprobarea Bisericii Răsăritene față de odioasa adăugire a unui cuvânt în Crez era 
cât se poate de reală. Din motive politice, ea reprezenta triumful influențelor germane la 
Roma, pricinuind astfel refuzul Patriarhului de a include numele Papei în diptice. Pe lângă 
aceasta, trebuie amintit că oamenii de rând, conduşi de călugări, erau mişcați de o pasionată 
loialitate față de Crezul lor, de Liturghia şi tradiţiile lor, despre care credeau că sunt 
dumnezeieşte poruncite; ei credeau că este un păcat să le părăsească. 

Având în vedere obiceiurile, interesele şi ideile divergente, schisma între creştinătatea 
răsăriteană şi cea apuseană era inevitabilă, împreună cu criza pricinuită de o extraordinară 
coincidenţă a evenimentelor politice din secolele unsprezece şi doisprezece. Un aspect şi mai 
serios al adăugirii la Crez a fost faptul că ea a ridicat problema dreptului Papei de a fi arbitrul 
absolut al învăţăturii creştine. Dacă Bisericile Apusene au schimbat unilateral Crezul 
Sinoadelor, punând la îndoială autoritatea şi insuflarea Părinților Bisericii, prin aceasta 
trebuiau automat să cadă în erezie, în ciuda oricărei sentințe a Papei. Răsăritul a văzut în 
dispută un atac direct asupra întregii sale înțelegeri a ocârmuirii şi dogmelor Bisericii. 

Remarcabila reformare a papalității neglijente şi decadente, condusă mai întâi de 
împărații apuseni şi apoi, în timpul vremelnicei eclipse a Imperiului Apusean, de către 
Biserica însăşi, a dus la o agresivă şi imperialistă politică bisericească din partea Papilor. 
Papalitatea a încurajat pe normanzi, ca membri ai Bisericii Latine, în invaziile lor din Sudul 
Italiei stăpânit de bizantini. Ca răspuns la această agresiune, bizantinii nu au putut să 
reacționeze în forță, căci aveau de făcut faţă unui duşman mult mai periculos - turcii din 
răsărit. 


Primele cruciade. În 1095, când Papa Urban al II-lea (1088-1099) a ţinut marea sa 
predică la Clermont, lansând Cruciada întâi, turcii amenințau Bosforul. Astfel, în Răsărit, 
împărații erau deosebit de grijulii să păstreze bunele relații cu Apusul. Văzute în perspectiva 
istoriei, Cruciadele, în unele aspecte, şi-au pus pecetea pe dezvoltarea politică a Europei 
apusene. Unul dintre principalele scopuri ale Papei Urban în propovăduirea Cruciadelor a fost 
acela de a găsi o ocupaţie mai folositoare pentru turbulenţii şi războinicii baroni care îşi 
cheltuiau energia în războaie civile. Deşi transferul unui larg segment din acest element 
nesupus a servit neîndoielnic la întărirea puterii monarhilor din Apus, papalitatea a beneficiat 
şi ea. Întrucât Cruciadele erau lansate de Papa, succesul lor iniţial a sporit mult prestigiul şi 
puterea lui. Toţi cruciații aparțineau turmei sale; deci cuceririle lor erau cuceririle sale. 

Curând însă s-a iscat o cruntă ceartă între împăratul Alexie I Comnenul şi cruciați 
pentru cetatea Antiohiei, ocupată de latini, şi pentru Biserica sa istorică, ceea ce a aruncat 
creştinătatea latină şi cea ortodoxă într-o opoziţie clară. Mai spre sud, întemeierea regatului 
franc al Ierusalimului a agravat relaţiile dintre latini şi ortodocşii care trăiau acolo, al căror 
ocrotitor era împăratul. 

Cruciadele a Doua şi a Treia au sporit antipatia între cetățenii bizantini de rând pe de-o 
parte, şi soldații obişnuiţi şi pelerinii din armatele cruciate pe de alta. Cu toate acestea, de-a 


268 Sir Steven Runciman, The Eastern Schism, Oxford University Press, Londra, 1956. 

lungul veacului al doisprezecelea au existat influenţe politice care au împiedecat în mod serios 
o ruptură mai largă. Deşi împăratul bizantin dezaproba cu tărie pe principele franc al 
Antiohiei, el găsea totuşi că regele franc al Ierusalimului putea fi de folos ca aliat. Împăratul 
avea nevoie şi de prietenia politică a Papei pentru tentativele sale italiene, ca să-l sprijine 
împotriva normanzilor din Sicilia şi Imperiului Apusean. Influenţa personală a Papei a fost 
mereu folosită spre a împiedeca o ruptură gravă. 

Totuşi principala tragedie a Cruciadelor a fost profunda neînțelegere generată până la 
nivel popular între creştinii răsăriteni şi cei apuseni. Bizantinii găseau ideea unui război sfânt 
de neînțeles şi respingătoare. (Aşa cum a dovedit istoria, asemenea atitudini apusene aveau să 
ducă în Apus la Inchiziție.) Efectele mişcării cruciate, care la început adusese unele avantaje 
materiale Imperiului, au sporit cu timpul neîncrederea şi antipatia reciprocă între Bizanţ şi 
Apus. 

Bizantinii erau dornici de aliați împotriva turcilor, dar nu se puteau implica în 
războaiele din Palestina. Între timp, cruciații apăreau în ochii bizantinilor ca nişte soldaţi 
nesupuşi şi lacomi care au venit să ceară să fie trataţi ca nişte oaspeţi dragi. Era un lucru 
groaznic pentru bizantinii de rând să privească marile oştiri din Apus mărşăluind prin 
teritoriul lor, după cât se părea la ordinele Papei, jefuind totul în cale. Ei îi găseau pe apuseni 
a fi grosolani, nelegiuiți şi lipsiţi de respect, cu o agresivitate nelalocul ei şi nediplomatică. Pe 
deasupra, bizantinii au fost profund șocați de preoții înarmați şi combatanți din armatele 
cruciate, căci canoanele apostolice depun pe orice episcop, preot sau diacon care loveşte un 
credincios sau necredincios%?. 

Cruciații, la rândul lor, credeau că au intenţii nobile - deşi îşi executau cu sălbăticie 
țelurile - prin faptul că vin să „salveze” creştinătatea răsăriteană. Ei rămâneau surprinşi şi 
jigniți când nu erau primiți cu căldură şi nici cu deplină cooperare. Ei nu puteau înţelege de ce 
bizantinii nu le împărtăşeau arzătoarea dorință de a merge să lupte cu necredincioşii. 

Neînţelegerile au apărut încă de la început, căci mii de ostaşi şi pelerini apuseni s-au 
trezit într-un pământ unde limba, obiceiurile şi religia păreau ciudate şi incomprehensibile - 
deci greşite. Cruciații nu şi-au dat seama că obiceiurile lor distructive nu aveau cum să le 
aducă afecțiunea şi respectul victimelor lor bizantine. Ca urmare, cruciații s-au simțit răniți, 
mânioşi şi invidioşi. Totuşi până în veacul al doisprezecelea bizantinii de rând au crezut că 
apusenii obişnuiţi sunt nişte adevăraţi frați creştini, oricât de deplorabile ar fi fost obiceiurile 
lor. Cu timpul însă antipatia şi neîncrederea au sporit. Dezbaterile dintre Biserici doar 
înrăutăţeau lucrurile, evidențiind deosebirile nu numai în privinţa concepțiilor şi intereselor 
politice, dar şi în practica religioasă şi în teologie. 


Interesele comerciale. Contemporană cu Cruciadele, şi în parte afectată de ele, a fost 
creşterea şi agresivitatea comercială a puterii republicilor maritime italiene, mai ales a 
Veneţiei, în veacurile unsprezece şi doisprezece. Grecii protestau împotriva lăcomiei şi 
insolenţei acestor străini. În timpul dinastiei Comnenilor (1081-1185) Constantinopolul era 
plin de latini. Eustatie din Tesalonic ne spune că spre sfârşitul domniei împăratului Manuil 
(1143-1180) erau nu mai puţin de 60.000 în capitală. 

Cetăţeanul de rând era foarte iritat de numărul mare de negustori italieni care se 
stabileau în Constantinopol şi în alte oraşe mari ale Imperiului, dominând viața comercială. 
Situaţia economică disperată a bizantinilor i-a făcut pe împărați să le dea concesii şi privilegii 
comerciale în schimbul ajutorului naval şi financiar. Când la sfârşitul secolului unsprezece a 
izbucnit o criză, împăratul a avut nevoie de ajutorul cetăților maritime italiene. EI le-a plătit 
dându-le concesii comerciale mai mari decât cele de care se bucurau supuşii lui. Astfel 
întregul comerț internaţional bizantin a trecut în mâinile latinilor. Aroganta prosperitate a 
negustorilor italieni era o necontenită pricină de iritare pentru bizantini şi aceasta a contribuit 
mult la antipatia populară faţă de latini. Era cu neputinţă ca un constantinopolitan sau un 


* Canonul apostolic XXVII. 

tesalonicean să nu fie înfuriat de aceşti trufaşi apuseni umblând ţanţoşi pe străzile lor şi prin 
bazare şi îmbogăţindu-se pe seama negustorilor locali. Pe deasupra, ei şi-au adus proprii 
capelani şi li s-a dat voie să-şi ridice biserici latine, sporind astfel mânia publică. 


Armata. Comandanți şi mercenari străini luptau în armata împăratului, alcătuită din 
lombarzi, francezi, englezi şi germani. Împăratul Manuil I chiar şi-a reînarmat cavaleria în stil 
latin. Latinii deţineau poziții importante şi în administraţie şi diplomaţie. Un asemenea 
favoritism strigător la cer displăcea grecilor, ducând la scăderea popularității împăratului. 


Cruciada a IV-a şi jefuirea Constantinopolului. Marea tragedie a Cruciadelor nu 
este faptul că au eşuat în misiunea lor, ci că au reuşit să distrugă Bizanțul. Oroarea jefuirii 
Constantinopolului la 13 aprilie, 1204, a produs o intensă ură ce nu a putut fi uitată. Cruciada 
a Patra a fost rezultatul logic al antipatiei religioase, ambiţiei politice, lăcomiei economice şi 
antagonismului incurabil între două popoare şi două lumi. Ocuparea capitalei bizantine de 
către latini, cu aprobarea tacită a papalității, în aplauzele generale ale creştinătăţii apusene, 
dimpreună cu dezmembrarea teritoriului în folosul venețienilor, a dat o lovitură Bizanțului din 
care nu şi-a mai revenit niciodată deplin. El a fost atacat şi jefuit ca de nişte duşmani, nu ca de 
nişte fraţi creştini. 

Dacă ar fi fost după ostaşii cruciați de rând, capitala ar fi fost atacată şi jefuită mult 
mai devreme. Ceea ce s-a întâmplat în 1204 a fost o dramatică şi catastrofală criză care s-a 
dovedit prea mult pentru Bizanţ. Pe neaşteptate, o armată de cruciați, împinşi de propria 
rapacitate nelegiuită şi îndemnați de calculata lăcomie a venețienilor, a profitat de o 
conducere cu totul incapabilă la Constantinopol. Slabii împărați din dinastia Anghelilor (1185- 
1204) au fost neputincioşi să oprească ostilitățile. 

Cetatea, necucerită din vremea lui Constantin cel Mare, care rezistase asediului 
perşilor, arabilor, avarilor şi bulgarilor, a devenit acum prada cruciaților şi venețienilor. Când 
o armată cucereşte cel mai bogat oraş din lume, nu te poți aştepta la o purtare bună. Ei au 
jefuit vreme de trei zile, furând, violând şi desfătându-se mai ales cu torturarea preoților 
ortodocşi. Comori fără de preţ au fost risipite printre cuceritori şi multe au fost distruse cu 
barbarie. 

Istoricul francez al Cruciadei a Patra, Villehardouin, comenta: „De la facerea lumii, 

niciodată nu s-a luat din vreo cetate o asemenea pradă uriaşă.” Scriitorul bizantin Nikita 
Honiatis comenta: „Chiar şi saracinii sunt blânzi şi milostivi” în comparaţie cu aceste creaturi 
„ce poartă crucea lui Hristos pe umărul lor.” Ei au venit din Apus să lupte cu necredincioşii 
turci, dar s-au abătut din cale ca să jefuiască cea mai mare dintre cetăţile creştine. 

Sfintele moaşte, multe adunate chiar de Sfânta Elena, au fost cărate în Franța. 
Manuscrise de preţ, multe din ele singurele copii păstrate ale unor opere clasice greceşti şi 
romane, au fost puse pe foc. Aghia Sofia, universal slăvită a fi printre cele mai frumoase 
biserici ale creştinătăţii, a fost scena celebrării victoriei jefuitorilor beţi. Comorile bisericii au 
fost nimicite sau furate iar altarele ei au fost folosite ca mese de joc. Unii dintre cheflii, în 
necuviincioasa lor petrecere, au adus o prostituată şi au pus-o pe tronul patriarhal. Ce ironie ca 
armatele cruciaților, care îşi începuseră campania cu scopul mărturisit de a salva locurile 
sfinte de necredincioşi, să pângărească acum Constantinopolul care era afierosit Maicii 
Domnului! 

După ce au răvăşit şi jefuit marea Cetate, latinii au purces să întemeieze un Imperiu 
Latin cu un împărat franc şi un vicerege venețian cu care să împartă puterea. Tragica evoluţie 
a masacrului din 1204 a fost încununată de instalarea unui patriarh venețian la 
Constantinopol, Thomaso Morosini (1204-1211). Cei mai mulți dintre clericii greci au fost 
deposedaţi de proprietăţile bisericeşti şi oamenii au fost siliți să accepte supremația Bisericii 
Romei. În special, grecilor li se cerea să rostească Crezul cu Filioque, iar Sfânta Liturghie 
avea să fie săvârşită cu pâine nedospită. La începutul cuceririi, Papa Innochentie al III-lea 
(1198-1216) a poruncit ca grecii să fie lăsaţi să-şi păstreze ritualurile, dar acest lucru nu s-a 

respectat. De fapt grecii din sudul Italiei au fost îndemnați de Papa Martin al IV-lea (1281- 
1285) să cânte Crezul cu Filioque, sub amenințarea cu excomunicarea. Unele practici feudale, 
caracteristice Bisericii Latine, au fost impuse de asemenea clerului grec, precum depunerea 
obligatorie a unui jurământ prin care se recunoştea autoritatea papală, săvârşit prin lovirea 
palmei cu a unui superior latin. Totuşi numeroşi clerici ortodocşi şi-au păstrat credinţa şi nu s- 
au supus acestor practici. O mărturie elocventă a adâncului resentiment ortodox față de 
stăpânii papali este dată de canonul latin al celui de-al Patrulea Sinod Lateran din Roma 
(1215), care se referă la obiceiul ortodocşilor de a resfinţi altarele de fiecare dată când erau 
folosite de latini şi de a reboteza copiii după săvârşirea aceluiaşi ritual de către latini. Până la 
urmă a fost trimis chiar un legat papal la Constantinopol spre a dicta deciziile bisericeşti şi 
care, de fapt, a influenţat deciziile politice. 

Numai după cucerirea parțială a imperiului lor de către latini bizantinii au înţeles 
deplin dezvoltările ce avuseseră loc în privința primatului papal. Pentru greci, simpla numire a 
unui Patriarh de către Papa, desemnarea episcopilor fără vreo consultare a sinoadelor şi fără 
confirmarea împăratului erau experienţe la care nici nu visaseră. Dar ceea ce îi mânia cel mai 
mult pe greci era pierderea identităţii lor naționale, adică începerea latinizării Bisericii 
Greceşti şi a poporului. 

Împărțirea prăzilor a fost urmată de o brutală împărțire a Imperiului Bizantin, 
pecetluindu-i-se căderea. Sub dominaţia latină Constantinopolul, „împărăteasa Cetăţilor”, se 
depopula constant datorită sărăciei şi foametei. Vreme de mai mult de cincizeci de ani 
Bizanțul a trebuit să-şi săvârşească lucrarea de reconstrucţie în provinciile de la marginea 
imperiului. Totuşi cruciații nu au reuşit în încercarea de a anexa întreaga împărăție. 

Bizanțul a supravieţuit în trei părți, în răsărit o ramură a dinastiei Comnenilor s-a 
aşezat în Trapezunt. În apus, o ramură a ultimei dinastii a Anghelilor s-a aşezat în Epir. 
Aproape de centru, Theodor I Laskaris, ginerele ultimului împărat, a întemeiat un stat în 
vechea şi sfânta cetate a Niceeii. Totuşi principate france au dăinuit în Grecia şi în insule încă 
două veacuri. Venețienii au dobândit şi ei câteva insule şi porturi cu valoare strategică şi 
comercială. 

Baldwin al II-lea (1217-1273) a fost ultimul împărat latin al Constantinopolului. În 
vremea domniei sale teritoriul regatului s-a restrâns şi țara era într-o situaţie financiară jalnică. 
Căutând cu disperare ajutor, Baldwin a vândut sfintele moaşte din Bizanţ lui Ludovic al IX- 
lea, regele Franţei. În 1261, alungat din Constantinopol de către Mihail al VIII-lea Paleologul 
(1259-1282), Baldwin a fugit şi şi-a căutat refugiu în Italia. Astfel, după mai mult de o 
Jumătate de veac de exil la Niceea, în nord-vestul Asiei Mici, autoritățile imperiale au reintrat 
în capitală şi imperiul latin s-a prăbuşit. Totuşi imperiul reîntemeiat de Mihail Paleologul nu 
mai era puterea dominantă în răsăritul creştin. 


Relaţiile după recucerirea Cetăţii. Oricât ar părea de ciudat, aproape fiecare împărat 
de după recucerirea Constantinopolului a încercat să ţină uşa deschisă reunirii Bisericilor, deşi 
majoritatea supuşilor bizantini nu ar fi sprijinit niciodată un compromis cu papalitatea. Masele 
au rămas neclintite în sila şi neîncrederea lor față de străini. Alături de ele se afla Biserica 
Ortodoxă, mai ales clericii de rang mai jos, mereu tulburaţi de ambițiile papale. Se pare că 
oriunde se stabileau latinii instalau o ierarhie latină care încerca să impună practicile şi 
dogmele latine asupra obştilor ortodoxe. 

Erau însă şi greci care împărtăşeau părerea împăratului că imperiul nu-şi putea permite 
politic riscul unei duşmănii cu Apusul. Amenințarea turcească creştea mereu. Mai mult, unii 
simțeau că prin ruperea bisericească față de Apus s-ar fi rupt şi intelectualiceşte, rămânând în 
izolare culturală. Aceasta era adevărat, căci din contactul continuu, chiar neprietenesc, apărea 
un anume schimb intelectual şi social între Răsărit şi Apus. Totuşi, cât ajutor militar putea 
Apusul să dea? Mişcarea cruciată se dizolva. De fapt atunci când Papa Pius al II-lea (1458- 
1464) a propovăduit ultima Cruciadă, în 1464, turcii se pregăteau să treacă Dunărea. 
Venețienii şi genovezii, cu marile lor nave şi cu angajamente în Răsărit, ar fi fost nişte aliaţi 

foarte utili, dar aceştia nu ar fi cooperat niciodată unii cu alții. 

După recucerirea Cetăţii, Mihail al VIII-lea Paleologul era foarte speriat de pregătirile 
făcute de protejatul Papei, Carol de Anjou, regele Siciliei şi Neapolelui, de a reface Imperiul 
Latin. Ce a făcut Mihail? El a decis să deschidă tratative de unire cu Biserica Romei. În 1273, 
în ciuda protestelor Patriarhului Iosif, Mihail a obligat un sinod să recunoască deplinul primat 
al Scaunului Romei. S-a mai decis ca orice cleric să aibă dreptul de a face apel la Roma şi ca 
numele Papei să fie pomenit la Dumnezeiasca Liturghie. În anul următor Mihail a trimis o 
delegație să anunţe supunerea sa față de Sinodul ținut de Papa Grigorie al X-lea la Lion. 
Dintre vasele cu destinaţia Italia, cel care-i ducea pe doi înalți dregători oficiali ai curții, o 
mulțime de clerici, de secretari, şi toate darurile împărăteşti pentru Papa, a naufragiat la Cape 
Malea, cu o mare pierdere de vieți omeneşti. Se pare că la această misiune a împăratului nu a 
luat parte nici un episcop mai remarcabil. 

Delegaţia a înmânat Papei scrisorile de la împăratul Mihail, fără vreo dezbatere 
teologică. La slujba bilingvă Crezul a fost rostit cu Filioque. Împăratul Mihail a rămas loial 
Unirii de la Lion, deşi nu a putut-o impune supuşilor săi ortodocşi. Refuzul Patriarhului Iosif 
de a accepta unirea a dus la schimbarea sa. 

Hartofilaxul loan Vekkos a fost numit patriarh (1275-1282). Era primul patriarh pro- 
unionist al Constantinopolului. El chiar a scris câteva tratate în care încerca să dovedească 
faptul că atunci când unii Părinţi greci scriau despre purcederea Duhului Sfânt „prin Fiul” ei 
de fapt voiau să spună „de la Fiul.” Între timp împăratul îi prigonea crunt pe cei ce i se 
împotriveau. Temniţele erau ticsite atât de nobili cât şi de oameni sărmani. Schisma îi afecta 
pe toţi, inclusiv familia imperială. 

În această perioadă latinii şi unioniştii au ocupat Sfântul Munte şi au omorât o 
mulțime de călugări athoniţi care refuzau să-l pomenească pe Papa. Cele mai vestite locuri de 
mucenicie au fost Karyes, Iviron, Vatopedi şi Zografu, unde călugării au fost decapitați, 
spânzurați, înecaţi sau arşi de vii. 


Scolastica latină şi mistica orientală. În veacul al patrusprezecelea întreaga ceartă 
asupra unirii s-a mutat într-un alt plan. Amenințarea turcească creştea, amintirile neplăcute ale 
domniei latine în capitală se estompau, iar prigoana lui Mihail al VIII-lea a fost până la urmă 
uitată, cu excepția cercurilor monahale. De asemenea, un număr tot mai mare de negustori 
italieni se aşezaseră şi făceau negoț în imperiu. Deşi stârneau pizma, aceşti negustori au 
realizat şi un contact intelectual mai strâns între Răsărit şi Apus”. De pildă Dimitrie Kidonis 
a tradus operele lui Toma din Aquino în greceşte, care circulau printre intelectualii bizantini. 
Mulți greci erau atraşi de o atât de completă interpretare filosofică a învățăturii creştine. 
Tomismul se întemeiază pe concepția latină a Treimii, care pune accent pe unitatea Substanţei 
în detrimentul deosebirii Persoanelor. Mulţi greci ezitau să abandoneze concepția ortodoxă 
tradițională; pe deasupra, traducerea termenilor era problematică. 

O dată cu apariția lui Grigorie Palama, Biserica Greacă a dezvoltat dogma energiilor 
dumnezeieşti. De asemenea se dădea o formă mai rafinată interpretării tradiționale a teoriei 
Părinților greci despre legătura dintre Dumnezeu şi om. Pentru Apus însă aceasta era o erezie 
clară şi nu putea fi reconciliată cu tomismul. Pe atunci mulţi greci ajunseseră să privească 
tomismul cu simpatie, ceea ce a făcut ca mulți dintre intelectualii bizantini anti-palamiţi să fie 
favorabili unirii cu Roma. 


Diferenţele de limbaj 
Dezbateri teologice. Încercările de unire prin diverse dezbateri teologice au dezvăluit 


faptul că creştinătatea răsăriteană şi cea apuseană gândeau diferit despre Credinţă. Care deci 
ar fi autoritatea ultimă pe care ambele ar accepta-o? Cu siguranță Scripturile, hotărârile 


21 Dar fără folos duhovnicesc. (n. Apologeticum). 


86 


Patriarhul Constantinopolului 


Sinoadelor Ecumenice recunoscute de ambele părți şi scrierile Părinților Bisericii socotiți a fi 
ortodocşi şi insuflaţi. În vreme ce oponenții erau ocupați să-şi arunce unii altora texte, unele 
manuscrise greceşti redate în latină erau adesea greşit citate şi traduse. Problemele lingvistice 
s-au adăugat diferenţelor de gândire. Pe deasupra, Părinţii greci erau uimitor de lipsiți de 
curiozitate față de Părinţii latini, iar aceştia abia dacă erau ceva mai bine informaţi despre 
greci. 

Bisericile Răsăritene îşi hrăneau teologia din unicul izvor al Părinților, atât în pustiu 
cât şi în cetăți, îmbogăţindu-şi astfel comoara duhovnicească. Apusul rămânea o lume 
îndepărtată, ignorantă şi nefamiliară gândirii şi temperamentului bizantin. Deci neîncrederea a 
crescut. 

Roma a impus latina în slujbe, în relaţiile bisericeşti, în scrieri şi în expunerea gândiri 
teologice, şi chiar în treburile cotidiene ale clasei intelectuale. Gândirea latină, cu aplecarea ei 
spre precizie şi legalism, împreună cu tendinţa ei de a diseca şi a desface toate fenomenele în 
părțile lor componente, aşezându-le în ordine, a dezvoltat o altă plasare a accentelor față de 
cea a răsăritenilor. De pildă, ei erau mult mai interesaţi de aspectele formale şi tehnice ale 
validității Tainelor. Adevăratul înţeles al Euharistiei era ascuns sub prescripții tipiconale, 
mişcări măsurate, stropi de apă bine stabiliți; existau nenumărate comentarii tipiconale 
asemănătoare unor cărți de bucate liturgice sau unor tratate de chimia hranei liturgice. Aceasta 
avea să ducă la un cult tehnic exact pentru ei, dar mort lăuntric. Poate că precizia s-a 
dezvoltat, dar duhul, „sufletul” era pierdut. 

Credincioşii ortodocşi veneau dintr-un trecut istoric de lupte cu ereziile hristologice 
din veacul al patrulea până în veacul al şaptelea. Astfel, ei puneau accentul pe ipostasurile 
Treimii. În Apus însă, oamenii Bisericii luptau cu arianismul goților şi cu popoarele germane 
politeiste, astfel că ei se concentrau asupra unităţii de esență a lui Dumnezeu. 

Peste prăpastia dintre Răsărit şi Apus nu se putea trece prea uşor. Generaţie după 
generaţie, Apusul se distanţa de cultura grecească, pe când în Răsărit se întâmpla cel mai 
adesea exact invers. Teologia răsăriteană se afunda în cultura greacă şi îşi formula cea mai 
mare parte a gândirii sale pe asemenea structuri. De fiecare dată când teologii latini se 
întâlneau cu ortodocşi, aveau enorme dificultăți de a se înţelege. Apusul era incapabil să 
urmărească terminologia, formularea gramaticală şi felul de a gândi al grecilor. Ca urmare, 
grecii se plângeau de sărăcia latinei în a transmite terminologia teologică profundă. Este unul 
din motivele pentru care nu doreau să înveţe latina. 

Deşi essentia (esenţă) era singurul mod posibil de a traduce grecescul ovoia, cele 
două cuvinte nu erau întotdeauna înțelese la fel. Pentru ortodocşi „esenţa” este în întregime 
simplă şi de necunoscut. Grecii preferau teologia apofatică, adică teologia negativă, 
însemnând că tot ce cunoaştem despre Dumnezeu este ceea ce nu cunoaştem şi nu putem 
cunoaşte. Cauza şi principiul Fiinţării şi unităţii în Treime este ipostasul Tatălui. Tatăl, ca 
izvor al Dumnezeirii (mnyaia 0e6rns) în Treime, prin puterile Sale ipostatice cauzează 
naşterea Fiului şi purcederea Duhului. El dă la iveală pe Fiul şi pe Duhul. Ipostasurile 
semnifică în acelaşi timp diversitatea şi unitatea în raport cu Tatăl, Care este principiu dar şi 
recapitulare (ovykreaaiwoic) a Treimii. 

Sfântul Grigorie Teologul (cca. 329-391) scria: „După părerea mea, noi păstrăm pe 
unul singur Dumnezeu raportând pe Fiul şi pe Duhul la un singur Principiu, nici amestecându- 
I nici contopindu-P””!. 

Cu o asemenea tradiţie, ortodocşii nu puteau accepta adăugirea latină a lui Filioque. Ei 
ar fi putut folosi iconomia şi să treacă cu vederea diferențele de ritual, dar să folosească 
iconomia spre a include o alterare a Crezului ar fi însemnat să întreacă limitele acesteia. 
Pentru cugetul latin, adăugirea răsărea logic din dogma apuseană despre Treime; în plus, ea a 
fost aprobată de suprema autoritate a papalității. Grecii erau pregătiți să spună doar că Duhul 
Sfânt purcede prin Fiul în Iconomia Dumnezeiască. Latinii nu respingeau teologia apofatică, 


*7 Sfântul Grigorie de Nazianz, Oratio XX, PG 35, 1073. 

dar tindeau să privească esența lui Dumnezeu într-o lumină mai ontologică şi să subordoneze 
acesteia Persoanele Treimii. 

Persana nu este o traducere perfectă a lui ipostasis (57r60T7a016 ). Însă dacă ipostasis s- 
ar traduce prin substantia, care este ceva mai exact, iar persana ar traduce pe 11p60wT0vV, s-ar 
naşte alte confuzii. Pentru apuseni, a numi Persoanele Treimii substanțe aduce a triteism, pe 
când mp6owmov în greceşte sugerează exteriorul, mai curând decât personalitatea. Adeseori 
latinii şi grecii interpretau cu bunăcredinţă acelaşi text în mod diferit fiindcă cuvintele nu 
aveau aceeaşi conotație pentru fiecare. Se poate vedea acest lucru mai ales în cazul lui Marcu 


al Efesului la Sinodul de la Florența?” 


Metode teologice diferite. Alți factori ce trebuie luați în considerare sunt metodele 
teologice şi marile deosebiri în concepțiile doctrinare. În perioada dintre sfârşitul veacului al 
unsprezecelea şi sfârşitul celui de-al doisprezecelea, în Apus s-a ajuns la un punct de cotitură 
decisiv, o dată cu începutul scolasticii. Apusul a evoluat spre un tip de cunoaştere analitică 
care, în rezumat, este rațională; ea are nevoie să definească forma exactă a lucrurilor, să le 
vadă independent unul de altul. Răsăritul a urmat calea tradiţiei. Astfel teologii latini, deprinşi 
cu scolastica, rămâneau adeseori interzişi văzând cum grecii se refugiau în tărâmul textelor 
patristice şi al canoanelor sinodale, refuzând să cedeze la argumentele lor raționale. 

Diferenţele culturale şi religioase au ajuns la limita critică în cursul controverselor, 
fiindcă chiar când poziţiile fundamentale erau identice, totuşi aproape totul era diferit, în 
sensul că era diferit resimţit, interpretat, analizat, exprimat şi trăit. 


Cerinţele papale. Nu, tragedia Schismei nu a fost doar o problemă de gelozii 
superficiale şi reciproce antipatii şi neîncrederi. Ea a mers mai adânc, întemeindu-se pe tradiții 
şi probleme teologice conflictuale. Cerinţele papale au fost sprijinite de agresiva opinie 
publică apuseană ce stăruia asupra supunerii Răsăritului. Însă când opinia publică din 
Răsăritul ortodox îşi amintea de Cruciade şi de Imperiul Latin, percepea supremaţia papală ca 
o sălbatică formă de dominație străină - nemailăsând loc de vreun compromis asupra 
purcederii Duhului Sfânt sau asupra pâinii Sfintelor Taine. Răsăritenii nu doreau să se supună 
Apusului - dar Apusul nu accepta nimic mai puţin decât supunerea. 


?72 Mai multe despre sinodul de la Ferrara-Florenţa a se vedea lucrarea lui Ivan M. Ostrumov, Istoria sinodului 
de la Florenţa, Editura Scara, Bucureşti, 2002 sau versiunea electronică oferită de Biblioteca Teologică Digitală, 
http://apologeticum.net (n. Apologeticum). 

